James Hawes 
0 SCURTA ISTORIE 


ANGLIE 


De la Cezar la Brexit, trecând prin Cucerirea Norma 
Imperiul Britanic si cele două Războaie Mondiale 
0 repovestire pentru vremurile noastre 


„Pătrunzătoare, plină de viaţă si extrem 
de convingătoare“ - Philip Pullman 


James Hawes 


O SCURTĂ ISTORIE A 
ANGLIEI 


Editura Trei 
2022 


Autor: James Hawes 
Titlul original: The Shortest 
History of England 
Copyright © 2020 


Ilustrații şi hărţi: © 2020 by James Nunn 


Copyright © Editura Trei, 2022 pentru prezenta editie 


O.P. 16, Ghişeul 1, C.P. 0490, Bucuresti 
Tel.: +4 021 300 60 90 ; Fax: +4 0372 25 20 20 
e-mail: comenzi@edituratrei.ro 


www.edituratrei.ro 


ISBN (print): 978-606-40-1410-8 
ISBN (epub): 9786064019103 


Editori: 
Silviu Dragomir 
Vasile Dem. Zamfirescu 


Director editorial: 
Magdalena Mărculescu 


Redactare: 
Raluca Hurduc 


Director producţie: 
Cristian Claudiu Coban 


Dtp: 
Gabriela Anghel 


Corectură: 
lrina Botezatu 
Oana Apostolescu 


Conţinutul acestei lucrări electronice este protejat prin 
copyright (drepturi de autor), iar cartea este destinată 
exclusiv utilizării ei în scop privat pe dispozitivul de citire 
pe care a fost descărcată. Orice altă utilizare, incluzând 
împrumutul sau schimbul, reproducerea integrală sau 
parţială, multiplicarea, închirierea, punerea la dispoziţia 
publică, inclusiv prin internet sau prin reţele de 
calculatoare, stocarea permanentă sau temporară pe 


dispozitive sau sisteme cu posibilitatea recuperării 
informaţiei, altele decât cele pe care a fost descărcată, 
revânzarea sub orice formă sau prin orice mijloc, fără 
consimţământul editorului, sunt interzise. Dreptul de 
folosinţă al lucrării nu este transferabil. 

Drepturile de autor pentru versiunea electronică în 
formatele existente ale acestei lucrări aparţin persoanei 
juridice Editura Trei SRL. 


Mamei mele, Janet Hawes, născută Fry, 
care s-a ferit de bombele zburătoare V-1 


„Englezii au pierdut sentimentul de apartenenţă la o veche 
cultură... In şcolile engleze istoria se predă într-o manieră 
ciudată, pe episoade - romanii, dinastia Tudor, al Doilea Război 
Mondial -, aşa încât elevii nu iau contact cu o narațiune istorică 
sub semnul continuității... Englezii nici măcar nu cunosc 
geografia ţării lor. Cei mai multi locuitori din sud sunt prea putin 
interesaţi de ceea ce se întâmplă mai spre nord, iar cei mai 
multi din nord nu ar fi capabili să găsească un loc precum 
Guilford pe hartă.” 

LOUIS DE BERNIERES 
Financial Times, 29 ianuarie 2020 


CUVÂNT-ÎNAINTE 


În 1944, mergând spre şcoală, în Cricklewood, mama mea a 
auzit o bombă V-1 trecându-i pe deasupra capului. S-a 
aruncat pe caldarâm încercând să se pună la adăpost. O 
mişcare neaşteptată a giroscopului nazist a făcut ca în jurul 
ei să cadă o ploaie de sticlă şi cărămidă, dar ea să rămână în 
viaţă pentru a-şi putea spune povestea. 

Fiii mei au auzit-o deja de la ea. lar, cu puţin noroc, în 
2094, unul dintre ei va fi în măsură să le povestească 
nepoților săi că ştie ce simţi când fugi din calea unei bombe 
zburătoare V-1 la Londra în anul 1944, fiindcă i-a povestit 
stră-străbunica lor. 

Un secol şi jumătate cuprins într-o poveste de familie. 
Încercaţi să vă imaginati: şapte /ungi generații ca acestea - o 
scurtă coadă la poarta eternității, cei tineri si cei bătrâni 
ţinându-se de mână - şi ne-am întors la bătălia de la 
Hastings. 


Trecutul ne şopteşte la ureche, fie că îl auzim ori nu, şi ne 
face să fim ceea ce suntem. Şi dată fiind starea Angliei de 
astăzi, bine am face dacă am încerca să ne cunoaştem ceva 
mai bine. Aşadar, de unde începem? De fapt, cunoaştem cu 
precizie ora când Anglia a ieşit din arheologie şi a intrat în 
istorie. 

În zorii zilei de 27 august a anului 55 î.e.n. - cu aproximativ 
cincisprezece lungi generaţii în urmă - lângă Ebbsfleet, în 
Kent, şi-a făcut apariţia din neguri o flotă condusă de însuşi 
luliu Cezar. 


PARTEA ÎNTÂI 


DE LA CEZAR LA WILLIAM 
CUCERITORUL 55 Î.E.N.-1087 
E.N. 


Anglia inainte de englezi 


În 55 î.e.n., Roma aflase de mai mulţi ani câte ceva despre 
o insulă misterioasă dincolo de Europa, locuită de o populaţie 
numită de greci Pretaniki sau Bretaniki. Era în primul rand 
faimoasă ca o sursă de cositor, metalul absolut necesar 
prefacerii cuprului în alamă sau bronz. Fenicienii care 
controlau acest negot lucrativ păstrau secretul afacerii lor cu 
străşnicie. Aşa se face că Cezar, atunci când a invadat insula 
dinspre proaspăt cucerita Gallie, ştia doar că britanii aveau 
legături cu galii, că pe insulă se găsea cositor şi că locul cel 


mai apropiat de continent se numea Kantion, iar asta era 
cam tot. 


Chemându-i la el pe negutatorii din toate regiunile, Cezar nu a 
putut afla nici mărimea insulei şi nici care sau cât de numeroase 
erau popoarele ce locuiau acolo, nici ce fel de război purtau şi nici 
ce obiceiuri aveau. 


luliu Cezar, Războiul gallic 


Flota lui Cezar a traversat Canalul Mânecii într-o singură 
noapte, dar n-a găsit un loc potrivit unde să ancoreze; 
tentativa sa de debarcare la Ebbsfleet a fost întâmpinată cu 
asemenea ferocitate, că n-a ajuns niciodată la țărm. Anul 
următor a încercat din nou. De data aceasta a ajuns până pe 
valea Tamisei, ceea ce a fost de ajuns pentru el ca să afle că 
acei „britannici” nu erau defel un singur popor. 

În interior exista o populaţie de mult statornicită acolo, în 
vreme ce în porțiunea maritimă (adică regiunea de coastă 
din sud-est) se asezasera de curând invadatori din tara 
belgilor. Cu putin timp în urmă, un conducător al belgilor 
revendicase, de fapt, un soi de supremație asupra Britanniei. 
De altfel, arheologii zilelor noastre sunt de acord că în sud- 
est a existat o cultură distinctă, numită Ay/esford-Swarling, 
strâns legată de galii belgi. 

Sud-estul era deja diferit în 54 î.e.n.: cultura belgilor traversase Canalul 
Mânecii în zilele lui Cezar. 


Cezar şi armata lui n-au zăbovit acolo, dar elita Britanniei a 
fost suficient de înspăimântată. Treizeci de ani mai târziu, 
istoricul grec Strabo descrie Britannia ca pe o proprietate 
practic romană, ale cărei căpetenii veneau să aducă ofrande 
în templul de pe Capitoliu. În cele din urmă, prin 43 e.n., 
împăratul Claudius a hotărât că insula se dezvoltase şi merita 
să fie ocupată şi taxată aşa cum se cuvine. 


Claudius nu era de fapt interesat decât de triburile suficient 
de avansate pentru a bate şi a folosi monedă. Limita 
teritoriilor acestora nu e nici ea întâmplătoare. Ea 
corespunde liniei diviziunii jurasice, acolo unde mai tinerele 
gresii, argile şi crete întâlnesc mai bătrânele şisturi şi roci 
vulcanice. 

In jurul anului 100 e.n. sud-estul era o colonie paşnică şi 
prosperă. Poporul său era în mod vădit înrudit cu galii, 
potrivit scrierilor lui Tacit. Dincolo, mai spre nord, erau 
popoare care în mod clar erau de origini germanice, pe când 
cele dinspre vest erau asemănătoare ibericilor. Romanii au 
priceput atunci - aşa cum avea să priceapă aproape oricare 
conducător al regiunii de mai târziu - că, dacă tot controlau 
partea cea mai bogată a insulei, ar trebui să supună şi 
celelalte populaţii. 

Continentul 


Geologia, geografia și clima conspiră în favoarea sud-estului 


Dar au dat greş. În ceea ce astăzi numim Scoţia, locuitorii 
au rezistat cu asemenea succes, încât romanii au fost nevoiţi 
să ridice ziduri de apărare, care sunt vizibile şi azi. lar ceea 
ce azi numim Ţara Galilor şi Anglia de Nord erau guvernate şi 
taxate doar cu forţa armelor. Civilizaţia romană din Britannia 
a fost efectiv limitată la ceea ce azi e Anglia de Sud. Celelalte 
regiuni cu adevărat romanizate se aflau de-a lungul marilor 
drumuri care duceau spre bastionul nordic York, legând 
garnizoanele din Caerleon şi Chester (drumul marchează de 
fapt graniţa vestică a Angliei). Astfel se poate spune că 
romanii, găsind o Britannie sud-estică diferită, nu au făcut 
decât să accentueze acest lucru. 


York. * 


+ Situri ale villelor 
romane cunoscute, 
cca 300 e.n. 


În câmpiile roditoare ale sud-estului erau concentrați britanii 
romanizați, într-o tara paşnică de civili, unde apariţia unei cohorte 
în marş era o raritate, unde oraşele şi villele romane se găseau în 
număr mare, iar civilizaţia romană exercita o puternică atracţie. 


Trevelyan 
Canalul Mânecii nu a izolat Britannia de restul Imperiului, ci 
a fost calea de legătură. Britannia era vizibilă din Gallia 
(Tacit), dincolo de o strâmtoare îngustă a mării (Ammianus), 
care putea fi traversată în vreo opt ore (Strabo). Când 
Renania a fost bântuită de foamete în 359 e.n., viitorul 
împărat lulian nici măcar n-a încercat să transporte grâne pe 


uscat din Gallia învecinată. În schimb, a pus să fie construite 
opt sute de corăbii, pe care le-a trimis în Britannia, iar astfel, 
călătoria fiind scurtă, a adus provizii din plin poporului 
(Zosimus). 

Dar spre sfârşitul secolului al Ill-lea, această cale maritima 
a ajuns sa fie amenintata de popoare ai caror descendenti 
aveau să se numească într-o zi englezi. 


Intră în scenă saxonii 


În 286 e.n., scrie Eutropius, franci et saxones au năvălit în 
Canalul Mânecii. Aceasta este prima menționare scrisă a 
saxonilor. Un general victorios pe nume Marcus Aurelius 
Carausius a fost trimis să-i alunge. Insă Carausius, cu ajutorul 
francilor şi saxonilor pe care fusese trimis să-i învingă, s-a 
grăbit să se declare împărat al unui efemer regat de peste 
Canal. E foarte posibil ca fortificațiile romane care mai există 
şi azi de-a lungul coastei sud-estice să dateze din timpul său. 


Monedă a lui Carausius 


În 367 e.n., saxonii au luat parte împreună cu pictii, scotii si 
francii la marea conspirație barbară care a ameninţat însăşi 
existenţa Britanniei romane. Puterea imperială a fost 
restaurată pentru scurt timp, dar în 383-384, armatele 
romane au fost nevoite să părăsească Britannia pentru a 
lupta împotriva altor romani. Ultimul mare general roman, 


Stilicon, a readus legiunile în Britannia în 399, reinstaurând o 
oarecare ordine. 


Mărturiile documentare din acea vreme sunt puţine la 
număr, dar avem o piesă fascinantă: Notitia Dignitatum, o 
listă a circumscripţiilor militare/vamale ale Imperiului. O 
astfel de circumscripție este coasta fortificată a sud-estului 
Britanniei aflată sub comanda unui comes litoris Saxonici - 
un comis al coastei saxone. Nimeni nu ştie exact ce 
înseamnă asta, fiindcă Notitia nu s-a păstrat decât în câpii de 
mai târziu, iar latina este pervertită. Dar toate celelalte 
circumscripţii din Notitia sunt numite după populaţiile locale 
şi nu după potenţialii duşmani, ceea ce ne face să credem că, 
la 400 e.n., ţărmul Canalului Mânecii era de acum locuit de 
trupele auxiliare ale saxonilor şi de familiile acestora aflate în 
slujba Romei. Arheologia aduce la rândul ei mărturii în 
favoarea acestei idei. 

Această prezenţă timpurie explică, poate, cum de celelalte 
popoare ale Britanniei le spuneau - şi continuă să le spună şi 
acum - englezilor saxoni (sassenach, saesneg), deşi saxonii 
au fost curând urmaţi de alte triburi. Dar cum altfel să le 
spunem? Numele de ang/o-saxoni nu a fost inventat decât 
peste 450 de ani (sub Alfred cel Mare), iar ţara a început să 
fie numită Englalonde abia la începutul secolului al X-lea. 
Sintagma triburile care într-o bună zi aveau să poarte numele 
de englezi ar fi mai corectă, dar extrem de nepractică. Aşa că 
vom folosi termenul de englez pentru toţi coloniştii 
germanici, deşi nu este cel corect istoric. Dar, de fapt, ceea 
ce contează în primul rând este motivul pentru care aceştia 
au venit. 


Invazie sau invitație 


Legiunile romane au părăsit în cele din urmă Britannia în 
407 e.n. pentru a se dedica unor nesfârşite războaie civile. 
Britanii din sud s-au trezit că sunt impozitati în continuare, 
dar nu mai erau aparati, aşa că au simțit nevoia să se revolte 
împotriva imperiului şi să nu mai trăiască sub legea romană 
(Zosimos). Unica noastră sursă reală despre ceea ce s-a 


întâmplat în continuare este De Excidio et Conquestu 
Britanniae (cca 540 e.n.) a călugărului romano-britan Gildas. 
Acesta consemnează, în latină, cum poporul său, regretând 
ruptura precipitată de imperiu, face în jurul anului 450 e.n. 
un ultim, celebru apel pentru a primi ajutorul romanilor, 7he 
Groans of the Britons: 


Barbarii ne alungă înspre mare, marea ne alungă înspre barbari, 
iar între aceste două căi aducătoare de moarte suntem fie ucişi, 
fie înecaţi. 

Aceşti barbari nu erau însă saxonii. Gildas nu menţionează 
vreun trib germanic în toţi aceşti ani. Duşmanii de moarte ai 
civilizaţiei din Britannia erau dovă natii străine, scotii dinspre 
nord-vest [adică irlandezii] şi pictii dinspre nord, care veneau 
în bărci din nuiele împletite. Şi cum romanii nu le-au mai 
venit în ajutor, romano-britanii s-au adresat unui alt popor 
european: 


443 e.n. În acest an, britanii au trimis la Roma să ceară ajutor 
împotriva pictilor, dar nu au primit fiindcă erau prinşi în lupte 
împotriva lui Attila, regele hunilor, iar atunci ei au trimis la anglii si 
nobilii înrudiţi cu anglii. 

Cronica anglo-saxonă! 

Englezii/ anglii nu au invadat. Au fost invitaţi să vină din 
Europa să salveze civilizaţia romano-britană de barbarii 
autohtoni. In schimb li s-au oferit pământuri în cea mai 
bogată regiune a insulei. 


1 Cronica Anglo-Saxonă, numită în continuare Cronica, este formată de 
fapt din mai multe cronici începute (aşa cum au căzut de acord 
majoritatea cercetătorilor) în timpul domniei lui Alfred cel Mare, într-un 
efort de a sintetiza toate relatările existente. Nu există nicio 
modalitate de a-i confirma acurateţea referitor la evenimente 
petrecute cu patru sute de ani în urmă, dar este tot ce avem la 
dispoziţie. 


Regele Vortigern le-a dat pământuri în sud-estul acestei ţări 
pentru ca ei să se lupte cu picţii. Apoi ei au luptat cu pictii si au 
obţinut victorii oriunde se duceau. 


Cronica 


Teritoriu 
romano-britan 


„> 
RT te 


Curând, însă, englezii aveau să-şi părăsească enclava 
aleasă. Nu-i nimic deosebit în asta. Pe tot parcursul secolului 
al V-lea, în Europa de Vest post-romană, războinicii germanici 
care serviseră în număr mare în armatele Romei se aflau 
acum în mişcare, în ceea ce îndeobşte numim migrația 


popoarelor. Ceva unic s-a petrecut însă în sud-estul 
Britanniei. 


Unicitatea întemeietoare 


Peste tot în Europa, invadatorii germanici au venit, au 
văzut şi au cucerit - iar apoi s-au asimilat. În Anglia şi numai 
în Anglia, s-au substituit complet civilizaţiei pe care au găsit- 
o. In aceasta constă unicitatea pe care se întemeiază Anglia. 
Aceasta explică de ce englezilor de azi limba galeză vorbită 
de vecinii lor cei mai apropiaţi le este complet străină, dar 
pot înţelege perfect o înjurătură germană de la 850: hundes 
ars in tino naso, adică (bineînţeles) houna's arse in thine 
nose („curul câinelui în nasul tău”). 

Aşadar, se pune întrebarea: de ce migrantii germanici au 
rămas germanici în Anglia? În parte, fiindcă Britannia 
decăzuse, ajungând o ţară condusă de căpetenii războinice 
locale, cărora Gildas le spunea tirani. Tot ceea ce au găsit 
englezii nou-sosiţi erau ruine - şi cum nu au văzut nimic care 
să merite a fi preluat, au rămas fideli propriei lor civilizaţii. 
Dar au putut să facă asta şi datorită unei alte deosebiri 
vitale: marea. 

Canalul Mânecii nu proteja Britannia: dimpotrivă, facilita 
cucerirea ei deplină. Oriunde în Europa, cuceritorii germanici 
erau cete de războinici bărbaţi. Un trib întreg - cu bătrâni, 
mame care alăptează, copii mici etc. - nu putea supravieţui 
unei călătorii lungi prin teritorii ostile. 

Însă în cazul acesta au putut îmbarca şi trimite pe Țărmul/ 
Saxon clanuri întregi care după o zi sau două debarcau în 
porturi romane familiare. 


Când veştile despre succesul lor şi despre rodnicia ţării, dar şi 
despre laşitatea britanilor au ajuns la ei acasă... stoluri întregi din 
naţiunile amintite mai sus au sosit pe insulă. 


__Bede, Historia Ecclesiastica Gentis Anglorum (cca 731 e.n.) 

In alte locuri, războinicii germanici se căsătoreau cu 
femeile locale, aşa încât limbile romanice - şi creştinismul - 
au putut supravieţui. Anglo-saxonii/englezii şi-au adus 
propriile lor femei, aşa că au rămas păgâni englezi. 


Cazul curios al limbii care a dispărut 


Cucerirea engleză a fost atât de cuprinzătoare, încât din 
limba romano-britană nu s-a păstrat nimic în engleza 
modernă, cu excepţia unor frânturi precum yan-tan-tethera, 
modul în care se numără oile în nordul Angliei (unu-aoi-trei în 
celtică), ori hickory-dickory-dock (opt-noua-zece). 

Englezii din perioada reginei Victoria, familiarizați cu ideea 
de colonizare rasială nemiloasă, ştiau cu siguranţă ce 
însemnase asta: 


Cei care au luptat împotriva strămoşilor noştri au fost ucişi, iar 
cei care s-au supus au devenit sclavi... acum veţi spune probabil 
că strămoşii noştri au fost cruzi şi răi... Dar până la urmă s-a 
dovedit că aşa a fost mai bine. 


Edward Freeman, Old English History for Children, 1869 
Cu toate acestea, ştiinţa modernă a demonstrat că ADN-ul 
celor mai mulţi englezi de azi provine de la romano-britani. 


Cea mai mare parte a Angliei Centrale, de Est şi de Sud este 
formată dintr-un grup genetic unic, relativ omogen [adica, 
romano-britanii] cu o contribuţie semnificativă de la migraţia 


anglo-saxonă (10-14% dintre strămoşi). În acest fel se răspunde 
unei controverse istorice, arătând că anglo-saxonii s-au căsătorit 
în cadrul populațiilor locale existente, nu le-au înlocuit. 


„The Fine-Scale Genetic Structure of the British Population”, 


Nature, 2015 
Aşadar, populaţia romano-britană din Anglia a supravieţuit, 
dar şi-a schimbat limba, la fel cum avea să facă mai târziu 
marea majoritate a oamenilor din Ţara Galilor, Scoţia şi 
Irlanda. 


Acordurile din Wessex 


Gildas povesteşte despre rezistenţa opusă de localnicii 
conduşi de un romano-britan cu numele de Ambrosius 
Aurelianus, pe care scriitorii de mai târziu s-au străduit să-l 
identifice cu regele Arthur. Oricum ar fi, arheologia şi logica 
de bun-simt ne sugerează că, pe măsură ce englezii înaintau 
dinspre sud-est spre vest, au avut de înfruntat o opoziţie 
serioasă. La urma urmei, britanii, cărora primii englezi le 
spuneau waelisce sau waehla (de la un cuvânt germanic care 
înseamnă cei romanizați, pe care îl regăsim de asemenea în 
Valonia şi Valahia), mai rezistă până azi în vest, cu limba lor 
cu tot, ca galezi (Welsh). 


Harta numelor de râuri întocmită de Kenneth Hurlstone Jackson 
Zona | a fost cucerită in jurul anului 500 si complet anglicizata. Zona 2, « 
600; aici multe râuri mai au încă nume celtice, sugerând o prezenţă contin! 
cucerită complet în jurul anului 700; chiar și pâraiele au nume pre-engleze 
că populaţia s-a schimbat doar puţin. Zona 4 a rezistat până în timpurile 
(Cornwall) și încă rezistă (Tara Galilor/ Wales). 
E limpede că, in Wessex, romano-britanii au rezistat 


suficient ca să încheie acorduri la cel mai înalt nivel cu 
englezii. Mai multe nume din genealogia regală din Wessex 


sună cat se poate de celtic: Cerdic, Caedwalla, Cenwahl, 
Caelin. Primul mare istoric englez, venerabilul Bede (decedat 
in 735) mentioneaza ca un conducator precum Caelin (care 
şi-a condus tribul într-o mare bătălie împotriva unor căpetenii 
războinice gaelice la Dryham, lângă Bath, în 577 e.n.) era 
cunoscut în limba propriului său popor - adică în waelisce - 
drept Ceaulin. lar legile regelui Ine de Wessex (cca 700 e.n.) 
ne arată că acesta domnea peste două culturi: wae/isce erau 
în genere cetăţeni de mâna a doua, fiind cu toate acestea 
protejaţi de lege, iar unii dintre ei erau mari proprietari de 
pământuri, situându-se chiar deasupra englezilor liberi (doar 
5-10% din englezi deţineau de fapt pământ). In plus, Ine 
dispunea de cyninges horswealh, ceea ce se traduce prin 
Cavaleria Galeză a Regelui. La Biserica Sfintei Fecioare din 
Wareham, dovada supravieţuirii romano-britanilor înstăriți, 
este dăltuită în piatră: cinci pietre, inscripţionate cu litere de 
origine celtică, realizate la 350 de ani după începerea 
cuceririi engleze. Aşadar, romano-britanii din sudul Britanniei 
nu au fost nici ucişi şi nici alungaţi. In schimb, sub 
conducerea elitelor lor, au adoptat anglicitatea - iar în cele 
din urmă şi limba - de sus în jos. De la bun început, 
identitatea engleză nu a fost de natură rasială, ci o alegere 
politică - o alegere dificilă, cu siguranţă, dar o alegere.? 

După anul 600, această alegere nu a mai fost atât de 
drastică pentru localnicii cuceriti, fiindcă anglicitatea însăşi a 
fost scoasă rapid din lumea germanică păgână. Roma era din 
nou la putere. 


Bibliile şi buchea legii 


2 Nu e nevoie de prea multă imaginaţie istorică pentru a realiza cum 
se petreceau lucrurile. E suficient să staţi de vorbă cu locuitorii de azi 
din Highlands (Scoţia), Irlanda sau Ţara Galilor ai căror părinţi au ales 
în mod deliberat să nu transmită propria lor limbă copiilor, fiind 
incredintati că aceştia vor fi dezavantajati atâta timp cât nu vorbesc 
fluent engleza (pe care elitele o adoptaseră). 


Orice cleric englez de la Bede încoace a îndrăgit povestea 
despre cum, pe la 590 e.n., papa Grigore a văzut doi băieţi 
într-o piaţă de sclavi din Roma. Spunându-i-se că sunt angli, 
papa a remarcat glumind: Bun nume, fiindcă au într-adevăr 
chipuri angelice. Un episcop italian, Augustin, a fost de altfel 
trimis de acelaşi papă să-i convertească pe insulari. Misiunea 
a fost mijlocită de franci, care se creştinaseră deja cu un 
secol în urmă. Fiica regelui lor, Bertha, se măritase cu puţin 
timp în urmă cu Ethelbert de Kent. La început, acesta a 
refuzat să se convertească, dar i-a permis Berthei să-i ofere 
lui Augustin un mausoleu roman din Canterbury pentru a-l 
transforma într-o primă biserică engleză. 

În jurul anului 601, Ethelbert s-a convertit la rândul său, 
convins fiind de Augustin, de franci ori de soţia sa, Bertha. 
Apoi a pus să fie scrise legile ţării sale. Ele subliniază poziţia 
privilegiată a Bisericii în societate şi consemnează în detaliu 
amenzile pentru diverse acte de violenţă ori de viol (12 şilingi 
pentru o ureche tăiată; 50 de şilingi pentru un ochi scos; 12 
şilingi pentru sex cu servitoarea unui nobil - dar numai 6 
şilingi dacă servitoarea era a unui om de rând). lată civilizaţia 
instalându-se la nivelul zero. 

Aceste legi au fost scrise în engleză. Ceea ce este unic: 
toate naţiunile germanice de pe Continent îşi scriau legile în 
limba cultă, latina. În Anglia nu mai era aproape nimeni care 
să vorbească latina, aşa că limba de zi cu zi a avut 
nemaipomenitul privilegiu să fie consemnată în scris. Până la 
cucerirea normandă, englezii au fost singurii din toată Europa 
Occidentală guvernati în propria lor limbă. 

Ethelbert era Bretwa/da (mai-marele regilor) în Anglia, 
astfel că exemplul său a fost urmat. Următorul Bretwalda, 
Readwald din Anglia de Est, a rămas păgân, dar a permis 
ridicarea unui altar creştin în templul său. Se presupune că el 
este cel care se odihneşte în magnificul mormânt-corabie de 
la Sutton Hoo, al cărui inventar funerar de mare preţ 
cuprinde lucrări păgâne locale, dar şi obiecte creştine şi 
podoabe importate. 


Tot inainte, soldați creştini 


Biserica şi-a continuat misiunea de stârpire a păgânismului, 
iar în 655 e.n. ultimul rege păgân, Penda din Mercia, murea şi 
el. Acum, întrebarea care se punea era ce fel de creştinism 
va câştiga. Celţii şi unii dintre englezii din nordul Angliei 
doreau să-şi păstreze independenţa faţă de Roma şi să 
rămână fideli propriilor obiceiuri. Însă cei mai mulţi episcopi 
englezi doreau să se alinieze Continentului. La Sinodul de la 
Whitby din 663-664, episcopul Wilfred a triumfat ridicând 
întrebarea: Cine deține cheile împărăției cerului? lar acesta 
nu era altul decât Sfântul Petru, patronul Romei. 

Având un cap de pod asigurat, soldaţii creştini 
multinationali ai Romei s-au revărsat în ţară conduşi de un 
grec, Teodor din Tars, şi de un nord-african, Adrian de 
Canterbury. Ei au demonstrat cum convingerile cele mai 
profunde ale oamenilor de rând pot fi schimbate de o elită 
hotărâtă. Intr-o singură generaţie, englezii şi-au abandonat 
obiceiul străvechi de a-i înmormânta pe morţi cu obiecte 
pentru lumea de apoi. 


Practica mormintelor înzestrate cu obiecte funerare s-a încheiat 
abrupt în anii 670-680 e.n. Dispariţia acestor rituri coincide cu 
perioada în care Teodor din Tars a fost primat... o schimbare mult 
mai radicală în practica de înmormântare a oamenilor de rând 
decât s-ar fi crezut că este posibil. 

lesiti victorioşi din lupta cu propriii lor păgâni şi celți eretici, 
creştinii englezi s-au crezut a fi trupele de şoc ale papalității. 
Cea mai veche Biblie în latină care s-a păstrat, 
impresionantul Codex Amiatinus, a fost oferită papei de 
dascălul lui Bede, abatele Coelfrid (642-716); călugării de la 
Jarrow au cumpărat două mii de vite doar pentru 
pergamentul necesar. Sfântul Bonifaciu (cca 675-754) a 
condus o misiune în Germania Magna, vechea patrie a 
englezilor: putând să le vorbească germanicilor fără 


traducător, a făcut progrese frumoase înainte de a fi 
martirizat. Alcuin din York a devenit cel mai de încredere 
sfetnic politic al lui Carol cel Mare. In mod surprinzător, 
corespondenţa celor doi s-a păstrat, lăsându-ne să înţelegem 
cum l-a sfătuit clericul englez pe marele rege al francilor în 
timp ce acesta îşi construia imperiul la 800 e.n. 


Marea diviziune 


La sfârşitul secolului al VIll-lea, expansiunea englezilor în 
Britania şi-a atins limitele. În nord, regatul puternic al 
Northumbriei a fost învins de picti la Nectansmere (cca 685 
e.n.). Inspre vest, prin 778-84, cei din Mercia, condusi de 
regele Offa, depuneau mari eforturi pentru a-i supune în fine 
pe galezi. Nereuşind, au ridicat un val de pământ colosal 
pentru a împiedica furturile de vite şi a marca graniţa de-a 
lungul căreia patrulau cu gărzi mobile. 


În Europa de Vest, Digul lui Offa este cel mai impresionant 
monument medieval timpuriu, construit cu un anumit scop. 


Departamentul pentru Cultură, Mass-Media şi Sport, Cerere 
către UNESCO 

Cu două secole înainte de cucerirea normandă, graniţele 
dintre englezi şi vecinii lor erau în mare aceleaşi cu cele de 
azi. lar diviziunea existentă între englezii din Nord şi cei din 
Sud nu trecuse nici ea neobservată. Scriind pe la 731 e.n., 
Bede menţionează estuarul Humber de nu mai puţin de nouă 
ori, de fiecare dată pe ideea că estuarul desparte saxonii din 
Sud de cei din Nord. 

Unde exact ajungea linia despartitoare nord-sud mai spre 
vest e greu de spus - nu în ultimul rând deoarece comitatele 
Lancashire, Cheshire, Shropshire şi chiar şi Herefordshire de 
azi continuau să fie disputate de galezi. Cu timpul însă, râul 
Trent s-a fixat în mintea oamenilor drept o semigranita între 
englezi. 


E Englezii de No 


Englezii de Suc 


Linia simbolică tradiţională ce delimita Nordul de Sud era râul 
Trent... încă de pe vremea lui Bede s-a observat că cei din Nord 
aveau conştiinţa poziţiei lor. 


Andrea Ruddick 

Biserica a recunoscut în mod oficial această diviziune încă 
din timpul vieţii lui Bede: în 733 e.n. a fost stabilită structura 
ei bicefală York-Canterbury. La fel au procedat şi legiuitorii: 
într-o carta din 736, Aethelbald al Merciei este rege a/ tuturor 
provinciilor cunoscute îndeobşte sub numele de sutangli 
[englezii de Sud]. 

Diviziunea jurasica, aceea care a definit Britannia romana 
si preromana, a conturat si expansiunea engleza. Si n-a durat 
mult pana cand aceasta diviziune din interior s-a accentuat 
masiv. 


Doar Sudul supravietuieste 


Vikingii au prădat tot nord-vestul Europei, ajungând chiar si 
la Pisa, aşa încât nu a fost nimic deosebit când au jefuit 
Southampton (840 e.n.) sau Londra (842 e.n.). Insă in 865 
e.n., o uriaşă forţă vikingă a năvălit în Northumbria şi Anglia 
de Est, ucigându-le regii. Mercia a fost şi ea parţial cucerită. 
De acum, Anglia nu mai era ţinta unor incursiuni, ci era 
cucerită. După bătălia-ambuscadă de la Chippenham (6 
ianuarie 878), ultimul rege englez, Alfred de Wessex, a fost 
pus pe fugă. 


Atacurile timpurii ale vikingilor asupra Angliei 


Niciodată până acum nu a mai fost asemenea teroare în Britania 
precum cea pe care am îndurat-o de la o rasă păgână, şi nici nu 
am gândit că cineva putea pătrunde atât de adânc în interior 
venind dinspre mare. 


Alcuin, 793 e.n. 


Dar, până la urmă, Wessexul lui Alfred a dat dovadă de o 
unică rezistenţă, poate fiindcă s-a născut ca o fuziune în părţi 
aproape egale a elitelor englezilor invadatori şi a celor 
romano-britane locale. Amintirile locuitorilor rurali se întind 


adesea pe mai multe secole.* Se prea poate ca Alfred de 
Cerdicingas (cum îşi zicea familia regală de Wessex) să fi fost 
capabil să se bazeze, în momente vitale, pe loialitati mai 
vechi şi mai profunde decât alţi regi englezi. 

Oricum ar fi, Alfred a reuşit destul de rapid să regrupeze şi 
să adune comitatele şi să-i învingă pe danezi în bătă/ia de la 
Edington (878). Conducătorul acestora, Guthrum, a acceptat 
botezul şi a încheiat Tratatul de la Wedmore urmat de Pacea 
lui Alfred şi Guthrum (878-880). 


3 În anii 1980, în inima Irlandei, examinam o lucrare de fortificaţie 
normandă. Fermierul pe ale cărui pământuri se afla aceasta mi-a 
indicat o casă frumoasă aflată în vale, spunându-mi cu vădită 
amărăciune: „Pământul ăsta a fost odată al nostru şi va fi din nou”. 
Casa data de la mijlocul secolului al XVIII-lea. 


Anglia importată 


Alfred a dorit apoi să-i unească pe englezi - saxoni, angli şi 
ceilalţi. In tinereţea sa, fusese de două ori la curtea francilor 
carolingieni de la Aachen. Acolo, sistemul medieval de 
guvernare Biserică-Stat, introdus de Carol cel Mare (sfătuit 
de Alcuin), era de acum bine înrădăcinat. Alfred l-a importat. 


Rege/ 


Imparat 


Marea nobilime Arhiepiscopi si 
(legata de rege) episcopi 
Mica nobilime Clerici subordonati 
Poporul de rand 


In Anglia modernizata a lui Alfred, la fel ca in Francia, regii 
puteau deveni regi cu aprobarea Bisericii, investiti ca atare la 
încoronare. Practicile francilor au fost imitate şi în politică. De 
aici a rezultat un fel de nouă aristocrație, de rang mai înalt, 
imperială. 


..juramantul colectiv de credinţă fata de rege... vine direct din 
legislaţia carolingiană. 


Chris Wickham 

Singurul lucru pe care Alfred nu l-a importat a fost 
guvernarea în limba latină. Fiindcă pur şi simplu nu era 
posibil. Nu mai erau suficienţi oameni (a scris el), pe niciunul 
dintre țărmurile estuarului Humber, care să poată citi în 
latină. lar tradiţia, unică în felul ei, de a guverna prin legi 
scrise în engleză însemna că existau încă oameni care 
puteau citi în engleză. 


Îmi amintesc faptul cum cunoaşterea latinei a decăzut în toată 
Anglia, dar cu toate acestea mulţi puteau citi în engleză. 


Scrisoare a lui Alfred către episcopul de Worcester 


Se presupune că redactarea Cronicii anglo-saxone a 
început la ordinul lui Alfred. Dorinţa lui de a uni toţi englezii 
într-o epocă de restrişte a însemnat că Anglia îşi păstra 
trăsătura ei unică: legea şi istoria se făceau în limba 
oamenilor de rând. 

Alfred îi urmărea însă cu atenţie şi pe danezii din Anglia. 
Acest lucru ne ajută să înţelegem unul dintre misterele ce 
însoțesc naşterea literaturii engleze. De ce Beowulf, marele 
poem epic al Angliei anglo-saxone, se petrece în 
Scandinavia? Răspunsul este ca Beowulf era povestea 
perfectă pentru noua politică a lui Alfred. O poveste eroică 
păgână ce se petrece în Scandinavia, cu eroi scandinavi, dar 
scrisă şi recitată în engleză, evidenția ideea că exista o 
veche şi grandioasă moştenire anglo-scandinavă comună, al 
cărei liant vital era loialitatea fiecărui membru al elitei faţă 
de rege. : 

Politica lui Alfred a functionat. In 886, a recucerit Londra de 
la danezi şi şi-a luat un titlu nou-nout: Rex Anglorum 
Saxonum sau Rex Angul-Saxonum. Câteva monede îl 
proclamă simplu Rex Anglo. A creat prima flotă regală, ieşind 
el însuşi de trei ori pe mare pe corăbii construite după 
planurile lui, aproape de doua ori mai lungi decât ale 
celorlalti [corăbiile vikingilor]... şi nici construite asemenea 
corăbiilor frizonilor ori danezilor, ci aşa cum el însuşi a gândit 
că este cel mai bine ca ele să fie făcute. (Cronica) 


de locuri 


ee Granița teritoriilor 
aflate sub legea f 


daneză ro 
| daneză Ly 


Legea daneză [Danelaw] există si azi: nume scandinave de locuri din Anglia 


La moartea sa, în 899, Alfred construise o versiune 
vorbitoare de engleză a celei mai moderne civilizaţii politice 
din Europa şi era cyning ofer eall Ongelcyn butan daem daele 
pe under Dena onwalde wes (rege peste toţi cei înrudiţi cu 
anglii în afară de partea guvernată de danezi). Chiar si aşa, 
realizase un lucru important. Diviziunea Nord-Sud din vremea 
lui Bede fusese puternic accentuată de venirea şi domnia 
vikingilor, Nordul cultural întinzându-se de acum spre sud 
până la valea Tamisei, cu Anglia de Est făcând parte din el. 
Numele engleze de locuri marchează şi acum graniţa politică 
de la sfârşitul vieţii lui Alfred. 


Unificarea Angliei, supunerea Britaniei? 


Sub urmaşii lui Alfred, dinastia de Wessex a unificat în cele 
din urmă Anglia. Fiul şi fiica sa, Eduard cel Bătrân şi 
Athelflaed, regină a Merciei, au recucerit Anglia de Est şi cele 
Cinci Districte din Midlands. În cursul campaniei lor de a 
unifica Anglia, a fost construit în cele din urmă un pod peste 
râul Trent în 920 e.n. În 927, fiul lui Eduard, Athelstan, a 
ocupat Northumbria. Pentru prima oară, toţi englezii - şi 
danezii - de pe insula numită Britania erau conduşi de un 
singur rege. 


Athelstan, marele cuceritor care obținuse acest fericit rezultat, 
era celebrat ca întemeietor a ceva nou şi glorios: regatul unit a 
ceea ce, în limba maternă a celor care trăiau acolo, avea să fie 
cunoscut drept „Englalonde”. 


Tom Holland 

Se născuse Anglia modernă. Şi, odată cu aceasta, 
principalul paradox al istoriei engleze şi britanice care 
persistă până azi. 

O Anglie politic unificată era în mod clar puterea dominantă 
din insulă. Aşadar, în mod firesc, conducătorul Angliei era 
îndrituit să domnească peste toată insula, nu? In 937 e.n., 
Athelstan şi-a pus în aplicare revendicarea într-o bătălie atât 
de mare, că englezii şi-o mai aminteau şi după 200 de ani: la 
Brunaburgh, i-a învins pe Constantin, regele Scoției, Owain, 
regele din Strathclyde, şi pe căpetenia războinică vikingă din 
Dublin, Olaf Guthfrithsson (a cărui familie domnise până de 
curând în York). Cronica a imortalizat-o într-un poem eroic, 
zugrăvind bătălia ca pe apogeul însângerat al întregii istorii 
engleze, în timp ce monedele lui Athelstan îl proclamau Rege 
al întregii Britanii. 


| 


y 
y 


Gii 


Cine conduce Britania? ji 


Patru dintre surorile lui vitrege s-au măritat în familii regale 
de pe Continent. La moartea sa, în 939, Englolande era un 
jucător important în Europa şi pretindea a deţine supremaţia 
peste întreaga insulă a Britaniei. 


Întoarcerea benedictină 


Dar la scurt timp după moartea lui Athelstan, vikingii au 
recucerit Yorkul, apoi Northumbria, apoi cele Cinci Districte. 
După alţi 15 ani de război, Anglia a fost din nou împărţită 
între regi-frati: Eadwig (în sud) şi Edgar (în nord), până cand 
Eadwig a murit în 959. Edgar a trebuit apoi să-şi cumpere 
pacea cedând scotienilor Lothian, cel mai nordic ţinut al 
regatului, care nu a mai revenit niciodată Angliei. 

Edgar şi-a cimentat domnia cu un alt import franc: călugării 
benedictini, care au redisciplinat Biserica transformând-o 
într-un companion indispensabil al regilor. În 973, la Bath, 
arhiepiscopul Dunstan a  reconfigurat ceremonia de 
încoronare, punând bazele a ceea ce continuă să fie şi azi 
ritualul încoronării. La scurt timp după aceea - potrivit noilor 
scribi benedictini - regii Ţării Galilor şi Scoției i s-au închinat 
lui Edgar la Chester, recunoscându-l drept suzeran. 

In realitate, Edgar nu domnea nici măcar peste întreaga 
Anglie. Legile sale se aplicau în mod explicit doar englezilor. 
Printre danezi, se cârmuia potrivit unor legi pe atât de bune 
pe cât le puteau ei stabili. O mare parte din Anglia aflată sub 
legea daneză era în continuare condusă de oameni cu 
propria lor limbă, propriile lor legi şi propriile lor loialitati. 
Acest lucru avea să le fie fatal englezilor: în cursul unei 
singure generaţii, după moartea lui Edgar în 975, Anglia avea 
să devină o colonie a Danemarcei. 


Declinul şi prăbuşirea Angliei anglo-saxone 


În urma lui Edgar au rămas doi fii minori de la două mame. 
lar printre supuşii săi au rămas bărbaţi puternici, frustrati de 
bogăţia şi puterea pe care regele le conferise benedictinilor. 
Toate acestea nu promiteau nimic bun. 

Băiatul cel mare, Edward, a fost încoronat, dar în 978 i-a 
făcut în mod necugetat o vizită mamei sale vitrege, Aelfryth, 
la Corfe, fiind ucis de oamenii acesteia încă dinainte să 
descalece. În locul lui a urcat pe tron fiul lui Aelfryth cu 
Edgar, Aethelred the Unred (adică „cel prost sfătuit” - joc de 
cuvinte cu numele său, care înseamnă „cel nobil sfătuit”), 
sub regența mamei lui. 

De situaţia politică turbulentă au ştiut să profite vikingii. 
După câteva raiduri de tatonare, la care ripostele au fost 
slabe, au urmat atacuri în masă. Poemul, scris în engleza 
veche, Bătălia de la Maldon (991) ne povesteşte cum un 
comandant şi ofiţerii lui s-au comportat ca nişte eroi din 
Beowulf, înfruntându-i direct pe vikingi şi preferând sa 
moară, decât să-şi trădeze stăpânul. 

Dar Maldon a fost preamărit de barzii englezi doar fiindcă 
de fapt a fost marea excepţie. Mulţi din Nord şi Est se 
simțeau mai degrabă înrudiţi cu vikingii, decât cu dinastia de 
Wessex. În acest fel, o rezistenţă la nivel naţional era cu 
neputinţă. În schimb, vikingilor li s-a plătit danegeld ca să 
plece. Cum era de aşteptat, s-au întors, pretinzând şi mai 
mult. Această politică de împăciuire a corupt societatea 
engleză, fiindcă Aethelred îşi folosea favoriţii ca să colecteze 
impozitul, iar aceştia îşi luau partea: dacă nu se mai 
percepea danegel/d, nu-şi mai luau nici ei partea. Ca un mic 
miracol, Cronica acelor ani deplânge în mod repetat că 
planurile de a-i înfrunta pe danezi erau subminate de trădări. 

Aethelred a apelat însă la o manevră strategică 
îndrăzneață care a pus în mişcare rotite ce aveau să decidă 
soarta Angliei engleze. Invadatorii danezi foloseau adesea 
porturi ce aparţineau ducelui Richard de Normandia, ai cărui 
predecesori vikingi se stabiliseră acolo în urmă cu 90 de ani. 


Ca să-i aducă pe normanzi de partea sa, Aethelred s-a 
însurat cu sora lui Richard, Emma de Normandia, în 1002. 

Având asigurat sprijinul normanzilor, Aethelred a încercat 
apoi să rezolve problema daneză a Angliei. În noiembrie 1002 
a ordonat masacrarea tuturor danezilor care există în 
rândurile rasei engleze*. Această hotărâre s-a întors însă în 
mod spectaculos împotriva lui, deoarece printre morţi era şi 
sora lui Sven, regele Danemarcei. Incursiunile în Anglia au 
devenit din acel moment politica de stat a Danemarcei, iar 
costul danege/a-ului a urcat vertiginos. 

Cand Sven a condus el însuşi un atac în 1013, ţinuturile 
aflate sub legea daneză şi-au arătat adevărata faţă. E grăitor 
faptul că autorii Cronicii se referă la populaţia daneză 
stabilită în Anglia numind-o pur şi simplu „oştirea”: 


Contele Uchtred şi întreaga Northumbrie s-au plecat de îndată în 
faţa lui, aşa cum a făcut şi toată obştea din Lindsey, iar apoi 
populaţia celor Cinci Districte şi curând după aceea toată oştirea. 


Cronica 


4 Pentru anglo-saxoni, vikingii erau toţi danezi de un fel sau altul. 


Aethelred, Emma şi fiii lor s-au refugiat în ţara fratelui ei. 
Familia regală a Angliei se afla acum în exil în Normandia. 

„Lumea se grăbeşte şi se apropie de sfârşit” 


Acestea au fost cuvintele rostite de episcopul Wulfstan în 
1014 în celebra sa Predică a Lupului. Căci, în fapt, Anglia 
engleză se apropia de epoca sa finală. Când Sven a murit în 
1014, teritoriile aflate sub legea daneză s-au declarat în 
favoarea fiului său, Cnut. In Sud, consiliul oamenilor înţelepţi, 
witenagemot, i-a trimis vorbă lui Aethelred în Normandia că 
ar dori ca el să revină - dar numai dacă era de acord să 
domnească mai drept decât a făcut-o până atunci. 

lată un moment crucial. Witenagemot nu contesta dreptul 
dinastic al lui Aethelred, dar insista ca el să domnească cu 


dreptate. Acest lucru va fi citat peste secole ca o dovadă a 
faptului că regii Angliei au fost întotdeauna aleşi de 
parlament, punându-li-se condiţii. Aethelred a fost de acord, 
a traversat Canalul Mânecii împreună cu Emma şi a fost 
reinstaurat rege (deşi numai în Sud). 

Anglia s-a transformat apoi în câmpul de bătălie al 
vikingilor rivali, deoarece Aethelred l-a invitat pe regele Olaf 
al Norvegiei să-i vină în ajutor pentru a-l alunga pe Cnut. 
După cum povesteşte saga norvegiană Heimskringla, 
oamenii lui Olaf şi-au încolăcit funiile de pilonii Podului 
Londrei şi l-au dărâmat. Cnut a fugit în Danemarca, iar Anglia 
avea din nou un rege englez. Din nefericire, acesta era tot 
Aethelred. El a revenit rapid la vechile obiceiuri, cu ciracii săi 
care îi ucideau pe nobilii rivali. 

În 1016, Cnut a organizat o nouă invazie, iar Aethelred a 
murit în sfârşit. Acum, Sudul englez era devastat de Cnut, în 
vreme ce Nordul pro-danez era prădat de Edmund Ironside, 
fiul lui Aethelred dintr-o primă căsătorie. După câteva bătălii 
indecise, Cnut şi Edmund au decis să-şi împartă Anglia. 

Linia Nord-Sud era cea naturală: Edmund a primit Wessex 
(inclusiv Londra), iar Cnut, regiunile nordice. Când Edmund a 
murit, ceva mai târziu în acelaşi an, Cnut a moştenit întreaga 
Anglie, care a devenit acum centrul imperiului său scandinav. 


Sub Cnut Anglia devine daneză 


Cnut a dorit să dea legitimitate domniei sale; Emma de 
Normandia (văduva lui Aethelred) dorea să-şi recapete 
tronul; aşadar, s-au căsătorit. S-au înţeles ca fiii Emmei să fie 
trimişi înapoi peste Canalul Mânecii şi lăsaţi în grija fratelui 
acesteia, ducele Richard. 


Din clipa căsătoriei Emmei cu Cnut, Normandia a devenit un 
factor hotărâtor în politica engleză. 


J.R. Green 


Între timp, Cnut a trecut la epurarea înaltei aristocrații 
engleze. Multi au fost decapitati, corpurile lor fiind expuse 
public pe zidurile Londrei. Restul au fost înlocuiţi cu conti 
danezi ori norvegieni. 


Regele danez a fost primul care şi-a numit în mod oficial 
regatul Eng/and (Englaland). A promis că va respecta legile 
lui Edgar, dar, spre deosebire de Edgar care a admis ca 
numai englezii să se supună acestora, Cnut a declarat că ele 
se aplicau întregii Anglii (ofer eall Englaland) - în egală 
măsură englezilor şi danezilor. Ceea ce însemna că deveneai 
rege de drept al Englalandei nu prin forţă şi vărsare de 
sânge, ci respectând legea în vigoare: că /egea făcea regele, 
şi nu viceversa. 


Initial, Cnut a domnit prin conții săi danezi, precum Siward 
(imortalizat de Shakespeare ca ucigaşul lui Macbeth). Dar în 
decurs de 20 de ani a apărut şi un englez care l-a convins pe 
regele danez de loialitatea sa. Devenit conte Godwin de 
Wessex, acesta s-a căsătorit chiar în familia extinsă a lui 
Cnut. Fiul şi moştenitorul său pe jumătate danez a primit, 
conform bunei tradiții scandinave, numele de Harold 
Godwinson. 


Constitutionalismul 
englez: 
nascut in timp de criza si 

invazie 


1014-1016 


1014 4 AA 


Aethelred încătușat de oferta condiționată făcută de witenagemot 


ones ec aai 


Cnut promite să respecte legea lui Edgar și o aplică întregii Anglii 


Anii 1014-1016 vor fi adesea menţionaţi în dezbaterile ulterioar 


legate de constituţia engleză. 


La fel ca pe vremea lui Athelstan, unitatea Angliei a durat 
cât timp a existat un rege puternic. La moartea lui Cnut 
(1035), Harthacnut (fiul său născut de Emma) a fost susţinut 
de contele Godwin şi cei mai mulţi seniori din Wessex, pe 
când cei mai mulţi boiernaşi de la nord de Tamisa îl 
susțineau pe Harold Harefoot (fiul său născut din prima sa 
căsătorie cu englezoaica Aelfgifu). Cei doi fii ai Emmei din 
căsătoria cu Aethelred, Eduard” şi Alfred, aşteptau nevazuti 
în refugiul lor din Normandia. 

Când Harthacnut a murit în urma unei betii la Lambeth, în 
1042, Eduard „Confesorul” a primit tronul fără luptă. După 26 
de ani de domnie daneză, Anglia avea din nou un rege (pe 
jumătate) englez. 


Primul rege al Angliei vorbitor de franceză 


Eduard îşi petrecuse aproape întreaga viaţă peste Canalul 
Mânecii sub protecţia rudelor sale materne. Crescuse în 
cultura normandă, iar prima sa limbă era franceza. 

Faptul că regele nu a avut copii a fost în acelaşi timp 
punctul său slab, dar şi forte, fiindcă l-a ajutat să manipuleze 
partidele interesate învrăjbindu-le. Mai întâi a parat o invazie 
daneză promitandu-le că, dacă va muri fără moştenitor, 
regele Danemarcei va primi Anglia. Apoi s-a căsătorit 
degrabă cu fiica contelui Godwin (deşi acesta îl ucisese pe 
fratele său mai tânăr, Alfred) ca să-şi consolideze puterea în 
Sud. Apoi a decis să le ţină piept noilor sale rude prin alianţă 
invitându-i la curte pe oamenii mamei sale. Cronica nu îi 
numeşte niciodată normanzi. Ei sunt mereu francezii 
(Frensisce), fiindcă limba lor îi deosebea. 

Pe la 1050, o bază de putere regală vorbitoare de franceză 
se formase dincolo de zidurile Londrei, în jurul Abației 
Westminster construite de Eduard - primul edificiu englez în 


5 În cazul numelor viitorilor regi, am optat pentru forma românizată 
sub care aceştia sunt cunoscuţi. (W.t.) 


stilul romanic importat. Arhiepiscopia Canterbury a fost de 
asemenea încredinţată unui normand. Alţi Frensisce au adus 
ultimele invenţii în materie de tehnică militară, care i-au uluit 
pe scribii Cronicii. 
O grămadă uriaşă de pământ, în vârful căreia era aşezat un turn 
mare de lemn, înconjurat de o palisadă din pari groşi de lemn. Era 
un lucru atât de nou şi de diferit, încât călugărul nici măcar nu 


avea un cuvânt cu care să-l numească. În cele din urmă a ales 
cuvântul pe care străinii înşişi îl foloseau şi i-a zis castel. 


Marc Morris 


Urzeala tronurilor 


În 1051, clanul Godwin s-a înarmat pregătind o lovitură 
împotriva intruşilor normanzi. Eduard a mizat pe diviziunea 
Nord-Sud, chemandu-i în ajutor pe contele Siward şi contele 
Leofric, şi pe multi alți oameni care au venit cu ei din Nord. S- 
a născut o alianţă ad-hoc între rege, normanzi, galezi şi conti 
din Nord care i-au alungat pe cei din neamul Godwin. Potrivit 
unor Surse, William de Normandia personal l-a vizitat pe 
Eduard în acea vreme, promitandu-i-se tronul. 

In 1052, însă, contele Godwin a revenit în forţă şi l-a obligat 
pe Eduard să-i exileze pe cei mai mulţi dintre normanzi. În 
următorul deceniu, familia Godwin şi-a consolidat puterea. În 
1064, conduşi acum de Harold, cel pe jumătate danez, 
controlau nu doar Wessexul (aproape tot Sudul Angliei), dar 
şi Nordul, unde fratele lui Harold, Tostig, deţinea controlul. S- 
au petrecut însă două evenimente care au subminat în mod 
fatal poziţia lui Harold. Mai întâi, a ajuns, prin nu se ştie ce 
împrejurări, musafir (sau prizonier) al ducelui William în 
Franţa, unde - potrivit normanzilor - i-a jurat lui William că îl 
va ajuta să ajungă rege după Eduard. Apoi, în 1064, Tostig a 
înfruntat la nord de Trent o revoltă a galezilor aliaţi cu cei din 
Nord (ca în 1051, era Sudul împotriva celorlalţi). Drept 
urmare, Eduard l-a înlocuit pe Tostig cu contele Morcar din 


cel mai mare clan rival al familiei Godwin. Harold n-a avut 
încotro şi a asistat neputincios la alungarea lui Tostig, tăind 
astfel legăturile de familie. Tostig a plecat în exil la Bruges, 
hotărât să se întoarcă la momentul potrivit. 

Când într-un final Eduard a murit, ceea ce a urmat a facut 
ca Urzeala tronurilor să semene mai degrabă cu un joc de 
societate (Dan Snow). Harold nu avea prin ereditate dreptul 
la tron, dar witenagemot l-a numit oricum rege (întărind o 
dată în plus ideea viitoare că parlamentul alege 
conducătorul). Imediat, însă, a fost nevoit să pornească spre 
Nord pentru a înăbuşi nemulţumirile de acolo. lar apoi, în 
timp ce cometa Halley ardea pe cer lăsându-i pe oameni 
perplecşi, a revenit degrabă în Sud, ştiind că William urma să 
sosească. 

În acest moment a intervenit politica de putere la nivel 
european. Papa Alexandru al II-lea, care era italian, încerca 
să scape de influenţa exercitată de împăratul german Henric 
al IV-lea asupra papalității. Alături de el se aflau căpeteniile 
războinice normande din sudul Italiei, rudele apropiate ale lui 
William. In schimbul sprijinului lor, a binecuvântat invazia lui 
William. 

Orice aventurier din nordul Europei ştia că danezii 
cuceriseră bogata, dar dezbinata Anglie cu puţin timp în 
urmă. S-au adunat sub noua flamură papală a lui William, 
mirosind prada pe care cucerirea Angliei o avea de oferit 
(Ordericus Vitalis). 

Diviziunea Nord-Sud a decis soarta Angliei. În vreme ce 
Harold aştepta invazia normandă, Harald Hardrada şi 
norvegienii lui s-au unit cu Tostig pe Tyne (ori, poate, în 
Scotia) şi au pornit spre Sud. Cei doi conti din Nord, fraţii 
Morcar şi Edwin, vechi duşmani ai familiei Godwin, s-au 
adunat la York şi au fost înfrânți la Fulford Gate, dar, spre 
deosebire de toţi ceilalţi jucători din acea vară, amândoi au 
supravieţuit înfrângerii, aşa încât s-ar zice că rezistenţa lor 
nu a fost altceva decât o demonstraţie. Yorkul s-a predat fără 
asediu, iar întregul Nord al Angliei s-a plecat în faţa regelui 
Norvegiei. 

Harold a fost nevoit să părăsească în grabă coasta 
Canalului Mânecii, cu Wiliam cu tot. l-a surprins pe norvegieni 
stând la soare în Stamford Bridge, în timp ce (se pare) 
cămăşile de zale erau încă în corăbii, şi i-a făcut una cu 
pământul, ucigându-i atât pe Hardrada, cât şi pe Tostig. 
Peste trei zile, William debarca la Pevensey în Sussex. 


Bătălia pentru Anglia 


Harold fusese ales rege de witenagemot nu pentru că se 
bucura de sprijin general, în toată Anglia, ci fiindcă era 
marea căpetenie războinică a Sudului. Conţii din Nord, 
Morcar şi Edwin, stăteau în aşteptare în fiefurile lor, refuzând 


să se alieze cu el, în vreme ce William şi trupele sale 
normande îşi instalaseră tabăra în Wessex, prădând şi creând 
panică. Neavând altă alternativă, Harold a pornit de îndată 
să-l înfrunte pe William. 

Tehnica de război anglo-scandinavă, cu formaţiile ei clasice 
de infanterie care înaintau făcând zid de scuturi, era în mod 
fatal depăşită de evoluţiile de pe Continent. La Hastings, 
oamenii lui Harold au fost prima armată care s-a confruntat 
cu cea mai nouă tactică de luptă ce avea să domine timp de 
secole: atacul cavaleriei înarmate cu lănci purtate la 
subsuori. 


Cea de-a doua jumătate a secolului al XI-lea a fost o perioadă- 
cheie în dezvoltarea noii metode de luptă a cavaleriei... [În 
Tapiseria de la Bayeux] trei cavaleri care se pregătesc de atac la 
începerea bătăliei de la Hastings sunt tnfatisati purtând sulițe mai 
grele decât ale celorlalţi şi flamuri care s-ar fi încrucişat cu 
traiectoria sulitelor în cazul în care ar fi încercat să le arunce. 


Maurice Keen, Chivalry 


Într-o relatare normandă timpurie si foarte detaliată se 
spune că Harold a fost ţintit în mod deliberat de o formaţie 
de patru cavaleri: 


Primul dintre cei patru, străpungând scutul şi pieptul regelui cu 
lancea, a îmbibat pământul cu un val de sânge. Cel de-a doilea i-a 
tăiat capul cu spada... Al treilea i-a rupt măruntaiele cu sulița. lar 
al patrulea i-a tăiat coapsa şi a dus-o mai încolo. 


Carmen de Hastingae Proelio, cca 1067, traducere din latină 


Tapiseria de la Bayeux. Harold este in mod cert figura din dreapta, dobor 
călăreț care a pătruns prin zidul de scuturi, și nu cavalerul care încearcă să- 


suliță din ochi. 


William, anglo-normandul 


William a avut nevoie de şase săptămâni să ajungă la 
Londra. Dacă Anglia ar fi fost cât de cât o ţară unită, s-ar fi 
adunat să-i opună rezistenţă. Cum nu era, elita n-a făcut 
altceva decât să încerce să se salveze. Când Wiliam a ajuns 
la punctul de traversare a Tamisei de la Willingford, 
comandantul englez de acolo, Wigod - unul dintre cei mai 
puternici oameni din ţară - s-a predat pur şi simplu, ba şi-a 
mai şi căsătorit chiar atunci fiica cu un cavaler normand. 
William a dat de înţeles că, dacă toată lumea va proceda 


precum Wigod, nu se vor produce mari schimbări. Înainte de 
a intra în Londra a emis Carta /ui William, scrisă în engleză. 


William regele salută... toţi cetăţenii Londrei, francezi şi englezi, 
cu prietenie; şi vă dau de ştire că este vrerea mea ca legile şi 
obiceiurile voastre să fie păstrate aşa cum erau pe vremea regelui 
Eduard, ca fiecare fiu să fie mostenitorul tatălui său după moartea 
tatălui. 

Conţii Morcar, Edwin şi Waltheof şi-au păstrat locurile în 
schimbul plăţii unor sume considerabile. La încoronarea sa, 
în Westminster, William a urmat ceremonia engleză. 

Când rudele lui Harold au vrut să atace dinspre Irlanda nu 
s-au bucurat de prea mult sprijin. In 1067, cetăţenii de rand 
ai oraşului Bristol le-au rezistat, tinandu-i partea lui William. 
In anul următor, Exeter s-a ridicat pentru aceleaşi rude ale lui 
Harold. insă după 18 zile de asediu condus de însuşi William 
(a cărui armată număra şi englezi), acestea au fugit, iar 
cetăţenii, predându-se, au beneficiat de termeni remarcabil 
de civilizati. 

Se părea că toată Anglia avea să devină o adevărată ţară 
anglo-normandă, precum regatul anglo-danez de memorie 
recentă. Dar, ca de obicei, Nordul a făcut opinie separată. La 
început, Cuceritorul a încercat să guverneze prin familiile 
conducătoare anglo-daneze ale locului. Cand acest lucru nu a 
funcţionat, a fost impus un conte normand. Oamenii 
Nordului, care masacraseră suita lui Tostig în 1064, au făcut- 
o şi mai lată în 1069, ucigându-l pe noul conte normand 
împreună cu toţi oamenii săi. Apoi au trimis după danezi, o 
naţiune de care lui William i-a fost frică în tot timpul domniei 
sale. Corăbiile lungi, povesteşte Cronica, au fost întâmpinate 
de /ocuitorii Northumbriei cu mic şi mare, venind călare şi pe 
jos, cu o imensă oaste fără măsură de bucuroasă. 

Răbdarea lui William ajunsese la capăt: Harrying of the 
North (Devastarea Nordului) a constat într-o politică a 
pământului pârjolit, ucigătoare şi totală, astfel încât, 


douăzeci de ani mai târziu, Domesday Book®, consemna că o 
treime din Yorkshire era pârloagă. 


Elita engleză părăseşte Anglia 


În 1075, contele Waltheof de Northumbria, ultimul englez 
care deţinea o reală putere, a fost invitat să se alăture unei 
revolte interne a normanzilor împotriva lui William. În ultimul 
moment, acesta i-a mărturisit Cuceritorului planul, iar revolta 
a fost înăbuşită - cu ajutorul taxelor adunate de la englezii 
originari. Waltheof a fost în cele din urmă decapitat, în pofida 
faptului ca mărturisise. La acel moment, elita războinică 
engleză nu mai dispunea de nimic, aşa că a părăsit ţara în 
masă, sprijinită în mod activ de William. O flotă numărând, 
după unii 235, după alţii 350 de corăbii a plecat să lupte 
pentru imperiul bizantin, punând bazele celei dintâi Noi Anglii 
în Crimeea. 


Întâia Noua Anglie 

Edwardsaga din Irlanda secolului al XIII-lea menţionează că „şi- 
au numit [oraşele] Londra şi York şi cu alte nume ale unor mari 
oraşe din Anglia”... „limba maternă” a Gărzii Varege a continuat 
să fie engleza până la mijlocul secolului al XIV-lea. 


Caitlin Green 


5 Cartea Judecăţii de Apoi este un registru al terenurilor şi animalelor 
din Anglia şi Tara Galilor, realizat la comanda lui William. (N.t.) 


Constantinopol , 


Locul unde se afla Noua 


Anglie și ruta urmată de exilatii 


anglo-saxoni, cca 1075 


Acum, ca nu mai exista niciun pericol din partea englezilor, 
William nu mai avea niciun motiv să amâne recompensarea 
propriilor oameni, deveniți nerăbdători. In următorul deceniu 
şi mai mult, englezii au fost pradati, chipurile printr-un 
procedeu legal, în tribunale conduse de normanzi, unde 
localnicii nu aveau voie decât să răspundă la anumite 
întrebări şi erau obligaţi să folosească un traducător. 
Domesday Book (1087) - numită astfel chiar de englezi, 
fiindcă (spuneau ei) aveai posibilitatea să o conteşti la fel 
cum ai fi avut în ziua Judecăţii de Apoi -, fiind un 
recensământ general, consemna totul. La moartea lui 
William, doar 5% din Anglia se mai afla în mâinile englezilor. 


Noua Anglie” p 


Un mic grup armat, vorbind o limbă incomprehensibilă 
majorităţii populaţiei, controla practic toată bogăţia funciară. 


Oxford History of England 


Marea întrebare 


Lipsa oricărei rezistenţe din partea englezilor care ii 
depăşeau numeric pe normanzi, normanzii fiind unu la o sută 
de englezi, i-a uimit pe invadatori. 

Doi istorici anglo-normanzi ai vremii, ambii cu mame 
englezoaice, au clătinat din cap nevenindu-le a crede. 
William de Malmesbury (cca 1095-1143) a scris despre... 
provinciali mizerabil... atât de slabi, că după prima luptă nu 
au mai reuşit să se ridice cu adevărat pentru a încerca să-şi 
câştige libertatea. Ordericus Vitalis (1075-cca 1142) îi 
înfăţişează pe englezi ca fiind interesaţi doar de petreceri şi 
băutură, fără să le pese de libertatea lor. 

Din fericire pentru onoarea engleză, existau câteva bune 
motive. 

1. Diviziunea Nord-Sud. Niciun conducător englez, cu 
excepţia, pentru o scurtă perioadă, a lui Athelstan, n-a fost 
vreodată capabil să mobilizeze cu adevărat întreaga ţară. 

2. Lipsa unor redute naturale. Cea mai mare parte a 
Angliei de Sud era regiunea aproape perfectă pentru 
invincibila armată normandă. 

3. Lipsa unei elite locale funcţionale. Elita engleză 
fusese coruptă de Aethelred, danificată de Cnut, decimată la 
Hastings, iar în cele din urmă părăsise ţara în jurul anului 
1076. 

4. Perioada caldă medievală (Micul optim climatic). 
Scheletele de la 1100 ale englezilor obişnuiţi erau în mod 
semnificativ mai înalte decât la 1000. Ţăranii nu se revoltă 
dacă hambarele şi burtile lor sunt pline. 


5. Biserica. Ea a fost cea care a conferit Angliei anglo- 
saxone o unitate reală. Acum, însă, se pozitionase întru totul 
de partea normanzilor. 

6. Civilizaţia. Englezii trăiseră decenii de-a lungul în 
practicile sângeroase anglo-daneze. Chiar şi după cucerirea 
normandă, contele Waltheof punea ca rivalii săi englezi să fie 
ucişi atunci când se aşezau la masă. Cronica însăşi, chiar 
dacă menţionează actele de brutalitate şi lăcomie ale lui 
William, nu pregetă să le amintească cititorilor săi englezi că 
printre alte lucruri nu trebuie să uităm pacea bună pe care a 
adus-o in aceasta țară. Orice rege care impunea legea şi 
ordinea era mai bun decât cei de dinainte. 


Normanzii i-au dat Angliei pentru prima oară o reală unitate 
culturală. Oamenii obişnuiţi din Northumbria sau Kent abia 
dacă puteau să se înţeleagă unii cu alţii - la 1066 şi secole 
după aceea -, dar noii lor conducători vorbeau toţi în acelaşi 
fel, chiar dacă moşiile sau castelele lor se aflau în Durham 
sau Devon.’ Când William a murit, aceştia erau bine instalaţi 
în şeile lor, pe caii lor înalţi, vorbind limba lor specială, 
uitându-se în jos spre englezi şi peste umăr spre Franţa. Si 
lucrurile aveau să rămână aşa vreme îndelungată. 


7 Franceza normandă semana mai mult cu catalana decât cu franceza 
modernă. 


PARTEA A DOUA 


ANGLIA CELOR DOUĂ LIMBI 
1087-1509 


Timp de un secol şi jumătate după Cucerire, nu există, practic, istorie 
engleză. 
Macaulay 


O şansă pentru englezi 


Aflat în Franţa, pe patul de moarte, William a fost cuprins, 
după cum scrie cronicarul Ordericus Vitalis, de remuşcări. 


l-am persecutat pe oamenii din Anglia dincolo de orice limită... 
Cum tronul acelui regat l-am câştigat cu preţul a numeroase 
crime, nu îndrăznesc să îl las altcuiva decât lui Dumnezeu. 


Aşa că, în vreme ce lăsa în mod oficial Normandia fiului său 
cel mare, Robert, succesiunea engleză a rămas deschisă. Cei 
mai multi aristocrați normanzi îşi doreau un singur regat, 
condus de Robert. Dar al doilea fiu al lui William, Rufus, era 
de altă părere. S-a grăbit să traverseze Canalul Mânecii, 
pentru a fi primul care să aducă vestea morţii tatălui său. 
Apoi s-a adresat englezilor. 


A trimis după englezi şi le-a spus de ce avea el trebuinta, 
s-a arătat doritor de sprijinul lor şi le-a făgăduit cele mai 
bune legi pe care ţara asta le avusese vreodată. 


Cronica anglo-saxonă 


Dar după cine anume a trimis Rufus? Nu ştim, dar trebuie 
totuşi să mai fi existat conducători cunoscuţi printre englezii 
cuceriti. lar aceştia au hotărât că un rege normand stabilit în 
Anglia - unul care le cerea chiar ajutorul - era mai puţin rău 
decât o nouă invazie din Franţa. 


Englezii s-au dus să-l sprijine [pe Rufus]... Au ajuns la castelul 
din Tonbridge, unde [erau] cavalerii episcopului Odo şi mulţi alţii 
care voiau să se împotrivească regelui. lar englezii au pătruns în 
castel. 


Mai exista însă un grup important de normanzi în Anglia 
care îl susțineau pe Rufus. Era nobilimea administrativă/ 
executivă - normanzi de rang inferior care îndeplineau 
pentru rege un soi de serviciu proto-public (adevărații granzi 
considerau asta sub nivelul lor). In Anglia se aflau în număr 
mare fiindcă William repopulase întreaga administraţie. 
Aceştia îşi doreau un transfer de putere lin, aşa că l-au 


susţinut pe Rufus care se afla deja pe tron. În 1087-1088, 
normanzii stabiliţi în Anglia au făcut cauză comună cu 
englezii împotriva normanzilor din Normandia. Acesta a fost 
momentul naşterii unui regat anglo-normand distinct. 

Ca rege, Rufus a folosit Anglia ca principală resursă pentru 
nesfârşitele lui încercări de a cuceri Normandia. La moartea 
lui, pe 2 august 1100, ucis, chipurile, de o săgeată rătăcită în 
timp ce vâna în New Forest împreună cu fratele său mai mic, 
Henric, nimeni nu l-a plâns. Ba chiar a fost lăsat să zacă 
acolo câteva zile, în vreme ce, cum menţionează plin de tact 
William de Malmesbury, toti ceilalti erau interesați de alte 
lucruri. Printre aceştia şi Henric. A plecat în mare grabă direct 
la Winchester, a preluat controlul asupra Trezoreriei, şi a pus 
să fie declarat rege a doua zi. 

Rufus demonstrase cât de utili puteau fi englezii originari. 
Ştiind că fratele lui mai mare, Robert, avea să vină peste el, 
Henric a plusat: s-a însurat degrabă cu Matilda, strănepoata 
lui Edmund Ironside şi ultimul vlăstar din dinastia de Wessex. 
Cronica (ţinută în continuare de devotatii călugări englezi) 
aminteşte cu bucurie: noua regină era din casa regilor 
Englalanaei. 

Unii dintre membrii elitei normande n-au fost la fel de 
impresionați, pe la spate îi numeau „Godric şi Godiva”, luând 
în derâdere „anglicitatea” lor. Dar strategia lui Henric a 
funcţionat. Când Robert a invadat Anglia în 1101, Henric a 
reuşit, aşa cum făcuse şi Rufus, să-i mobilizeze pe englezi. Se 
pare că ştia chiar şi puţină engleză, deoarece William de 
Malmesbury îl descrie cum îşi învaţă personal trupele în ce 
fel să evite un al doilea Hastings: 


Adesea mergea printre soldaţi, instruindu-i cum să evite 
ferocitatea cavaleriei, opunându-se cu scuturile, şi cum să 
riposteze la loviturile lor. In acest fel i-a pregătit pentru bătălie, sa 
fie fără frică în faţa normanzilor. 

Robert a dat din nou înapoi. Henric trebuie să fi ştiut cât de 
importantă fusese pentru el jumătatea lui engleză, fiindcă în 
1103, atunci când i s-a născut unicul fiu, l-a numit William 


Adelin, de la vechiul titlu princiar englez Aetheling. O 
adevărată sinteză anglo-normanda, cu un masiv aport 
normand, dar şi cu un oarecare rol pentru englezi, părea 
acum posibilă. Dar atunci s-a produs dezastrul. 


Corabia Albă 


În 25 noiembrie 1120, Henric a pornit de la Barfleur spre 
Anglia. Prinţul Adelin, în vârstă de 17 ani, îl urma pe o altă 
navă, Corabia Albă, însoţit de un grup de prieteni aristocrați, 
hotărât să se ia la întrecere cu corabia tatălui său. Corabia 
lor s-a lovit de o stâncă chiar în gura portului şi s-a 
scufundat, luându-l cu ea pe moştenitorul pe jumătate englez 
al tronului Angliei. 


Nicicând o navă nu a adus mai multă nenorocire Angliei. 


William de Malmesbury 

O nouă speranţă s-a ivit pentru Henric în 1133. Fiica sa, 
Matilda (numită astfel după mama ei engleză), a adus în 
sfârşit pe lume un fiu - un alt Henric - născut din căsătoria ei 
cu Geoffrey, conte de Anjou. Dar sărind peste o generaţie în 
acest fel - şi încă pe linie feminină - îl aducea în prim-plan pe 
însuşi nepotul lui William, Etienne/ Stephen de Blois. 
Confruntati cu perspectiva unei noi invazii rivale din Franţa 
după moartea lui Henric, membrii aristocrației anglo- 
normande au căutat modalităţi de a-şi întări poziţia specială 
în Anglia. 


Luarea în stăpânire a istoriei engleze 


Au început să-şi spună /es engleis. Bineînţeles că asta nu 
însemna că erau la fel cu englezii locului. Un eng/eis putea să 
strige drinc heil! ridicând paharul, dar acesta nu era decât un 
mod de a arăta cine e stăpânul pământurilor, cam la fel cu 
un mosier de azi din Scotia, care nu ştie decât un cuvânt 
gaelic: s/ainte! Nu vorbeau decât franceza, iar prăpastia 
dintre ei şi nativii cuceriţi era de netrecut: Dumnezeu i-a ales 
pe normanzi, a scris un tipic autor eng/eis (în latină), să 
extermine națiunea engleză. 

Normanzii au rescris, aşadar, sângerosul trecut englez 
transformându-l în romane cavalereşti scrise în franceză sau 
latină. lată ce asculta elita Angliei, la 80 de ani după 
Cucerire, în timpul unui banchet: 


Dunc parlat Kenut mult sagement / E dist: Edmund, un poi atent 
o sui Danei e vus Engleis / E noz peres furent dous reis. 


Atunci Cnut a vorbit plin de înţelepciune, spunând: Edmund, 
aşteaptă puţin, eu sunt danez şi tu, englez, iar taţii noştri au fost 
amândoi regi. 


L’Estoire des Engleis, scrisă în Anglia la cca 1140 


Astăzi am numi asta apropriere culturală. Engleis-ii 
vorbitori de franceză susțineau că până şi istoria Angliei le 
aparţinea. Pe departe cel mai influent autor al lor a fost 
Geoffrey of Monmouth, care l-a transformat pe Arthur dintr- 
un conducător războinic galez al Evului Întunecat în eroul 
unei saga cavalereşti. Geoffrey a fost primul autor ne-galez 
care l-a menţionat pe Myrddin, al cărui nume l-a transformat 
în Merlin (poate fiindcă suna prea asemănător cu merde din 
franceză). Cât despre invadatorii englezi, însuşirea lor 
distinctivă era, în povestirea lui, trădarea. Mesajul era că 
Britania trebuia condusă de un singur rege neenglez şi 
cavalerii reuniti în jurul său, a căror datorie principală era să 
evite luptele interne. 

Sfatul a venit la timp. În 25 noiembrie 1135, exact la 
cincisprezece ani de la scufundarea Corabiei Albe, Henric | a 
murit îndopându-se cu tipari în Normandia. Cronica l-a plâns: 
Un om bun a fost, şi multă consideraţie i s-a arătat. În 
vremea lui nimeni nu îndrăznea să facă un rău altcuiva. A 
adus pacea asupra oamenilor şi fiarelor. Englezii renuntasera 
la orice speranţă de a scăpa de francezi. Cel mai bun lucru la 
care puteau spera acum era un rege bun anglo-normand, 
engleis, care să aibă cât de cât o legătură cu Anglia şi să 
menţină legea şi ordinea. 

Dar n-au avut parte de el. 


Cand Dumnezeu şi ingerii dormeau 


Stephen de Blois (nepot de soră al lui Henric |) a câştigat 
cursa de traversare a Canalului Mânecii, luând-o înaintea 
celorlalţi pretendenți francezi - fiica lui Henric, Matilda, şi fiul 
ei, prinţul Henric de Anjou (cunoscut şi drept Henric 
Plantagenetul). 


| ty 


Cursa de traversare 


a Canaluj Ai 


Mânecii (1135) 
LS 


Anjou 


La fel ca Rufus şi Henric |, Stephen s-a folosit de sprijinul 
localnicilor, promițând Londrei dreptul de-a avea propriul său 
consiliu. Aceasta a fost o concesie radicală, iar propria sa 
elită normandă a considerat-o o slăbiciune. Pentru nefericitii 
englezi, un rege slab vorbitor de franceză, incapabil să ţină în 
frâu o aristocrație puternică, vorbitoare de franceză, era cea 
mai proastă alternativă posibilă: 


Trădătorii [adică aristocrația rebelă] au priceput că el [Stephen] 
e un om blând, moale şi bun, care nu făcea dreptate... l-au 
împovărat rău pe necăjiţii oameni ai ţării cu lucrări la castele; 
după ce castelele au fost gata le-au umplut cu diavoli şi oameni 
răi. Apoi i-au luat pe acei oameni despre care credeau că ar avea 
ceva bunuri, fără să ţină seama că era noapte sau zi, că erau 
bărbaţi sau femei, şi i-au întemnițat, umblând după aur şi argint, 
şi i-au supus la chinuri de nepovestit... l-au spânzurat de picioare 
şi i-au afumat cu nori de fum. 


A Cronica (1137) 

Intre timp se cloceau alte conflicte, care aveau să schimbe 
profund istoria engleză. Normanzii şi francezii nu mostenisera 
neînțelegeri cu galezii şi scotienii. Dar, văzându-se ei în 
posesia celei mai bogate părţi a Britaniei, au ajuns curând la 
concluzia că ar trebui să domnească peste toată insula. Însă, 
spre deosebire de englezi la 1066, scotienii şi galezii 
dispuneau de fortificaţii naturale şi de elite bine înrădăcinate. 
In 1136, prinții galezi aliaţi au distrus la Crug Mawr o întreagă 
armată anglo-normandă, la fel de numeroasă ca şi cea de la 
Hastings, folosind pentru prima oară arcurile mari. Doi ani 
mai târziu, o contrainvazie scoțiană a ajuns până în Yorkshire 
înainte de a fi înfrântă în Bătălia stindardului (Battle of the 
Standard). 


Puterea regală 


Marcher Lords 


Ocupaţie 


Acesta a fost începutul unor secole de lupte la graniţele cu 
Scoţia şi Ţara Galilor, care nu au făcut decât să adâncească 
străvechile diferenţe dintre sud-estul bogat şi pacificat, şi 
restul. Ele au dus la apariţia unei superaristocraţii, aşa- 
numiții Marcher Lords, cărora regii englezi le-au încredinţat 
regiunile de frontieră în dispută, să le păzească şi, dacă era 
posibil, să le extindă. Curând, aceştia aveau să controleze 
comitate întregi, precum Cheshire, Lancashire, Durham, 
Shropshire, Worcestershire, Herefordshire şi Gloucestershire, 
precum şi cea mai mare parte din sudul Ţării Galilor. Aflându- 
se într-o permanentă stare de semimobilizare, aceştia, spre 
deosebire de rege, puteau să adune în orice moment oameni 
gata de luptă. 


În 1139, Anglia însăşi a fost invadată din nou - din Franţa, 
bineînţeles - de către fiica lui Henric I, Matilda, în numele 
fiului ei de şase ani, Henric. Ţara s-a prăbuşit în ani de război 
civil şi anarhie. Ordinea a fost restabilită abia în urma unor 
evenimente din Franţa. În 1152, fabulos de bogata Eleonora 
de Aquitania a divorţat de regele Franţei şi, la 30 de ani, s-a 
măritat cu fiul Matildei, Henric Plantagenetul, acum un 
extrem de ambițios tânăr de 19 ani. 

Sustinut de bogăţia Eleonorei, Henric a traversat din nou 
Canalul Mânecii. În iulie 1153, armata sa a întâlnit-o pe cea a 
lui Stephen la Wallingford, pe Tamisa, dar nu a avut loc nicio 
luptă. În Europa secolului al XII-lea funcţiona politica de 
descurajare: un atac al cavaleriei nu dădea greş când era 
vorba să secere nişte amarati de pedestraşi, dar în cazul în 
care călăreţii în armuri se întâlneau fata în fata la o viteză 
combinată de 65 de kilometri pe oră, rezultatul nu ar fi fost 
decât distrugerea reciprocă a cavaleriei aristocrate. Biserica 
a mijlocit o învoială: Stephen îşi păstra tronul, dar Henric 
avea să-l moştenească. 

Stephen a murit în acelaşi an. Deşi Henric se afla în acel 
moment în străinătate, era atât de temut, încât a putut să-şi 
preia moştenirea fără a fi contestat în vreun fel. Cronica îşi 
exprimă uşurarea de a avea un rege puternic, capabil să-i 
tina pe baroni sub control din mare teamă fata de el. Dar 
revenirea ordinii a pecetluit soarta culturii scrise în engleza 
veche. Timp de aproape 300 de ani, scribii Cronicii anglo- 
saxone notaseră istoria poporului lor. Nicio altă naţiune 
occidentală nu are o asemenea scriere. Dar zilele ei se 
încheiaseră. Henric al II-lea era francez, nu normand, si a 
domnit peste o parte mai mare din Franţa decât regele 
Franţei însuşi. Puterea de atracţie politică, socială şi culturală 
venind de dincolo de Canalul Mânecii era irezistibilă. In cele 
din urmă, cartea despre Anglia engleză a fost închisă. 


În 1154, călugării englezi care scriau Cronica anglo-saxonă şi-au 
abandonat definitiv lucrarea. O mare tăcere pare să se aştearnă 
asupra scrisului englez. 


Robert McCrum 


Cel mai francez loc de pe Pământ 


Literatura franceză începe, practic, în Anglia anglo-normandă. 
lan Short, Patrons and Polyglots 


Această cultură viguroasă de peste Canalul Mânecii a 
diferențiat Sudul Angliei mai mult decât oricând. Henric şi-a 
petrecut marea majoritate a domniei în Franţa, iar vizitele 
sale în Anglia se opreau în Sud. 


| Vizitele lui Henric al II-lea în Angli: 


după locuri 
3 20 de vizite @ 10 vizite e5 vizi 


Noul val de francificare a avut un impact masiv asupra 
poporului englez. Supravietuitori ai vechii elite engleze au 
abandonat complet engleza, devenind francofoni. In The 
Dialogue of the Exchequer (cca 1180), lordul trezorier 
Richard FitzNigel explică: 


Dat fiind că englezii şi normanzii au trăit împreună şi s-au 
căsătorit ori au fost daţi în căsătorie între ei, naţiunile s-au 
amestecat în asemenea măsură, că e greu să mai spui azi (şi mă 
refer la oamenii liberi) cine e de rasă engleză şi cine de rasă 
normandă. [Sublinierea aparţine autorului] 

Această subliniere e esenţială. Oameni liberi însemnau 
aproximativ un vârf de 5-10% din populaţia engleză 
originară. Doar aceşti englezi cu statut mai înalt - probabil 
supraviețuitori ai unor foste mari familii care îşi păstraseră 
avutia colaborând cu noi stăpâni coloniali - au fost cei care s- 
au amestecat. 

De ce însă nou-venitii normanzi erau dornici să-i admită pe 
englezii originari? Exista un bun motiv. In pofida existenţei 
legii scrise în limba engleză, William Cuceritorul şi urmaşii săi 
tratau noua lor colonie ca pe o pagină albă din punct de 
vedere legal şi încercau să impună sistemul feudal. Potrivit 
acestuia, orice pământ al nobililor era un împrumut personal 
de la rege şi nu era neapărat un drept ereditar. 

Pentru a-şi consolida dreptul de a fi proprietari şi a se apăra 
de regi lacomi, nobilii anglo-normanzi au adoptat principiul 
primogeniturii, ceea ce însemna că averea şi titlurile 
reveneau doar primului născut băiat. Este o situaţie rar 
întâlnită: în alte ţări din Europa, toţi copiii unui aristocrat (şi 
toţi copiii acestora etc.) moşteneau titlul şi privilegiile legale 
care decurgeau din acesta. In Anglia, dreptul de 
primogenitură a creat o aristocrație restrânsă şi bogată, ai 
cărei fii şi fiice mai mici nu aveau nici pământuri, nici titluri, 
nefiind legal cu nimic diferiţi de oamenii de rând. 

Bineînţeles ca vlăstarele aristocrației normande erau 
interesate să rămână cât mai bogate cu putinţă - cum ar fi 
prin căsătoria cu copiii englezilor care aleseseră să rămână 


de partea ocupanților. Acest lucru însemna deci că exista 
mereu o cale de a pătrunde în elita anglo-normandă. Pe 
vremea lui FitzNigel, fiul lui Gospatric, ultimul conte englez 
din Northumbria, s-a căsătorit cu o normandă şi i-a luat şi 
numele de Neville. Prin acest aranjament, femeia normandă 
a rămas bogată, iar englezul a pătruns în elita normandă. 


Anglia colonială 


La 1180, elita engleză se reinventase după imaginea 
stăpânilor ei, făcând marele salt de a adopta limba şi cultura 
franceză. Aşa se întâmplă de regulă într-o colonie. Într-o ţară 
normală lucrurile arată cam aşa (imaginea din stânga): 


Elita separată prin 


nastere. Intrarea 
in randurile ei este 


dificilă. 


Elita separată 


printr-o limbă și 


cultură ce pot fi 
invăţate. 


În acest fel arătau lucrurile în majoritatea ţărilor europene 
până la Revoluţia Franceză şi, în multe dintre ele, chiar până 
la Primul Război Mondial. Dar într-o colonie, fie că e romană, 
anglo-normandă sau parte a Imperiului Britanic, lucrurile 
arată ca în imaginea din dreapta. 


Numeroşi istorici au remarcat deschiderea, în comparaţie cu 
Germania ori Franţa, a elitei engleze din Evul Mediu încoace... De 
mult mai de timpuriu, ea a fost dispusă... să admită nou-veniti în 
cercurile ei. 


Derek Sayer, American Journal of Sociology 


Pentru a intra în elita franceză, rămăşiţele elitei de dinainte 
de Cucerire au fost nevoite să vorbească fluent franceza în 
toate ocaziile sociale sau de afaceri. Făcând asta, s-au 
distanțat in mod public de englezii de rând. 


Diferenţa dintre franceză şi engleză a devenit mai degrabă una 
de rang, decât de rasă. Franceza era pentru proprietarii de 
pământuri şi ofiţeri, engleza pentru ţărani şi soldaţi... „rusticanus” 
era termenul folosit pentru cel care nu ştia altă limbă decât 
engleza. 


Sir James Holt, Colonial England 1066-1215 

A fost nevoie să treacă mai mult de un secol pentru ca 
urmările Cuceririi de la 1066 să devină clare: englezii 
obişnuiţi - 90% din populaţie - au rămas fără conducători din 
neamul lor. Adoptând limba şi cultura cuceritorilor, elita 
engleză supraviețuitoare s-a separat definitiv de restul 
poporului său. 

Fără literatură, fără conducători, cu şansele de 
supravieţuire în propria ta ţară limitate la alternativa de a 
învăţa şi vorbi limba conducătorilor. Ceva asemănător nu s-a 
petrecut cu niciun alt popor din Europa Occidentală. Şi, dacă 
nu urmărim preţul de intrare care a fost cerut de clasa 
conducătoare din Evul Mediu încoace - precum şi 
oportunităţile oferite celor capabili şi dornici să plătească 
acel preţ -, vom pierde din vedere unul dintre aspectele 
majore care au făcut Anglia ceea ce este, cu bune şi cu rele. 


Legea engleză devine franceză 


Până la domnia lui Henric al II-lea, curţile de judecată locale 
foloseau atât franceza, cât şi engleza în funcţie de 
împrejurări. Henric a impus crearea Assizelor Regale (Royal 
Assizes), instanţe de judecată itinerante, gândite să facă 
rapid dreptate. Prin Assizele de la Clarendon din 1166, 
trăsătura specifica dreptului englez, juriul compus din 
doisprezece dintre cei mai drepți oameni din Cei o sută, a 
fost menţionată pentru prima oară (în latină). Assizele Regale 
erau rapide şi eficiente, aşa că folosirea lor s-a răspândit în 
scurt timp - iar dezbaterile erau purtate întotdeauna în 
franceză. De atunci înainte, generaţiilor de englezi obişnuiţi 
care ajungeau în faţa unei instanţe de judecată li se aducea 
aminte că erau cetăţeni de mâna a doua în propria lor ţară. 


Rege versus Biserică 

Henric al II-lea (stânga) fata in fata cu puternicul său arhiepisc 


Unica stavilă reală din calea puterii regale în Europa 
medievală era Biserica. Henric al Il-lea credea că îşi găsise 
omul perfect supus voinței sale în Thomas à Becket, un 
anglo-normand inteligent, de origini umile, care se ridicase 
rapid în Anglia colonială. În 1162, Becket a fost făcut 
arhiepiscop de Canterbury. Clericul ascultător a ajuns astfel 
un om important într-o mare organizaţie europeană şi, în loc 
să pună Biserica engleză sub puterea regelui, a devenit un 
campion al drepturilor acesteia. In cele din urmă, în 1170, 
Henric (aflat ca de obicei în Normandia) a făcut una din 
celebrele lui crize de furie, strigând: Ce fel de trântori şi 
trădători am hrănit şi am crescut în casa mea, care acum 
rabdă ca eu, stăpânul lor, să fiu tratat cu asemenea 
neruşinat dispret de un umil preot? Patru cavaleri trimişi la 
Canterbury l-au ucis pe Becket chiar în biserică. Europa toată 


a fost oripilată, iar Henric, obligat să facă penitenta. Biserica 
a ieşit câştigătoare din confruntare. 

În urma acestui episod, Anglia s-a ales cu o Biserică 
puternică si încrezătoare, precauta fata de puterea 
monarhului, şi care, în mod cu totul neobişnuit pentru 
Europa, a fost dispusă să se alieze cu aristocrația împotriva 
Coroanei. Peste patruzeci de ani, această alianţă s-a dovedit 
a fi vitală. 


O insulă prea îndepărtată 


Henric a fost acum aruncat într-o aventură imperială care 
avea să distorsioneze politica Angliei timp de secole. In 1169, 
un marcher lord galez, contele de Pembroke (,,Strongbow”) a 
fost angajat să lupte într-un război civil al irlandezilor şi s-a 
descurcat atât de bine, că părea hotărât să creeze propria sa 
supraputere anglo-normando-irlandezo-galeză. 

Niciun regim roman, britanic, anglo-saxon ori normand nu 
pretinsese vreodată dreptul de a guverna Irlanda, dar Henric 
nu suporta una ca asta. A pornit el însuşi spre Irlanda în 1171 
şi a pretins să fie recunoscut drept suzeran înainte de a-l 
numi pe fiul său preferat, John, rege al Irlandei. Teoretic, 


Irlanda a fost cucerită înainte de Scoţia şi Ţara Galilor, iar 
Henric intenţiona să-l încoroneze pe John de îndată ce 
obținea acordul papei. Dar regii irlandezi au ripostat, John a 
supărat pe toată lumea din Irlanda, irlandez sau normand, iar 
planul a trebuit abandonat. 

Fiul cel mai mare al lui Henric, Richard, s-a revoltat şi l-a 
hărțuit pe rege prin toată Franţa pana când a fost numit în 
mod public moştenitor (deşi blestemat în particular). În 1189, 
obosit, regele care crease în cele din urmă o Anglie franceză, 
a murit în adevărata lui patrie, la Chinon. 


Diavolul e liber 


Richard | scria poezii atât în franceză, cât şi în franceza 
normandă şi putea citi în latină, dar nu există dovezi că 
putea înţelege engleza, nicidecum să o vorbească. Din cei 
zece ani de domnie ai săi, a petrecut doar şapte luni în 
Anglia, pe care o trata ca pe o vacă bună de muls pentru 
cruciadele sale, vânzând demesnes (domeniile) regale pentru 
a-şi umple cuferele şi glumind că ar fi gata să scoată chiar şi 
Londra la vânzare dacă ar avea un cumpărător. 

Când resursele Coroanei s-au epuizat, funcţionarii lui 
Richard au fost puşi să ridice impozite şi taxe speciale 
(acesta pare a fi fundalul istoric al legendei moderne a lui 
Robin Hood). Curând, însă, aristocrația s-a revoltat împotriva 
omului său de origini modeste, cancelarul William 
Longchamp. In 1191, Longchamp a încercat să fugă din ţară, 
deghizat într-o femeie sărmană care vindea haine vechi. A 
fost însă descoperit când cineva l-a întrebat cât cere pentru 
ele: episcopul de Ely şi cancelarul Angliei nu vorbea deloc 
engleza. Intre timp, Richard însuşi a eşuat cu cruciada sa şi a 
sfârşit ca prizonier al împăratului Sfântului Imperiu German. 
Impăratul a cerut 100.000 de mărci pentru a-i da drumul. 
Fratele lui Richard, John, şi regele Filip al Franţei au oferit 
80.000 ca să rămână în continuare închis, dar funcţionarii 
englezi ai regelui au adunat suma totală, iar Richard a fost 


eliberat. În 4 februarie 1194, Filip i-a trimis un mesaj de 
avertizare lui John: A; grijă; diavolul e liber. 

Insă Richard l-a iertat pe John şi şi-a petrecut ultimii cinci 
ani din viaţă impunând englezilor biruri şi mai mari. La 
moartea sa în 1199, John, care era al patrulea în linia de 
succesiune şi nu se putea aştepta în mod realist să devină 
rege, a traversat Canalul Mânecii în fruntea unei mici armate 
pentru a revendica tronul unei Anglii pe jumătate falite, deşi 
nepotul său de frate, adolescentul Arthur, duce de Bretania, 
era de fapt primul pretendent la tron. 


Calea spre Runnymede 


John (loan fără de Ţară) a ajuns pe tron printr-o acţiune ce 
semăna cu o uzurpare, iar vistieriile ţării erau goale, aşa că 
poziţia lui nu era una prea bună. Regele Franţei îl folosea pe 
Arthur ca să-l şantajeze pentru a renunţa la teritoriile sale 
franceze. In cele din urmă a izbucnit războiul, iar loan a reuşit 
să-l ia prizonier pe Arthur (tânărul a dispărut la scurt timp în 
mod misterios), însă până în 1204 a pierdut toate feudele 
sale franceze. Acesta este momentul naşterii unei aristocrații 
pur engleis - chiar dacă era vorba de una care vorbea în 
continuare franceza. 

Cavaleria franceză și cea aliată anglo-imperială se infrunta la Bouvine 


În următorii zece ani, loan a complotat - şi le-a pus biruri 
împovărătoare englezilor - pentru a-şi recâştiga teritoriile 
franceze pierdute. În final a întreprins în alianţă cu Otto al IV- 
lea, împăratul Sfântului Imperiu German, o ultimă încercare. 
Desi era finantatorul acestui demers, loan nu a fost de fata 
cand cele două forte s-au întâlnit in epocala bătălie de la 
Bouvines. Cavaleria franceza a obtinut victoria, deschizand 
astfel calea afirmarii Frantei moderne, precum si unuia dintre 
marile evenimente ale istoriei engleze. 


Calea de la Bouvines la Runnymede a fost directa, scurta si 
inevitabila. 

Sir James Holt 
Dupa ce planurile europene ale lui loan s-au spulberat, 


baronii, sprijiniți de Biserica engleză puternică si 
independentă, l-au incoltit la Runnymede în iunie 1215 şi l-au 


forţat să semneze ceea ce avea să fie cunoscut drept Magna 
Charta Libertatum. 


Întregul document spune implicit că există o lege care se află 
deasupra regelui şi pe care nici el nu trebuie să o încalce. 


Winston Churchill 


Magna Charta 


Multe dintre prevederile Magnei Charta au de-a face cu 
disputele financiare (acum obscure) dintre rege şi nobilime. 
Cele mai semnificative sunt: 


1: Bisericii engleze i se garantează „independenţa faţă de 
numirile Coroanei”. Aceasta ne demonstrează rolul central jucat 
de Biserică în îmblânzirea monarhiei. 


14: Impozitele pot fi crescute doar după „o adunare generală” a 
marilor seniori. lată aici germenele Parlamentului. 


20: Amenzile trebuie să fie proporţionale şi date doar „cu 
încuviințarea oamenilor de încredere ai locului”. O prevedere 
radicală, deoarece stipula că aceia care nu erau nobili puteau fi 
implicaţi în actul de justiţie. 


39-40: Cele mai tari: „Niciun om liber nu va fi arestat, 
întemnițat, deposedat, scos în afara legii, exilat, sau atacat în 
vreun fel şi nici nu vom porni şi nici nu vom trimite împotriva lui, 
dacă nu este judecat după lege de egalii săi ori de legea ţării”. 


56-59: Se ocupă de drepturile galezilor şi ale regelui scoţian, 
care sprijiniseră revolta împotriva lui loan. Dincolo de toate, 
Magna Charta confirmă că Ţara Galilor şi Scotia sunt jurisdicții 
separate. 


60: „Toţi din regat şi nu doar baronii care îl înfruntă pe loan 
trebuie să se supună prevederilor cartei în relaţiile cu cei de sub 
ei”. [sublinierea autorului] Aici este ceva ce aduce cu ideea de 
justiţie universală pentru englezi. 


Anexa A era de asemenea radicală: baronii şi „comunitatea 
întregii ţări” aveau dreptul „să îl reţină şi să îl facă să sufere” pe 
rege însuşi, dacă acesta încălca prevederile Chartei. Ulterior, avea 
să se înţeleagă prin aceasta că doar Parlamentul avea această 
putere. 

Charta a fost scrisă în latină şi tradusă de îndată în limba 
de zi cu zi a baronilor englezi: /cy commence la chartre le 
Rey Johan done a Rememde. [Aici începe carta dată de 
Regele loan la Runnymede.] Nu a existat o versiune engleză 
până în 1534. Până atunci, dacă tu (sau avocaţii tăi) nu ştiai 
să citeşti în franceză ori latină, Magna Charta nu-ţi era de 
niciun folos. 

loan nu a ţinut cont de nicio iotă din ea. L-a convins pe 
papă să anuleze Charta, iar apoi a umplut ţara cu mercenari 
aduşi din nordul Franţei. Baronii au ripostat invitându-l pe 
regele Franţei să salveze Anglia de jafurile străinilor. Prin 
urmare, prinţul Louis a trimis o avangardă de cavaleri la 
Londra la sfârşitul anului 1215, înainte de a organiza o 
invazie deplină anul următor, debarcând la Thanet. loan s-a 
refugiat la Winchester, iar Louis a fost proclamat (dar nu şi 
încoronat) rege al Angliei. 

Cele două părţi se aflau încă în război - constând în 
principal din mari asedii, precum cel de la Rochester sau 
Dover - când loan a murit de dizenterie. Matthew Paris, 
călugăr şi istoriograf, i-a scris condamnarea finală: 


Cât e de putred, ladul însuşi a devenit mai putred prin prezenţa 
lui loan. 


Străini noi versus nativi străini 


Fiul lui loan avea doar nouă ani în 1217, când a devenit 
regele Henric al IIl-lea, în timp ce regiuni întinse din Anglia se 
aflau sub control francez. Tronul i-a fost salvat printr-o 
victorie asupra lui Louis în bătălia de la Lincoln. Consiliul 
regelui-copil a reproclamat Charta rapid, iar în 1225, când 
ajunsese destul de mare pentru a domni, Henric a 


reconfirmat-o personal, din proprie dorinţă, în schimbul unor 
impozite. Magna Charta a devenit acum scriere 
constituţională sfântă - în sens literal, deoarece episcopii au 
declarat că oricine ar fi cel care o va încălca, inclusiv regele, 
va fi excomunicat. Tradiţia unică, iniţiată în chip oarecum 
obscur odată cu Aethelred şi Cnut, era acum scrisă pe 
pergament: chiar şi regele Angliei trebuia să se supună legii. 

Sub Henric al Ill-lea, Anglia a devenit şi mai franceză. Noua 
Westminster Abbey (începută în 1245) a fost construită în 
onoarea lui Eduard Confesorul (care se înconjurase de 
vorbitori de franceză pentru a-l ajuta să domnească) după 
modelul ultimelor catedrale franceze. Rudele lui Henric, fraţii 
vitregi, susţinătorii şi oportuniştii, au venit peste Canalul 
Mânecii. 

În Anglia a izbucnit atunci un război civil între grupurile 
rivale de francezi, care pronuntau franceza diferit, lucru care 
ne explică azi de ce englezii au perechi de cuvinte, precum 
guardian/ warden şi gallop/ wallop. Francezii născuţi în 
Anglia, cunoscuţi drept natureus, erau conduşi de Simon de 
Montfort. Aveau un mare avantaj asupra rivalilor lor, numiţi 
estranges aliens: le puteau vorbi englezilor. Şi o făceau. Când 
de Montfort l-a obligat pe Henric să accepte Proviziunile de la 
Oxford (1258), au fost trimise în întreaga ţară scrisori care 
explicau acordul. Pentru prima oară de la 1067 (şi pentru 
ultima oară în deceniile ce aveau să vină) oamenii de rând ai 
Angliei auzeau cuvintele regelui lor citite în engleză, precum 
şi în franceză. 


Et se nul v nus viegnent encunt ceste chose nus voulons et 
comandons ke tuz nos seaus et leaus le teignent a enemi mortel 
(în franceza de secol XIII). 


And gif oni other onie cumen her ongenes we willen and hoaten 
that alle ure trewe heom healden dedliche ifoan (în engleza de 
secol XIII). 


And if any person or persons go against this, we will and 
command that all true to us hold them as deadly foes (în engleza 
modernă). 


Şi dacă orice persoană sau persoane se îndreaptă împotriva 
acestuia, dorim şi ordonăm ca toţi cei ce ne sunt credincioşi să îi 
tina drept duşmani de moarte. 


Proviziunile de la Oxford îl plasau pe rege sub autoritatea 
unui Consiliu de Cincisprezece şi stipulau ca Parlamentul să 
se adune de trei ori pe an. Potrivit site-ului oficial al 
Parlamentului, aceasta a fost cea mai radicală reformă 
întreprinsă înainte de arestarea şi execuția regelui Carol |. 

Henric şi-a luat cuvântul înapoi, aşa că a urmat un nou 
război. În 1264, armata lui de Montfort, care în parte se 
compunea din londonezi obişnuiţi, a obţinut o victorie 
uimitoare în bătălia de la Lewes, capturându-i atât pe Henric, 
cât şi pe moştenitorul său, prinţul Eduard. Pentru prima oară 
de la Cucerire încoace, auzim englezii bucurându-se politic în 
engleză. În Song Against the King of Alemaigne (1264), 
bardul bucuros şi-l imaginează pe Eduard călărind fără 
pinteni a// the ryhte way to Dovere-ward (tot drumul spre 
închisoarea din Dover) ca să nu-şi mai încalce niciodată 
cuvântul. 


Simon de Montfort este tăiat în bucăţi în bătălia de la Evesham din 4 a 


De Montfort i-a permis lui Henric să rămână rege, urmând 
ca toate deciziile să fie supuse aprobării Parlamentului. Dar 
atunci când prinţul Eduard a scăpat din închisoare şi a 
adunat o armată de nobili nemulţumiţi, soarta lui de Montfort 
a fost pecetluită. In bătălia de la Evesham din 4 august 1265, 
cutumele cavaleresti ale vremii au fost abandonate. De 
Montfort îndrăznise să înroleze oameni de rând: acum el 
însuşi era tratat ca un rebel de rând; a fost luat în vizor de un 
escadron de 12 cavaleri şi ciopartit de săbiile lor. Practic, toţi 
susţinătorii lui au fost măcelăriți pe loc. Însuşi Henric al Il- 
lea, prizonier amestecat între oamenii lui de Montfort, era să 
fie ucis din greşeală, deoarece nu purta ecusonul pe care 
prinţul Eduard îl alesese ca să-şi identifice propriii oameni - 
Crucea Sfântului Gheorghe. Emblema naţională a Angliei a 
apărut în lupta în care a fost înfrânt omul care pentru prima 
oară de la 1066 s-a adresat englezilor în engleză. 


Limitele puterii: Eduard | 


Puterea regală părea atât de bine restaurată, încât Eduard | 
a încercat pentru ultima oară să impună sistemul feudal pur. 
Baronii i-au rămas credincioşi, dar au refuzat să-i permită să 
revină asupra Magnei Charta: a fost silit să accepte că oricine 
avea în posesie pământ atunci când Richard | a urcat pe tron 
în 1189 era protejat prin lege, chiar şi de rege (de aici 
provine expresia since time immemoriall, din vremuri 
imemoriale). De acum înainte, castelul unui englez era cu 
adevărat castelul său şi nu doar luat cu împrumut de la rege. 

Infrant acasă, Eduard şi-a îndreptat atenţia spre cuceriri 
externe. In 1278, s-a dus la Glastonbury ca să asiste la 
deschiderea presupusului mormânt al legendarului rege 
Arthur, apoi a pus în practică mitul Imperiului Britaniei 
arthuriene. In Jara Galilor a dus o campanie extinsă, 
metodică şi nemiloasă între 1282 şi 1283. 

Victoria a fost dăltuită în piatră, căci Jacques de Saint- 
Georges, celebrul arhitect savoiard, a fost chemat să 
construiască un nemaivăzut set de castele pentru care s-au 
cheltuit sume colosale. Eduard a suportat parţial costurile 
prin expulzarea tuturor evreilor din Anglia în 1290 şi 
declarând că toate obligaţiile datorate acestora îi reveneau 
acum lui. 

Apoi regele a pus ochii pe Scoţia. Războaiele lui Eduard din 
nord şi vest le-au prilejuit englezilor un soi de revenire, 
deoarece era nevoie de soldaţi pedeştri în număr mare. Noul 
lor rol era acela de a fi o grupare de vârf, aflată însă sub elita 
vorbitoare de franceză. Era acelaşi gen de ofertă pe care 
englezii înşişi o vor face peste câteva secole populațiilor sikh 
şi gurkha: Noi v-am cucerit - dar dacă luptati sub noi 
împotriva vechilor voştri adversari, veți fi aşezaţi deasupra 
lor. 

Povestea campaniei lui Eduard din 1294, Langtoft's 
Chronicle, se deschide cu un frumos exemplu timpuriu de 
exprimare vitriolanta la adresa scotienilor si galezilor - în 
franceza: 


Gales soit maldit de Deus e de Saint Symoun! Car tuz jours ad 
este pleins de tresoun. Escoce soit maldit de la Mere De! 


Blestemati fie galezii in numele Domnului si al Sfantului Simion! 
Fiindcă au fost mereu plini de trădare. Blestemati fie scotienii de 
Maica Domnului! 


Dar, în câteva locuri, Langtoft introduce în franceza lui 
cuvintele pe care trebuie să le fi auzit în rândul trupelor 
engleze ale lui Eduard: 


The fote folke puth the Scotes in the polke, and nakned their 
nages. 


Pedestraşii i-au pus jos pe scoțieni şi şi-au descoperit şezutul. 


Franceza era pentru cavalerie, engleza pentru pedestraşi 
(fote folke, cum se vede că îşi ziceau chiar ei). lar ei ştiau 
asta. Prezenţa constantă, zilnică a unei elite străine din punct 
de vedere cultural le amintea, de la o generaţie la alta, de 
propria lor traumă naţională. Robert de Gloucester, scriind în 
jurul anului 1290, descrie în cuvinte potrivite subjugarea 
limbii engleze: 


Thus com lo engelond in to normandies hond. 

& the normans ne couthe speke tho bote hor owe speche... 
Vor bote a man conne frenss me telth of him lute. 

Ac lowe men holdeth to engliss & to hor owe speche. 

Astfel a căzut, vai! Anglia în mâinile Normandiei. 

lar normanzii nu ştiau vorbi decât a lor limbă... 

Dacă un om nu ştie franceza, nu pun mare pret pe el. 

Dar omul de jos ţine la englezii lui şi la propria lui limbă. 


Chiar şi aşa, englezii erau dispuşi să lupte împotriva 
duşmanilor sub ofiţeri vorbitori de franceză - precursori ai 
acelor „Rupert”8 pe care soldaţii englezi de azi îi dispretuiesc 
în secret, totuşi le dau ascultare. 

Costul uriaş al luptelor împotriva galezilor şi scotienilor a 
reprezentat şansa ca Parlamentul - sistemul creat de elita 
engleză - să intre în drepturi. Dacă Anglia ar fi fost o ţară 
normală, cu propria ei clasă conducătoare, Eduard ar fi 
încercat probabil să-şi potolească aristocrația dând ţăranilor 
(care puteau fi mult mai uşor taxaţi) drepturi asupra 
proprietăţilor lor. Exact acest lucru s-a petrecut în Franţa în 
acea epocă. Insă lui Eduard, în calitate de rege vorbitor de 


3 Poreclă dată unui tânăr ofiţer în armata britanică - prin asociere cu 
prenumele Rupert foarte frecvent în rândul clasei avute. (N.t.) 


franceză, îi era greu să se asocieze cu ţărani vorbitori de 
engleză împotriva nobilimii sale vorbitoare de franceză. Prin 
urmare, a acceptat să negocieze - parley - cu ei. Parlamentul 
Model convocat de Eduard în 1295 a dat lucrurilor o formă pe 
care o mai cunoaştem şi azi. 


În Franţa, latifundiile au pierdut; ţăranii au câştigat. În Anglia, 
latifundiile au câştigat; ţăranii au pierdut. 


Sir Robert Morier 


În pofida eforturilor uriaşe, Eduard nu a reuşit nicicând să 
supună cu adevărat Ţara Galilor. lar în 1307, aflându-se patul 
de moarte în tabăra din Cumbria, a primit vestea că forţele 
sale din Scoţia fuseseră învinse de Robert Bruce. Războaiele 
sale nu au făcut decât să consolideze toate cele trei 
nationalisme din Britania, lăsând moştenire o divizare care 
durează de pe vremea lui până în zilele noastre (Marc 
Morris). Dar au pus Parlamentul pe soclul de conducător al 
Angliei, alături de rege. 


Pe care comunitatea regatului vostru le va fi 
ales: Eduard al II-lea 


În 1308, a fost încoronat Eduard al II-lea printr-o ceremonie 
care s-a ţinut în franceză, şi nu în latină, fiindcă baronii 
doreau ca el personal, dincolo de orice îndoială, să rostească 
un angajament de o noutate absolută în limba lor de zi cu zi. 
Acesta se regăseşte în continuare în jurământul de 
încoronare: regele era de acord să respecte legi care încă nu 
existau, dar care ar fi putut să apară în viitor, dacă astfel 
hotăra comunitatea regatului, adică Parlamentul. 


Sire, grauntez vous a tenir et garder les leys et les custumes 
droitureles les quiels la communaute de vostre roiaume aura eslu? 


Sire, vă angajaţi să menţineţi si să apăraţi legile şi cutumele 
drepte pe care comunitatea regatului vostru le va fi ales? 

Eduard n-a înţeles din ce parte bătea vântul. În schimb, l-a 
acoperit cu titluri şi bani pe favoritul său gascon Piers 
Gaveston, până ce, în 1312, baronii s-au revoltat pe fata şi l- 
au ucis pe Gaveston în apropiere de castelul Kenilworth. 
Norocul părea să-l fi părăsit pe rege. Scotienii au nimicit 
armata mult mai numeroasă a lui Eduard în bătălia de la 
Bannockburn din 1314. In 1320, forţele sale au suferit o 
înfrângere umilitoare în Franţa şi, ca să-şi păstreze un 
oarecare teritoriu acolo, a fost nevoit să-l viziteze pe regele 
Franţei şi să-i aducă omagiul personal. 

In timpul călătoriei, regina Isabella a început o relaţie cu 
Roger Mortimer. A refuzat să se întoarcă acasă în Anglia, a 
rămas pe loc şi a organizat o nouă invazie a Angliei de pe 
celălalt mal al Canalului Mânecii. Eduard a fost capturat şi 
apoi ucis în 1327 - detaliile sângeroase continuă să fie 
subiect de dispute -, lăsându-i pe Isabella si Mortimer ca 
domnitori de facto ai Angliei. Curând însă tensiunile între ei şi 
tânărul rege au escaladat, iar în 1330 tânărul Eduard, în 
vârstă de 17 ani, împreună cu o bandă de susţinători l-au 
atacat şi executat pe Mortimer la castelul Nottingham. Astfel 
a început domnia propriu-zisă a lui Eduard al Ill-lea, care s-a 
întins pe 47 de ani. 


Războiul de 100 de Ani 


Pe la 1346, Eduard al Ill-lea încheiase un armistițiu cu 
scotienii şi dobândise controlul asupra Canalului Mânecii în 
urma marii bătălii navale de la Slys (1340), aşa că era gata 
să-şi pună în aplicare planul de a revendica tronul Franţei, 
organizând o invazie la scară mare. La Crécy (1346), arcasii 
englezi şi galezi au secerat cavaleria franceză. Nouă ani mai 
târziu, la Poitiers (1356), Prinţul Negru, fiul lui Eduard, i-a 
înfrânt din nou. 


Arcaşii englezi au făcut un pas înainte, şi-au dus coarda arcurilor 
la ureche şi şi-au slobozit săgețile, care au venit toate odată şi 
într-atât de dese, încât ziceai că e zăpadă. 


Froissart, Chronicles 


Cu o armată franceză care de acum se ferea fatis de bătălii 
deschise, Franţa a devenit terenul de vânătoare al unei 
generaţii de hoţi şi prădători englezi. Decenii de război 
împotriva francezilor i-au făcut pe nobilii englezi să înţeleagă 
cât de ciudat era să vorbească franceza în faţa propriilor 
oameni, iar în aceşti ani au început în sfârşit - ei, dar nu şi 
regele împreună cu cei de la curtea sa - să folosească 
engleza ca limba lor de zi cu zi. Insă factorul care a 
impulsionat decisiv adoptarea englezei s-a datorat unor 
cauze naturale. 


Ciuma: norocoasă pentru unii 


Marea Ciumă sau Moartea Neagră (cum a fost numită) a 
ucis 30-45% din toţi locuitorii Angliei între 1349 şi 1350. A 
revenit în anii 1361-1364, 1368-1369 şi 1371-1375. La 
sfârşitul celei de-a patra epidemii, populaţia se înjumătăţise 
şi nu şi-a revenit complet decât după 200 de ani. 

Dar ciuma nu atacă proprietatea. Supraviețuitorii din rândul 
celor avuti au devenit şi mai bogaţi, prin mosteniri 
neaşteptate. Şi-au exprimat recunoştinţa făcând donaţii 
bisericilor, ceea ce a dus la capodopere arhitecturale cum ar 
fi, de pildă, primele bolți în evantai din Anglia, pe care le 
găsim în catedrala din Gloucester. 


„Prin 1300, un cavaler ar fi ales pentru piatra lui de mormânt să fie în 

în chip de tânăr cavaler în toată puterea; pe la 1400, ajunseseră 

la modă reprezentări grafice de schelete și descompunere, drept mement 
Barbara Tuchman, A Distant Mirror 


Bolti în evantai, Gloucester, 135] 


Adevaratii câştigători au fost însă norocosii din rândul 
ţărănimii vorbitoare de engleză. Trebuie să ne imaginăm 
societatea rurală engleză funcţionând pe două paliere 
separate. Stăpânii francofoni ai pământurilor îşi doreau să 
obţină venit din domeniile lor; nu le pasa ce ţărani anglofoni 
luau bucăţi de pământ în arendă atâta timp cât îşi plăteau 
renta. Dar în rândul ţărănimii, norocul, munca şi istetimea 
duseseră la formarea unui sistem propriu de departajare. 


Când un ţăran părăseşte domeniul ori moare fără urmaşi, ceilalţi 
[...] licitează pentru acel pământ... [de aici] apariţia unor ţărani 
mai bogaţi şi mai prosperi decât tovarăşii lor. 


R.H. Tawney 


La fel ca omologii lor aristocrați, aceşti ţărani mai înstăriți 
formau familii extinse prin căsătorie. Dacă jumătate din 
familie murea în timpul ciumei, supraviețuitorii îşi dublau 
averea, transformându-se într-o nouă clasă de mijloc rurală. 

Dar chiar şi cei mai săraci dintre ţărani au beneficiat de pe 
urma Morţii Negre, fiindcă pământul nu însemna nimic, atâta 
timp cât nu existau oameni care să-l lucreze. Ţăranii 
imputinandu-se, simbriile celor care munceau pe bani au 
crescut substanţial. 


Se dau înapoi din a-i sluji pe cei mari sau pe alţii, dacă nu 
primesc mâncare şi băutură pe gratis, precum şi simbrii de două 
ori sau de trei ori mai mari faţă de cele pe care le primeau. 


Statute of Labourers 1351 

În 1349, la vremea recoltei, un secerător putea cere şi 8 
penny pe zi, la care se adăuga mâncarea, în vreme ce o vacă 
se putea cumpăra cu un şiling. Regimul a încercat să impună 
un control asupra simbriilor, venind cu ameninţări draconice, 
dar aceasta nouă piaţă nu a putut fi reglementată. Ţărani 
norocoşi, beneficiind de moşteniri neaşteptate si de rude 
supraviețuitoare bune de pus la muncă (care puteau fi plătite 
oferindu-le masă şi casă) au prosperat în asemenea măsură, 


încât au fost în stare să ia în arendă de la aristocrați moşii 
întregi pentru care aceştia, ca să le cultive, ar fi trebuit să 
plătească simbrii. 

Moştenirile, arendele, noile contracte de închiriere 
presupuneau documente legale. Pentru prima oară după 
aproape 300 de ani, existau englezi obişnuiţi care aveau 
cazuri de adus în fata legii şi banii necesari ca să o facă. In 
1362, prin Statute of Pleading s-a hotărât că toate acţiunile 
juridice trebuiau făcute în limba engleză. Statutul original era 
încă în franceză, dar, în practică, avocaţii Angliei îl ignorau: în 
jumătatea de secol de după ciumă, cererea de persoane 
versate în franceza legală a crescut de fapt vertiginos. Cu 
toate acestea, noul statut al limbii engleze a fost recunoscut 
în mod oficial şi rezumat într-un mod cât se poate de potrivit 
printr-un dicton devenit celebru: 


Leered and lewed, olde and yonge, alle understonden english 
tongue. [Invatati şi fără de învăţătură, bătrâni şi tineri, cu toţii 
înţeleg limba engleză.] 


The Mirror of Life, cca 1350-1375 
Dar acesta spune de fapt şi altceva: chiar dacă toţi fnteleg 
engleza, ca să fii cineva, trebuie să vorbeşti şi franceza. 


Copiii la şcoală, contrar obiceiului şi modului altor naţiuni, sunt 
obligaţi să lase deoparte propria lor limbă, pentru ca să-şi 
pregătească lecţiile şi lucrurile în franceză, şi aşa este de când 
normanzii au venit în Anglia. lar copiii gentilomilor sunt învăţaţi să 
vorbească franceza de când sunt în leagăn... iar oamenii mai 
rasariti se vor asemenea gentilomilor şi încearcă cu râvnă mare să 
vorbească franceza, ca să fie mai bine priviţi. 


John de Trevisa 
Dar cum rămâne cu englezii obişnuiţi care nu şi-au permis 
să-şi abandoneze propria cultură ori nu au dorit să-i imite 
asemenea unor maimuțe pe cei de deasupra lor? In poemul 
alegoric Piers Plowman de William Langland, scris în engleză 
pe la 1380, există cea mai timpurie referire scrisă la „rimele 


despre Robin Hood”. Se pare că englezii au tot povestit 
marea saga a rezistenţei în fata despoţilor vorbitori de 
franceză şi au visat la acea Merrie England care a existat 
înainte de venirea acestora. Acum, la o generaţie după 
Moartea Neagră şi la trei secole după Cucerire, au trecut la 
fapte. 


În fine, o revoltă engleză 


Eduard al Ill-lea a murit în 1376, iar nepotul sau a fost 
încoronat ca Richard al Il-lea la vârsta de 10 ani. In timpul 
regenței unchiului său, John of Gaunt, nobilimea a încercat să 
dea ceasul înapoi, impunând legi feudale ieşite din uz 
privitoare la obligaţia de a presta muncă neremunerată pe 
pământurile lor, pentru a nu fi nevoită să plătească noile 
simbrii mai mari. Moartea Neagră făcuse însă posibilă 
apariţia unei noi clase de englezi, prosperi şi ştiutori de carte, 
chiar dacă legal continuau să fie ţărani. Aceasta se vedea 
acum obligată să facă muncă neplătită pentru aristocratul 
local fiindcă aşa erau legile franceze sau latine. O situaţie ce 
altădată părea inevitabilă a devenit dintr-odată revoltătoare. 

În cele din urmă, poporul englez de rând şi-a găsit 
conducătorii ce veneau din rândurile lui şi vorbeau limba lui. 
Picătura care a umplut paharul a fost impozitul pe cap de om 
din 1381, iar cei care s-au revoltat nu au fost cei mai sărmani 
englezi, ci locuitorii regiunii celei mai bogate a Angliei - care 
era, ca întotdeauna, Sud-Estul. 


În scurt timp erau adunaţi câteva mii de oameni de rând şi 
țărani... tăind capete de oameni ai legii, juzi si aprozi din câţi au 
prins şi au putut să pună mâna... aveau în gând să ardă şi să 
distrugă toate înscrisurile, evidenţele, registrele de cadastru... Şi 
tot aşa au făcut la Westminster, unde au spart uşile de la vistierie 
şi au distrus cărţile vechi şi alte înscrisuri de acolo. 


Holinshed, Chronicles 


Rasculatii îi luaseră în vizor pe oamenii legii, cărţile de legi 
şi registrele - stâlpii guvernării în limbi străine. John Wycliffe, 
un învăţat de la Oxford şi conducător al lollarzilor, a cerut 
Biblia în limba engleză şi o biserică naţională pentru oamenii 
de aici, din Yng/olande. Predicatorul John Ball, eliberat din 
închisoare de răsculați, a pus întrebarea: Cand Adam trudea 
şi Eva torcea, gentleman cine era? 

Cu Londra răsculată, regele Angliei s-a văzut nevoit, pentru 
prima oară de la 1066 încoace, să se adreseze poporului său, 
în persoană, şi în engleză. Wat Tyler, conducătorul 
răsculaților, a venit la Richard al II-lea, dar nu pe jos, ci 
călare: pedeştrii erau acum în şa! Tyler l-a prins chiar pe rege 
de braţ şi i-a spus frate. Primarul Londrei nu a putut să 
suporte afrontul şi l-a ucis pe Tyler. In acel moment de mare 
cumpănă, Richard a ştiut să se ridice la nivelul misiunii sale, 
desprinzându-se de oamenii lui şi adresându-se mulţimii. 


S-a dus înaintea mulţimii întărâtate, care se pregătea să-şi 
răzbune căpitanul şi i-a vorbit: „Oameni buni, ce doriţi? Nu aveţi 
alt căpitan în afară de mine. Eu sunt Regele vostru, pacea fie cu 
voi”. 

Froissart, Chronicles, sec. al XIV-lea 
Richard înţelesese instinctiv că supărarea răsculaților nu 

tintea persoana regelui. Cei pe care poporul îi ura cu 
adevărat erau nobilii pe jumătate străini. Oamenii voiau să 
asculte Biblia în engleză, să poată citi legile şi să poată vorbi 
puterii pe limba lor. Voiau, pe scurt, să anuleze Cucerirea. 
Aşa că, atunci când tânărul şi frumosul lor rege a venit 
înaintea lor, singur, şi le-a vorbit în engleză - numindu-i 
„oameni buni” (gent/emen) - i-au dat crezare, pentru ca apoi, 
fireşte, să fie urmăriţi şi vanati. 

Richard şi-a recâştigat puterea, dar lucrurile nu mai avea 
să fie niciodată la fel, fiindcă nu doar țărănimea engleză 
devenise nerăbdătoare, ci însăşi aristocrația eng/eis începea 
să se desprindă şi o făcea într-un mod foarte englezesc. 


Timpurile „se-ntorc înapoi” 


Din 1066, elita vorbitoare de franceză dăduse o aparenţă 
de unitate culturală unei ţări în care oamenii din Sud şi din 
Nord abia dacă reuşeau să se înţeleagă unii pe alţii: 


E de mare mirare cum de engleza, care este limba pe care 
englezii au invatat-o de la naştere şi este limba lor, poate fi atât 
de deosebită ca sunet în această insulă... Limba celor din 
Northumbria şi mai ales a celor din Kent este atât de ascuţită, de 
tăioasă, de supărătoare şi de fără formă, că noi, oamenii din Sud, 
abia dacă putem să înţelegem acea limbă. 


John de Trevisa, 1385 

În secolul al XIV-lea, vechea divizare se lipise chiar şi de 
elita vorbitoare de franceză. Insemne cavalereşti împărțeau 
nobilimea Angliei între Norroy (regatul din Nord) şi Surroy 
(regatul din Sud, mai târziu Clarenceux) având ca graniţă 
râul Trent. Oxford şi Cambridge foloseau acelaşi râu pentru 
a-şi separa studenţii în Australes (sudici) şi Boreales (nordici), 
fiecare ,natiune” (cum îşi spuneau) având propriii ei 
administratori. 

De la Cucerire încoace, normanzii reuşiseră să acopere 
această diviziune, iar cei mai ambitiosi dintre englezi au 
încercat să facă la fel. Dar încă din zorii secolului al XV-lea, 
acest lucru a început să se schimbe. 


Acum, în anul Domnului una mie trei sute optzeci şi cinci... 
oamenii de viţă nu mai aveau de ce să-şi înveţe copiii franceza. 


John de Trevisa 


Odată cu regresul rapid al culturii francofone, forţe mai 
vechi din Anglia au avut puterea să-şi ridice capul. Richard a 
recrutat o armată personală compusă din arcaşi galezi din 
Cheshire, iar în 1398, laNottingham, a declarat că nu avea 
încredere in oamenii din Londra şi din saptesprezece 
comitate din jur (cu alte cuvinte, nu avea încredere în Anglia 


de Sud). Dacă nu-i plăteau o sumă considerabilă pentru 
protecţie, avea să adune o armată mare şi să-i distrugă. În 
acelaşi an l-a exilat şi l-a dezmostenit pe vărul său Henry 
Bolingbroke, punând mâna pe uriaşul ducat de Lancaster, 
întărindu-şi astfel puterea în Nord. 


Fireşte că Sudul i-a devenit ostil. Bolingbroke a profitat de 
plecarea lui Richard în Irlanda pentru a se întoarce şi a aduna 
oamenii sub conducerea sa. In momentul în care Richard a 
revenit, susţinătorii lui se împuţinaseră. Prin urmare i s-a 
predat lui Bolingbroke care a fost încoronat drept Henric al 
IV-lea în 13 octombrie 1399. 


Vechea ordine se prăbuşeşte 


Cum nu se afla pe linia directă de succesiune la tron, 
Henric al IV-lea s-a adresat într-un efort populist englezilor de 
rând, devenind primul rege de la Eduard Confesorul care a 
acceptat coroana în limba engleză. Apoi a pus să fie citit în 
engleză documentul Record and Process, scris iniţial în latină, 
în care explica de ce a fost nevoit să îl detroneze pe Richard 
al II-lea. 

A fost un siretlic, fiindcă mesajele pe care Henric le 
transmitea nobililor săi continuau să fie în franceză, dar a 
funcţionat. Anul următor, după ce Revolta Epifaniei 
(Epiphany Rising) a eşuat, susţinătorii lui Richard al II-lea 
(care continua să trăiască în captivitate) s-au refugiat în 
Cirencester. Grupul îi includea pe unii dintre cei mai de 
seamă nobili ai ţării. In trecut, spaima faţă de normanzi i-ar fi 
descurajat pe orăşeni. De data aceasta însă, englezii din 
Cirencester şi-au luat arcurile şi i-au ţinut pe aristocrați în 
interior sub o ploaie de săgeți. 


Primul uzurpator evident de la Cucerire a fost și primul care, la înce 
s-a adresat supușilor în engleză. 


A doua zi, înfruntând ordinul de a-i preda pe rebeli regelui, 
oamenii din Gloucestershire i-au condus de acolo pe cavalerii 
prizonieri, obligându-i să meargă pe jos în timp ce ei 
mergeau călare. Apoi le-au tăiat capetele. 

Era prima oară de la Durham, răscoala ţărănimii şi 
aristocrației anglo-saxone din 1069, când o armată de 
aristocrați înarmaţi pana în dinţi a fost înfruntată, învinsă si 
ucisă de englezii de rând. 

Se anunţa o mare ruptură pe măsură ce ordinea de după 
Cucerire se prăbuşea. 


Dezmembrarea Angliei 


Cu marile schimbări care pluteau în atmosferă, căpeteniile 
războinice ale Angliei au început să gândească negânditul. În 
1403, familia Mortimer (urmaşii legitimi ai lui Richard al Il- 
lea) s-a aliat cu familia Percy, conducătorii posibili ai 
Northumbriei, şi cu Owain Glyndwr din Ţara Galilor pentru a 
se răscula împotriva lui Henric al IV-lea. Regele a venit cu 
armata sa din Sud în marş forţat şi i-a interceptat pe nordici 
înainte ca aceştia să-şi unească forţele cu galezii, la 
Shrewsbury, pe 21 iulie 1403. 

Aceasta a fost cea mai importantă bătălie pe pământ 
englezesc de la 1066 încoace, iar istoria naţiunii a depins de 
minusculele diferente din zborul a două săgeți. Pentru prima 
oară englezii şi-au folosit temutele lor arcuri lungi unii 
împotriva altora. Henry Hotspur, fiul contelui de Northumbria, 
a fost ucis, iar odată cu moartea acestuia armata lui s-a 
risipit. Prinţul Hal - viitorul Henric al V-lea - a fost rănit de o 
săgeată care i-a intrat sub ochi, dar a rămas pe câmpul de 
bătălie până la victorie. A rezistat câteva săptămâni cu 
săgeata care îi pătrunsese aproximativ 12-14 cm în craniu, 
fiind în cele din urmă salvat printr-o intervenţie aproape 
miraculoasă a chirurgului John Bradmore. 

Schiţă a instrumentului pe care John Bradmore l-a creat pentru a scoa 


din craniul prinţului Hal. 


După Shrewsbury, rebelii s-au regrupat şi au conceput 
Acordul Tripartit (Tripartite Indenture) din 1405. Prin acesta 
îşi propuneau nici mai mult, nici mai puţin decât să împartă 
Anglia de-a lungul liniilor pe care regii anglo-saxoni le-ar fi 
recunoscut cu uşurinţă. lar aici nu era vorba de o măsură 
temporară, căci fiecare dintre cele trei căpetenii urma să-şi 
primească regatul pentru sine şi urmaşii săi (sibi et 
successoribus). O armată franceză de 2.500 de oameni a 
debarcat la Milford Haven pentru a sprijini conjuraţia, dar a 
ajuns prea târziu. Henric avusese timp să-i învingă mai întâi 
pe nordici; drept urmare Glydwr, familia Mortimer şi armata 
franceză au renunţat la luptă. 


Nume scandinave 
de locuri 


EE 


ACORDUL TRIPARTIT. Granițele regatului nordic plănuit pentri 
Percy cuprind aproape toate asezarile vikingilor din secolul premergato 
Complotistii din 1405 nu aveau, firește, cum să știe acest lucru. Dar nici 


toată lumea știa că Nordul și Sudul erau diferite. 


Unitatea Angliei a fost salvată, dar preţul a însemnat un 
transfer important de putere către Parlament. Henric avusese 


nevoie de sprijinul acestuia în timpul crizei, iar membrii 
Parlamentului s-au folosit de ocazie: în 1406, Camera Lorzilor 
şi Camera Comunelor au stat în sesiune o perioadă record de 
139 de zile, inclusiv într-o primă şedinţă care a durat toată 
noaptea, şi l-au forţat pe rege să supună inspecției până şi 
cheltuielile Casei Regale. Henric s-a străduit disperat să 
reînvie autoritatea regală pe calea cunoscută - prin război cu 
Franţa -, dar campaniile lui au eşuat lamentabil. Bolnav şi 
epuizat, a murit în 1413, surprinzându-l pe fiul său încercând 
coroana cât el era (încă) în viaţă. 


„La Zidul spart dati iures iar”: Henric al V-lea? 


Henric ştia că are nevoie de Parlament dacă dorea să ţină 
în viaţă vechiul vis legat de Franţa, aşa că a emis o 
proclamaţie pentru a cere sprijin - în engleză. Tatăl său 
deschisese calea, cu ocazia încoronării, de-acum însă limba 
oamenilor de rând atinsese un nou prag al acceptării oficiale. 


Folosirea limbii engleze de către Henric al V-lea a reprezentat 
punctul de cotitură în instaurarea ei ca limbă oficială a Angliei. 


The Emergence of Standard English, John H. Fisher 

Henric şi-a obţinut invazia, dar totul părea să meargă din 
rău în mai rau când francezii i-au incoltit mica oştire slăbită 
de boală la Agincourt, pe 25 octombrie 1415. Din fericire 
pentru Henric, aristocrația Franţei rămăsese fidelă greoaielor 
şarje ale cavaleriei, cu toată înfrângerea pe care o suferise în 
înfruntările cu flamanzii şi turcii. Aşa că s-a produs un al 
doilea Crécy, atunci când arcaşii englezi au intrat în acţiune. 


„Once more unto the breach” sunt cuvintele pe care Henric al V-lea 
le-ar fi rostit ca să-şi îmbărbăteze soldaţii care porneau la atac printr-o 
breşă în zidurile de la Harfleur. Cf. Shakespeare, Henric al V-lea, 
traducere de lon Vinea, în Opere complete, vol. 4, Editura Univers, 
Bucureşti, 1985. (N.t.) 


Lei 


zii 


“i i 


Tablou contemporan al bătăliei de la Agincourt. Pictorul știa cine a c 
cu adevărat: toată acţiunea din tablou se petrece între arcasii de rar 
în vreme ce cavalerii aristocrați se află la periferia scenei. 
După acest spectaculos triumf, Henric s-a căsătorit cu 
Catherine, fiica regelui Franţei. Pe scurt, aveai impresia că 
lucrurile se inversaseră şi că Franţa avea să fie condusă de 
vorbitori de engleză. In realitate, controlul deţinut de englezi 
era prea slab ca să-i taxeze pe cetăţenii francezi, aşa încât 
costurile ocupaţiei au fost fatalmente suportate din 
impozitele englezeşti, devenind rapid nesustenabile. Henric 
se afla încă în campanie în Franţa când a murit în august 
1422, lăsând Angliei un moştenitor în vârstă de nouă luni. 


Capabili de orice nelegiuire 


La mijlocul veacului, amintirea loanei D'Arc (d. 1431) fiind 
încă vie, rezistenţa franceză a devenit tot mai puternică, în 
timp ce poziţia englezilor se clătina serios. Tânărul Henric al 


VI-lea a fost căsătorit cu prinţesa franceză Margareta de 
Anjou în dorinţa de a obţine pacea. Dar nu a fost să fie. In 
1450, ultima armată engleză a fost scoasă din luptă în 
Normandia. Învinşi si neplatiti, soldaţii englezi s-au revărsat 
în patria lor ajunsă în faliment. 


Revenirea unor întregi garnizoane şi armate de peste mare a 
umplut Anglia cu cavaleri şi arcaşi, obişnuiţi cu războiul, desfrâul 
şi jaful şi capabili de orice nelegiuire. 


Trevelyan 
La fel ca în 1381, bărbaţii din Kent s-au revoltat în 1450 şi 
au ocupat Londra în Răscoala lui Jack Cade. Henric al VI-lea s- 
a refugiat la Kenilworth, timp în care Cade a întors toată 
ordinea socială cu josul în sus. 


Aşa-zisul căpitan umbla călare prin oraş ţinând în mână o sabie 
lucioasă... purta o pereche de pinteni auriti şi un coif aurit, şi o 
mantie de catifea albastră, de parcă ar fi fost un lord ori un 
cavaler, pe când el nu era decât un pungaş. 


Davies Chronicle 


Cade s-a plâns că falsul consiliu al regelui Henric a dus 
Anglia la dezastru: poporul de rând e distrus, marea-i 
pierdută, Franta-i pierdută, şi regele însuşi e în asemenea 
stare, încât nu poate plăti pentru mâncarea ori băutura sa. 
Soluţia lui Cade era ca Henric să-şi pună toată încrederea în 
preainaltul si puternicul prinț Richard, duce de York. 
Problema era ca Richard era atât pe linie maternă, cat şi 
paternă un urmaş direct al lui Eduard al Ill-lea şi era cat se 
poate de îndreptăţit să revendice tronul. Momentul său părea 
să fi sosit atunci când Bordeaux, care aparţinea Angliei de 
300 de ani, a fost pierdut în vara anului 1453, urmat 
îndeaproape de Aquitania. Nu mai rămăsese decât Calais. 
Henric al Vl-lea a suferit o cădere nervoasă când a primit 
veştile. York a început manevrele de preluare a puterii, dar 
iată că, spre surpriza generală, Margareta i-a născut lui 


Henric un fiu în octombrie 1453, iar regele a părut să-şi 
recapete sănătatea. 

Războiul de 100 de Ani pentru cucerirea Franţei era 
pierdut; imediat însă a început un război de treizeci de ani 
pentru tronul Angliei. 


Nord vs. Sud: Războiul Celor Două Roze 


BUTOIUL CU PULBERE (1453) 


Elita nu mai 
formează o castă 
unită 


Trupe înfrânte 


Rege pe jumătate 
în străinătate 


nebun cu nevastă 
ambițioasă 


Rival dinastic 
obișnuite cu Seros 


violența 


Cu cincizeci de ani în urmă, familia Mortimer din Sud şi 
familia Percy din Nord plănuiseră să împartă Anglia între ele. 


Acum însă urmaşii lor au devenit duşmani de moarte într-un 
război pentru întreaga ţară, de pe ambele maluri ale 
Trentului. În 1455, în prima bătălie de la St. Albans, Richard 
de York (urmaş al familiei Mortimer) şi Richard Neville 
(cunoscut drept Warwick Făcătorul de Regi; puternic în Sud, 
dar totodată şi unicul rival al familiei Percy pentru hegemonia 
asupra Nordului) s-au unit împotriva regelui şi a familiei 
Percy din Northumbria. 

La început totul părea a fi o serie întâmplătoare de alianţe, 
vendete şi trădări, dar pe măsură ce războiul a continuat, 
modelul aflat la baza lui a devenit clar. 

Cum fieful familiei de York era (în mod derutant) în Welsh 
Marshes”, galezii nativi s-au dat de partea familiei de 
Lancaster (numită astfel fiindcă fieful ei era Ducatul de 
Lancaster). Un conte englez de la 1051 ar fi putut înţelege cu 
uşurinţă care era situaţia: erau căpeteniile războinice din 
Nord şi din Ţara Galilor împotriva celor din Sud, luptând cu 
toţii pentru a obţine Londra şi tronul. 

La 1461, familia de Lancaster era văzută ca aparţinând 
partidei nordice. Când regina Margareta şi-a făcut apariţia în 
faţa Londrei după marea ei victorie din a doua bătălie de la 
St. Albans din 17 februarie 1461, londonezii s-au temut atât 
de tare de oamenii Nordului, că au încuiat porţile oraşului. 


Apoi regele Harry împreună cu Margarete regina sa şi oamenii 
Nordului au plecat şi s-au întors spre casă înspre Nord: care 
oameni ai Nordului, în vreme ce mergeau spre casă, au făcut 
nenumărate pagube, luându-le oamenilor căruțele, cărucioarele, 
caii şi animalele, şi i-au jefuit. 


Din The Brut 


Cronică scrisă înainte de 1471 
Cei din Sud i-au urmărit pe Margareta şi armata ei nordică 
peste râul Trent. In 29 martie 1461, la Towton, ambele 


10 Termen apărut în Evul Mediu, cu privire la comitatele aflate de-a 
lungul frontierei dintre Anglia şi Tara Galilor. (N.t.) 


tabere au aliniat câţi oameni au putut să adune: probabil în 
jur de 35.000 de soldaţi de partea familiei de York şi 40.000 
de partea celei de Lancaster. Prăpastia care se căsca între 
cele două tabere este perfect ilustrată de o celebră anecdotă 
a lui William Caxton, părintele tiparului din Anglia. 


Nişte negustori din Nord, opriţi de lipsa vântului în apropiere de 
coasta Kentului, au coborât pe țărm în căutare de provizii. lar unul 
dintre ei, pe nume Sheffelde, negustor de mărunţişuri, s-a dus la o 
casă şi a întrebat dacă aveau carne, deşi cel mai mult voia ouă; 
gospodina casei i-a răspuns însă că ea nu ştia frantuzeste. 


William Caxton, 1490 

Pedestraşii din Nord şi Sud care s-au aliniat la Towton abia 
dacă puteau să se înţeleagă unii pe alţii. lar acum nu mai 
erau conduşi de membrii ai castei vorbitoare de franceză 
capabili să se arunce în lupte violente între ei, care însă, 
până la urmă, nu doreau decât să-şi ţină supuşii englezi sub 
control. Acum, aristocrații Angliei vorbeau cu toţii engleza şi 
începuseră să se comporte ca vechile căpetenii războinice, 
fiecare cu propriul lui fief, dornic nu doar să câştige, ci să-şi 
nimicească duşmanul. Era ca şi cum anul 1066 şi 
cavalerismul nu existaseră niciodată. 


Războiul a asistat la prăbuşirea totală a codului medieval al 
cavalerilor... Doar între 1460 şi 1461 au fost ucişi pe câmpul de 
luptă doisprezece nobili, iar şase au fost decapitaţi, astfel 
dispărând o treime din nobilimea engleză. 


Ed West 
Scena era pregătită - fix pe vechea graniţă dintre Nord şi 
Sud - pentru cea mai sângeroasă zi a Angliei. 
Atunci când cele două armate s-au întâlnit în ceea ce urma să 
fie bătălia decisivă, fiecare vedea în cealaltă o forţă compusă din 
străini. 


George Godwin, History Today 


Au murit atunci în jur de 20.000 de englezi dintr-o populaţie 
totală de peste 2 milioane. Raportat la populaţia de azi, 
numărul ar echivala cu 500.000 de bărbaţi englezi buni de 
luptă care, lovindu-se reciproc, au murit într-o singură după- 
amiază. 


Tabăra de York a câştigat în acea zi, iar măcelul ieşit din 
comun ar fi trebuit să pună capăt războiului. Doar că 
moştenitorul familiei de Lancaster, prinţul Edward, se afla în 
deplină siguranţă în Franţa, unde regele Ludovic al XI-lea 
avea tot interesul ca englezii să lupte în continuare între ei. 
Acolo, sir John Fortescue a scris, pentru print, o mică istorie 
în latină a Angliei. Traducerea în engleză datează din 1577: 


Ţinutul Britaniei a fost mai întâi locuit de britani. După ei au 
venit romanii care au condus în locul lor. lar apoi britanii şi-au 
recâştigat tara. Lor le-au urmat saxonii care au invadat-o, 
schimbându-i numele de până atunci din Britania în Anglia. După 
aceea, pentru o anumită perioadă, cei care au domnit peste ţinut 
au fost danezii, iar apoi, din nou, saxonii. Dar până la urmă 
normanzii l-au cucerit, iar urmaşii lor continuă să guverneze în 
regat până în prezent. 


La patru secole de la Cucerire, cu elita lor - acum 
vorbitoare de engleză - care nu s-a dat înapoi să se 
măcelărească în lupte interne, regii Angliei se vedeau în 
continuare ca urmaşi direcţi ai normanzilor. 

Însă Edward fiind încă în viaţă, iar Warwick Făcătorul de 
Regi schimbând taberele din motive personale, războiul a 
continuat până ce, în 4 mai 1471, la Tewkesbury, ultima 
armată a familiei de Lancaster a fost nimicită. Executiile de 
după bătălie, ajunse de-acum la ordinea zilei, l-au inclus pe 
prinţul Edward. Acesta fiind mort, tabăra de York nu mai 
avea niciun motiv să-l lase în viaţă pe lunaticul lui tată, 
regele Henric. Un Edward de York a fost încoronat ca Eduard 
al IV-lea, iar Războiul Celor două Roze, părea încheiat. 


„Soarele lui York"!1: în fine, din nou, o Anglie 
engleză? 


Războaiele au pricinuit în mod surprinzător prea puține 
pagube economiei engleze. Cu un secol în urmă, englezii îşi 
purtaseră luptele în Franţa. Războinicii din ambele tabere 
ştiau că oraşele şi castelele Angliei aveau fortificaţii complet 
depasite, aşa încât, in loc să se retragă în spatele zidurilor, 
au preferat să-şi regleze conturile în câmp deschis. Drept 
urmare, aristocrații căzuseră pe capete, dar nu au avut loc 
mari asedii, pământurile au fost în mică măsură pârjolite, iar 
comerţul a mers înainte. După cum nota un cronicar francez 
plin de invidie: 


Nici ţara, nici poporul nu sunt distruse, şi nici clădirile nu sunt 
incendiate sau dărâmate. Dezastrul şi nenorocirea cad doar 
asupra celor care duc războiul, soldaţii şi nobilii. 


11 „Soare” (sun) şi, prin omofonie, „fiu” (son) al Yorkului, îl numeşte cel 
ce avea să devină Richard al Ill-lea pe fratele său, Edward al IV-lea, pe 
ale cărui armoarii este reprezentat un soare. Cf. Shakespeare, Richard 
al II-lea, în Opere complete, vol. 1, Editura Univers, Bucureşti, 1982. 
(N.t.) 


_ Philip de Commynes, citat de John Gillingham 

In acest fel se produsese o deplasare a puterii sociale spre 
pătura  nearistocraţilor, engleza devenind în sfârşit 
acceptabilă. Existau acum vorbitori de engleză suficient de 
educați şi de înstăriți ca să-şi dorească acele bunuri de mare 
prestigiu care erau cărţile - însă după 400 de ani de domnie 
francofonă nu existau decât foarte puţine cărţi în engleză. În 
1473, William Caxton, un comerciant englez poliglot stabilit 
în Flandra, văzând în funcţiune ultima invenţie germană în 
materie de tehnologia informaţiei, a înţeles că i se oferea o 
oportunitate de piaţă. S-a dotat cu prese de tipar, pe care le- 
a instalat la Bruges sau la Gent, şi a produs prima carte 
tipărită în limba engleză: The Recuyell of the Historyes of 
Troye, tradusă chiar de el din franceză. Trei ani mai târziu şi- 
a adus presele la Londra, începând să scoată cărţi în limba 
engleză într-un ritm nemaivăzut. 

Anglia era mai engleză decât fusese vreodată de la 1015 
încoace. Isi crease chiar şi propriul stil arhitectonic: o 
variantă unică a goticului târziu - stilul Perpendicular - care 
avea să-i vrăjească pe patriotii de mai târziu: 


Privirea se întoarce înapoi... trecând prin nesăbuit de 
aventuroasele zile ale Elisabetei | şi materialismul dur al Tudorilor, 
şi iată că le găsim, ori ni se pare că le găsim, în atâtea biserici de 
tara, sub ornamentele de piatră dantelata a unei verticale ferestre 
dinspre răsărit şi tavanul în chesoane al capelei ctitorului... Ele ne 
vorbesc în propria noastră limbă engleză. 


Enoch Powell, aprilie 1961 


Dar nu exista nimic mai englezesc decât diviziunea Nord- 
Sud, iar aceasta a declanşat actul final, neaşteptat al 
Războiului Celor Două Roze. 


Cel mai englez dintre regi? 


Deşi războaiele aparent se încheiaseră, Nordul avea în 
continuare nevoie de un tratament special, aşa că Eduard al 
IV-lea l-a pus pe fratele sau, Richard de Gloucester, în fruntea 
nou-înfiinţatului Consiliu al Nordului (1472). In acest fel 
Richard a putut sa-si construiasca propriul fief la York. Prin 
1483 se bucura acolo de autoritatea unui rege. Cand Eduard 
al IV-lea a murit în acel an, Richard a pus la cale o lovitură 
chiar în propria sa familie, înscăunându-se ca Richard al IIl- 
lea. Cât despre fiii lui Eduard - Prinții din Turn - aceştia au 
dispărut fără urmă. 

Cel mai hulit rege din istoria Angliei a fost primul şi unicul 
care a revendicat (în documentul cunoscut sub numele de 
Titulus Regius) titlul pe baza opiniei comune a poporului şi a 
vocii publice. Chiar dacă, în realitate, vocea publică era 
divizată. De altfel, Anglia de Sud nu a întârziat să se revolte, 
iar Richard s-a văzut nevoit să se bazeze tot mai mult pe 
ciracii lui din Nord. 


Richard al III-lea pictat (stg.) de un artist din epoca timpurie a 7 


și interpretat (dr.) de Laurence Olivier. În ambele imagini, trupul s 


într-o parte, la fel ca regatul său. 


Pisica [Catesby], şobolanul [Ratcliff] şi Lovell, câine vânătoresc, 
sub mistreţ peste toată Anglia domnesc. 


Propagandă anti-Richard din epocă (Emblema lui Lovell era un 
câine de vânătoare, iar al lui Richard al III-lea un porc mistreţ alb) 
Diviziunea Nord-Sud din minţile engleze a precumpănit în 

faţa oricăror principii superficiale, atunci când nemulţumirea 
Sudului fata de executantii din Nord ai lui Richard a răsturnat 
constelația din perioada 1455-1471 si a reînviat cauza 
familiei de Lancaster. 


O noua dinastie, o nouă tara, o nouă elită 


În 1483, în ziua de Crăciun, la catedrala din Rennes, Henric 
Tudor, ultima speranţă a familiei de Lancaster, s-a logodit 
public cu Elisabeta de York, fiica lui Eduard al IV-lea, soră a 
prinților asasinați. Doi ani mai târziu, la 1 august 1485, a 
ridicat pânzele, plecând din Harfleur şi debarcând la Milford 
Haven în [ara Galilor, penultima invazie încununată de 
succes a Angliei. 

Henric era parţial galez, ceea ce însemna că deţinea două 
treimi din Acordul Tripartit de la 1405: era acum vorba de 
Sud şi de galezi împotriva Nordului. Când armatele s-au 
întâlnit la Bosworth, Richard şi-a văzut aliaţii dând înapoi. A 
riscat totul, avântându-se el însuşi într-un atac asupra lui 
Henic, care se afla sub acoperire printre mercenarii săi 
francezi. În cele din urmă, sir William Stanley, principalul 
comandant al lui Richard, a luat decizia hotărâtoare, 
întorcând armele. Ultima bătălie adevărată a Războiului Celor 
Două Roze - poate chiar mai mare decât cea de la Bosworth 
- a avut loc pe Trent, la Stoke Field, pe 16 iunie 1487. Forţele 
galeze şi engleze ale lui Henric au împrăştiat armata din 
Nord, a casei de York, sprijinită de irlandezi şi mercenari 
germani. 

Războiul pentru Anglia se încheiase, dar la mijloc nu mai 
era doar Anglia. Timp de o mie de ani galezii rezistaseră. 
Atunci s-au oprit, nu fiindcă fuseseră bătuţi, ci fiindcă vedeau 
în noul rege unul de-al lor. Anglia tocmai se ridicase ca o 
adevărată naţiune, dar acum domnea peste ea un rege al 
cărui străbunic luptase pentru națiunea sa, împotriva 
englezilor. 

Henric al Vil-lea nu era doar galez: era un rege medieval 
european. Petrecuse 14 ani în Franţa şi se formase pe 
modelul curţii franceze. Aceasta se afla sub semnul 
umanismului renascentist, caracterizat printr-o putere statală 
nouă, raţională (descrisă de Niccolo Machiavelli), în care regii 
erau Slujiti şi ghidaţi de o elită care îi studiase pe clasici. 

În următorii 400 de ani, nişte cunoştinţe bune de franceză, 
decente de latină şi o spoială de greacă aveau să devină 


norma pentru întreaga clasă de sus a Angliei. Toţi cei care nu 
vorbeau decât engleza erau proletarian, hoi polloi, deloc 
comme il faut - iar dacă nu înţelegeai aceste insulte, cu atât 
mai rău pentru tine. Până în 1919, universităţile Oxford şi 
Cambridge le cereau tuturor candidaţilor cunoştinţe de 
greacă veche şi latină, latina fiind cerută în continuare până 
în 1960. 

lar lucrurile aveau sa se înrăutăţească pentru oamenii de 
rând. Engleza fusese timp de secole o limbă de mâna a doua, 
dar măcar fusese limba lor. Acum, noii oameni (homines 
novi) cu carte au început să importe cuvinte din franceză, 
latină şi greacă. 

La 1490, William Caxton vedea deja ce se întâmplă. Caxton 
fusese acuzat că folosea termeni ciudati care nu puteau fi 
intelesi de omul de rând. Dornic să satisfacă orice om (şi să 
câştige cât mai mulţi cititori), a scos de pe rafturile sale una 
dintre cărţile scrise în engleza veche: 


Engleza era atât de grosolană si de joasă că nu puteam să o 
înţeleg prea bine...[Era] mai mult olandeză, decât engleză... 


Prolog la The boke yf Eneydos, 1490 
În cele din urmă Caxton s-a declarat învins. Cum nu era 
posibil să satisfacă atât omul de rând, cât şi pe cel nobil, a 
optat pentru piaţa mai aducătoare de câştig: 


Această carte nu este pentru a fi văzută de orice om neştiutor şi 
rudimentar, ci de învăţaţi şi nobili care înţeleg noblețea şi ştiinţa. 
Insasi limba engleză se diviza în două. 


Statul Tudorilor 


Războiul Celor Două Roze redusese vechea aristocrație 
militară (în 1485 nu mai existau decât 29 de lorzi), aşa că lui 
Henric i s-a oferit epocala şansă să reechilibreze balanţa 
puterii în favoarea Coroanei şi oamenilor noi. Tribunalul 
menit să rezolve chestiuni fiscale şi să asigure plata 


datoriilor, numit The Council Learned in the Law (Consiliul 
ştiutor al legii), a aplicat nobilimii un tratament brutal prin 
parteneriatul radical dintre rege şi Parlament împotriva vechii 
aristocrații. Henric se familiarizase cu acest nou model de 
alcătuire a statului în timpul indelungatului său exil în Franţa. 


= Biserica oferind Aristocrat 
Coroana ; Spite, Wee ee f ee 
birocrati învățați imblanzit 


Noul tip de stat renascentist pe model francez 


Henric i-a urmat pe regii Europei si in Lumea Noua. in 1496, 
exploratorul italian Giovanni Caboto a primit un mandat regal 
în acest sens. S-a întors triumfător peste un an, dupa ce 
descoperise America de Nord. Doi ani mai tarziu, regele 
sustinea expeditia unui explorator englez, William Weston din 
Bristol: 


Intenţionăm ca în scurt timp, cu ajutorul lui Dumnezeu, să fim 
pregătiţi şi să pornim pentru a căuta şi găsi, dacă putem, nou- 
descoperita ţară. 


Henric al VIl-lea către cardinalul Morton, cca 1499 

Legitimitatea dinastiei Tudor a fost consolidată când, în 
1501, Henric l-a căsătorit pe fiul şi mostenitorul său, prinţul 
Arthur, cu Caterina de Aragon, membră a familiei de 
Habsburg, care domnea peste jumătate din Europa. Arthur a 
murit la scurt timp după aceea, dar aranjamentul nu trebuia 
stricat. Deşi se pare că Arthur s-ar fi lăudat că petrecuse 
noaptea în Spania, toată lumea a fost în modul cel mai 
convenabil de acord că mariajul nu se consumase. Aceasta 
însemna că nou-venita Caterina putea fi păstrată până ce fiul 
mai tânăr al lui Henric, un alt Henric, împlinea vârsta pentru 
a se căsători cu ea. 


La moartea lui Henric al Vil-lea în 1509, elita era mai 
poliglotă ca oricând, iar Biserica de la Roma, domnind mână 
în mână cu Coroana, a devenit fundamentul vieţii de zi cu zi. 
Săraci şi bogaţi dădeau, în număr mai mare ca oricând, 
pomelnice pentru sufletele lor, iar lucrări de arhitectură sacră 
se ridicau ori se restaurau peste tot. Nimic nu sugera că 
Anglia avea să apuce pe o cale nouă, cu totul diferită. 


Li 


Efigia lui Henric al VII-lea și a soţiei sale Elisabeta în capela Sfintei Fe 


Westminster Abbey, ridicată la scurt timp după moartea regelt 


PARTEA A TREIA 


ENGLEZII ŞI IMPERIUL 1509- 
1763 


Europeanul dejucat 


Pentru Henric al Vill-lea a fi rege nu a fost decât un început. 
Carol al V-lea, împăratul Sfântului Imperiu Roman, şi Francisc 
| al Franţei erau amândoi cam de vârsta lui, iar Henric se 
considera egalul lor în Europa. A început să-şi reafirme 
poziţia de moştenitor de drept al tronului Franţei. Căsă- 
torindu-se degrabă, conform planului, cu prințesa 
habsburgică Caterina de Aragon, s-a aliat cu familia ei şi a 
invadat Franţa în 1512, şi din nou în 1513. Armata lui a 
câştigat Bătălia de la Guinegate (Bătălia pintenilor), dar cu 
tot efortul n-a obţinut nimic tangibil. 

Henri Grace a Dieu (1514) era cea ma 

puternica si scumpa nava de lupta lansa 
la apa. Numele acesteia semnaleaza obse 
lui Henric. 


Ranchiunos, Henric a făcut pace cu Franţa şi a anunţat că 
va fi candidatul rival la tronul Sfântului Imperiu German. Ba, 
a lăsat chiar să se creadă că vorbea germana. 

Implicându-se în jocuri de putere cu „băieţii mari” ai 
Europei, Henric avea nevoie de bani mulţi, însă Anglia nu 
avea decât un sfert din populaţia Franţei şi o cincime din cea 
a Sfântului Imperiu Roman. Economia Angliei se afla şi ea 
într-o stare delicată, aşa încât creşterea impozitelor era o 
chestiune periculoasă. 

În plus, întreaga Europă a fost lovită în această perioadă de 
mica glaciațiune, care a afectat proviziile de hrană, şi de 
importurile inflationiste de metale preţioase din Lumea Nouă. 
însă Anglia avea o problemă particulară. Cea a 
„împrejmuirilor” (enclosures)? care în următoarele trei 
secole aveau să stârnească nemulţumirea populară. 


Împrejimuirea Angliei 


Până în secolul al XV-lea, aproape tot pământul arabil al 
Angliei fusese în câmp deschis, oamenii deţinând mai 
degrabă fâşii de pământ, decât suprafeţe mari. Ideea era că 
fiecare avea astfel parte de o bucată de pământ bun, de 
pământ mai prost şi de pârloagă. 


12 Termenul se referă la procesul legal prin care terenurile agricole 
erau literalmente împrejmuite, trecând în proprietatea uneia sau mai 
multor persoane. Împrejmuirea se făcea prin cumpărarea pământului, 
dar cel mai des prin forţă, pe baza unor legi samavolnice. (N.t.) 


ÎMPREJMUIREA UNUI SAT 


Înainte de imprejmuire (câmp deschis) 
Pământurile țăranilor sunt 
răspândite în jurul satului pe câmpul 
neimprejmuir 
a Fasii de 
pământ ale 
unui singur 
țăran 


Biserică 


După imprejmuire 


Pământurile sunt comasate și 


imprejmuice 
Pamantul acum 

g imprejmuit 
g Noi clădiri 


== Drum 


Gard viu 


Comasând bucăţile de pământ, ţăranii mai bogaţi puteau 
încerca noi tehnici de cultivare sau noi culturi fără a fi nevoiţi 
să negocieze cu restul satului. lar atunci când un stăpân 
feudal dorea să-şi împrejmuiască pământul, el se putea baza 
pe arendasii săi mai înstăriți. Problema spinoasă era izlazul, 
unde fiecare avea voie să-şi ţină nişte gâşte, capre sau porci 


- ba chiar şi una-două vaci. 


Regele ori stăpânul moşiei (Lord of the Manor) era proprietarul 
pământului într-un anume sens, dar ţăranul se bucura... de 
drepturi care îi permiteau să ducă animalele la păscut, să taie 
lemne, să extragă turbă, să tragă apă ori să obţină recolte. 


John Fairlie 


Pentru cei care practicau o agricultură de subzistență, 
aceasta făcea adesea diferenţa între simpla supravieţuire şi 
posibilitatea de a pune deoparte nişte bani - suficienţi pentru 
a ridica o familie din rândul şerbilor la rangurile cele mai de 
jos ale arendaşilor. Izlazul oferea o mica, dar importantă 


şansă de mobilitate socială. 


O familie care putea să ţină două vaci pe păşune dispunea de 
produse lactate echivalente ca valoare cu venitul unui lucrător 
agricol bărbat cu normă întreagă. 


Leigh Shaw-Taylor 

Regulile cu privire la cine şi ce putea ţine pe izlazul comun 
erau extrem de variate, depinzând de tradiţiile locale şi de 
înțelegerile verbale. 

Când însă o moşie era împrejmuită, avocaţii nu-şi mai 
pierdeau vremea cu tradiţiile nescrise. Izlazul comun era şi el 
împărţit şi distribuit ţăranilor proporţional cu pământurile lor. 
Or, asta însemna că lordul primea cel mai mult, iar cei care 
deţineau oficial arende urmau imediat la rând. Lucrătorilor 
care nu deţineau pământ le era de acum foarte greu să 
producă dovada că aveau şi ei dreptul asupra acelui izlaz 
comun: fără o evidenţă scrisă, pentru stăpâni era simplu să 
susţină că aceştia fuseseră doar toleraţi pe pământul comun. 

lar ideea că un ţăran analfabet şi fără pământ s-ar fi putut 
adresa unui tribunal era de-a dreptul absurdă. Cei săraci 
rămâneau de cele mai multe ori cu mâinile goale - ori cel 
mult cu nişte loturi atât de mici şi de neconvenabile, încât nu 
meritau efortul de a fi marcate ori împrejmuite, drept care 
erau vândute pe o nimica toată celor mai înstăriți. Impactul 
era devastator cand  moşierii schimbau destinația 
pământurilor, arondându-le celei mai lucrative îndeletniciri a 
momentului - creşterea oilor pentru lână -, pentru care era 
nevoie de mult mai puţini lucrători. 


Nobili şi militari... şi câte un abate nu mai lasă palmă de pământ 
pentru a fi arat, ci le împrejmuiesc pe toate ca păşune; dărâmă 
case; pun jos aşezările şi nu mai rămâne nimic în picioare decât 
biserica pe care o transformă în stână. 


Sir Thomas More, Utopia (1516) 

Împrejmuirile i-au îmbogăţit si mai mult pe proprietarii de 
pământ, au ajutat țărănimea înstărită şi au creat factorul cel 
mai destabilizator al unei societăţi: o clasă de oameni săraci 
fără vreo şansă să-şi îmbunătăţească situaţia. 


Țara neliniştită 


Pe măsură ce vechile comunităţi rurale dispăreau, oamenii 
se revarsau în oraşe, mai ales la Londra. În lumea 
necruțătoare a străzilor Londrei, aceştia cădeau prea lesne 
pradă demagogilor. In mai 1517, au izbucnit aşa-numitele 
Evil May Day Riots, răscoale împotriva străinilor atatate de 
un pastor renegat care propovaduia ca strainii sunt cei care 
le mănâncă pâinea copiilor săraci fără tată. Lucrurile au luat 
asemenea amploare, încât comandantul forţelor din Turnul 
Londrei a ordonat foc de artilerie împotriva cetăţenilor 
violenti. 


Cele mai bogare 


Du 
Comitate engleze, cca 1514 


Cele mai sărace 


Regiunile cel mai intens Bs bo = 
romanizate, cca 300 e.n. K 


Regiunile cel mai intens romanizate din anul 300 e.n. continuă să fie cele 


Anglia de secol XVI timpuriu. 


Cardinalul Thomas Wolsey (1473-1530), cel mai de seamă 
sfetnic al lui Henric, a încercat să însănătoşească finanţele 
regale şi să instaureze ordinea, făcând recensăminte atât de 


detaliate, încât au ajuns să fie numite Second Domesday (A 
doua zi a Judecăţii de Apoi). In pofida căderii imperiului 
roman, a invaziilor engleze, a vikingilor, a Cuceririi, a 
perioadei de glorie medievală, a Morţii Negre şi a Războiului 
Celor Două Roze, diviziunea Nord-Sud era la fel ca în anul 
300 e.n. 

Inarmat cu aceste informaţii şi urmând cele mai recente 
teorii franceze despre structura statului, Wolsey a impus un 
nivel nemaiauzit de impozitare şi centralizare, extrem de 
nepopular în rândul marilor proprietari de pământuri. A 
încercat de asemenea să introducă dreptul roman pe model 
francez, ceea ce i-a atras ura juriştilor Camerei Comunelor. 
Dar atât timp cât s-a bucurat de încrederea lui Henric, a 
rămas atotputernic. Cu Tratatul de la Londra (1518) şi marea 
întâlnire regală din 1520 de pe Câmpul pânzei de aur (Field 
of the Cloth of Gold), Wolsey l-a prezentat pe Henric ca pe 
marele făuritor de pace al Europei. 

Henric era un pilon al establishment-ului european: în 
1521, nu s-a sfiit să-l denunțe personal pe un preot răzvrătit 
din Germania, pe nume Martin Luther, iar papa, 
recunoscător, i-a oferit titlul de Apărător al Credinței (pe care 
urmaşii săi continuă să îl poarte). 

Apoi, însă, Lumea Nouă a dezechilibrat balanţa celei vechi. 


Intră în scenă Lumea Nouă 


În 1519, posesiunile din întreaga lume ale familiei de 
Habsburg au fost unificate atunci când Carol al V-lea le-a 
moştenit pe toate, devenind (în pofida anuntatei candidaturi 
a lui Henric) împărat al Sfântului Imperiu Roman. Imperiul 
său nemărginit ameninţa să domine întreaga Europă. 


Când noul şi atotputernicul împărat i-a înfrânt zdrobitor pe 
francezi la Pavia (1525), Henric a văzut aici o oportunitate 
pentru el. A schimbat din nou taberele, cerând o invazie la 
scară mare a Franţei. Wolsey n-a avut încotro şi i-a dat 


ascultare. Un nou impozit a fost anunţat, numit în mod 
optimist Amicable Grant (Subventie amicală). Dar obsesia lui 
Henric pentru Franţa împingea lucrurile prea departe în 
Anglia: Parlamentul s-a opus şi mii de ţărani s-au răsculat. 
Henric a fost nevoit să renunţe, dând vina pe Wolsey pentru 
tot. 


Imperiul lui Carol al V-lea începând cu anul 1519. Expresia „imperiul în 
nu apune niciodată“ a apărut în legătură cu acesta. 


Avea 34 de ani. Visurile lui de a domni peste Franţa şi de a 
deveni împărat al Sfântului Imperiu Roman s-au spulberat; 
supuşii săi erau nemulţumiţi, iar el tot nu avea un 
moştenitor. S-a convins, aşadar, că mariajul său era 
blestemat, deoarece Caterina de Aragon fusese nevasta 
fratelui său, dar şi că noua lui dragoste, Anne Boleyn, avea 
să-i dăruiască un băiat. 

Wolsey a încercat în van să o facă pe Caterina să accepte 
că scurtul ei mariaj din 1503 cu fratele lui Henric, Arthur, se 


consumase. A încercat apoi să-l convingă pe papa să o 
declare mincinoasă, dar Caterina avea rude în poziţii mult 
prea înalte - atotputernicul Carol al V-lea îi era nepot - iar 
papa a refuzat. Henric s-a înfuriat, a răcnit şi a ameninţat că 
va invada el însuşi Roma, dar 15 ani de agresiuni şi 
duplicitate au făcut ca, în acel moment vital pentru el, Anglia 
să nu aibă aliaţi şi prin urmare nici influenţă în Europa. Criza 
a fost ocazia pentru o nouă alianţă între radicalismul religios 
şi ambiția politica. 


Asemenea oameni sunt periculoşi: reformatori 
şi radicali 


La Cambridge, invatatii care formau Cercu/ Calului Alb 
(White Horse Circle) - numit astfel după cârciuma în care se 
întâlneau - priveau cu teamă şi admiraţie spre Europa şi 
ascensiunea lui Martin Luther. 

Luther se transformase, dintr-un preot şi jurist ca ei, într-un 
personaj cu statut internaţional, temut de papă şi curtat de 
principi. Succesul său se baza pe faptul că a ştiut să se 
folosească de noul mijloc de comunicare relativ ieftin care 
era foaia volantă tipărită, pe faptul că le-a vorbit oamenilor 
de rând pe limba lor şi că le-a oferit principilor germani 
(nemulţumiţi că Biserica Catolică devenise un instrument al 
Habsburgilor) controlul asupra propriilor lor biserici 
protestante. 

Savantii de la Cambridge au luat notă. Asociaţii lor radicali, 
aflaţi într-un exil sigur la Anvers, au pus în funcţiune presele 
de tipărit. In 2 februarie 1529, în timp ce Henric conducea 
tradiționala procesiune de la Westminster de Ziua 
Intâmpinării Domnului, un text incendiar intitulat A 
Supplycacion for the Beggars (O imploratie pentru cerşetori) 
a fost aruncat şi răspândit în procesiune. 

Impănat cu date contrafăcute şi acuzaţii violente, acesta 
prezenta o teorie a conspirației menită să fie pe placul 


oamenilor de rând, dar şi al regelui. Care era cauza străvechii 
oprimări la care era supus poporul englez? De ce se afla ţara 
într-o situaţie economică atât de rea? Cine îl oprea pe Henric 
să-şi rezolve problema dinastică? Roma era vinovată de toate 
acestea! Dacă se punea capăt domniei străine a Romei, 
poporul va avea de câştigat şi se va produce o mare 
revigorare naţională - iar aceasta avea să însemne totodată 
putere absolută pentru Henric: 


Atunci vor înceta aceste uriaşe extorcări anuale. Atunci sabia, 
puterea, coroana, demnitatea voastră şi ascultarea poporului nu 
vor mai fi strămutate de la voi. Atunci vă veţi bucura de întreaga 
ascultare din partea poporului vostru. Atunci matrimoniul va fi 
mult mai bine păstrat. Atunci rândurile poporului vostru vor 
creşte. Atunci oamenii voştri de rând îşi vor spori avutia. Atunci 
Evanghelia va fi propovăduită. Atunci vom avea de destul şi mai 
mult decât suficient: iar acesta ar fi cel mai bun cămin ce s-ar 
putea găsi pentru noi. 


A Supplycacion for the Beggars, 1528/9 


Autorul, John Fish, nu era un lup singuratic. Se afla in exil la 
Anvers alaturi de traducatorul Bibliei, William Tyndale, care 
pretindea ca Roma era de vina chiar si pentru Cucerirea 
normanda. La urma urmei, nu fusese papa cel care il 
sustinuse pe William Cuceritorul trimitandu-i o flamură 
pentru a pleca şi a cuceri Anglia? Tyndale i-a oferit lui Henric 
al VIII-lea o viziune stupefiantă despre puterea absolută: 


Regele este, în această lume, fără de lege; şi el e îndrituit, după 
cum pofteşte, să facă bine sau rău, şi nu va da socoteală decât în 
faţa lui Dumnezeu. 


The Obedience of Christian Man, 1528 
Henric a fost ispitit. Şi a fost susţinut de membrii puternici 
ai elitei. Aristocratii Angliei şi juriştii londonezi (dintre care 
mulţi erau membri ai Parlamentului) doreau, şi unii, şi alţii, să 
scape de Wolsey. Acesta guvernase practic peste Anglia doar 
fiindca se bucura de favoarea regelui. Cand aceasta i-a fost 


retrasă, Wolsey s-a văzut fără aliaţi. În noiembrie 1530, a fost 
în cele din urmă decapitat. Dar regele se ferea în continuare 
de o ruptură deschisă cu Biserica, de teama supusilor săi 
(potrivit spuselor lui Anne Boleyn). Caterina de Aragon era 
populară. Ca să scape de ea, Henric avea nevoie de sprijin 
public din partea instituţiei care se bucura de cea mai mare 
încredere. 


Parlamentul profită de moment 


Cele două camere ale Parlamentului nu au putut rata 
ocazia de-a face în aşa fel încât Biserica să nu mai fie acel 
suprem instrument al puterii regale. Thomas Cromwell, fost 
apropiat al lui Wolsey, a scos la iveală legile de secol XIV 
referitoare la praemunire!*, făcând temerara afirmaţie că 
întregul cler englez este trădător deoarece papalitatea era o 
putere străină. Se năştea o mişcare de radicalizare a unor 
oameni avizi de putere, gata să facă lucruri inimaginabile cu 
câţiva ani în urmă. 

Noul arhiepiscop de Canterbury, Thomas Cranmer, a 
declarat căsătoria lui Henric cu Caterina de Aragon nulă. Act 
in Restraint of Appeals adoptat în 1533 statua: 


Anglia este un imperiu, şi ca atare a fost acceptată în lume, 
guvernată de un Rege şi Cap Suprem. 


13 Acestea se referă la ofensa de a da ascultare ori de a apela la o 
putere străină, în special a papei, subminând astfel supremaţia 
coroanei engleze. (N.t.) 


Membrii clerului și oamenii de rând se 


opun dorinţei lui Henric de a divorța. 


Henric, susținut de Parlament, îndrăznește 
să meargă până la capăt. 


Parlamentul profită de ocazie pe 


câștiga favoarea regelui action 
împotriva Bisericii. 


Prin Actul de supremație (Act of Supremacy), din 1534, 
acest lucru a devenit lege. Anglia era acum complet 
suverană, ca nicio altă naţiune importantă din Europa. 
Curând însă avea să se arate că englezul de rând şi elita 
înțelegeau prin Anglia lucruri cu totul diferite. 


Ce ştiu ei despre Anglia cei care numai de 
Anglia ştiu ?14 


Pentru englezul de rând, Anglia (numită Englonde, sau 
Ynglonde) însemna ţara în care se născuse, în care trăia şi 
murea - şi unde oamenii obişnuiţi vorbeau engleza. Pentru 
elita poliglotă, ea însemna ceea ce se spunea în Act: Anglia 
este un imperiu. Cu alte cuvinte, era oriunde în lume unde 
domneau Henric şi Parlamentul său loial. 

Acest imperiu s-a extins din epicentrul său aflat în Sud şi nu 
avea nimic de-a face cu naționalismul. Să ne gândim doar că 
englezii din Nord s-au opus noului imperiu al sudului 
protestant mai tare chiar decât unii dintre celți: Tara Galilor a 


14 Cuvintele provin din poezia lui Rudyard Kipling „The English Flag”. 
(N.t.) 


fost în cele din urmă înglobată Angliei în 1536, fără să se 
tragă un foc de armă, în vreme ce, în 1536-1537, o armată a 
Nordului compusă din 35.000 de oameni s-a adunat la York 
amenințând serios tronul în ceea ce s-a numit The Pilgrimage 
of Grace (Pelerinajul Indurării) până când rebelii au fost duşi 
de nas cu promisiuni de abandonare a Reformei: sute dintre 
ei au fost executaţi, inclusiv câţiva membrii ai aristocrației 
nordice. După Tara Galilor, au urmat Nordul, apoi Irlanda în 
1541, Henric fiind proclamat primul ei rege englez. lar în cele 
din urmă, Scoţia: din 1543, Henric a încercat să forţeze o 
alianţă matrimonială prin căsătoria prinţului Eduard în vârstă 
de şase ani cu Mary, viitoarea regină a Scotiei în vârstă de 
doi ani, ca preludiu al unei asimilări totale. Şi chiar şi Franţa: 
între 1544 şi 1546, regiunea din jurul oraşului Boulogne a 
fost purificată etnic în cursul unei campanii brutale si 
repopulată cu primii colonişti englezi. 


Anglia englezilor de rând 
1534—prevent 
1535 Anexarea Țării Galilor 


1541 Henric se proclamă rege al Irlandei 


Din 1543 Incorporarea Scotiei 


1544—i6 Ocuparea regiunii Boulogne 


d Anglia clinci engleze 


1534-prezent 


Toată puterea acordată Sudului 


Noul imperiu al Angliei s-a întemeiat pe o uriaşă acțiune 
regală de însuşire a bunurilor şi proprietăţilor. Prin 
desființarea mânăstirilor şi confiscarea averilor mănăstirești 
care a început în 1536, aproximativ un sfert din pământurile 
Angliei şi ale Ţării Galilor şi-au schimbat proprietarii în câţiva 
ani. Henric a confiscat fără milă vechile avuţii, iar 
proprietăţile mănăstireşti au fost vândute pentru el prin 
Curtea de Augmentare (Court of Augmentations) a lui 
Cromwell. 


Preţurile erau scăzute fiindcă aici nu era vorba de o afacere 
obişnuită, ci de o lichidare politică: noii proprietari nu aveau 
nicidecum să-şi dorească revenirea la sistemul monastic, iar 
în acest fel aveau să fie legaţi de noua ordine. Dacă te aflai 
la locul potrivit (Londra), înzestrat cu ideea potrivită 
(oportunism nemilos), relaţiile potrivite (cu ciracii lui 
Cromwell) şi cu mijloacele necesare (bani la dispoziţie), ţi se 
ofereau oportunităţi ameţitoare. 

Nici măcar în Anglia nu se mai înregistrase vreodată o 
asemenea mobilitate socială. Dictatorul de mai târziu, Oliver 
Cromwell, era membru al clasei gentilomilor (gentry) - lucru 
vital pentru cariera lui - doar fiindcă stră-stră-străbunicul 
său, Morgan ap William, un înstărit fabricant de bere galez 
stabilit la Londra, se căsătorise cu sora lui Thomas Cromwell 
şi profitase din plin de confiscarea averilor mănăstireşti: 
familia şi-a schimbat numele în Cromwell în semn de 
gratitudine. 

S-a născut o nouă ordine, mai cuprinzătoare, mai centrată 
pe Londra, susţinută de invatatii de la Oxford şi Cambridge 
(Oxbridge), având Parlamentul drept casă şi protestantismul 
drept religie. 


Biserica engleză 
~ a, ă elică i i 5 
Coroana ( nouă elită de naţionalizată cu 
1NVăra a la Oxbridge centrul la 


Canterbury ne 


Nasterea Angliei moderne, centralizare si bazare in Sud 


Parlar 


reprezenti 


lărgică 


instarici, d. 


nobler 


Paradigma Reformei: nu e loc pentru Biserica internationala 


pentru englezul de rand sau pentru Nord. 


Vânzarea Reformei 


Dar fireşte că secularizarea şi Reforma trebuiau vândute şi 
unora dintre oamenii de rând ca fiind ceva mai mult decât o 
schimbare de gardă în rândurile elitei. Şi aşa s-a şi întâmplat, 
făcând uz de resursele noului stat centralizat al Tudorilor şi 
de mediile de comunicare; totul a fost prezentat ca o revoltă 
împotriva unei elite străine şi a colaboratorilor ei venali. 


Portretul lui Thomas Cromwell pic 


de Holbein 


Predicatorii ambulanți ai lui Cranmer şi presele de tipărit 
ale lui Cromwell (care foloseau operele unor artişti 
internaţionali precum Hans Holbein) îi spuneau omului de 
rând că atacarea culturii de limbă străină a elitei Angliei nu 
era doar permisă, ci reprezenta însăşi voinţa regelui. Istoria 


Angliei a fost repovestită în întregime. Chiar şi altarul 
închinat lui Thomas ă Becket, care îndrăznise să se opună 
unui rege, a fost distrus, iar osemintele sale arse de 
Cromwell însuşi, ca numele lui să nu mai fie pomenit 
vreodată. O trupă ambulantă de teatru sponsorizată de stat, 
The Lord Cromwell's Players, a pregătit calea pentru piesele 
istorice ale lui Shakespeare făcând din gălăgiosul teatru 
public un loc în care englezii învățau (presupusa lor) istorie: 
În Kynge John (1538), regele care fusese forţat să accepte 
Magna Charta a fost redistribuit în rolul unui erou care se 
împotrivise papei. Asemenea bolşevicilor ruşi în anii 1920, 
reformatorii englezi şi-au consolidat lucrarea folosindu-se de 
noile medii şi de puterea statului, pentru a rescrie ori a 
şterge istoria. Însă spre deosebire de bolşevici, reformatorii 
beneficiau de povestea gata scrisă şi autentică a oprimării 
suferite din partea străinilor. Nu s-au dat înapoi să facă uz de 
ea. 


Tyndale [reformatorul şi traducătorul Bibliei în engleză] se 
raliază total legendei populare despre Jugul Normand ce atribuia 
toate relele Cuceririi normande a anglo-saxonilor liberi... iar 
elementul anti-papal adăugat de el a sporit popularitatea vechiului 
mit. 


Christopher Hill 

Reformatorii şi-au găsit cei mai arzători susţinători în Sud- 
Est - în aceeaşi regiune unde, în 1381, ţăranii revoltați 
luaseră în vizor cărţile în limbi străine. lar aici nu era vorba 
de o coincidenţă. În anii 1530, la fel ca în 1381, nu cei mai 
săraci englezi obişnuiţi erau cei mai radicali, ci cei mai 
înstăriți, ştiutori de carte (în Sud-Estul mai avansat, 10% 
dintre englezi ştiau să scrie şi să citească). Ajunseseră mari 
printre cei ca ei: având Biblia în engleză, deveneau posibili 
lideri ai comunităţii, fiindcă dispuneau acum de acces la 
manualul prim care, ocrotit de veşmântul său latin, se afla în 
proprietatea adevăratei elite. Reforma a oferit păturii 


ţăranilor liberi şansa de a-şi reocupa în sfârşit poziţia pe care 
o pierduseră după 1066. 


Frânare bruscă 


Henric al VIll-lea vedea prea bine ce se întâmpla. Englezii 
de rând îşi făceau de cap: Cuvântul Domnului (a răcnit el în 
Parlament) este disputat, inganat, cântat şi chiuit în orice 
berărie sau cârciumă. Având de acum un fiu (Edward, născut 
în 1537) şi avutia călugărilor, regele a hotărât să pună capăt 
dezordinii. 

Cele $ase Articole din 1539 au readus la viaţă aproape 
toate practicile catolice, cu excepţia recunoaşterii autorităţii 
papale. În 1543, englezilor obişnuiţi de rangul unui yeoman 
(ţăran liber, slujbaş mărunt) sau de rang şi mai jos, le era 
interzis să posede, să citească ori chiar să asculte Biblia în 
engleză. S-a ajuns astfel la situaţia în care catolicii să fie arşi 
pentru trădare (fiindcă negau supremaţia regelui), în vreme 
ce protestanții erau arşi pentru erezie (fiindcă nu respectau 
cele Şase Articole). Şi, cel putin într-o ocazie, ambii au fost 
arşi pe acelaşi rug. 

Pentru ca lucrurile să fie şi mai încurcate, Henric îşi tot 
schimba poziţia cu privire la statutul fiicelor sale. Eduard era 
indiscutabil moştenitorul de drept, dar poziţia lui Mary (fiica 
Caterinei de Aragon) şi a Elisabetei (fiica lui Anne Boleyn) nu 
era defel clară. Henric ştia că, de fiecare dată când făceau o 
schimbare de clasament, risca opoziţia populară, aşa că a 
cerut sprijin public din partea Parlamentului. Temători şi 
ambiţioşi, membrii Parlamentului îi aprobau dorinţele de 
fiecare dată, dar în acest fel s-a creat impresia că 
Parlamentul era codecident în privinţa următorului suveran. 


Bătrânul Nas-de-cupru: un şiling 
depreciat 


Banii picati din cer de la confiscarea averilor manastiresti s- 
au consumat, iar Henric a ajuns să plătească dobânzi de 13% 
pentru împrumuturi, iar moneda era atât de depreciată încât 
străinii refuzau să o accepte (porecla lui a ajuns să fie 
Bătrânul Nas-de- cupru fiindcă stratul de argint de pe 
monede se uza foarte repede). /mperiul Angliei se strângea 
la loc, în Europa şi acasă. Vasul-amiral al lui Henric, Mary 
Rose, s-a scufundat când francezii au încercat o contra- 
invazie; în 1546, Henric a fost obligat să promită că va vinde 
Franţei înapoi oraşul Boulogne; iar fortatele aranjamente 
maritale în Scoţia au fost anulate. 

De acum, însă, nimeni nu mai era sigur de viaţa lui, iar 
englezii abia daca mai înțelegeau ce era religie oficială şi ce 
era erezie. În testamentul său, regele care se despartise de 
Roma implora Sfânta Fecioară şi cetele din ceruri să-i 
uşureze trecerea în lumea de apoi. Henric a murit în 28 
ianuarie 1547, în timpul unei noi runde de execuţii, lăsând 
Anglia în mâinile noilor oameni capabili de orice. 


Finalizarea Reformei 


Eduard al VI-lea avea doar nouă ani când a urcat pe tron. 
Unchiul său, Edward Seymour, s-a autopromovat la rangul de 
duce de Somerset - Protector Somerset - protejat fiind de 
John Dudley, noul conte de Warwick. Cei doi s-au pus pe 
treabă pentru a se asigura ca Reforma, prin care ajunseseră 
unde erau, să nu mai poată fi nicicând desfiinţată. Bisericile 
parohiale, capelele şi catedralele Angliei au fost epurate prin 
dictat guvernamental. 


Această distrugere finanțată în mare parte de stat... a însemnat 
dezmembrarea şi eradicarea unei arte medievale şi a unei tradiţii 
religioase şi culturale de secole. 


Muzeul Tate 
Oamenilor de rând li se promisese un câştig în urma 
Reformei, dar Somerset s-a grăbit să aplice cea mai fioroasă 


lege cu privire la sărăcie din istoria Angliei. Cine nu avea de 
lucru timp de trei zile era obligat să presteze orice muncă i 
se oferea contra hrană şi atât. In caz contrar prezumtivul 
angajator putea să-i ia în robie pentru doi ani, şi să-/ facă pe 
acel rob să muncească prin bătaie, incatusare sau în orice alt 
fel, punându-l la muncă şi trudă oricât de grea ar fi. Vechiul şi 
zgomotosul catolicism, cu şirul lui de sărbători şi procesiuni a 
fost înlocuit de protestantismul disciplinat dictat de stat. 


Zilele noastre sfinte şi de sărbătoare au fost şi ele reduse la un 
număr mult mai mic; de unde (nu cu mult timp în urmă) aveam 
sub papă nouăzeci şi cinci de sărbători, numite festivaluri, şi 
treizeci de profesti, pe lângă duminici, ele toate au fost aduse la 
douăzeci şi şapte. 


William Harrison, 1577 

Prea târziu s-au răsculat apoi englezii obişnuiţi în apărarea 
vechilor libertăţi. În 1549 The Prayer Book Rebellion (Revolta 
cărții de rugăciuni) din Cornwall a fost înăbuşită cu 
extraordinară brutalitate: potrivit unui cronicar, zece minute 
au fost de ajuns pentru a le tăia gâtul celor 900 de prizonieri. 
Kett's Rebellion (Revolta lui Kett) a ocupat Norwich-ul înainte 
de a lansa atacul împotriva forţelor ordonate ale lui Dudley: 


Unul dintre blestematii ceia de băieţi, dându-şi jos pantalonii şi... 
întorcându-se cu fesele dezgolite spre oamenii noştri, cu un 
zgomot oribil... a făcut ceea ce o limbă castă se ruşinează a 
spune, şi cu atât mai puţin un om sobru a scrie; dar fiind el 
împuşcat în fese, a primit, cum era de aşteptat, pedeapsa pe care 
o merita. 


Lordul Neville 
Sorţii fiind de partea lui, Dudley s-a descotorosit de 
Seymour, iar în mai 1553 l-a căsătorit pe fiul său cu lady Jane 
Grey, o stră-strănepoată a lui Henric al VIl-lea, făcându-l pe 
Eduard care căzuse la pat să-i declare succesori la tron pe 
urmaşii de sex masculin ai lui Jane. In ultima clipă, 
documentul a fost modificat punând-o pe Jane prima pe linia 


de succesiune. Cu cele două posibile rivale ale lui Dudley, 
Mary şi Elisabeta, amândouă femei nemăritate, Anglia se 
pregătea pentru instaurarea unei noi dinastii, când Eduard a 
murit, la vârsta de 15 ani, în 6 iulie 1553. 


Prima regină a Angliei 


Prinţesa Mary avea însă alte idei. Plină de cutezanta, şi-a 
adunat oamenii sub propria ei flamură în Anglia de Est, care 
fusese scena ultimelor revolte. Sprijinul pentru Dudley s-a 
topit, iar Mary a fost primită de cetăţenii Londrei ca 
adevărata lor regina.  Contralovitura ei a restaurat 
catolicismul şi a pus în fruntea Angliei prima ei regină de 
drept. 

Dar a făcut-o să creadă că putea să domnească fără 
Parlament. A ignorat cererile acestuia de a se mărita cu un 
catolic englez şi a insistat asupra lui Filip de Spania, fiul 
împăratului Carol al V-lea. Chiar dacă oamenii aveau noţiuni 
vagi despre teologie, ştiau în schimb cu certitudine că nu 
voiau să fie guvernati de un spaniol. In 1554, Mary a reuşit să 
supravieţuiască unei revolte a schimbătoarei elite londoneze 
apelând printr-un extraordinar discurs la iubirea Angliei faţă 
de Fecioara Maria. 


Nu pot să vă spun cât de firesc îşi iubeşte o Mamă Pruncul, 
fiindcă eu nu am fost mama unui prunc, dar... fiind Doamna şi 
Stăpâna voastră, cu adevărat şi profund vă iubesc şi vă ocrotesc. 


Regina Mary, Guildhall, 1 februarie 1554 

Acest al doilea triumf a convins-o in mod fatal ca avea de 
îndeplinit o misiune. Lady Jane Grey a fost executată, iar 
printesa Elisabeta a scapat ca prin urechile acului. lar 
planurile ei de căsătorie cu Filip şi-au urmat cursul împotriva 
opoziţiei generale. 

Când copilul mult dorit s-a dovedit a fi o sarcină falsă, a 
decis că Dumnezeu o pedepsea pentru faptul că îi tolera pe 
eretici. Sute de protestanți au ars pe rug. In 1556, soţul ei a 


convins-o să i se alăture într-un război împotriva Franţei, care 
s-a dovedit a fi un dezastru în urma căruia Anglia a pierdut 
Calais, ultima sa posesiune în Franţa. La moartea ei în 1558, 
Mary condamnase catolicismul în Anglia, legându-l de 
execuţii şi dominație străină. 


Privilegiul Sudului 


După ce supravieţuise haosului politic şi religios, regina 
Elisabeta era hotărâtă să stabilizeze o ţară dezbinată. În 
privinţa religiei, a hotărât că, atâta timp cât supusii ei se 
conformau public, nu avea de gând să deschidă ferestre spre 
inimile şi locurile secrete ale oamenilor. Actul de Uniformitate 
(1559) şi cele 39 de Articole (1563) au restaurat 
protestantismul, dar au lăsat în mod deliberat lucrurile într-o 
stare atât de vagă încât, până în ziua de azi, există anglicani 
greu de deosebit de baptişti şi anglicani prea puţin diferiţi de 
catolici. 

Situaţia politică a fost în schimb mai greu de controlat. Sub 
tatăl ei, Parlamentul se bucurase de putere; sora ei, Mary, îi 
ignorase sfaturile şi plătise pentru asta. Acum, acesta era 
gata să-şi arate muşchii. In 1567, Robert Mulcaster, membru 
al Parlamentului, a tradus în engleză tratatul de legi scris în 
latină de sir John Fortescue în secolul al XV-lea. Acolo stătea 
scris, pentru ca toţi să poată citi - iar englezii au citit asta în 
mod repetat în următorul secol -, că suveranul era obligat să 
domnească împreună cu Parlamentul. 


Regele Angliei nu poate nici să schimbe legile fara 
consimţământul supusilor săi, nici să-i împovăreze cu biruri străine 
împotriva voinţei lor... dat fiind că ele nu sunt făcute doar după 
placul Principelui, ci prin acordul întregului regat... Parlamentul 
Engliterrei. 

Se mai punea apoi chestiunea straveche daca Nordul avea 
Sa accepte domnia Sudului. Teologia era fatada revoltelor, 
dar adevarata problema a reginei, dupa cum a fost avertizata 


de Consiliul ei Privat (Privy Council), era că oamenii de la 
nord de Trent nu recunosc drept principe decât un Neville ori 
un Percy. În 1569, Revolta Nordului (Northern Rebellion) a 
fost înăbuşită cu o cruzime care l-ar fi impresionat chiar şi pe 
Henric al VIII-lea: cel putin 600 de oameni au fost spânzurați. 

Anglia era din nou unită prin forţă. Coroana, Biserica, 
Parlamentul, legea şi învăţătura erau toate în Londra sau în 
Sud-Est. Până şi accentul locului a devenit normă. Primul 
tratat modern de poetică informa că a vorbi /imba Sudului, 
precum facem noi cei din Middlesex ori Surrey, nu mai era o 
chestiune de dialect local. Ci însemna a vorbi limba noii elite 
conducătoare. 


[Scriitorii nu trebuie să folosească] termenii oamenilor din 
Nord... nici felul de a vorbi de peste râul Trent... Prin urmare veţi 
prelua vorbirea obişnuită a Curţii, cât şi pe cea a Londrei şi a 
comitatelor din jurul Londrei. 


George Puttenham, The Art of English Poesie (1589) 
Calea de a pătrunde în această elită era limpede: bani şi un 
tip anume de educaţie, bazată pe clasici şi legislaţia 
franceză, la Oxford, Cambridge şi Londra. 


[Oamenii de rând întreprinzători şi de succes]... ce-şi îndreaptă 
fiii spre şcoli, spre universităţi, spre asociaţiile avocaţilor (Inns of 
the Court)... îi ajută prin aceste mijloace să devină gentlemeni. 


William Harrison (1577) 
Vasta majoritate a englezilor de rând, cărora li se 
promisese că Reforma avea să fie marele moment de 
eliberare naţională, au ajuns într-o stare mai rea ca oricând. 


Doar o altă națiune: Anglia scufundată 


Climatul era din ce în cei mai dur. Împrejmuirile continuau 
fără abatere. Inflaţia ciuntea valoarea simbriilor. Săracii 
Angliei erau de acum într-atât de disperaţi, încât Elisabeta a 


fost sfătuită să-i folosească pentru a popula pe gratis noile ei 
teritorii americane. 


În număr mare sunt azi cei care suferă... de asemenea nevoi şi 
lipsuri, că ar fi mulţumiţi să-şi pună viaţa în joc şi să slujească un 
an întreg doar pentru mâncare, băutură şi îmbrăcăminte, fără 
simbrie. 


Richard Hakluyt, 1583 


De acum Anglia era doar o naţiune în cadrul noului imperiu 
al Insulelor Britanice (British Isles - termenul este consemnat 
prima oară în 1577). Elisabeta Tudor nu mai era doar o 
regină engleză. Era o împărăteasă multinațională care purta 
coroana imperială. Toate naţiunile ei erau egale. În 1563 a 
comandat traducerea Bibliei în galeză. În anul următor, 
traducerea în irlandeza gaelică. 

Incepea o nouă şi lungă poveste: rescufundarea englezilor 
obişnuiţi, nu sub o clasă conducătoare francofonă, ci în 
cadrul unui imperiu multinational, începând de acasă, cu 
Insulele Britanice, conduse de propria lor elită imperialistă. 
Pe moment însă, totul era deghizat de maretul moment al 
unei unităţi impuse cu forţa. 


Insula-fortareata 


În 1570, Elisabeta a fost declarată de papa eretică în slujba 
fărădelegii, devenind o pradă pentru orice asasin catolic. În 
acelaşi deceniu, protestanții Olandei, care încercau cu 
disperare să scape de sub dominaţia spaniolă, i-au oferit de 
două ori întreaga lor ţară. Elisabeta făcea parte din noul 
război confesional al Europei, că-i plăcea ori nu, dar era prea 
vicleană să se arunce într-un conflict deschis cu Spania. În 
schimb a optat pentru un război hibrid, sprijinindu-l pe 
ascuns pe sir Francis Drake care a devenit primul navigator 
englez care a făcut înconjurul lumii între 1577 şi 1580. 

Doar una dintre cele cinci corăbii ale lui Drake a ajuns până 
în Pacific, dar Go/den Hinde a dat peste două corăbii spaniole 
care transportau aur si alte avutii, complet nepregătite în 
faţa unui atac. S-a întors cu o pradă atât de bogată, încât 
jumătate din câştig, cât îi revenea Elisabetei, a reprezentat 
mai mult decât venitul Coroanei pe un an întreg. 

Când olandezii s-au oferit din nou (în 1584), Elisabeta i-a 
refuzat din nou, dar a trimis o armată de 7.000 de oameni în 
Ţările de Jos pentru a se confrunta direct cu spaniolii în 
bătălia de la Zutphen (1586). Timp de aproape 500 de ani 


politica externă a Angliei a constat fie din invadarea Franţei, 
fie de a fi invadată dinspre Franţa. În următorii 400 de ani, 
armata avea să se îndrepte spre Ţările de Jos şi nord-vestul 
Germaniei, intrând întotdeauna în alianţe pentru a menţine 
echilibrul de putere, în timp ce flota naviga pe tot globul. 


Intervenţii ale englezilor 


în sprijinul aliaţilor de 


pe Continent şi pentru 


/ und Bristol a bloca o invazie 


Londra ¢ 


Zutphen (1586) 
Arnhem (1944) 


Politica externă a one 
Armata britanici 


a Rinului 
(1945-1994) 


Angliei 
1066-1558 
Invazii, contra-invazii si 


schimburi culturale 


lehova a suflat, iară ei s-au risipit!” 


15 După înfrângerea spaniolilor din 1588, în Anglia şi Olanda s-au bătut 
monede comemorative, dintre care celebră este cea pe care era 
imprimat dictonul „Flavit Jehovah et dissipati sunt”, cu referire la 
Cartea lui lov. (N.t.) 


În 1588, Armada spaniolă s-a pus în mişcare hotărâtă să 
schimbe regimul în Anglia. Noua elită îşi vedea capetele 
amenințate, iar oamenii de rând păstrau amintiri 
traumatizante legate de cuceriri străine: astfel, ameninţarea 
reprezentată de Armada a devenit o măreaţă ocazie de 
uniune naţională, canalizată cu multă pricepere de Elisabeta. 


Prin urmare mă înfăţişez astăzi vouă nu pentru recreere ori 
distracţie, ci fiind hotărâtă, în mijlocul şi în focul bătăliei, să trăiesc 
ori să mor printre voi; să mă plec pentru Domnul meu, pentru 
regatul meu şi pentru poporul meu, pentru onoarea mea şi 
sângele meu, chiar şi în tarana. 


Elisabeta la Tilbury, 1588 
Înfrângerea Armadei şi distrugerea altor două Armade 
(1596-1597) de vânt şi intemperii au permis regimului să 
afirme că englezii protestanți erau poporul ales al Domnului. 


După Armada 


Scăpând de ameninţarea catolică, Elisabeta şi-a îndreptat 
atenţia asupra protestanților radicali. In 1593, neparticiparea 
la slujbele Bisericii Angliei a devenit o ofensă gravă. In 
anumite momente importante, predici tipărite la centru erau 
expediate tuturor parohiilor din ţară. Biserica a ajuns astfel 
primul mediu de comunicare în masă la nivel naţional, iar a 
deţine controlul asupra ei a devenit un punct central al 
politicilor din următorul secol. 

Pe moment, însă, orice conflict a fost prorogat întru gloria 
Elisabetei. În predici, tablouri, poezii şi broşuri, Regina 
Fecioară, Zâna cea Bună era adorată ca un soi de 
înlocuitoare naţională a Sfintei Fecioare. 


Primea cu graţie nu doar daruri bogate de la persoane avute, ci 
şi buchetele parfumate, flori, ramuri de rozmarin şi alte asemenea 
atentii oferite de oameni umili... iar în acest fel poporul, pentru 
care nu există muzică mai dulce decât amabilitatea principelui, 
era cu atât mai stârnit să o iubească şi să se bucure. 


John Hayward 

Dincolo de tot acest teatru politic, oamenilor de rând le 
mergea tot mai rău. În anii 1590, cei mai săraci mureau 
literalmente de foame, în vreme ce speculantii cumpărau 
cereale pe care le puneau deoparte până ce preţurile 
creşteau şi mai mult. 

Guvernul a încercat în zadar să controleze această piaţă 
ucigător de liberă. În acel moment, un bărbat amendat în 
1598 pentru că pusese deoparte cereale şi care ştia să scrie 
în franceză, dacă era nevoie, deşi (potrivit spuselor unui rival 
cu educaţie universitară) nu avea decât puțină ştiinţă de 
latină şi mai puțină de greacă, a sosit la Londra pentru a 
deveni scriitor de limbă engleză. 


Cum le vorbeşte Shakespeare tuturor englezilor 


Englezii erau pregătiţi să devină iubitori de teatru. Din moment 
ce străvechile lor arte şi rituri religioase, precum şi sărbătorile 
populare, le fuseseră interzise, se obişnuiseră să asculte cu multă 
atenţie Cuvântul rostit, chiar dacă înțelegeau lucrurile doar pe 
jumătate (a le înţelege cu adevărat însemna aproape o 
condamnare la moarte). Thomas Cromwell stabilise că scena era 
singurul loc unde culoarea, zgomotul şi spectacolul mai erau încă 
admise - deşi doar cu scopul de a reprezenta presupusa istorie 
naţională. lar în avântul naţionalist de după înfrângerea Armadei, 
cei de sus şi cei de jos erau gata, pentru prima oară de la Cucerire 
încoace, să se amestece în aceleaşi locuri publice. 


Aceasta i-a permis lui Shakespeare să execute un exerciţiu de 
echilibristică pe sârma întinsă a limbii engleze şi să vorbească 
tuturor. Prima sa mare piesă istorică (Henric al VI-lea) se deschide 
cu cuvinte culte de origine latină şi referinţe clasice, dar mai târziu 
ne sugerează că nu asta e engleza: Vreo veste de supunere 
aduci?/ Supunere e un cuvânt francez, Noi, luptători englezi nu 
ştim ce-nseamnă.'5 În alte locuri, însă, face ceea ce făceau (şi 
continuă să facă) avocaţii englezi, folosind dublete precum /anas 
and tenements, referindu-se la pământuri. lar mâna însângerată a 


16 W. Shakespeare, Opere complete, vol. 1, Henric al VI-lea, traducere 
de Barbu Solacolu, Editura Univers, Bucuresti, 1982. (W.t.) 


lui Macbeth împurpurează mările, adică, pe englezeşte, preface 
verdele în roşu. 


Engleza are această ciudată însuşire de a-ţi da posibilitatea să 
spui cele mai multe lucruri în două feluri. 


George Watson 


Ni-i putem imagina pe actorii lui Shakespeare privind în sus spre 
elitele aşezate în loje, iar apoi vorbind în jos spre cei de la parter 
care stăteau în picioare. Se putea fiindcă, de data aceasta, 
englezii se simțeau cu adevărat uniţi. 


Era un moment de maximă importanţă - un astfel de moment 
nu avea să mai vină niciodată. Ascensiunea, maturitatea şi 
declinul său a coincis cu cariera dramatică a lui Shakespeare. 
După ce tensiunea a dispărut, iar zilele eroice au apus... lucrurile 
au început să se destrame. 


A.L. Rowse 


Anglia dată mai departe 


Elisabeta s-a agăţat de putere, refuzând să numească un 
succesor. Până şi aducerea în discuţie a chestiunii succesiunii 
era pedepsită. Protestantii radicali aşteptau să ducă Reforma 
mai departe. Catolicii înverşunaţi sperau să poată da ceasul 
înapoi. Tara era ţinută strâns - şi în acelaşi timp paralizată - 
de Regina Fecioară care îmbătrânea. Când în sfârşit a murit, 
pe 24 martie 1603, toată lumea ştia că o epocă lua sfârşit. 
Puţini îşi închipuiau că viitorul va fi decis fără luptă. 


O naţiune care aproape că s-a născut şi s-a format sub ea... cum 
de era posibil ca boala ei să răspândească o spaimă universală? 


_ Thomas Dekker 
Insă în culise, Elisabeta şi primul ei ministru, lordul 
Salisbury, au conceput un plan pentru a evita un război civil 


politico-religios: Anglia avea să fie încredinţată unui rege 
străin. 


Anglia abolită? 


Anglia se războise cu Scoţia aproape necontenit încă din 
secolul al XII-lea. lacob al VI-lea al Scoției (a cărui străbunică 
fusese sora lui Henric al VIll-lea) a fost acceptat ca lacob | al 
Angliei fiindcă Salisbury l-a prezentat ca fiind unica soluţie de 
a evita războiul civil. Fiecare vicar anglican a fost însărcinat 
să le amintească enoriaşilor săi că lacob fusese încoronat 
fără vreo vărsare de sânge, zarva ori răzvrătiri care sa 
deranjeze pacea publică a regatului Majestății sale... contrar 
tuturor aşteptărilor. 

Noul rege a găsit o ţară profund instabilă. Reformatorii 
extremişti îl voiau în chip de conducător războinic al Europei 
protestante. În schimb, el a abandonat eternul război al 
Elisabetei cu Spania, a permis anumite practici catolice şi a 
încercat să-şi păstreze poziţia la centru comandând în 1604 
traducerea şi publicarea unei noi versiuni a Bibliei, cunoscută 
sub numele King James Bible. Dar catolicii extremişti nu s-au 
mulţumit cu atât. Sub conducerea lui Guy Fawkes, o bandă 
de complotişti a încercat să-l arunce în aer pe el şi 
Parlamentul în 5 noiembrie 1605. 

Dar la acea vreme lacob propusese deja o nouă şi radicală 
soluţie la divizările din interiorul Angliei: aceea de-a le aboli 
complet, ca naţiune separată. 


Drept care Noi am gândit să nu mai folosim numele diferite de 
Anglia şi Scotia... şi intenţionăm si hotărâm să ne luăm si să ne 
asumăm pentru Noi... Numele şi Titlul de Rege al Marii Britanii. 


lacob I, Proclamaţia din 20 octombrie 1604 
Elitei engleze prea putin îi păsa care era numele ţării ei. 
Dar era foarte interesată de cine o conducea. Daca îi 
îndeplinea dorinţa lui lacob şi îi crea astfel o bază de putere 


separată în Scoţia, puterea ei - pe care o exercita prin 
Parlamentul de la Londra - avea să fie serios îngrădită. 

Avea Sud-Estul să rămână forţa supremă, aşa cum 
devenise în vremea Tudorilor, ori avea să devină o parte 
dintr-o entitate mai mare, multinațională, numită Marea 
Britanie? Întrebarea aceasta avea să domine politica 
următoarelor secole. În timpul domniei lui lacob, s-a 
manifestat sub forma unei lupte între pretinsul Rege a/ Marii 
Britanii (şi al său Imperiu al Marii Britanii cum avea sa-i 
spună cartograful John Speed în 1612) şi Parlamentul Angliei. 

Membrii Parlamentului şi juriştii - de cele mai multe ori 
erau şi una şi alta - au scotocit prin vechile cărţi de legi 
engleze pentru a găsi cazuri. S-a aflat că sub Henric al VIII- 
lea nu era legal ca bordelurile, numite lupanare, să fie 
suprimate prin decret [regal]. Marele judecător al vremii, sir 
Edward Coke, a declarat că acest precedent legal se aplica la 
fel şi unui bordel, şi Parlamentului, aşa încât Regele nu are 
nicio prerogativă decât aceea pe care i-o permite legea ţării. 

lacob i-a avertizat pe membrii Parlamentului ca, dacă nu îi 
acordau fondurile pe care le dorea şi nu îi susțineau planul de 
unificare a Angliei cu Scoţia, să nu mai caute în grabă alte 
Parlamente. Unii dintre ei au dorit să clarifice lucrurile pe loc, 
alţii însă s-au temut să se opună deschis regelui. Această 
diviziune i-a permis lui lacob să domnească în continuare. 


Naşterea imperiului transatlantic: foamete şi 
emigrație 


Conducătorii Angliei s-au dovedit a fi înţelepţi temându-se 
de revolte sociale. Mica glaciațiune se apropia de punctul cel 
mai de jos. Incepând cu 1608, pe Tamisa îngheţată se 
organizau în mod regulat târguri. Agricultura devenea 
facultativă în Nord şi chiar şi în Midlands, împrejmuirile 
începuseră să fie o chestiune de viata şi de moarte. In 1607, 
un număr mare de ţărani rebeli din Northamptonshire, care 


au încercat să blocheze îngrădirea izlazurilor lor, au fost ucişi 
pe loc. Alţii au fost apoi spânzurați, eviscerati şi tăiaţi în 
bucăţi. Ordinea socială a Angliei abia dacă se mai menținea. 


ip a 
GREAT FROST. 
Cold doings in London, exceptit be at the 
LOTTERIE. 

With Newes out ofthe Country. 


eA familiar talke betwene a Country-man and 
a Citizen touching this terrible Froft and the great, Loteric, 
and theeffeéts of them.’ ” 

O nouă supapă de salvare a fost emigrația. În prima 
jumătate a secolului al XVII-lea, aproximativ 50.000 de 
oameni (dintr-un total de cca 4 milioane) a ales călătoria 
primejdioasă spre coloniile din America. Mulţi dintre ei s-au 
legat printr-un contract de muncă pe ani întregi, pentru a-şi 
plăti traversarea. Adesea soarta lor nu a fost mult mai bună 
decât sclavia. 


Sosirea primilor douăzeci şi ceva de africani [în Virginia, în 
1619] nu a impus coloniei să stabilească legi speciale pentru 
sclavia bazată pe rasă deoarece legea care îi trata pe pălmaşi ca 
pe o proprietate mobilă era suficientă. 


William Terrance Marshall Riches 

Constienti de această situaţie, un grup de ţărani din 
Nottinghamshire s-a hotărât să pornească spre acele regiuni 
ale Lumii Noi care nu se aflau sub controlul regelui: ace/e 
ținuturi întinse şi nepopulate ale Americii, care sunt roditoare 
şi potrivite pentru a fi locuite, fiind lipsite de locuitori civili, 
unde nu sunt decât oameni sălbatici ori necivilizati, care 
cutreieră locurile în lung şi în lat cam la fel ca animalele 
sălbatice. Aceştia au fost cei care în 1620 s-au îmbarcat pe 
Mayflower. 

Imperialistii de mai tarziu aveau sa afirme ca imperiul 
anglofon era dovada unei însuşiri rasiale unice. Realitatea 
era că Franţa, de exemplu, nu era cu nimic mai puţin 
interesată de ideea de a avea un imperiu şi dispunea de 
aventurieri cu grămada - dar nu a avut niciodată un număr 
mare de ţărani fără pământuri într-atât de disperaţi, încât să- 
şi rişte viaţa în regiuni de curând descoperite, aflate la 
capătul lumii. Imperiul anglofon s-a născut fiindcă viaţa era 
extrem de grea pentru englezul de rând. 


Un duşman de moarte: Carol I şi Parlamentul 


La moartea lui lacob în 1625, tensiunile dintre el şi 
Parlament aproape că paralizaseră guvernarea. Fiul său, 


Carol, în vârstă de 24 de ani, a făcut un slalom disperat 
încercând să găsească mijloace şi fonduri pentru a ocoli, a 
câştiga ori a intimida Parlamentul. În cele din urmă dezastrul 
s-a produs în 1628: trei expediţii navale costisitoare nu au 
reuşit să-l oprească pe regele francez să recâştige fortăreaţa 
protestantă care era La Rochelle (aceasta este povestea din 
Cei trei muschetari). Cu trupele învinse şi marinarii răzvrătiți 
fiindcă nu mai fuseseră plătiţi, Carol a fost obligat să apeleze 
la Parlament pentru a obţine creşterea impozitelor. 

Membrii Parlamentului s-au folosit din plin de ocazie. Pe 2 
mai 1629 l-au țintuit fizic pe preşedintele instituţiei de 
scaunul său ca să continue sesiunea şi să treacă o serie de 
hotărâri de urgenţă. De atunci încolo, oricine îl sfătuia pe 
rege să crească impozitele fără acordul Parlamentului, ba 
chiar şi cel care plătea asemenea impozite, era un duşman 
de moarte al acestui Regat şi al bunului public. 

Cu toate acestea, a te ridica cu forţa armelor împotriva 
regelui era un pas pe care nimeni nu a îndrăznit să-l facă. 
Carol nu a luat în serios Parlamentul şi a continuat să 
guverneze fără el zece ani, finantandu-se prin reînvierea 
unor impozite medievale, precum Ship Money, pentru care 
nu avea nevoie de aprobarea Parlamentului. 


Războiul Civil: Imperiul Marii Britanii vs. 
Parlament 


Criza s-a produs în cele din urmă când Carol s-a hotărât să 
folosească /mperiul Marii Britanii împotriva Parlamentului 
Angliei. Comandantul său militar, contele Strafford, reuşise 
aparent să pacifice Irlanda în anii 1630, oferindu-i lui Carol un 
fief în afara controlului parlamentar. In 1639, Strafford a 
încercat să facă acelaşi lucru şi în Scoţia. Dar aceasta s-a 
întors împotriva lui. Scotienii au pus mâna pe arme şi au 
ripostat, armata subfinantata a lui Strafford s-a prăbuşit. 
Parlamentul Scurt (Short Parliament) convocat de Carol a 


refuzat să finanţeze o nouă armată dacă aceasta nu se afla 
sub controlul său, iar întreaga regiune Northumbria a sfârşit 
sub ocupaţie scoțiană. 


Planul lui Carol I si al lui Strafford 
din 1639: Imperiul Marii Britanii vs. 
Parlamentul Angliei 


O treime dintre corăbiile comerciale engleze erau folosite la 
transportul cărbunelui de la Newcastle la Londra pentru a 
face fata asprelor ierni ale secolului al XVII-lea. Cu o parte 
vitală a veniturilor tăiate, Carol nu a avut altă opţiune decât 
să convoace Parlamentul. Pe 3 noiembrie 1640, Parlamentul 
Lung (Long Parliament) s-a reunit la Westminster. Regele 
voia doar bani ca să-i supună pe scoțieni, dar Parlamentul 
era hotărât să folosească ocazia ca să-şi afirme dominaţia 
asupra tuturor posibililor rivali. 

Arhiepiscopul Laud a încercat să facă uz de puterea 
Bisericii în comitate pentru a  scurtcircuita controlul 
Parlamentului londonez asupra legii. La rândul său, Strafford 
sugerase că o armată compusă din supuşii irlandezi ai regelui 
Carol ar putea zdrobi Parlamentul Angliei. Parlamentul i-a 
declarat pe amândoi vinovaţi de înaltă trădare, iar Consiliul 
Nordului de la York a fost desfiinţat. 

În data de 4 ianuarie 1642, Carol a pătruns în Camera 
Comunelor în fruntea unor soldaţi înarmaţi, pentru a aresta 
cinci membri ai acesteia. Dar sosise prea târziu. După cum a 
spus chiar el, păsările îşi luaseră deja zborul. Temându-se de 
locuitorii Londrei care sprijineau Parlamentul, Carol s-a 
refugiat la York, oraşul rival al capitalei. Pentru prima oară în 
istoria engleză, două puteri din ţară încercau acum, pe calea 
proclamaţiilor tipărite, să influențeze opinia populară. 
Amândouă se străduiau să adopte un ton moderat. 


Parlamentul (de /a Londra, în iunie 1642): lar umilele noastre 
cereri primind acordul Majestății Voastre, ne vom dedica de acum 
încolo reglementării veniturilor Voastre prezente astfel încât să fie 
spre avantajul Vostru... 


Regele Carol (de /a York, dând răspuns): În acest Regat, Legile 
sunt făcute împreună de un Rege, o Cameră a Lorzilor şi o Cameră 
a Comunelor aleasă de Popor, cu toţii având dreptul la vot şi 
privilegii particulare... 
Un motor ascuns impingea însă lucrurile spre criză. Nordul 
în alianţă cu non-englezii se opuneau dominaţiei exercitate 


de Parlamentul din Sud. Era vorba aici de autoritate şi 
identitate, o problemă destul de profundă, încât să-i facă pe 
englezii obişnuiţi să se ucidă unii pe alţii. 


Nordul şi Vestul erau văzute de parlamentarieni!” ca „ungherele 
întunecate ale ţării”. 


Christopher Hill 

Regaliştii au ezitat după ce au câştigat cu greu prima 
bătălie de la Edgehill (23 octombrie 1643). Londra a rămas 
de partea Parlamentului. Carol s-a stabilit cu curtea - şi 
propriul său parlament - la Oxford, având sprijinul Ţării 
Galilor şi al Nordului. Armatele sale au obţinut victorii 
importante în 1643 şi au ocupat al doilea oraş al Angliei, 
Bristol. După ce a făcut pace cu Irlanda, putea să convoace 
trupe de acolo. La sfârşitul anului 1643 era pe cale să 
câştige. 


Scotia decide soarta Angliei 


Scotienii erau acum jokerul din pachet, pregătiţi să sprijine 
una dintre părţi, cu un anume preţ. Carol, prosteşte de 
încrezător în forţele sale, nu le-a făcut niciun fel de concesii. 
În schimb, Parlamentul, disperat, le-a făcut o ofertă 
extraordinară, ce răsturna relaţia de putere existentă de 
secole. Dacă avea să câştige, le ceda scoţienilor îndelung 
contestatul Berwick-upon-Tweed şi avea să refacă Biserica 
Angliei potrivit imaginii fundamentaliste a Bisericii Scoției. 
Acest acord a fost cunoscut sub numele de Covenant 
(Solemn League and Covenant). 

Când negocierile au început, Comitetul pentru demolarea 
monumentelor superstitiei şi idolatriei şi-a suflecat manecile 
atacând imaginile şi statuile din bisericile şi catedralele Sud- 


17  Parlamentarieni (Parliamentarians) erau numiți susținătorii 
Parlamentului Lung. (N.t.) 


Estului, în semn de bună credinţă - iar radicalii şi-au găsit un 
mare conducător, pe Oliver Cromwell. 


lesiti de îndată toţi cei care puteţi! Ridicati toate cetele voastre; 
trimiteti-le la Huntingdon; adunaţi câţi voluntari puteţi; dati pinteni 
cailor... vă conjur, nu sovaiti, fiţi iuți şi răzbătători!... Trebuie să 
actionati cu vioiciune; fără abatere! Nu neglijati niciun mijloc. 


Cromwell către comisari la Cambridge, 6 august 1643 

Însă tot zelul lui Cromwell n-ar fi fost de niciun folos dacă 
nu erau scotienii. La Marston Moor lângă York, în 2 iulie 1644 
- în a doua mare bătălie, după Towton, purtată vreodată în 
Anglia - jumătate din armata parlamentarilor era compusă 
din scoțieni prezbiterieni susţinători ai Covenant-ului. Dacă n- 
ar fi fost ei, prinţul Rupert şi ai săi Cavaliers ar fi câştigat cu 
siguranţă bătălia şi probabil că şi războiul. 


Marea chestiune, 1642-2019 
Va guverna Londra si Sud-Estul 


ori va fi depășită de Britania Exterioară? 


Sud-Estul la ananghie 


Spre sfârşitul anului 1644, în pofida victoriei de la Marston 
Moor, ideea că Sud-Estul şi conducătorii Londrei ar trebui în 
mod firesc să domnească peste întreaga Britanie - poate 
chiar peste toate Insulele Britanice - părea o cauză pierdută. 
Irlanda îşi recăpătase suveranitatea de facto. Scotienii, a 
căror alianţă cu Parlamentul scârţâia, deţineau Newcastle si 
Durham, controlând comerţul cu cărbune. [ara Galilor 
rămăsese neclintită de partea regelui. 

Anglia însăşi era un fel de stat eşuat. Bărbaţii din Sud- 
Vestul rural formau miliții de aşa-numiţi c/ubmen pentru a se 
apăra de ambele tabere. Cornwall şi Devon au semnat un 
pact de neagresiune ca şi cum ar fi fost două ţări 
independente. La două luni după Marston Moor, regaliştii din 
Cornwall au alungat armata contelui de Essex la Lostwithiel. 
La Londra, moderatii erau la cuțite cu Cromwell şi junta sa 
(cum le zicea „parlamentarianul” conte de Manchester). lar 
atunci, Cromwell a declarat război total. 


Războiul total şi adevăratele inimi de englezi 


Acum e timpul să vorbească, ori în veci să tacă. Ocazia 
importantă de acum este aceea de a salva o naţiune. 


Cromwell către Parlament, 9 decembrie 1644 

A salva o națiune - însemna de fapt a păstra supremaţia 
Angliei de Sud-Est - Cromwell era nevoit să-şi mobilizeze 
poporul cu orice pret. Noua Armată Model, înfiinţată la 
începutul anului 1645, era compusă din cei cu adevărate 
inimi de englezi. Soldati caliti în lupte erau făcuţi ofiţeri în 
defavoarea gentlemenilor. Fiecare unitate avea propriul ei 
pastor, pus să le inspire oamenilor sentimentul că 
îndeplineau o misiune de dreptate divină. Mult dispretuitii 
englezi de rând erau acum invitaţi să se vadă ca unşii 
Domnului. După ce Noua Armată Model a zdrobit ultimele 
trupe ale lui Carol la Naseby (14 iunie 1645), luptătorii ei au 
încolţit un grup de vivandiere regaliste, măcelărind o sută de 
târfe cu trese de aur. Ororile s-au răspândit şi dincolo de 
câmpurile de bătălie: între 1644 şi 1647, zeci de femei din 
comitatele de baştină ale Asociaţiei Estice a lui Cromwell au 
fost torturate si executate de Mathew Hopkins, prim- 
vanatorul de vrajitoare. Pretul victoriei Parlamentului a fost 
un radicalism religios-politic incontrolabil. 


Granzi si agitatori 


Cromwell le spusese oamenilor săi ca luptau pentru vechile 
libertăţi ale Angliei împotriva unor duşmani lipsiţi de 
Dumnezeu. Unii dintre ei, cunoscuţi drept nivelatori - fiindcă 
doreau să niveleze, să dărâme imprejmuirile - l-au crezut pe 
cuvânt. 

În iunie 1647, nivelatorii radicali din armată l-au capturat 
pe rege, au abolit Crăciunul, considerându-l o sărbătoare a 
papistaşilor, şi au cerut desăvârşirea Reformei (cum îi 
spuneau ei), prin care înțelegeau voturi şi pământ pentru 
toată lumea. Au insistat ca promisiunea făcută de Thomas 
Cromwell oamenilor de rând în jurul anului 1530 să fie în 
sfârşit îndeplinită de Oliver Cromwell. În cadrul aşa-numitelor 
Dezbateri de la Putney din octombrie-noiembrie 1647, 
Cromwell şi lreton - granzii - au purtat dezbateri cu agitatorii, 


dintre care unul a declarat pur şi simplu că visul lor era 
epoca dinainte de Cucerire. 

Războiul Civil a pus arme în mâinile englezilor obişnuiţi din 
Sud-Est. Tiparul şi ştiinţa de carte au dat glasurilor lor 
puterea mass-mediei. Amestecul de viziuni religioase şi 
revendicări politice care îi mâna ni-l evocă pe Martin Luther 
King în America anilor 1960: 


O, cât de mare e Amăgirea în care trăiţi voi cei care sunteţi 
puterea Angliei! Căci în vreme ce pretindeţi a da jos jugul 
normand şi puterea babilonică, şi aţi promis să faceţi din poporul 
Angliei ce geme sub jug un Popor Liber, voi încă purtaţi acel jug 
normand şi tirania înrobitoare şi ţineţi poporul în robie la fel de 
mult ca acel Cuceritor netrebnic şi Consiliul său de Război... Prin 
urmare, de vrei să afli Indurare, /asă-i pe fiii lui Israel să se ducă! 


The True Levellers’ Standard Advanced, 1649 
Dar nu era doar o lucrare care îi făcea vinovaţi pe normanzi 
pentru secole întregi de pustiire. Aproape toţi o făceau. 
Trecuseră şase sute de ani, dar pentru oamenii de rând din 
Anglia, cu istoriile lor transmise de la o generaţie la alta, 
Cucerirea continua să fie marea traumă naţională, care îi 
privase de limba lor, de legile lor şi de pământul lor. 


Armata impotriva Parlamentului 


Cromwell a încercat să-şi îmblânzească armata radicalizată, 
dar în secret a pus umărul ca regele Carol să fie făcut scăpat 
din ghearele ei în noiembrie 1647, ocazie de care însă a 
profitat pentru a cere loialitate totală. A pus chiar ca unul 
dintre agitatori să fie împuşcat în faţa regimentului său. 

De atunci înainte a fost însă obligat să meargă pe panta 
populistă căreia îi dăduse frâu liber. Deşi în particular era 
pornit împotriva nivelatorilor, n-a avut încotro decât să-şi 
susţină armata radicală împotriva Parlamentului moderat. 
Membrii mai puţin radicali ai Parlamentului au fost eliminaţi 
în urma aşa-numitei Pride's Purge (1648), operaţiune de 


epurare coordonată de colonelul Pride, pentru ca, în cele din 
urmă Parlamentul Trunchiat (Rump Parliament) să decidă 


inimaginabilul. Pe 30 ianuarie 1649, regele Carol | a fost 
executat. 


Execuţia lui Carol I (detalii dintr-o gravură germană, 1649) 


Poporul Angliei... va fi de acum înainte Guvernat ca un 
Commonwealth şi Stat Liber de către Autoritatea Supremă a 
acestei Națiuni, Reprezentanţii Poporului din Parlament. 


Aşa cum se întâmplase cu un secol în urmă, oamenii de 
rând aşteptau acum de la noii lor conducători să se ocupe de 
împrejmuiri - sau măcar să-i lase pe ei să o facă. In aprilie 
1649, cei ce se numeau diggers (săpătorii) au ocupat izlazul 


din St George's Hill, Surrey. Au fost urmaţi de alte grupuri din 
Kent, Northamptonshire şi Buckinghamshire. La fel ca 
nivelatorii, săpătorii credeau că îndreptau un rău care se 
trăgea direct de la cucerirea normandă. 


Cu inimă uşoară vom da deoparte toate vechile legi normande 
înrobitoare, ce au fost păstrate sub fiecare Rege de la Cucerire 
încoace şi care sunt ca nişte ghimpi în ochii noştri, ca nişte 
împunsături în coastele noastre. 


Dintr-o Declaratie a Bietului Popor Oprimat al Angliei adresată 
tuturor celor care îşi zic ori sunt numiţi Stăpâni ai Domeniilor 
La fel ca la prima Reformă, oamenii de rând au fost rapid 
puşi la punct. Comunitățile săpătorilor au fost distruse, iar 
Anglia plasată sub comandă militară. 


În orice loc cu garnizoană se face o examinare foarte strictă a 
persoanelor... Niciun călător nu poate să treacă fără să fie luat la 
întrebări precum care e numele tău, de unde vii, unde locuieşti, 
încotro te duci şi de ce ai venit aici? 


John Taylor („Poetul Apei”), 1649 


Imperiul cu adevărat englez 


Cu Sud-Estul deţinând din nou controlul asupra Angliei, 
Cromwell a decis să-şi extindă domnia asupra Insulelor 
Britanice. Misiunea lui era diferită de cea a predecesorilor săi 
dornici să construiască imperiul, prin aceea că nu a făcut 
niciun fel de concesii elitelor locale: înfrânte în luptă de Noua 
Armată Model, se aflau acum la mila englezilor de rând 
radicalizaţi, convinşi că îndeplineau lucrarea Domnului. 

În Irlanda, măcelurile în numele religiei s-au produs la 
Wexford şi Drogheda (1649). La Dunbar (1650), scotienii au 
suferit o infrangere grea, iar sute de civili au fost masacrati 
ulterior la Dundee. Fiul regelui mort a condus o invazie din 
Scotia si a fost zdrobit la Worcester (1651), reusind cu greu 
Sa scape cu viata si sa se refugieze in Franta. 


Asupra noastră tuturor planează încă blestemul lui Cromwell. 


Churchill 

După ce şi-a pus amprenta prin foc şi sabie asupra Britaniei 
Exterioare, armata nu era defel dispusă să fie comandată de 
o elită mai moderată de acasă. In 1653, a dizolvat cu forţa 
două parlamente - Rămăşița de Parlament şi Adunarea 
Nominalizată - înainte de a-l declara pe Cromwell rege în 
toate, în afară de nume. 

Unicul mod de a ţine armata radicalizată sub control era 
războiul. Aşa încât Cromwell a pornit noi războaie împotriva 
Olandei şi a Spaniei. La început lucrurile au mers bine, iar o 
vreme Republica Engleză a fost teroarea Europei. Punctul de 
cotitură l-a reprezentat atacul dezastruos asupra insulei 
Hispaniola din Marea Caraibilor (1655). In cele din urmă, 
pierzând încrederea publică şi cu finanţele tot mai şubrede, 
Noua Armată Model s-a întors asupra poporului însuşi în ceea 
ce s-a numit Domnia generalilor-maiori (1655-1657). 


Domnia generalilor-maiori 


Pentru prima oară de la 1066, Anglia era condusă de 
englezi obişnuiţi: aproape toţi generalii-maiori erau de 
origine modestă. Ei şi subordonații lor erau zeloti radicalizati 
care credeau că tavernele, catolicii, luptele de cocosi, rivalii 
politici, armindenii, teatrele, episcopii, muzica liturgică şi 
săracii erau literalmente agenţi ai diavolului. După această 
experienţă, englezii au rămas cu un sentiment de repulsie 
faţă de orice aducea cât de cât cu conducerea militară: timp 
de 150 de ani (spre deosebire de orice altă naţiune 
europeană) au privit cu evidentă neplăcere spre propriii lor 
soldaţi când aceştia erau pe aproape. 

În 1658, costurile de întreţinere a armatei duseseră ţara la 
faliment: englezii nu mai erau dispuşi să suporte alte 
impozite, iar băncile străine nu mai acordau împrumuturi. 
Parlamentul ştia că încrederea nu putea fi recâştigată decât 


punând capăt experimentului radical, aşa că, în mai 1658, i-a 
oferit lui Cromwell coroana. Dar Oliver tot nu putea să scape 
de armata sa: generalii nu aveau să se pună în slujba unui 
rege - chiar dacă acesta era regele Oliver | -, aşa că a fost 
nevoit să refuze. 

Când a murit, în 3 septembrie 1658, au fost puţini cei care 
l-au plâns. Fiul său, Richard, a moştenit postul Lordului 
Protector, dar nu şi prestigiul tatălui său în ochii soldatimii. 
Lipsit de acesta, i-a fost cu neputinţă să îi controleze, iar în 
mai 1659 a abandonat. La fel a făcut şi armata. În 1647 
încercase să impună raiul cu forţa; acum nu voia decât 
răsplata. 


Sfârşitul experimentului populist 


Aproape toţi englezii îşi doreau din nou un rege, dar voiau 
şi un Parlament liber ales care să îl aprobe mai întâi. În 1660, 
Restaurația nu a însemnat doar restaurarea monarhiei, ci şi a 
adevăratei puteri a Parlamentului. Singurul om care mai avea 
sub comanda lui o forţă viabilă, generalul Monk, conducătorul 
militar al Scoției, a pornit în mars spre Londra pentru a aduce 
toate acestea la îndeplinire. Pe 2 mai, Convenția 
Parlamentară a fost de acord ca prinţul Carol, succesorul 
aflat în exil, să revină în ţară şi să fie încoronat. 


Mare bucurie ieri toată ziua la Londra; iar în timpul nopţii focuri 
de artificii mai multe ca oricând, clopotele bisericilor care băteau 
şi oamenii care beau în sănătatea regelui Carol pe străzi, în 
genunchi. 


Samuel Pepys, Diary, 2 mai 1660 
Era sfârşitul experimentului populist al Angliei şi sfârşitul 
încercării de a impune prin forţă brută domnia Angliei asupra 
Insulelor Britanice. Scoţia şi Irlanda şi-au recăpătat propriile 
parlamente, iar englezii erau mai mult decât mulţumiţi să 
dea uitării ambițiile imperialiste: îşi doreau doar revenirea la 


ordinea tradiţională, aşa că au sărbătorit nebuneşte când 
Carol a intrat în Londra, pe 29 mai 1660. 


Imitandu-i pe francezi în toate 


Carol al II-lea, ca atâţia regi ai Angliei dinaintea sa, avea 
gusturi exclusiv franceze. În tribunale, au revenit latina şi 
franceza (care fuseseră interzise în 1651). In modă, în artă, în 
arhitectură şi literatură se imita orbeşte modelul francez. 


Realmente, legea aproape că nu are termenii potriviti pentru a 
se exprima în engleză. 


Sir Roger North, procuror general, 1686-8 


E la modă să-i imiti orbeste pe francezi în toate... ne cioplim şi 
modificăm limba, aşa cum facem cu hainele, după placul oricărui 
croitor francez. 


Aphra Behn, 1688 

Carol nu a putut însă să-l copieze pe vărul său Ludovic al 
XIV-lea în a fi un domnitor absolut. Chiar şi Parlamentul 
Cavalerilor, dintre 1661 şi 1679, a fost totuşi un parlament şi, 
cu toate că la început s-au înţeles bine cu Carol, redând 
Bisericii Anglicane puterea deplină şi refăcând sistemul de 
taxare pentru a-i favoriza pe proprietarii de pământuri, în 
final, membrii Parlamentului au devenit reticenti după 
dezastrele care au lovit ţara: epidemia de ciumă (1665), 
marele incendiu din Londra (1666) şi înfrângerea umilitoare 
suferită în al doilea război anglo-olandez (1665-1667). 

Ceea ce Parlamentul nu ştia însă era că Ludovic al XIV-lea îl 
finanța în secret pe Carol, oferindu-i chiar şi sprijin militar 
pentru cazul în care parlamentarii ar fi scăpat de sub control. 
În schimb, Carol promisese că se va converti la catolicism de 
îndată ce putea să o facă în siguranţă. 


Regele Marii Britanii... este hotărât să se declare catolic... de 
îndată ce bunul mers al regatului său îi va permite. Majestatea Sa 


Creştină [Ludovic] promite să sprijine această acţiune oferindu-i 
Regelui Marii Britanii 2 milioane de livre turnois... şi să vină în 
ajutorul Majestății Sale Britanice cu 6.000 de soldaţi pedestri. 


Tratatul secret de la Dover, 1670 


Whig şi Tory 


Elita politică a Angliei era divizată. Una dintre tabere 
(numită Tory în derâdere după briganzii irlandezi anti- 
Cromwell cunoscuți drept Tory/Tories, care în gaelică 
însemna fugar) susţinea că regele era suprema autoritate şi 
domnea prin dreptul ce i-l conferea faptul că se afla pe linia 
directă de succesiune. Cealaltă (numită Whig în derâdere 
dupa puritanii scoțieni cunoscuţi drept Whig/Whigs, care în 
gaelică însemna hot de cai) considera că Parlamentul era cel 
care decidea succesiunea, având totodată dreptul să limiteze 
oricare dintre puterile regelui. Nu se ştie prin ce instinct, la 
naşterea sistemului politic modern, englezii au ales cuvinte 
insultătoare ce reflectau divizarea Insulelor Britanice. 

Tabăra Whig a fost cea care a inventat ceea ce în lumea de 
azi numim fake news pentru a întărâta plebea londoneză. 
Complotul papistaşilor din 1678 era, de pildă, o poveste 
inventată potrivit căreia catolicii plănuiau răsturnarea ordinii 
din Anglia. In realitate, extremistii Whig au fost cei care au 
vrut să-i asasineze pe Carol si James punând la cale 
Complotul de la Rye House pentru momentul cand aceştia se 
întorceau de la cursele de cai de la Newmarket. Revolta 
publica i-a dat lui Carol posibilitatea sa faca mai mult sau mai 
putin tot ce voia. La moartea sa, in 1685, tabăra Tory era în 
ascensiune, iar Carol se îndrepta spre o monarhie absolută 
după modelul francez. 


Libertatea engleză şi Realpolitik continentală 


lacob al II-lea, primul suveran catolic de la regina Mary, nu 
s-a confruntat niciodată cu o revoltă populară de amploare. 
Cei mai mulţi englezi urau Biserica de la Roma şi pe Ludovic 
al XIV-lea, dar mai tare se temeau de un nou război civil. lar 
atunci când fiul ilegitim al lui Carol al Il-lea, ducele de 
Monmouth, a debarcat cu trupe la Lyme Regis, oferind ţării o 
alternativă protestantă, cea mai mare parte a oamenilor a 
rămas în mod pasiv de partea regelui. Trupele lui lacob au 
câştigat cu uşurinţă bătălia de la Sedgemoor, iar regiunea de 
sud-vest a fost pedepsită crunt de judecătorul Jeffreys în 
seria de procese numite Bloody Assizes (Assizele 
Sângeroase). 

lacob a tras de aici concluzia că Parlamentul putea fi trecut 
acum pe linie moartă. Când membrii Parlamentului au 
refuzat să susţină emanciparea catolicilor, a suspendat 
activitatea acestuia pentru 18 luni, pentru ca în final să 
dizolve Parlamentul în încercarea de a guverna fără acesta. 
Populaţia Londrei i-a ovationat pe rivalii lui şi a ars efigii ale 
Papei - dar o adevărată revoltă nu s-a produs. 

Insă spre sfârşitul anului 1687, a doua soţie a lui lacob, 
Maria de Modena, a anunţat că era însărcinată. Mulţi din 
Anglia s-au speriat la gândul că vor avea o dinastie catolică, 
dar pentru un anume olandez, William, prinţ de Orania - rege 
al Olandei de facto, dar nu cu numele - apariţia 
moştenitorului a devenit o ameninţare existenţială. William 
era căsătorit cu Mary Hyde, fiica lui lacob din prima 
căsătorie, şi era de aşteptat ca ea să devină regina Angliei la 
moartea tatălui ei. In acest fel, Anglia avea să-i acorde sprijin 
în lupta sa pe viaţă şi pe moarte împotriva lui Ludovic al XIV- 
lea. Dar odată cu apariţia unui moştenitor catolic, lacob avea 
să fie tentat sau (asemenea fratelui său Carol), mituit să 
încheie o alianţă cu Franţa. 

Pentru ca Olanda să rămână liberă, Anglia trebuia să 
rămână protestantă. Prin urmare, William s-a grăbit să ia în 
secret legătura cu anumiţi englezi. Au căzut la învoială: avea 
să fie invitat să invadeze Anglia atât timp cât promitea un 


Parlament liber. Între timp a căutat să obţină sprijin de la 
rivalii Franţei, Habsburgii, şi chiar şi de la papă. lar atunci 
când temutul fiu regal - James Francis Edward Stuart - s-a 
născut cu adevărat pe 10 iunie 1688, planul era de acum 
bătut în cuie. 


Neglorioasa Revoluție 


Pe 30 iunie, William a primit invitaţia. Invazia a fost o 
capodoperă de răstălmăciri. Habsburgii si papa au fost 
asiguraţi că era vorba de o mişcare împotriva francezilor şi 
nu o cruciadă anticatolică. Englezii în schimb erau 
incredintati exact de contrariu. 


Această expediţie a noastră nu urmăreşte alt plan decât acela 
de a avea un Parlament liber şi legiuit, reunit cât mai curând cu 
putinţă... Nu avem nimic altceva în faţa ochilor în această 
întreprindere a noastră decât păstrarea religiei protestante... sub 
o conducere dreaptă şi legală. 


Proclamaţia lui William de Orania, octombrie 1688 
Flota lui William - plasată, pentru impresie, sub comanda 
unui amiral englez era atât de mare, că a salutat în acelaşi 
timp forturile de la Calais şi Dover. Impinsa de vânturi 
favorabile a scăpat de adevărata marină engleză, care 
continua să-i fie loială lui lacob, şi a ancorat la Brixham în 5 
noiembrie 1688. Olandezii au ocupat rapid Exeter fără luptă. 


Armata olandeză, compusă din oameni care fuseseră născuţi în 
regiuni diferite şi serviseră sub fel de fel de flamuri, avea pentru 
locuitorii insulei un aspect grotesc, extraordinar şi teribil... 
Cetăţenii din Exeter, care nu văzuseră nicicând atâtea specimene 
din rasa africană, se holbau uimiti la feţele negre, împodobite cu 
turbane brodate şi cu pene. Apoi, cu săbiile lor late scoase din 
teacă, au apărut călăreţii suedezi în armură neagră şi pelerine de 
blană. 


Macaulay 


După trei săptămâni în care cele două tabere s-au jucat de- 
a şoarecele şi pisica, William a intrat în Londra în fruntea 
armatei sale fără să întâmpine rezistenţă, trupele engleze 
fiind obligate să se retragă la 20 de kilometri de capitală. 
Gărzile Albastre olandeze au ocupat poziţiile de jur-împrejur la 
Whitehall şi Hyde Park; iar Londra a rămas sub ocupaţie militară 
olandeză 18 luni. 


Jonathan Israel 


The Prince of ORANGE 


VVelcome ro LONDON. 


La To the Tune of, Jis swe Es: Trave 


e ÎDtu:e Van Orange he fs come ta this Land, 
Tee Does (n Defiance of j2operp and: 

Be does not delice Supream to: to Reign, 

But our Laws and Liberties pere to maintain. 


Baladă de „Bun-venit la Londra“ pentru prinţul de Orania, 16 


Era limpede că Wi/lem, prins van Oranje, era un străin, iar 
armata sa, străină şi ea, dar londonezii obişnuiţi erau 
disperaţi să evite repetarea perioadei 1642-1645, aşa că au 
înghiţit povestea că venise doar ca să înfrunte papalitatea, să 
le păstreze Legile si Libertatile - şi să restaureze un 
Parlament liber, pentru ca atât Regele, cât şi Poporul să 
poată înflori. 


Parlamentul liber promis a şi fost realizat, dar în culise, 
William i-a informat pe membrii Parlamentului că, dacă luau 
vreo decizie greşită, avea să-şi retragă Gărzile Albastre, 
lăsându-i pe englezi să se lupte între ei. Drept care, pe 11 
mai 1689, el şi Mary au fost încoronați suverani, ca William al 
III-lea şi Mary a l-a. 


Triumful Parlamentului 


William se afla în Anglia doar fiindcă avea disperată nevoie 
de muşchii ei împotriva Franţei. Fiind conştienţi de acest 
lucru, membrii Parlamentului au reuşit să obţină un acord 
epocal: Parlamentul va finanța un război - dar numai daca 
deţinea controlul asupra armatei. In exact acelaşi mod 
încercaseră să-l lege pe Carol | în 1639, declanşând Războiul 
Civil. Cincizeci de ani mai târziu, William al Ill-lea, mai 
interesat să salveze Olanda decât să domnească în Anglia, a 
fost de acord cu această condiţie. 


LISTA CIVILĂ (listă a sumelor adunare 
pentru a plăti angajaţii serviciilor publice, 
controlată inca de rege) 


BUGETUL MILITAR-FIS 


(aflat sub controlul Parlamer 


De acum, cu cât cheltuielile de război erau mai mari, cu 
atât mai mare era proporţia din încasări care revenea 
Parlamentului. Astfel, membrii Parlamentului au fost încântați 
să sprijine războiul împotriva Franţei, cum era scris în 
documentul de înfiinţare a Băncii Angliei (1694). 

William - cu avangarda sa formată din Gărzile Albastre 
olandeze - l-a înfrânt pe exilatul rege lacob şi armata sa 
susţinută de francezi, în bătălia de pe Boyne din Irlanda. 
Flota anglo-olandeză i-a bătut în cele din urmă pe francezi, 
iar Ludovic al XIV-lea a fost nevoit să dea înapoi Ţările de Jos 
şi să-l recunoască pe William ca rege al Angliei. 

Poziţia acestuia din urmă era acum sigură, dar William si 
Mary nu aveau copii, astfel că în 1702, la moartea lui William, 


pe tronul Angliei a urcat Anne, cumnata sa - ceea ce de fapt 
nu era decât o soluţie temporară, fiindcă ea însăşi îşi 
pierduse ultimul copil în 1700 şi era prea bătrână să mai aibă 
alţii. Succesiunea fiind în aer, Parlamentul a făcut mişcarea 
decisivă. Incă de la Magna Charta şi parlamentele lui de 
Montfort, elita Angliei se bătuse cu regii ei pentru a stabili 
cine conducea cu adevărat. Acum lupta fusese în sfârşit 
decisă. Prin Act of Settlement (Legea de stabilire) orice 
pretendent catolic era exclus din linia de succesiune, astfel 
că George, principele elector al Hanovrei, strănepot al lui 
lacob | pe linie maternă, a sărit peste 56 de pretendenți mai 
direcţi din familia Stuart, pentru a deveni rege al Angliei. 


Oferta perfectă 


Noua balanţă a puterii între rege şi Parlament a venit cu o 
ofertă unică pentru pieţele financiare internaţionale. În Anglia 
şi numai în Anglia împrumutul pe care îl dădeai era garantat 
atât de un rege adevărat care însemna prin tradiţie 
soliditate, cât şi de un Parlament condus de o elită cu o bază 
largă. Această elită, concentrată în oraşul cel mai mare din 
Europa apuseană, acceptase de secole comercianții de 
succes şi tratase guvernarea ca pe o afacere. 


Politica engleză nu mai era afectată de ideologii 
împovărătoare. Englezii se săturaseră de ele. Isi mai ziceau 


A impru 
Angliei: 
tradiţioi 


prag 


unii altora Whig şi Tory, dar acestea nu erau decât cuvinte la 
îndemână pentru a-ţi insulta rivalul politic. 


Ministerul distins cu numele de Tory nu era decât alt set de 
Whigs... Problema nefiind cine va fi regele, ci: cine va deţine 
poziţii profitabile sub rege? 


The Gentleman's Magazine, nr. 33, 1763 
Peste tot în Europa, guvernele monarhilor luau impozite de 
la populaţia care făcea bani şi canaliza fondurile spre o elită 

ereditară pe care se putea baza politic: 


Populaţie productivă: O ELITĂ 


proprietari de pământuri, statul monarhic care 


POLITIC 
Bi 


țărani, fabricanti de bunuri, finanţează 


impozitati de... 


In Anglia, Parlamentul impozita oamenii care faceau bani si 
canaliza fondurile inapoi spre acestia: 


Elita deschisă, eficientă în afaceri, care face bani 


care trimit fondurile reprezentanţii din Parlament ai aceleiași eli 


înapoi spre... 


Europenii au început să preia cuvântul gentleman pentru a 
descrie această stranie fuziune a aristocrației cu clasa 
afaceriştilor, care nu exista niciunde. 

Parlamentul şi-a onorat datoriile, în loc să le sară, cum a 
făcut Franţa în 1759 şi 1770, aşa că oamenii au fost dispuşi 


să-i împrumute banii care au alimentat războiul. Marea luptă 
de secol al XVIII-lea pentru imperiu nu a fost câştigată pentru 
că englezii ar fi fost în vreun fel intrinsec superiori 
francezilor, ci fiindcă Anglia a fost mai capabilă să se 
împrumute ieftin. Doar că Anglia nu mai era Anglia. 


Scotia schimbă totul 


În 1707, această nouă organizare statală programată 
pentru comerț şi război (Brendan Slims) a primit în mod 
oficial un nou nume: Marea Britanie. Elita scoțiană din 
Lowlands şi-a dorit un acord de comerţ liber cu bogata 
Anglie, locuri în puternicul Parlament de la Londra şi 
comisioane. Le-a obţinut pe toate. Uniunea a schimbat 
Anglia. Când Daniel Defoe a călătorit prin noul regat pentru a 
scrie primul ghid al acestuia, A tour thro’ the whole island of 
Great Britain (1724-1727), a tratat graniţa anglo-scotiana ca 
fiind lipsită de însemnătate şi a alăturat Anglia de Nord 
Scoției. Linia despartitoare era, bineînţeles, râul Trent. Defoe 
a comparat traversarea acestuia cu traversarea Rubiconului 
de către Cezar. 


Noul stat, 
Marea Britanie, după 
Daniel Defoe 


„acea parte a Britaniei 
căreia scoţienii, si cei din 
Northumberland și alții 

de pe partea aceea îi zic /a 


Nord de Trent“ 


„partea de Sud a 
insulei Britaniei“ NS) 
2 
* fr ~ 

INN 
)) 

Divizarea din interiorul Marii Britanii nu era una naţională, 
între Anglia şi Scoţia, ci una economică şi culturală, între 
Anglia de Sud şi restul. Acest lucru a rămas valabil până în 
ziua de azi. 


Alăturarea la elita non-engleză 


Noul regat al Marii Britanii - în uniune dinastică cu regatul 
Irlandei şi Electoratul Hanovrei - se afla într-un permanent 
război cu Franţa, dar asta nu însemna că elita lui încetase să 
vorbească franceza. Lumea bună (gentry) poliglotă a Angliei 
georgiene vorbea - dar, mai ales, scria - o engleză care era 
mai franţuzită şi mai obsedată de cultura clasică decât 
fusese vreodată. /storia declinului şi a prăbuşirii Imperiului 
Roman a lui Edward Gibbon, operă de remarcabil succes în 
epocă (1776), a devenit modelul unui stil cultivat: 


Nu îmi stă în intenţie de a-l reţine pe cititor insistând asupra 
diversităţii ori importanţei subiectului pe care mi-am propus să-l 
tratez; căci meritul alegerii va face ca slăbiciunea execuţiei să fie 
şi mai evidentă, şi mai puţin scuzabilă. 

E o limbă pentru care un englez needucat de secol XVIII, ori 
de acum, ar avea nevoie de traducere. Dar tocmai aici era 
şmecheria. Aceasta nu era limba firească a nimănui; ci era 
proprietatea unui grup. Era ceva ce trebuia învăţat - ce putea 
fi învăţat de oricine, cu condiţia să-şi permită educaţia 
potrivită. Or, tocmai din acest motiv era perfect potrivită 
pentru a deveni factorul de coeziune socială a noii elite 
britanice. Cei înstăriți şi educați (gentry), proprietarii de 
pământuri şi şefii clanurilor din Britania Exterioară primeau 
ceva foarte diferit de naționalismul englez biblic de pe 
vremea lui Cromwell. Erau invitaţi să se alăture unui regat 
nou şi ciudat, ai cărui regi germani abia dacă vorbeau 
engleza, a cărui limbă era în mod voit artificială, pe jumătate 
franceză, pe jumătate engleză, şi a cărui adevărată cultură a 
fost ridicată din piatră. 


De la Dover la Donegal, de la Truro la Inverness, conace 
nou-noute, construite după reguli noi, importate, te anunțau 
că proprietarii lor aparţineau nu unei naţii oarecare, ci unei 
elite paneuropene. Mici proprietari de pământuri şi vicari de 
ţară îşi construiau în fiecare sat case de acel tip, la o scară 
mai redusă. Cu mult timp în urmă, Anglia fusese unită sub 
regii normanzi de către o elită care vorbea frantuzeste şi îşi 
construia castele peste tot în ţară. Acum, Insulele Britanice 
erau unite sub regi germani, de o elită care vorbea franceza, 
latina şi greaca şi îşi construia conace în stil clasic peste tot. 
Cine era cineva trebuia să aibă de asemenea o casă în stil 
clasic la Londra, inima imperiului, şi să-şi petreacă vacanţa 
socializând într-o staţiune special construită, precum Bath. 

Clădirea istorică numită Grand Pump Room din Bath are pe front 


o inscripţie în greacă: Apa e cea mai bună. 


Înfrângerea ţărănimii engleze 


Toate acestea erau greu de înţeles pentru englezii 
obişnuiţi. Au fost deci lăsaţi de izbelişte în acest nou imperiu 


clasicist, la fel ca muntenii Scoției, vorbitorii de gaelică din 
Ţara Galilor sau ţăranii  gaelici ai Irlandei. Valul 
imprejmuirilor, ce-şi urmase târâş-grăpiş cursul, s-a revărsat 
acum într-un atac final. Totul a trecut prin tribunale, fireşte, 
dar ţăranii nu aveau acolo nicio şansă. Chiar dacă 
Parlamentul ceruse în 1731 ca toate şedinţele [de judecată] 
să fie ținute numai şi numai în engleză, şi nu în latină ori 
franceză, engleza avocateasca era în continuare impanata cu 
expresii franceze şi latine. În plus, ce ţăran îşi putea permite 
să plătească un avocat? lar dacă țărănimea engleză încerca 
în continuare să trateze ceea ce odinioară fusese pământ ori 
pădure comună ca pe un bun public, din 1723 exista Legea 
Neagră (Black Act) care o punea la punct: o serie întreagă de 
tradiţionale acţiuni rurale aflate la marginea legii - precum 
braconajul, furtul din livezi şi altele asemenea - s-au 
transformat din simple încălcări în fapte criminale. 

Ceea ce englezii de azi fetişizează a fi peisajul englez rural 
tradiţional - frumoase clădiri în stil georgian într-un peisaj 
străbătut de garduri vii - a fost creat prin importul de 
arhitectură străină şi distrugerea vieţii tradiţionale de la ţară, 
dacă era cazul chiar şi prin forţă. Englezilor de la ţară, care 
au urmat, tot ce le-a rămas a fost să jeleasca: 


Prin forţa puterii cinstea simplă înşelând 

Astfel veni împrejmuirea - ruină aducând... 

Şi închisorile pentru săraci s-au ridicat în loc. 

John Clare (cca 1820) 

Păşunea de la Warkworth era împărţită de locuitorii din trei sate 
învecinate... Când şi-au pus în practică ameninţarea de a da jos 
noile imprejmuiri au fost întâmpinați de o companie de gentlemeni 
călare conduşi de judele local care au trecut peste ei şi le-au 


„înfrânt pornirea”. 


J.M. Neeson, Past & Present 


Nu am o simpatie deosebită pentru ţărani, dar nu poate fi 
tăgăduit faptul că în multe alte tari au putut să trăiască în lumea 
lor specială, în acord cu obiceiurile, purtările, hainele, mâncarea, 
băutura, cântecele şi dansurile lor. Aceiaşi oameni în Anglia au 
fost privaţi de toate acestea şi nu au mai putut nicicând să le 
înlocuiască cu altceva. 


J.B. Priestley, The English 

Cum imprejmuirile au sporit în mod simţitor recoltele 
natiunii, au sustinut filosoful David Hume si economistul 
Adam Smith, ele trebuie sa fi fost bune pentru toata lumea, 
nu-i aşa? Nu chiar, au răspuns radicalii Thomas Paine si 
Richard Price (şi tradiţionaliştii îngrijoraţi de dispariţia 
ţărănimii robuste): cum putea ceva care era evident rău 
pentru majoritatea britanicilor să fie bun pentru Marea 
Britanie? Dezbaterile moderne legate de economia de tip 
trickle-down îşi au probabil rădăcinile în imprejmuiri. 


Hibridul cel puternic 


Dispunând de o elită unită şi o țărănime redusă la tăcere, 
Marea Britanie cea nouă era gata să pornească în lume. 
Alianţa  anglo-olandezo-habsburgică a obţinut victorii 
importante în faţa francezilor la Blenheim (1704), Ramillies 
(1706), Oudenarde (1708) şi Malplaquet (1709), împingându-l 
pe Ludovic al XIV-lea dincolo de bariera fortaretelor, inclusiv 
Ypres şi Mons, nume care vor deveni în mod dureros 
familiare soldaţilor englezi de peste 200 de ani. E 

Punctul de cotitură s-a produs în 1743-1744. In timpul 
Războiului pentru Succesiunea la Tronul Austriei, regele 
George al ll-lea, care vorbea prost engleza, a condus 
personal Armata Pragmatică într-o victorie neaşteptată la 
Dettingen (1743). În anul următor, George Anson, primul 
englez, de la Francis Drake, care a făcut înconjurul globului 
cu o navă, s-a întors din Pacific - şi tot la fel ca Drake, a 
revenit cu nava încărcată cu aur spaniol. Marea Britanie 
tocmai plătise 200.000 de lire aliaţilor săi europeni; Anson a 


adus acasă 500.000 de lire în aur furat. Socotelile ieşeau de 
minune. 


wy 


Razboaiele terestre din 


Europa costa bani 


Razboiul naval de pest 


mari aduce bani 


Marina a devenit copilul favorit al Parlamentului. Cum 
presupunea abilitati tehnice, a devenit ca din intamplare 
,oarba” fata de diferentele sociale, ca nicio alta institutie din 
Europa, ceea ce a facut-o sa devina un vehicul unic de 
mobilitate sociala. Era oarba chiar si fata de diferentele 
rasiale: John „Jack Punch” Perkins, cu origini mixte, născut în 
Jamaica în jurul anului 1750, a murit bogat având gradul de 
post-captain (echivalent cu cel de colonel în armată). Bine 
finanțată, având ofiţeri profesionişti dornici să facă carieră şi 
eficient încurajată (cum a remarcat Voltaire), după ce a 
asistat la execuţia amiralului Byng acuzat de a nu fi fost 
suficient de agresiv, Marina Regală a dezvoltat un cult pentru 
atacul cu orice preţ. 

Lipsea o piesă finală din alcătuirea acestui nou stat 
războinic. În timp ce cutreiera prin Highlands după bătălia de 
la Culloden din 1745, James Wolfe, ofiţer al armatei britanice, 
a remarcat regimentele independente din Highlands care ar 
putea fi de folos, fiind robuste, întreprinzătoare, obişnuite cu 
o tara aspră si care nu fac mare caz atunci cand cad. |n 1759 
a dovedit că avea dreptate, folosind soldaţi din aceste locuri 
ca trupe de soc pentru a captura Quebecul. La acea vreme, 
irlandezii catolici se alăturaseră şi ei trupelor în număr atât 


de mare, încât peste două generaţii 40% din armata britanică 
era irlandeză. 


+ + 


În Războiul de 7 Ani (1756-1763) acest hibrid extraordinar, 
multinational, poliglot, mobil din punct de vedere social, 
Marea Britanie-Irlanda-principatul Hanovrei, a desfăşurat 
simultan ofensive victorioase pe tot globul într-o manieră pe 
care nicio naţiune nu a putut să o egaleze până la Statele 
Unite ale Americii în 1944-1945. Şi, dacă asta nu era de 
ajuns, Marea Britanie mai avea un as în mânecă. 


PARTEA A PATRA 


REVOLUŢIA INDUSTRIALĂ 1763- 
1914 


Trudă şi agoniseală 


Marea Britanie avea cantităţi uriaşe de cărbune uşor de 
extras, astfel că era singura ţară care îl folosea la scară 
mare. Cum navele Marinei Regale, care erau făcute din lemn 
de stejar şi fierarii care ardeau cărbune de lemn devorau 
pădurile Angliei, întreprinzătorii şi industriaşii au rezolvat 


până la urmă două probleme: cum să transporti cărbunele 
extras din mine spre pieţe şi cum să-l foloseşti în prelucrarea 
metalului. 

Acea fuziune unică de aristocrați cu oameni de afaceri, care 
exista în Anglia, a fost factorul esenţial. În 1761, un 
întreprinzător privat vizionar a investit zeci de milioane în 
banii de azi ca să construiască primul canal mare de 
navigaţie. Acesta a fost ducele de Bridgwater a cărui familie 
deţinea de secole pământuri în nord-vest, iar canalul a fost 
construit pentru a transporta cărbunele de sub pământul lui 
la Manchester. 

Cărbunele se afla sub pământul lui: acesta era lucrul care 
conta. De-a lungul istoriei, pământul a fost mereu sursă de 
mâncare şi combustibil: dacă îl foloseai prea mult pentru 
combustibil, oamenii sufereau de foame; prea mult pentru 
hrană, nu mai aveai destul combustibil. Aceasta este ceea ce 
numim capcana malthusiană, iar Anglia de secol XVIII a reuşit 
să o rezolve. Având la dispoziţie energie fosilă ce putea fi 
extrasă de sub ogoare, agricultura putea să înflorească la 
suprafaţă. 

Barierele au fost ridicate, iar lumea modernă se năştea, 
bună sau rea. Un ţăran englez medieval petrecea 200 de zile 
pe an muncind. La sfârşitul secolului al XVIII-lea, foştii ţăranii 
dezradacinati lucrau ture de 12 ore timp de 300 de zile pe an 
în locuri precum filaturile de bumbac Arkwright. Aveau 
nevoie de mai puţine calorii pentru această muncă relativ 
mai uşoară, de interior, şi trebuiau să se prezinte la muncă 
după ceas, nu după sezon. lar zilele lor erau reglementate 
chimic de produse noi, importate, precum supresoare de 
apetit, substituti de mâncare şi stimulente: rom, tutun, ceai, 
cacao, cafea, zahăr rafinat. 


Acestea erau produsele rezultate din alt mare proces de 
deposedare. Erau furnizate de cel mai profitabil comerţ 
colonial, cunoscut în mod diplomatic sub numele de West 
India Interest. Materia brută - sclavii africani - era invizibilă 
din acest triunghi extrem de lucrativ. Britanicii vedeau doar 
bunuri prelucrate care plecau spre Africa, în timp ce zahărul, 
tutunul sau romul veneau din Antile (West Indies). 


În vreme ce plantațiile de bumbac din Sudul american se aflau 
pe pământul Statelor Unite continentale, comerţul britanic cu 
sclavi se desfăşura la 3.000 de mile depărtare, în Caraibe. 


David Olusoga 


Revoluția Industrială a fost un efect, şi nu cauza, 
modernizării necruțătoare a Marii Britanii şi a constituirii 
Imperiului Britanic. 

Niciodată o fiinţă omenească nu văzuse gazul arzând în 
felul în care ardea în experimentele lui Priestley; nicio fiinţă 
omenească nu văzuse munţi de cărbune devorati, nicio fiinţă 
omenească nu stătuse lângă un şuvoi de fier topit. Acum 
oamenii vedeau toate acestea şi erau uluiţi. Leonardo da 
Vinci proiectase maşini imposibile la vremea lui; două secole 
mai târziu, industriaşii-artizani ai Britaniei au transformat 
toate acestea în realitate. 

REVOLUȚIA INDUSTRIALĂ 


Invențiile familiei Darby de topire Maşina de tors Maşina de alezat a lui Wilkinso 


a fierului în cuptoare de cocs, anii f acționată hidraulic a prima mașină-unealtă adevărată 


1750 lui Arkwright, 1769 1774 


Hargreaves creeaza Arkwright deschide prima Wart dezvoltă 


un cadru de filare 
multifus: Spinning 
Jenny, 1761 bumbac, 1771 


Unica tara care a putut sa bata Marea Britanie 


filatura moderna de cu aburi con 


1776 


Războiul de 7 Ani a lăsat Marea Britanie cu un imperiu 
uimitor, cu un avans vital în Revoluţia Industrială şi cu ideea 
fatală că sorții erau de partea ei. 


Oare ce lecţie să le predai copiilor săraci despre această epocă? 
Europa învățase să tremure... comorile Perului erau îndreptate 
spre Tamisa, Asia era la picioarele maretului Clive?®! Pentru că în 
acea vreme oamenii măsurau peste doi metri... Oh! Mi se taie 
respiraţia de asemenea elocventa şi profeție. 


Horace Walpole satirizează atmosfera megalomană a anului 
1762 


însă un imperiu peste care domneşti este mult mai 
costisitor decât unul în care faci comerţ si îţi exerciti 
influenţa. În mod paradoxal, marile victorii ale Războiului de 
7 Ani au crescut nota de plată. Mult-urâtul impozit pe 
ferestre, bazat pe numărul de ferestre pe care îl aveai la 
casă, a crescut de mai multe ori. 


18 Lordul Robert Clive, ofiţer, promotor al Companiei Indiilor Orientale, 
guvernator al Bengalului, considerat unul dintre cei care au pus bazele 
stăpânirii britanice în subcontinentul indian. (N.t.) 


Detaliu din pictura Estul oferă Britaniei bogățiile sale 


(creată pentru sediul din Londra al Companiei Indiilor Orientale, 


În vreme ce proprietarii de imobile se grăbeau să-şi reducă 
„expunerea” la impozite, conducătorii Britaniei au ignorat 
principiile de bază ale negocierilor internaţionale. Acte de 
supremație imperială lipsite de sens, precum acela de a-i 
obliga pe spanioli să le cedeze Malvinele în 1771, au făcut 
Europa să se teamă că ambiția britanică nu cunoştea limite. 
Dezastrul s-a produs când Londra a încercat să impună 
coloniilor americane principiul stat mare, impozite mari, 
cheltuieli mari (high-tax, high-spend Big State) şi să le oblige 
să plătească pentru propria lor apărare. Fiindcă s-a dovedit 
că exista un popor pe care Marea Britanie de secol XVIII nu îl 
putea bate, iar acesta era poporul englez! 


Asemenea radicalilor din Războiul Civil englez, părinţii 
fondatori ai Americii se considerau a fi adevăraţi anglo- 
saxoni ce luptau pentru drepturile lor împotriva unui 
despotism străin. 


Stramosii noştri anglo-saxoni şi-au ţinut pământurile, la fel ca 
toată proprietatea lor personală, ca nişte stăpâni absoluti... 
America nu a fost cucerită de William Normandul. 


Thomas Jefferson 


Libertatea a fost mai bine înţeleasă şi s-au bucurat mai deplin 
de ea strămoşii noştri dinainte de venirea primilor tirani normanzi. 


James Otis 
Din punct de vedere etnic, asta erau. Coloniştii din Noua 
Anglie erau cel puţin în proporţie de 70% englezi; armata 
britanică regală cu care s-au înfruntat era compusă din non- 
englezi în proporţie de peste 70%. 


scoțieni 


indigeni 0,6% 
irlandezi, olandezi, 


ezi 29,8% 
francezi, englezi ó 


germani 2,95% 
nedeclarați 16,9% 


englezi 70,5% ' A 
scoțieni 27 


irlandezi 27 


colonisti americani 5 


străini inrolati în Europa 4 


străini înrolați în America 5 


NOUA ANGLIE versus MAREA BRITANIE (1776-1783) 

Stânga: Coloniile Noua Anglie, populaţie aproximativă în 177 

Dreapta: Subofiteri si soldaţi în Armata Britanică în timpul Război 

Independenţă. Sursa: Peter Way, „Recruiting the British Army in the 18 
Universitatea din Amsterdam, 2013 


Greselile de politică externă au unit marile puteri maritime 
europene - Franţa, Spania şi Olanda - împotriva Marii 
Britanii. Marina Regală, fatalmente suprasolicitată, a pierdut 
în bătălia de la Chesapeake (1781). Asediati fără speranţă la 
Yorktown, britanicii s-au predat, iar Noua Anglie şi-a văzut de 
viaţă, libertate şi fericire în ceea ce Jefferson, Otis şi Adams 
considerau că este adevăratul fel al vechilor englezi. 


Pierzând America şi impovarati de o datorie naţională 
colosală, membrii Whig si Tory au început să mârâie şi să dea 
vina unii pe alţii. În India, poziţia Britaniei a fost serios 
ameninţată după a/ doilea război anglo-Mysore (1780-1784). 
Orice altă ţară ar fi fost ruinată. Acum însă, stimulată de 
toată acea politica guvernamentală  „impozitează si 
cheltuieşte”, Revoluţia Industrială a înflorit cu adevărat. 


Balanța se înclină spre Nord 


De data aceasta însă, destinul, sub forma geologiei, a fost 
în favoarea Nordului. Rocile de dincolo de diviziunea jurasică 
nu au dat un pământ bun pentru agricultură, dar erau 
înţesate cu zăcăminte subterane. 

La 1800, numarul locuitorilor unor comitate din sud-vest, 
precum Wiltshire, abia daca se schimbase in ultima suta de 
ani, în vreme ce în zonele nordice, industrializate, populaţia 
crescuse enorm. 

Nu a fost însă niciodată destul pentru a şterge cu adevărat 
diviziunea Nord-Sud. Manchester, Liverpool, Leeds şi 
Birmingham au crescut, comparativ, mult mai repede decât 
Londra; însă în termeni absoluti, Londra a crescut mai repede 
decât ele toate la un loc. La 1800 era pe departe cel mai 
mare oraş din emisfera vestică, cu aproape un milion de 
locuitori, un englez din opt trăind acolo. 

însă Nordul devenise şi el în sfârşit părtaş la bogăţia 
Angliei, ceea ce a născut un nou sentiment de unitate. 
Nimeni nu ar mai fi putut crede acum, aşa cum crezuseră 
iacobiţii rebeli susţinători ai dinastiei Stuart în 1715 şi chiar si 
în 1745, că nordul Angliei s-ar ridica împotriva Londrei 
alăturându-se unei invazii din Scoţia, sprijinite de francezi. 
Fapt decisiv acum, când următorul război cu Franţa proaspăt 
energizată după revoluţia din 1789 a împins lucrurile la 
limită. 


Bani noi, tara nouă 


În 1796, o tentativă de invadare a Irlandei de către francezi 
a fost înăbuşită, dar anul următor marina a fost zguduită de 
revolte, iar francezii au debarcat pentru scurt timp la 
Fishguard în Ţara Galilor. Panica a produs un asalt asupra 
băncilor: oamenii cereau ca noile bancnote să le fie 
preschimbate în aur, aşa cum li se promisese. In disperare, 


guvernul a aprobat Legea de restrictionare (Bank Restriction 
Act, 1797) care permitea Băncii Angliei să îi refuze. 

Pentru prima oară în istoria Europei, cetăţenilor unui stat 
important li se spunea că trebuie să aibă încredere în banii 
de hârtie, ce urmau să fie rascumparati la o dată ulterioară 
nespecificată. Rezultatul ar fi putut fi o hiperinflatie. În 
schimb, atunci elita politico-comercială a  Britaniei a 
intervenit într-un mod care continuă să fie studiat şi azi de 
economişti. 


În toată Britania, bancherii şi comercianții au declarat că vor 
susţine creditul public acceptând bancnotele. 


Banque de France/ Eurosysteme (2017) 

Acum guvernul britanic putea să tipărească cât de mulţi 
bani considera că ar fi nevoie. Napoleon a fost mereu uimit şi 
enervat cum de perfidul Albion reuşea asta, când el încă era 
nevoit să plătească totul în aur. Răspunsul era de fapt 
simplu: Britania avea o elită mult mai numeroasă, care 
considera că statul îi aparţine şi, prin urmare, avea încredere 
în el. Mandrie şi prejudecată, romanul lui Jane Austen care se 
petrece cam în acea epocă, redă cu acuratețe clasa 
conducătoare a Angliei, unică prin larga ei componenţă. 
Personaje cu nume normande (Fitzwilliam Darcy, lady de 
Bourgh) continuă să conducă societatea. Dar prietenul cel 
mai bun al lui Darcy e Bingley, a cărui familie a făcut avere 
din comert. 

Această elită afaceristă a făcut ceea ce era necesar, chiar 
dacă profund nepopular. A inventat un nou şi radical impozit 
pentru a susţine noii şi radicalii bani de hârtie. 


12 ianuarie 1799: Se propune acum să fie introdus un IMPOZIT 
PE VENIT!... E un exemplu de impertinenta respingătoare, 
iacobină, de slujbaş arivist - oare un adevărat britanic nu mai are 
dreptul la viaţă privată? Roadele muncii şi trudei sale vor fi culese, 
ban cu ban, de lingăii plini de coşuri ai birocraţiei? 


Dr. John Knyveton 


IRLANDA 


Ultima confruntare militară 1798, 
asimilată în 1801 (Regatul Unit) 


SCOTIA 
Asimilata in 1707 in Marea Britanie. 
Ultima confruntare militară Culloden, 
1745 


ANGLIA DE NORD 
Învinsă în Războiul Celor Două Roze, dar 
rezistă încă lui Henric VIII si Elisabeta I. 


Ultima confruntare militară Marston Moor,1644 


TARA GALILOR 
Ultima confruntare milicară 1409, 
asimilare finală 1536 (desi continuă 


să sprijine Nordul în Războiul Civil) 


După fărâmițarea elitei 


francofone, Sudul devine 


centrul de putere al Anglici, 


la fel ca înainte de 1066 


Creşterea Imperiului elitei Sudului englez de la sfârșitul francofoniei (1: 
formarea Regatului Unit (1801). În fiecare etapă, elita rivală a fost cea dit 
Pentru a controla Irlanda rebelă, a fost întemeiat un stat 

nou-nout: în 1801 Marea Britanie a devenit Regatul Unit. Noul 
regat nu avea nimic a face cu dominația „englezilor” ca 
popor asupra naţiunii. Dimpotrivă, englezii obişnuiţi au 
devenit mai mult ca oricând doar un alt popor din cadrul 


imperiului elitei lor: cel puţin un sfert dintre locuitori (marea 
majoritate a irlandezilor, cei mai mulţi galezi şi o minoritate 
semnificativă de scoțieni) nu puteau vorbi nici măcar o 
engleză elementară. Noul stat era pe de-a întregul o 
construcţie a elitei. 

Motivul pentru care oamenii puteau şi foloseau interşanjabil 
numele de Anglia, Britania sau Regatul Unit era acela că, 
pentru cei care contau, numele nu avea nicio importanţă. Si, 
oricum i-ai fi spus, funcţiona extrem de bine. 


Înfrângerea lui Napoleon 


Făcând uz de tactica politică a revoluţionarilor francezi - 
referendumul - Napoleon s-a proclamat Prim Consul pe viaţă 
(1802), iar apoi împărat (1804). Vânzarea Louisianei către 
americani i-a adus aur cu duiumul ca să plătească puternica 
Armee d'Angleterre formată din 250.000 de soldaţi pe care i- 
a strâns la Boulogne. La fel ca spaniolii în 1588 şi nemţii în 
1940, Napoleon se confrunta cu marina britanică. Nelson a 
distrus flota franco-spaniola la Trafalgar în 1805, iar 
rezultatul a fost rămânerea pe poziţii, pe cele două tarmuri 
ale Canalului Mânecii. Napoleon nu a putut să invadeze, însă 
după victoriile lui zdrobitoare asupra austriecilor, prusacilor şi 
ruşilor, în 1805-1807, nimeni nu mai îndrăznea să adune o 
armată împotriva lui, deşi Londra se oferise să plătească 1,75 
de milioane de lire sterline pentru fiecare 100.000 de soldaţi 
înrolați împotriva Franţei. 

Marina domnea peste mări nestingherită, astfel încât 
Britania, deşi în război cu Napoleon, şi-a permis să se 
preocupe de soarta popoarelor lumii. In 1807, Parlamentul a 
abolit comerţul cu sclavi în cadrul imperiului (chiar dacă nu i- 
a eliberat şi pe cei aflaţi deja în robie). Ţară după ţară i-au 
urmat exemplul, iar combaterea comerţului cu sclavi a 
devenit ocupaţia de bază a Marinei Regale timp de o 
jumătate de secol. 


Dacă erai unul dintre sclavii aceia de pe o corabie interceptată 
de Marina Regală pe mare şi capturată, şi te vedeai eliberat de 
cătuşele de la mâini şi picioare... ceea ce se petrecea atunci... era 
ceva ce aducea cu un miracol. 


David Olusoga, BBC, 29 noiembrie 2016 

Dictatorul francez a încercat să falimenteze națiunea de 
prăvăliaşi instituind blocada continentală, un embargo 
general european asupra mărfurilor britanice. Cand 
Portugalia a refuzat să se supună, a invadat-o dinspre 
Spania, declanşând revolte la Madrid. Având Spania drept 
aliat vital şi un cap de pod în Europa, nou-născutul Regat 
Unit - din punct de vedere militar era un regat unit - a 
început mobilizarea pentru un război total. Ducele de 
Wellington a înfrânt general francez după general francez în 
războiul peninsular. Cum controlul său asupra Europei 
slăbea, Napoleon s-a îndreptat în mod fatal împotriva ţarului, 
în 1812. Dar 250.000 de soldaţi francezi rămăseseră în 
Spania, astfel că La Grande Armee care a invadat Rusia era 
pe jumătate formată din soldaţi înrolați cu forţa din celelalte 
tari europene. Infrant pe două fronturi, Napoleon a abdicat în 
1814. 

Recrutari in armata britanica din iulie 1808 pana in iunie 1809. 
Cifre furnizate de War Office 


Chiar si fara el, Europa a ramas un loc de confruntare toxic. 
După numai şase luni, Regatul Unit s-a aliat, in mod 
incredibil, cu Franţa (şi Austria) pentru un posibil război 
împotriva Rusiei şi Prusiei. Doar revenirea lui Napoleon i-a 
reunit pe aliaţi. După ce Wellington şi prusacii l-au învins în 
fine la Waterloo (1815), Londra s-a hotărât să se spele pe 
mâini de Continent. 

Strategia sa de ieşire a constat în reechilibrarea puterilor 
europene, oferind Renania, regiune germană prosperă şi 
paşnică, prusacilor arhimilitarişti. Apoi, după ce a pus cu 
inconstienta umărul la o Germanie condusă de Prusia (ceea 
ce avea să se întoarcă împotriva sa), Regatul Unit s-a extras 
din Europa la fel de mulţumit ca Statele Unite în 1919. 


Imperiul progresului 


Odată cu sfârşitul politicii „impozitează şi cheltuieşte” din 
timpul războiului, noua Britanie industrializată a avut parte 
de prima recesiune care a dat naştere unor tulburări sociale. 
Un factor al agitatiei au fost Legile cerealelor, care îi protejau 
pe proprietarii de pământuri interzicând importul de cereale 
până când preţul nu se ridica peste un anumit prag - stabilit 
atât de sus, încât practic nu a fost atins niciodată. Atmosfera 
a devenit tot mai încărcată. În 1817, în anul în care Jane 
Austen a murit, Mary Shelley a inventat genul modern de 
science-fiction şi horror dintr-o singură trăsătură de condei: 
romanul Frankenstein. Peste doi ani, 60.000 de oameni s-au 
adunat la Manchester, în St. Peter's Square, ca să-l asculte 
pe cel mai mare orator al epocii, Henry „Orator” Hunt (un 
membru renegat al clasei proprietarilor de pământ) făcând 
praf Legile cerealelor. Husarii regimentului 15, care îi 
atacaseră pe francezi la Waterloo, şi-au atacat conationalii în 
Masacrul de la Peterloo. Anul următor, membrii unui grup 
conspirativ, Cato Street Conspiracy, au pus la cale asasinarea 
întregului cabinet, ca răzbunare. 


EMANCIPAREA SCLAVILOR sau „JOHN BULL USURAT DE 
MILIOANE“. Un politician corupt (centru) scoate din buzunarul lui 
englezul de rând (dr), 20 de milioane de lire sterline pentru a-l „desp 
un proprietar de sclavi (stg.). Pentru anul 1833 era o sumă colosală, p 

contribuabilul britanic a continuat de altfel să plătească până in 2 


Cu toate acestea, în vreme ce, în Europa, deceniile după 
Napoleon au stat sub semnul absolutismului şi al revoluțiilor, 
Britania a scăpat şi de una şi de alta. Cheia a fost, din nou, 
elita ei cu o bază socială largă. 


Aristocratia engleză s-a dovedit a fi abilă în toate privintele... 
ceea ce o deosebeşte de toate celelalte este uşurinţa cu care şi-a 
deschis rândurile. 


Alexis de Tocqueville, 1838 

A existat o opoziţie serioasă când a fost vorba de 
abrogarea legilor împotriva catolicilor (1829), de prima mare 
Lege de reformă electorală (1832) şi de abolirea sclaviei în 
imperiu (1833). 

Dar oricât de puternică ar fi fost opoziţia, totul a trecut prin 
Parlament, iar când Parlamentul s-a hotărât, lucrurile s-au 
încheiat. Cu elita unită, restul ţării s-a conformat. 


Campaniile chartiste reformatoare şi cele împotriva Legii 
cerealelor au fost... cea mai puternică critică sistemică populară la 
adresa instituţiilor britanice de la Revoluţia Americană încoace. Au 
mobilizat milioane pentru cauza lor. Cu toate acestea, ambele au 
lăsat hotărârea în seama Parlamentului. 


Angus Hawkins, Victorian Political Culture 
Exista în mod clar ceva special legat de aranjamentele 
politice ale Angliei, iar atunci când clădirea Parlamentului a 
ars în 1834, s-a hotărât ca aceasta să fie ridicată din piatră. 


Stânga Clasicism radical: Capitoliul de la Washington, 1826 


Dreapta Clasicism regal: Palatul Buckingham, 1834 


Ce aveau britanicii cu sălbatica democraţie americană ori 
cu acel monstruos avorton arhitectural (cum a numit 
Architectural Magazine Palatul Buckingham în 1836)? 
Concursul care a decis cum să arate noile clădiri a stabilit că 
intrările trebuiau realizate în stil gotic. Ideea era de a duce 
Anglia înapoi la propriul ei viitor, aflat cam în secolul al XV- 
lea. 


Un nou şi viguros stil aşezat pe temelia glorioasei arhitecturi a 
ţării noastre si a strămoşilor noştri în locul uneia care este străină 
atât rasei, cât şi religiei noastre. 


Gilbert Scott, 1851 

Noua clădire a Parlamentului, începută în 1840 


Sub tânăra regină Victoria (a urcat pe tron în 1837), 
Regatul Unit, cu certitudine cea mai bogată şi stabilă ţară din 
Europa, arborând noua sa înfăţişare, marcată de gotic, şi-a 
proiectat imaginea asupra întregii lumi. 


Stânga Trinity College, Toronto, Canada. 


Dreapta Biserica lui Hristos, Simla, India 


Gânditorii săi au elaborat o nouă şi mare idee: religia 
Progresului musculos, de neoprit. Curând, toată lumea avea 
să adopte the British Way (calea britanică), cu o încurajare 
de la Marina Regală şi armată, acolo unde era necesar. Ţări 
noi au fost încorporate, vechi culturi au fost forţate să se 
schimbe. 


Aşa să fie. Arderea văduvelor e obiceiul vostru; pregătiţi rugul 
funerar. Dar națiunea mea are şi ea un obicei. Când bărbaţii ard 
femei vii, îi spânzurăm. 

Sir Charles James Napier, general, cu privire la interzicerea 
practicii Sati din India, 1843 
Infrângeri minore, precum distrugerea unei armate întregi 

în 1842, în Afganistan, erau trecute cu vederea. 


Creșterea Imperiului Brit 
1815-! 


Teritorii la 1815 


W Teritorii la 1846 > 


Pe măsură ce imperiul devenea de neoprit, sediul său 
central oferea oamenilor condiţii de viaţă şi libertăţi politice 
care nu puteau fi găsite nicăieri în Europa. Cum Irlanda făcea 
acum parte din Regatul Unit, exista deplină libertate de 
mişcare în Insulele Britanice. 


Peste un milion de oameni au imigrat deja... Mâncarea lor se 
compune din cartofi şi iar cartofi; tot ce câştigă peste aceste nevoi 
cheltuiesc pe băutură. Ce să facă o asemenea rasă cu lefuri mari? 


Friedrich Engels 

Regatul Unit nu avea controale la graniţă şi nici poliţie 
secretă: europeni din alte ţări, fugind de sărăcie ori oprimare, 
au venit în număr mare. Un imperiu al prosperității şi al 
progresului, de neatins din punct de vedere militar - lumea 
nu mai văzuse ceva asemănător din vremurile glorioase ale 
romanilor, aşa că minţile oamenilor s-au schimbat. Filosofia 
lui Karl Marx, elaborată în Anglia în acei ani, este realmente 
versiunea extremă a liberalismului victorian ajuns la apogeu: 


existenţa unui Imperiu Britanic mondial a dat naştere 
fanteziei unei revoluţii socialiste mondiale. 


Ultima provocare pentru Londra 


Însă în inima imperiului exista o problemă: vechea diviziune 
din cadrul Angliei propriu-zise. La început, Revoluţia 
Industrială părea a reechilibra Anglia, dar în anii 1840, 
lucrurile merseseră atât de departe, încât Nordul devenise 
din nou o altă ţară, chiar dacă în alt fel: nu o regiune rurală 
înapoiată, ci un leagăn al modernităţii, cu bune şi cu rele. 


zi 
Enoriași ai Cei mai multi ? 
Bisericii Angliei in 


1851 A Cei mai puţini 


Civilizaţia O 
villelor romane Š 
la anul 300 e.n. 


Bastioanele Bisericii Angliei din 1851 se suprapun hărții civilizației vill 
din jurul anului 300 e.n. 


Anterior, Nordul fusese un bastion al catolicismului, acum 
însă luase distanță față de Biserica Angliei din Sud, adoptând 
creştinismul nonconformist şi liberalismul politic (politica şi 
religia erau la fel de legate în Anglia victoriană cum sunt 
astăzi în Orientul Apropiat). Elita din Nord avea propria ei 
marca de religie, propriile ei academii nonconformiste 


disidente, în care erau predate subiecte moderne, practice, şi 
propriile ei dinastii industriale interconectate prin căsătorii. 
Avea chiar propria ei teorie economică. Ceea ce azi suntem 
tentaţi să numim globalism - crezul într-un comerţ 
internaţional scutit de taxe - era pe vremea aceea cunoscut 
drept manchesterism. 


Britania avea de fapt două clase de mijloc: pe departe cea mai 
mare şi mai avută, bazată pe comerţ şi finanţe, trăind la Londra şi 
în comitatele din jur, cealaltă, întemeiată pe industrie şi producţie, 
în Nord. 


Ron Martin 
Cât despre săracii din Nord, aceştia, la fel ca săracii 
Londrei, trăiau in aglomeratii de mizerie urbană atât de 
îngrozitoare, că ajunseseră să scadă şi în înălţime. 


Bărbaţii născuţi în zonele urbane [din Regatul Unit] erau mai 
scunzi decât cei născuţi la ţară... între cca 1820 şi cca 1860, cea 
mai mare scădere a mediei de înălţime era concentrată în zonele 
urbane. 


Steckel/ Flouds, U. Chicago Press, 1997 

Tensiunile din Anglia erau atât de clare, că Marx şi Engels 
(care trăiau acolo în exil) s-au convins că lupta de clasă era 
din punct de vedere ştiinţific inevitabilă - studiile despre 
viaţa din Manchester în anii 1840 l-au făcut pe Engels să 
afirme: clasa muncitoare a devenit treptat o rasă complet 
diferită de burghezia engleză. Şi nu doar revoluționarii de 
carieră vedeau cum conflictul se năştea pretutindeni. 

Chestiunea conditiei Angliei (The Condition of England 
Question) a fost pe larg dezbătută. Viitorul prim-ministru 
Benjamin Disraeli credea, după cum ne descrie în popularul 
său roman Sybil (1845), că rezolvarea consta în unificarea 
celor doud națiuni ale Angliei, săraci şi bogaţi, saxoni şi 
normanzi, Nord şi Sud. 

Dar cât de reală era această diviziune s-a văzut limpede în 
1848. Recoltele au fost compromise pentru al doilea an la 


rând în toată Europa. Guvernele de pretutindeni, incapabile 
să treacă testul elementar de a asigura maselor hrana 
necesară, au avut de înfruntat revoluţii. În Anglia, criza a fost 
şi ea marcată de diviziunea Nord-Sud. 

Revendicările mişcării chartiste ne par perfect rezonabile în 
zilele noastre, reprezentând o pagină din istoria evoluţiei 
politice a naţiunii: 


Obiectul petitionarilor era acela de a face Camera să treacă 
hotărâri precum sufragiul universal, vot secret, parlament ales 
anual, circumscripţii electorale egale, retribuirea membrilor 
[Parlamentului] şi fără conditionarea de[-a avea] proprietăţi. 


Arhivele Parlamentare, 10 aprilie 1848 

Acestea ar fi dus la un masiv transfer de putere dinspre 
Sud - ceea ce chartismul chiar urmărea: întărit de Revoluţia 
Industrială, Nordul îşi recăpăta glasul pentru prima oară de la 
Războiul Civil. Avea aliaţi printre săracii Londrei, astfel că nu 
degeaba ziarul lui se numea Northern Star (Steaua Nordului). 
Când Marea petiție pe care au înaintat-o Parlamentului nu a 
avut niciun fel de urmări, chartiştii au făcut o mişcare 
extraordinară: au încercat să constituie un Parlament 
alternativ în capitala Nordului. 


Simpla adunare a unui astfel de Parlament marchează o nouă 
epocă în istoria lumii... două Parlamente în Anglia: un Parlament la 
Londra şi unul la Manchester... 


Karl Marx, scrisoare către Congresul Chartist, 9 martie 1854 
Reverendul Nathaniel Woodard a recunoscut primejdia ce 
ameninţa unitatea engleză (adică guvernarea Angliei de Sud 
asupra întregii Anglii) şi a considerat că trebuie să acţioneze. 


Educație, educație, educație 


Woodard a propus reeducarea refractarei clase de mijloc 
din Nord pentru a face din ea un gentleman englez din Sud. 


MR. WOODARD'S PUBLIC SCHOOLS FU; 
THE MIDDLE CLASSES. 
oe 


SCOLILE PUBLICE ALE DOMNULUI WOODA. 
PENTRU CLASA DE MIJLOC 


Noi, cei din Sud, nu putem să realizăm starea în care se află 
societatea. Dezacordul nu ia aici niciodată o formă dureros de 
ofensatoare şi nici [abaterile de la] regulile de conduită nu sunt 
flagrante. Să vezi acestea în Nord, în districtele producătoare, te 
face să te cutremuri... Suntem hotărâți să oferim o educaţie bună, 
ghidată după principiile Bisericii Angliei oricărui strat al clasei de 
mijloc... acestea vor fi marile şcoli publice!” cu internat. Sistemul 
nostru de mari şcoli publice va modifica semnificativ tonul clasei 
de mijloc. 


Morning Chronicle, 18 noiembrie 1851 
A funcţionat. De atunci înainte elita Nordului avea să-şi 
trimită fiii in imitaţiile gotice (aflate mai mereu la sud de 
Trent) ale adevăratelor vechi şcoli, unde erau educați să fie 
cât mai asemănători cu elita sudică. 


1° De fapt, este vorba de şcoli private pentru care se plăteau taxe 
ridicate, termenul de public referindu-se la faptul că ele primeau elevi 
între 13 şi 18 ani, din orice regiune, de orice confesiune, indiferent de 
sursa de venit a părintelui, pregătindu-i pentru universităţi şi serviciul 
public. (N.t.) 


Stânga: Capela Colegiului Eton (1482) Dreapta: Capela Colegiului Lan 


Curând, cei cu vederi radicale, precum fabricantul Richard 
Cobden din Lancashire, aveau să fie cuprinşi de disperare: 


Fabricantii şi comercianții par, de regulă, să-şi dorească bogății 
doar ca să se poată prosterna la picioarele feudalismului... Suntem 
un popor servil, iubitor de aristocrație, care se uită la pământ cu 
tot atâta reverență ca la nobili. 


Richard Cobden, 1863 
O dată în plus, ordinea conducătoare a Angliei reuşise să 
iasă din încurcătură, chemând la ea sângele tânăr (atâta 
timp cât avea suficienţi bani şi era dispus să renunţe la 
propriile obiceiuri). Sporturile, adesea inventate de la zero, 
au devenit marele unificator al vechilor şi noilor şcoli. 


O echipă de bărbaţi atent selecționați, crescuţi să suporte 
rigorile unor încercări fizice la care niciun popor modern nu-şi 
supusese clasa conducătoare, învăţaţi cu băile reci, cricketul şi 
istoria Greciei şi Romei antice. 


Philip Mason (pseudonim Philip Woodruff) 


Regulile jocului de fotbal (association football) au fost 
stabilite la Charterhouse în 1863. Biblia cricketului, Wisden, 
s-a născut anul următor. Legile proprii după care se juca 


fotbal la şcoala publica din Rugby au fost puse pe hartie la 
Pall Mall Restaurant din Londra în 1871. Prima carte despre 
tenisul de câmp (1874) - Lawn Tennis - oferea chiar şi un 
titlu alternativ în greaca veche, semn că acest sport nou era 
pentru cei cu un anumit statut. 


ti et DATAA O 7 


‘SOF Tatere 


+9 pas 


Dar, dincolo de şcolile cu arhitectură gotică reală sau falsă, 
englezii se îngrămădeau, ca niciodată până atunci, pe 
peroanele gărilor sau străzile comerciale ale oraşelor. Era 
nevoie de un nou şi subtil cod vestimentar, pentru ca bărbaţii 
care fuseseră la şcolile publice să se poată repera, dar fără a 
se expune unor agresiuni şi tâlhării. Etalarea luxului 
aristocratic a fost pusă deoparte şi înlocuită de îmbrăcăminte 


cu aspect mai modest, dar scumpă, care trebuia schimbată 
exact la timpul şi la locul potrivit. 

Chiar cel mai mic amănunt greşit putea fi dezastruos. Într-o 
dimineaţă de iulie a anului 1881, anglofilul conte Ompteda 
(strămoşul său condusese trupele germane imperiale în 
bătălia de la Waterloo) s-a trezit că toată lumea se holba la el 
în Picadilly Circus. Tulburat, s-a întors în mare grabă acasă şi 
s-a privit în oglindă: 


Asta era! Purtam o vestă a/bă, modestă, dar în mod fatal vizibilă 
sub haina lungă până la genunchi. Şi vai! era singura vestă albă 
din tot Picadilly-ul. 

Odată ce observai vesta modestă corectă a unui bărbat, şi 
altele asemenea, i te puteai adresa - iar atunci totul avea să 
devină clar. Din anii 1870, accentul care avea să fie cunoscut 
drept received pronunciation sau RP, adică pronunția 
acceptată, era unicul permis. Bineînţeles că acesta era cel al 
Angliei de Sud. 


Accentul care se aude cel mai des în vorbirea de zi cu zi a 
familiilor din sudul Angliei ai caror membri au fost educati la 
marile scoli publice cu internat. 


Dupa cum il defineste Daniel Jones, guru al RP-ului (1916) 

Se nascuse o noua elita, mai larga ca oricand, ai carei 
membri erau capabili să se repereze instantaneu unii pe alţii, 
indiferent că se aflau în Mayfair-ul londonez ori în Madras-ul 
indian. Cu aceeaşi educaţie clasică, cântând aceleaşi imnuri 
anglicane, îmbrăcaţi în acelaşi mod (corect), jucând aceleaşi 
meciuri (cu fairplay) şi vorbind cu acelaşi accent (RP), 
bărbaţii aceştia au ridicat terenuri de tenis, de cricket sau de 
rugby de la Cork la Calcutta, la fel ca romanii care 
construiseră forumuri, băi şi colonade. 


Educa-ti fiii după un Fii binevenit în 
anume program ca să-i faci de jos ale elitei 


Fă bani + să se imbrace, să vorbească == al cărei prestig 
şi să simtă diferit de susținut de ele 
englezii de rând ereditar 


Cum să pătrunzi în elita Angliei, cca 1810 


Oamenii de rând imitau de zor ordinea conducătoare atât 
de sigură de sine. Cricketul în special a născut un soi de 
coeziune națională, un forum atent reglementat în care 
englezilor de rând le era permis să trimită cu viteză bile tari 
ca piatra spre nobilii regatului. Vizitatorilor străini nu le 
venea să-şi creadă ochilor. Unui aristocrat rus venit în vizită 
cricketul i s-a părut distractiv, aşa că s-a alăturat unei echipe 
de unsprezece formate pe loc: 


A fost lovit din toate părțile, iar după aceea şi-a exprimat 
convingerea că aventurile spiritului erau de preferat. 


Daily News, 3 august 1865 

Anglia victoriană părea, în sfârşit, a fi cu adevărat o 
națiune. Partidul Conservator (numit astfel în 1834) era 
teoretic urmaşul regaliştilor de secol XVII [tabăra Tory]; 
Partidul Liberal (numit astfel în 1839) era, teoretic, 
descendentul parlamentarienilor [tabăra Whig]. Dar era atât 
de puțină ideologie în cele două, încât W.E. Gladstone a putut 
să plece de la tories pentru a-i conduce pe liberali, în vreme 
ce presupusii reactionari susținători ai anglo-catolicismului 
din partidul Tory au ales un strălucit scriitor evreu, Benjamin 
Disraeli, pentru a-l înfrunta în marile dueluri parlamentare ale 
epocii. Nu a fost o coincidență faptul că, pentru prima oară 


de la Shakespeare încoace, Anglia a dat prin Charles Dickens 
un scriitor capabil să vorbească atât pe limba celor de jos, 
cât şi de sus. Unită, a exercitat o atracţie irezistibilă asupra 
celorlalte națiuni ale Regatului Unit. Elitele acestora 
adoptaseră de mult timp engleza ca prima lor limbă, iar 
acum masa oamenilor de rând le urma, preluând limba 
saxonilor după mai bine de o mie de ani de rezistenţă. 
Engleza devenise cea mai tare, iar unii au început să creadă 
că era şi cea mai tare din lume. 


Deşi germanii, francezii şi ruşii ţin probabil la fel de mult ca 
galezii sau irlandezii la vechile lor forme de vorbire, acestea sunt 
în mod sigur condamnate să sucombe sub a noastră. 


Henry Mayhew (fondatorul revistei Punch),1864 
Cât de puternic părea Regatul Unit! În Războiu/ Crimeii 
(1853-1856), a învins împreună cu Franţa Rusia pe propriul 
ei pământ. Răscoala Sipailor (1857) a fost crunt înăbuşită, iar 
acordul de comerţ liber a fost impus Chinei în urma celui de- 
al Doilea Război al Opiului. 


Deschiderea Chinei este indubitabil una dintre cele mai evidente 
cauze ale acestei minunate şi, în ochii unora, inexplicabile 
prosperitati care, în mijlocul primejdiilor din Europa şi al 
convulsiilor din America, pare a se aşterne precum razele soarelui 
peste aceste insule. 


The Times, 23 mai 1864 
Ţara a intrat triumfătoare în deceniul al şaptelea, aparent 
capabilă să-şi lărgească pieţele tot mai mult şi mai mult, 
indiferentă la nevoile ţărilor mai puţin norocoase. 


Ineluctabilul Continent 


Era însă o iluzie. Regatul Unit nu a fost niciodată un 
adevărat hegemon. PIB-ul a atins 9,1% din totalul mondial în 
1870, dar nu a fost niciodată mai mare decât cel al Franţei şi 
Germaniei combinat (în comparaţie, PIB-ul SUA a ajuns la 


40% în 1960). Imperiul Britanic depindea de o Europă stabilă 
şi agreabilă din punct de vedere politic, iar elita sa ştia acest 
lucru. Cea mai vagă probabilitate a unui atac de peste 
Canalul Mânecii era suficientă pentru a determina o reacţie 
aproape isterică. În 1859, o nouă şi unică navă de război 
franceză construită din lemn, dar cu înveliş metalic (La 
Gloire) a oferit Franţei un avantaj tehnologic asupra Marinei 
Regale. În următorul an, a fost la rândul ei depăşită de nava 
HMS Warrior (1860) construită în totalitate din metal, iar 
Regatul Unit a început să construiască de-a lungul țărmului 
un sistem de forturi revoltător de scump, care nu avea să fie 
folosit niciodată. 


Teoretic indestructibile, Nebuniile lui Palmerston (cum au ajuns să fie nui 
dinainte de a fi terminate) pot fi si azi vizitate de la Cork până la Dover. € 


apogeul puterii sale, Regatul Unit a știut că de fapt ceea ce conta era E 


1880 


O singură zi, 28 iulie 1866, ilustrează perfect poziţia 
Regatului Unit ca putere globală, dar una ineluctabil legată 
de Europa. După un deceniu de încercări eşuate, legătura 
telegrafică cu America a devenit realitate. Dintr-odată, 
bursele de la Londra şi New York deveniseră o unică zonă de 
informatie. IT-ul pentru globalizare era gata de funcţionare. 


Tht Anglo America piine et Celearaph Cupa, 


télasusaio inte 


FOUR CABLES TO AMERICA 
(DUPLEX SYSTEM: 


= ae =~ 


Cu toate acestea, prima stire transmisa peste Atlantic in 
acea zi a fost despre cum Prusia a zdrobit Austria in ce mai 
mare batalie europeana dintre 1815 si 1914. Peste alti patru 
ani, in 1870, Prusia a mai dat o lovitură, învingând Franţa lui 
Napoleon al Ill-lea în şase săptămâni. La început, unii din 
Anglia şi-au închipuit că acesta era un lucru bun: Parisul 
fusese o ameninţare pentru Londra ca piaţă financiară de 
importanţă mondială. 

În privinţa banilor şi a capitalului trebuie să amintim că 
abundența care există provine din faptul că Londra este marele 
centru financiar al lumii. 


Gentleman's Magazine, 1870 


Curând însă, Anglia avea sa fie bântuită de frică. 
Bestsellerul de neoprit al anului 1871 a fost Bătălia de la 
Dorking, un roman impanat cu numeroase detalii militare 
convingatoare (autorul sau era un locotenent-colonel activ) 
care prezicea invazia şi ocuparea Europei de Noul Imperiu 
German. Prim-ministrul Gladstone în persoană a fost nevoit 
să amintească publicului că era o lucrare de ficţiune. 

Disraeli, noul prim-ministru conservator (din 1874) a înţeles 
că Anglia trebuia cu orice chip să se implice din nou în 
Europa. 


Balanța puterii a fost complet distrusă, iar tara care suferă cel 
mai mult şi simte efectele acestei schimbări este Anglia. 


Benjamin Disraeli 

În 1875 a realizat inimaginabilul, încheind o alianţă cu 
Rusia pentru a împiedica un nou atac al Germaniei împotriva 
Franţei. Peste trei ani, a schimbat taberele. La Congresul de 
la Berlin (1878), în ultimul minut, după discuţii la ore de 
noapte cu Cancelarul de Fier al Germaniei, Otto von 
Bismarck, a fluturat perspectiva unei alianţe anglo-germano- 
austriece împotriva Rusiei. 


Sah m 

Invincibila armată Pee: intercontit 
prusaca combinata Invincibila A _ pentru Ru 
cu trupele germane/ + Manna Regală — Balcani, B: 
austro-ungare Marea Ne 
India, 


Bismarck a fost tentat. Ambasadorul său din Londra a 
raportat despre starea de spirit războinică: grupări antiruseşti 
cunoscute drept /ingoes - care şi-au primit numele după un 
cântec de music-hall la modă în acei an (We dont want to 
fight, but by jingo if we do... Nu vrem să luptăm, dar ai naibii 


să fim dacă n-o facem...) hălăduiau prin oraş, stricând 
adunările  pacifiştilor şi chiar spărgând geamurile lui 
Gladstone. Cancelarul de Fier a muşcat momeala. Disraeli i-a 
scris reginei Victoria (care îl adora fiindcă o făcuse 
împărăteasă a Indiei în 1876) că, înainte de a merge la 


culcare, am avut satisfactia de a sti ca Sankt Petersburgul s-a 
predat. 


EUROPE'S LATEST TREATY. 


GREAT BRITAIN'S TRIUMPH, 


CEL MAI RECENT TRATAT AL EUROPEI. 
TRIUMFUL MARII BRITANII. 
New York Times, 20 iulie 1878 


Lecţia din 1875-1878 era clară: dacă Regatul Unit ieşea în 
faţă şi făcea jocul pe cealaltă parte a Canalului Mânecii, 
putea fi arbitrul Europei. Prestigiul imperiului şi-a atins 
punctul culminant. Conducători din locuri îndepărtate o 
implorau pe regina Victoria să preia haturile guvernării din 
tara lor (în zadar, în cazul de mai jos). 


Dearest Madam, Cameroons River, Acqua Town, August 
your servants have join together and thoughts its better to write | 

loving letter which will tell you about all our wishes. We wish to have your. 
towns, We want to have every fashion altcred, also we will do accordir 
Consul’s. word. Plenty wars here in our country. Plenty murder and | 
worshipers. Perhaps these lines of our writing will look to you as an idle tale 
We have spoken to the English Consul plenty times about having 1 
Government here, We never have answer from you, so wo wish to write you ¢ 
When we heard about Calabar River, how they have all English laws in t 

and how they have put away all their superstitions, oh, we shall be very glad 


Calabar now. 
j E =e RING ACQUA 
Bie PRINCE DIDO 4 
PRINCE BLACK 
PRINCE JOE G: 
PRINCE LAWTC 


Dragă Doamnă, Râul Camerunului, Acqua Town, 7 august 1879 


Noi servitorii voştri ne-am adunat şi ne-am gândit că mai bine vă scriem o scrisoare frumoasă şi 
iubitoare care să vă spună dorinţele noastre toate. Dorim să avem legile voastre în oraşele noastre. 
Dorim ca orice obicei al nostru să fie schimbat, de asemenea vom face după cum spune Consulul 
vostru. Multe războaie în ţara asta a noastră. Multe omoruri şi mulţi care se închină la idoli. Poate că 
rândurile acestea ale misivei noastre vi se par vorbe goale. 

Am vorbit cu Consulul englez de multe ori să avem un Guvern englez aici. Nu am primit niciodată un 
răspuns de la Voi, aşa că am dorit să vă scriem chiar noi. 

Când am auzit despre Râul Calabar, cum de ei au toate legile engleze în oraşele lor şi cum au dat 
deoparte toate superstiţiile, oh, tare fericiţi am fi dacă am ajunge la fel cu Calabarul. 
Suntem noi, 

(semnaţi) REGELE ACQUA 
PRINŢUL DIDO ACQUA 
PRINŢUL BLACK 
PRINŢUL JOE GARNER 
PRINŢUL LAWTON 


Triumfător, Disraeli era mai mult ca sigur că va câştiga 
alegerile generale din 1880, mai ales că el însuşi acordase 
drept de vot unui milion de bărbaţi în plus, prin a Doua Lege 
de Reformă Electorală (Second Reform Act, 1867). 


Pariul cu democrația 


Conservatorii nu şi-au dat seama cum o doză chiar mică de 
democraţie schimbase radical lucrurile. Gladstone însă a 


realizat. Campania din Midlothian a devenit Biblia strategilor 
electorali: avea aproape 70 de ani când a pornit din Londra 
într-un turneu maraton spre obscure circumscripţii electorale 
din Scoţia, identificate drept ţinte de sondajele locale, 
transformând campania sa într-o legendă. 


Campania a fost realmente gândită ca un eveniment media, 
acordând atenţie termenelor şi cerinţelor operaţionale ale 
jurnaliştilor care relatau de la faţa locului, şi concepută a avea un 
impact maxim în ziarele de dimineaţă şi de seară. 


Paul Brighton, Original Spin, 2015 

Niciun membru al elitei nu făcuse vreodată atâta curte 
oamenilor obişnuiţi sau jurnaliştilor. Imperiul Britanic, a spus 
Gladstone, trebuie să fie un exemplu moral, încurajând 
Europa să fie paşnică, dar fără amestecuri inutile. Religia 
Progresului propovăduia că întreaga lume va urma cu 
siguranţă o ţară elevată, a păcii şi bunăstării creştine, cu 
impozite mici şi luminată de soare! 

Odată ce Gladstone acaparase primele pagini, lumea 
urmărea campania aşa cum ar face azi cu o campanie 
crucială din SUA. 


Din India şi Asia Centrală până la popoarele din Peninsula 
Balcanică, de la Stambul la Roma şi Sankt Petersburg, toţi ochii 
sunt indreptati asupra marii bătălii electorale care se desfăşoară 
acum. 


The Times, 3 februarie 1880 


Spre groaza Victoriei şi a lui Bismarck în egală măsură, 
Gladstone a înregistrat o victorie covârşitoare, lăsând 
plănuita alianţă anglo-germano-austriacă împotriva Rusiei de 
izbelişte. Bismarck s-a văzut legat de Austria ca unic aliat al 
său. Rusia, dornică de răzbunare, s-a îndreptat spre Franţa, 
care a primit-o cu bucurie ca pe acea putere care avea s-o 
ajute să şteargă înfrângerea din 1870. Imediat după 


retragerea lui Gladstone din Europa, în 1880, s-a produs şi 
alinierea planetelor pentru 1914. 


Britania lui Britania lui 


Disraeli: implicat A a Europa u 

[ israeli implicată Europa i Gladstone: evirând A me 
“uropi ` ' ; ‘ 
ne it „Amestecuri i 

menţinând propria « 


inutile” 
Balanta Purei 


William al poporului (People’s William), Cum a ajuns sa fie 
poreclit Gladstone, si-a consolidat victoria, oferind drept de 
vot unui număr şi mai mare de bărbaţi prin a Treia Lege a 
Reformei Electorale (1884) şi creând circumscripţii electorale 
numeric egale (1885). 

Gladstone trebuie să fi fost sigur că democraţia avea să-i 
tina pe liberali veşnic la putere. Un nou partid radical spera 
chiar mai mult de atât. Primul strămoş al Partidului Laburist, 
Federația Social-Democrata (1881), a fost întemeiată, 
finanțată şi condusă ca o moşie personală de H.J. Hyndman 
(despre care se spune că era furios că nu primise aşa-numitul 
cricketing blue de la Cambridge, adică distincţia ca 
participant la supremele competiţii sportive, în acest caz 
meciurile de cricket, dintre Oxford şi Cambridge). Printre 
membrii ei se numărau liderul mişcării Arts and Crafts, 
Willliam Morris, fiica lui Karl Marx, Eleanor, şi viitorul lider 
laburist George Lansbury. Ca orice membru renegat al elitei, 
care încerca să câştige de partea lui englezul de rând, 
Hyndman a proslăvit o epocă de aur pierdută: 


„„„Anglia fericită, pe scurt... pentru binele celor multi, şi nu în 
folosul celor puţini. 
Dar atât liberalii, cât şi socialiştii şi-au făcut greşit 
socotelile. Votarea în masă a scos imediat la suprafaţă cel 
mai puternic inamic al Regatului Unit: vechile sale naţiuni. 


Condamnati de democrație 


Regatul Unit fusese întemeiat de către şi pentru o elită 
unită. Nimeni nu întrebase vreodată ce credeau popoarele 
sale. Din momentul în care au putut să-şi folosească voturile, 
irlandezii, scotienii şi galezii de rând le-au folosit ca să-şi facă 
cunoscute, explicit sau implicit, cererile naţionaliste. 

La rândul lor, englezii au votat de la bun început pe vechile 
lor direcţii tribale. Continuau să existe complicaţii regionale 
legate de religie. Sud-vestul şi Anglia de Est erau prin tradiţie 
nonconformiste, deci anti-7ory. Lancashire îşi urmărea 
propria sa micropolitică: aici frica şi ura faţă de irlandezii 
catolici din Liverpool (care au şi ales ca membru al 
Parlamentului un naţionalist irlandez de fiecare dată, din 
1885 până în 1929) i-au îndepărtat pe englezii protestanți de 
liberali. Dar cel mai important factor, valabil până în ziua de 
azi, era acesta: din momentul când englezii din sud-est au 
obţinut drept de vot, au fost şi au rămas conservatori. 


1868 
m Tory 


Liberali 


ENGLEZII INCEP SA VOTEZE TRIBAL 
Din 1885, votantii englezi au format un bloc Tory practic impenetrabil 
Liberalii au reușit doar o singură data să-l spargă, în 1906, așa că au fost r 
mult să se bazeze pe o alianță cu englezii din Nord plus celții. Acest lucru 
parte adevărat și pentru laburistii de mai târziu. 
Gladstone a rămas la putere doar avându-i pe celți de 
partea lui. Aceasta a însemnat primul proiect de lege privind 


autoguvernarea Irlandei (Home Rule bill), primul secretar de 
stat dedicat pentru Scoţia şi sprijin public pentru campania 


galeză zgomotoasă, şi chiar violentă, împotriva taxelor 
percepute de Biserica Angliei. 
Uneori, valurile mici anunţă curenţi de adâncime. Rugbiul 
era sportul tipic al elitei Regatului Unit educate în şcolile 
publice cu internat. Dar exact în timp ce se formau coalitiile 
externe, irlandezii, scotienii si galezii au înfiinţat Uniunea 
Internațională de Rugbi (International Rugby Football Union, 
1886), punând sub semnul întrebării pretenţia Angliei de a fi 
patria rugbiului. Nouă ani mai târziu, nordul Angliei s-a 
desprins si el de Rugby Football Union, înființând Liga de 
Rugbi (Rugby League). 
Echipa nationa 
a Angliei inaint 
meci împotriva Se 
Acesta a fost apog 
Unit, cu elita s; 
1886, oamenii a 
voteze pe direcţii 
sportivii lor de eli 
să conteste preten 
Sud de a fi deţinăr 


joculu 


Disoluţia lentă a Regatului Unit a început fix atunci când se 
impunea o politică externă fermă şi raţională. Fiindcă, în 
1887, nu era prea greu să vezi că un război major se 
pregătea în Europa şi care aveau să fie taberele. 


Există astfel certitudinea izbucnirii, mai devreme sau mai târziu, 
a unui conflict între Germania şi Franţa, precum şi probabilitatea 
maximă ca acesta să fie grăbit de avansul Rusiei în Europa de Est 
ori urmat deîndată de un asemenea avans. Acest avans va scoate 
armatele Austriei pe câmpul de luptă. 


Freeman's Journal, 19 decembrie 1887 


De care parte avea să se poziţioneze Imperiul Britanic? 
Puterea şi bogăţia sa aveau să încline în mod sigur balanţa. 
Era o alegere dificilă: Franţa şi Rusia erau marii competitori 
imperiali, dar Germania era pe cale de a deveni marele rival 
în plan industrial. Dar încă mai era timp pentru a cumpăni. 
Nicicând, în istoria conflictelor, o mare putere ca aceasta nu 
avusese parte de atât de mult timp pentru a lua o decizie. 

Insă Regatul Unit era paralizat de forţele naţionaliste din 
interior. Gladstone era hotărât să recâştige puterea, dar nu o 
putea face decât cu ajutorul irlandezilor; prin urmare 
Chestiunea irlandeză a fost subiectul ce a dominat 
Parlamentul din 1886 până în 1895. A promis de asemenea 
separarea religioasă pentru Scotia si Tara Galilor (adică o 
descentralizare în stil victorian): orice ar fi putut să scoată 
din joc blocul conservator de neclintit din Sud. Nu e de mirare 
că guvernele s-au străduit din răsputeri să evite opţiuni de 
politică externă pe viaţă şi pe moarte. 


Orice se va întâmpla va fi cât se poate de rău şi, prin urmare, e 
în interesul nostru să se întâmple cât mai puţine lucruri cu putinţă 


Lordul Salisbury, 18872 


Imperiul versus naționalismul englez 


Ce i-a împiedicat oare pe conservatori să devină ei înşişi 
nationalisti, să scape de naţiunile mai mici şi să guverneze 
pe vecie Anglia (din Sud, bineînţeles)? Motivul era simplu: 
elita Sudului nu a fost niciodată naționalistă şi nici nu avea 
de gând să devină. După cum a spus poetul lor preferat, 
Kipling: Ce ştiu ei despre Anglia cei care numai de Anglia 
ştiu? 

Când spuneau Anglia nici măcar nu se refereau la întreaga 
tara. Se gândeau la sediul central al imperiului, o reţea de 
zone din Sud, din care făceau parte: marile şcoli publice cu 


20 Cu mulţumiri pentru Tom Holland. 


internat, Oxbridge, conacele de la ţară, cartierele bune ale 
Londrei şi comitatele din jurul ei, evenimente precum 
meciurile de cricket de pe Lord's, regatele de la Henley sau 
Cowes, Inns of Court cu asociaţiile lor de jurişti, Parlamentul, 
Garda, palatul St. James etc. Anglia lor era Sudul, o viziune la 
fel de putin legată de un loc real, ca accentul şi pronunția 
acceptată pe care le foloseau toţi. 


Am ieşit de după un colţ al dealurilor Downs. La picioarele 
noastre se întindea covorul auriu şi verde al ținutului Weald din 
Sussex. Dintr-odată, sub ochii noştri, dintr-un drumeag ascuns de 
pe cealaltă parte s-au ivit copoii de South Down alergând... Am 
rămas tacuti. Văzuserăm cu toţii ceva sfânt. Văzuserăm Anglia. 
Niciunul dintre noi nu va fi vreodată în stare să redea ce am văzut; 
niciunul dintre noi nu va uita vreodată. 


S.P.B. Mais, 1922 


Elita imperială britanică nu agrea nati 
Nicolas Roderick O'Connor, ambasa 
în Rusia, era un irlandez catolic. Fii 
descendent al înaltei aristocrații din v 
gaelică, se simţea acasă și în cercurile 
londoneze unde un simplu doctor sau 
abia dacă ar fi fost salutați 


Conducătorii imperiului îi dispreţuiau pe cei care se indoiau 
de imperiu, numindu-i Little Englanders, şi nu aveau de gând 
să-şi pună în joc destinul global pentru a fi pe placul unor 
votanti. Dar acei votanti aveau acum putere şi era, prin 
urmare, nevoie de o poveste care să-i convingă să susţină 
elita imperială. Drept care, după 1885, Partidul Conservator a 
devenit populist, susţinând că ar fi partidul care apără 
drepturile oamenilor obişnuiţi împotriva supraimpozitării, a 
competiţiei străine, a imigranţilor şi a legilor liberale, 
chipurile benefice, privind vânzarea şi consumul de alcool. 
Dar toate acestea ascundeau de fapt apeluri către englezi în 
cadrul unui patriotism mai larg al Uniunii, Coroanei, 


Imperiului -, partidul transformându-se între timp în Partidul 
Conservator și Unionist. 

Irlanda, Scoţia şi Ţara Galilor au avut mereu, pe faţă sau 
implicit, politicieni nationalisti. Anglia nu a avut niciodată, 
deoarece conducătorii ei nu erau naţionalişti. Treaba 
votantilor englezi era să salute drapelul Regatului Unit - 
Union Jack -, încât cei aflaţi la conducere să poată continua 
să guverneze peste un sfert din mapamond. Kipling a spus-o 
pe faţă: 


Bieti oameni de pe stradă se ceartă, pufnesc şi se fălesc, 
Ridică fruntea în tăcere, salută răguşit Steagul Englez... 
Ce-i Steagul Angliei? Aveţi doar răsuflarea-mi a-nfrunta, 


Aveţi doar fluturarea-mi a cuceri. Mergeţi înainte, căci acolo e! 
Or, exact asta se întâmpla. Elita i-a lăsat în urmă pe bieţi; 
oameni de pe stradă şi a mers înainte. Sau, cel puţin, banii 
lor. 


Globalizare şi o nouă diviziune 


Lumea dezvoltată a intrat în criză între 1873 şi 1896. Cu 
toţii au luat măsuri protectioniste. Nu însă şi Regatul Unit. 
Clasa lui conducătoare era conectată ca nimeni altcineva la 
noile pieţe ale lumii, unde câştigurile erau mai bune decât în 
Regatul Unit. Cine să-şi dorească bariere între pieţe? În 
niciun caz ei. 


Nicio altă economie majoră nu şi-a plasat în proporţie atât de 
mare acţiunile în străinătate. Intre 1865 şi 1914, mai mult capital 
britanic fusese investit în Americi, decât în Marea Britanie însăşi. 

Niall Ferguson 

Niciodată până atunci, şi de atunci încolo, nu a existat o naţiune 
care să dedice atât de mult din venitul şi economiile sale naţionale 
formării de capital în străinătate. 


Michael Edelstein 


Pe măsură ce atelierul lumii a devenit bancherul dezvoltării 
lumii, Londra şi hinterlandul ei au început să se decupleze şi 
să-şi ia zborul pe aripile unor venituri invizibile. 

Cu aceasta, egalitatea pe cale sa fie atinsa intre Nordul si 
Sudul Angliei s-a incheiat. lar lucrurile se inrautateau. Se 
ivisera zorii celei de-a doua Revolutii Industriale. In vreme ce 
rivalii (in primul rand, Germania si SUA) se reinzestrau pentru 
noi produse electrice, chimice, automobilistice, Regatul Unit 
ramanea in urma. Din 1896, chiar si flota Marinei Regale 
folosea pentru blindaj tabla de otel special a germanilor de la 
Krupp, produsa sub licenta de firme britanice. Balanta de 
plăţi depindea tot mai mult de extractia şi exportul de 
cărbune. La fel ca petrolul din zilele noastre, aceasta 
industrie nu presupunea o înaltă tehnologie, dar era extrem 
de profitabilă - atâta vreme cât existau zăcăminte şi toată 
lumea folosea cărbune. 


Până la 1870 


La sfârșitul anilor 189 


= Londra și 
Regatul Unit A $ 
E; i hinterlandul Britania E 
Centrat pe Anglia ZE i ritania 
Servicii financiare, Baral 
unită-investind în tara, investind capital în 
atelierul lumii, arbitrul străinătate, arbitrul export și 
Europei, dominând Europei, dominând necali! 
Imperiul Imperiul 


Se dezvoltau astfel două ramuri economice diferite: 
sectorul financiar bazat pe informaţie în sud-estul Angliei; 
locuri de muncă necalificată, cu termen limitat în Britania 
Exterioară. 


Coboară focul 


În 1896, Victoria l-a depăşit pe George al Ill-lea, devenind 
monarhul cu cea mai lungă domnie din istoria Angliei. În 
vreme ce se pregăteau de sărbătoare (care, la cererea ei, a 
fost amânată pentru 1897, când aveau să se împlinească 60 
de ani de domnie), britanicii îşi puteau spune că imperiul lor 
era cel mai mare care existase vreodată. 

Dar ceea ce citeau arăta că erau conştienţi că zilele 
măreției apuseseră. Bestsellerul de neoprit al anilor 1896- 
1897 a fost Made in Germany de E.E. Williams. Având drept 
titlu modul de etichetare introdus cu 10 ani în urmă, cartea le 
explica englezilor că Germania nu era doar un rival economic 
oarecare, ci intrase într-o rivalitate pe viaţă şi pe moarte cu 
ţara lor, luptând din răsputeri pentru a pune capăt 
supremaţiei Britaniei. Cititorii care preferau ficţiunea (pură), 
se puteau delecta, chiar dacă o sarbatoreau pe regina- 


împărăteasă, cu două romane ce apăruseră chiar în acel an: 
unul în care se povestea despre distrugerea Surrey-ului de 
către o tehnologie extraterestră de neoprit (Războiul lumilor), 
celălalt care descria Londra bântuită de un vampir (Dracula). 


In 1896-1897, la Viena, Sigmund Freud elabora teoria sa cu privire la 
vreme ce englezii devorau cărți care vorbeau despre prăbușire, distruge! 


Însuşi Poetul Imperiului, Kipling, a introdus o notă fatalistă 
în poezia sa prilejuită de Jubileul reginei: 


De depărtări chemate, navele se duc; 
Pe dune şi promontorii coboară foc: 
O, şi a noastră pompă de mai ieri 
Una e cu cea din Tyr şi Ninive. 


,Recessional” de Rudyard Kipling, 1897 
Vocile raţionale au arătat că existau motive reale ale 
relativului declin - şi, de asemenea, soluţii reale. 


De ce nu procedează fabricantii noştri precum cei germani, să-şi 
trimită fiii la fabricanți mai buni decât ei, în loc să-i crească pentru 
a deveni gentlemeni care nu fac altceva decât să tragă cu puşca 
şi să vâneze? 


J.W. Logan, membru al Camerei Comunelor 
Dar asta ar fi însemnat să se schimbe totul. Din fericire, 
Henry Newbolt?! avea un alt răspuns: dacă toată lumea s-ar 
comporta ca băieţii dintr-un internat, învăţaţi cu regulile 
jocului de cricket, totul ar merge bine, cu tot echipamentul 
militar defect: 


Mitraliera Gatling s-a blocat şi Colonelu-i mort, 
lar regimentul tot, orbit de fum şi praf... 
Dar vocea unui şcolar insufleteste frontul: 


„jucaţi! Jucati! Jocul jucaţi până la capăt!” 

Nelson si Wellington se bazaseră pe forte armate 
antrenate; victorienii nervoşi erau invitaţi să se bazeze pe 
supraputerile elitei lor provenite din internatele şcolilor 
publice. 


Capitaliştii gentlemeni 


Nicio prelegere despre necesitatea unei educatii tehnice ori 
a investiţiilor interne nu i-a putut opri pe membrii elitei să se 
transforme în capitalişti gentlemeni - fiindcă puteau. 

In ţările rivale, America şi Germania, bărbaţii nu erau 
expuşi aceloraşi tentaţii. America nu avea o aristocrație şi se 
dedicase cultului banilor fără să se ascundă. Germania 
continua să aibă o aristocrație ereditară reală în care era 
aproape imposibil să pătrunzi. Aşa că, într-un fel sau altul, 
americanii şi germanii care au făcut milioane au rămas 
oameni de rând şi s-au ocupat pe faţă de afacerile lor. 


21 Poet, istoric şi consilier guvernamental în materie de educaţie 
şcolară. (N.t.) 


Doar Anglia dispunea de o aristocrație ereditară adevărată 
care însă era deschisă banilor. La fel ca micii slujbaşi ori 
ţăranii liberi saxoni care se asimilaseră stăpânilor normanzi 
în secolul al XII-lea, industriaşii şi comercianții englezi din 
secolul al XIX-lea şi-au negat rădăcinile, devenind gentlemeni 
ce locuiau în conacele lor de la ţară. 


Cu cât o ocupaţie ori sursă de venit le permitea un stil de viaţă 
asemănător cu cel al clasei latifundiare, cu atât mai mare era 
prestigiul... Un „capitalist gentleman” nu dispretuia economia de 
piaţă, dar avea prea puţină consideraţie faţă de producţie. 


Martin Daunton, State and Market in Victorian Britain 


Acces fără limite la 
pieţe prin City-ul 


Posibilitatea de 
; de a fi asimilat 
londonez, telegraf elitei latifundiare 
și curier poștal în 

toată Europa 


Astfel s-a creat o diviziune engleză unică, în plan fizic şi 
cultural, între proprietarii de industrii şi sursa veniturilor lor - 
ceea ce era exact lucrul care bogatilor lumii li se părea atât 
de atrăgător. Toţi îşi doreau să se îmbrace, să vorbească şi 
să joace meciuri ca nişte gentlemeni englezi, petrecandu-si 
timpul cu aristocrați adevăraţi, netulburaţi de muncă, 
socialişti ori anarhisti, în peisajul britanic rural lipsit de ţărani. 


Viziunea a rămas, continuând să-i prindă în mrejele ei pe 
miliardarii americani, oligarhii ruşi şi alţii asemenea lor - 
precum si pe englezii proaspăt imbogatiti. Germanii înstăriți 
din epoca victoriană târzie nu doar că au preluat cuvântul 
„sport” şi numele jocurilor sportive individuale, dar, aşa cum 


Cultul 


capitali 
preferă i 


se vede din imaginea alăturată, o revistă ca aceasta îi putea 
iniţia în English Chat. 

Americanii care nu aveau probleme cu conversaţia în 
engleză erau în mod particular atraşi. Existând de acum şi 
curse transatlantice sigure şi luxoase, elitele din SUA şi 
Regatul Unit au devenit foarte curând mai mult decât nişte 
parteneri de afaceri. 


[Doctorul Watson citeşte cu voce tare dintr-un ziar] „Una câte 
una, conducerea nobilelor case ale Marii Britanii trece în mâinile 
vrednicilor noştri verişori de peste Atlantic... moştenitoarea 
californiană nu este unica beneficiară a unei alianţe care o va 
ajuta să facă tranziţia obişnuită de la o doamnă republicană la o 
aristocrată britanică.” 


„Altceva?” întreabă Holmes căscând. 


Conan Doyle, Aventura burlacului nobil, 1892 

Ideea că elita americană făcea mai mult sau mai puţin 
parte din familie a creat premisele unei relatii speciale în 
plan militar. Au existat între 1895 şi 1897 tensiuni serioase 
legate de decizia Americii de a controla America de Sud - dar 
în 1898, la Manila, fără a primi vreun ordin de la Londra, 
comandantul Marinei Regale de acolo a sărit în ajutorul 
marinei americane confruntate cu o escadră germană 
dornică să-şi arate puterea. Intervenţia acestuia a fost 
remarcată cu surprindere şi recunoştinţă în SUA. 


THANKSGIVING DAY AT MAN 


Observed by British as Well as A 
icans—Banqguet to Officers. 


Fericită întâmplare, căci, nu după mult timp, avea sa 
devină clar cât de vulnerabil era Imperiul Britanic. 


O rasă degenerată? 


În 1899, suspectându-i pe britanicii din Africa de Sud că 
urmăreau să-şi însuşească extrem de profitabilele lor mine 
de diamante (ceea ce era adevărat), republicile bure au 
declarat război. Armata britanică a fost umilită şi decimată în 
Săptămâna Neagră (decembrie 1899). Europa toată îşi freca 
bucuroasă mâinile. 


>= John Bull am Antang des zwanzigsten Jabrbunderts 


Caricatura 
satirizand in 
armatei brita 

impune in 18! 
generalilor 
reprezentati 

în Primul Raz! 


Patrioţii s-au înghesuit la secţiile de recrutare, dar poporul 
de bărbaţi ai Regatului, cel mai urban şi industrial din 
întreaga Europă, s-a dovedit în număr mare inapt de a fi 
combatant. Armata a respins mii de cereri înainte ca, din 
disperare, să coboare limita de înălţime de la 1,70 la 1,52 de 
metri. 


Ideea că britanicii 
punct de vedere 
supraputere a fost 
cu disperare, dar 
publicitare ca aceast 
ca să ne exprimăm 
blânzi, o imagi 


neadevărată a | 


Tânjind după un erou, presa l-a descoperit pe colonelul 
Robert Baden-Powell, care a rezistat în obscurul nod de cale 
ferată Mafeking unui asediu îndelungat al burilor (ceea ce nu 
l-a împiedicat să trimită de acolo misive brave). Când oraşul 
a fost eliberat în mai 1900, după 217 zile, englezii de acasă 
s-au grăbit să celebreze evenimentul cu surle şi trambite, 
ceea ce a dus la apariţia unui nou cuvânt, maffick, pentru a 
descrie fix acest tip de sărbătoare publică. 

Noul secol a început sumbru cu A/egerile kaki (Khaki 
Election) din 1900, al căror ton a fost dictat de Războiul 
Burilor, cu acuze şi teorii ale conspirației în ambele tabere. 
Conservatorii au finanţat o campanie a presei de scandal 
(yellow journalism), punând semnul egalităţii între /ibera!, 
Little Englander, pro-bur şi trădător, în vreme ce 83 de 
reprezentanţi ai sindicatelor, inclusiv fondatorul Partidului 
Laburist, Keir Hardie, au semnat o rezoluţie prin care se 
clama că acei capitalişti care cumpăraseră sau angajaseră 
presa atât din Africa de Sud, cat şi din Anglia, pentru a 
instiga la război, sunt in mare parte evrei. |n cele din urmă, 
Sudul s-a dovedit la fel de solid ca întotdeauna, iar apelul la 


patriotism în vreme de război a funcţionat şi în Britania 
Exterioară, iar conservatorii au învins. 

În 22 ianuarie 1901, regina Victoria a murit, fiind urmată la 
tron de regele Eduard al Vil-lea. Războiul împotriva celor 
câţiva fermieri buri a fost în fine câştigat în 1902, în parte, 
făcând uz de noua tactică a /agărelor de concentrare 
împotriva populaţiei civile, împotriva cărora s-au făcut auzite 
voci şi în Marea Britanie. Victoria a fost plătită de Imperiul 
Britanic cu 50.000 de morţi şi a lăsat în urmă un gust amar. 
Comitetul cu privire la deteriorarea fizică (Committee on 
Physical Deterioration, 1903) avea de investigat cauzele 
pentru care bărbaţii britanici erau atât de ne-barbati. Nişte 
personaje puse pe treabă au mixat sociologia şi biologia, 
elaborând analize despre rasa degenerată. 


[În East End] străzile sunt pline cu o rasă nouă şi diferită de 
oameni, mici de statură şi cu un aspect decăzut sau îndobitocit de 
prea multă bere. 


Jack London, The People of the Abyss,1903 


Înmulțirea celor înapoiaţi mintal, care se propagă acum într-un 
ritm nefiresc, nerestrictionata de bariere naturale, ba chiar 
ocrotită de condiţiile de viaţă civilizată, reprezintă o ameninţare 
teribilă pentru rasă. 


Churchill către Asquith, decembrie 1910 

Era de acum evident că noua şi puternica flotă de război a 
Kaiserului avea o singură posibilă ţintă. Marina Regală a 
răspuns cu revolutionarul cuirasat Dreadnought (1906). In 
acelaşi an, ziarul Daily Mail a publicat în foileton romanul The 
Invasion of 1910 a lui William LeQueux, la care s-au adăugat 
vânzători de ziare ambulanți îmbrăcaţi în uniforme prusace, 
hărţi contrafăcute şi un cuvant-inainte semnat de lordul 
Roberts, fost comandant-şef, care făcea campanie pentru 
mobilizare. 


BUBA 8 naman ia Fem 


THE INVASION OF 


WITH A FULL ACCOUNT OF THE SIEGE OF LONDOI 


WHAT LORD ROBERTS SAYS TO YOU: 


This Intensely Interesting Narrative by Mr. Wm. Le Queux begins | 
LONDON “DAILY MAIL” TO-MORROW. 


La alegerile din 1906, liberalii au luat-o înaintea 
conservatorilor în Anglia de Sud pentru prima şi unica dată, 
oferindu-le votanţilor nesiguri o portita: problema era 
corupţia, şovinismul războinic şi incompetenta din sânul 
blocului Tory. Totul ar fi bine, dacă Regatul Unit şi-ar schimba 
conducerea, ar menţine comerţul liber şi ar adopta o politică 
externă prietenoasă şi neprovocatoare. Această viziune roză 
le-a adus o victorie copleşitoare, în parte şi datorită unui pact 
secret cu noul Partid Laburist, care a câştigat 29 de locuri, 
dintre care niciunul la sud de Trent, cu excepţia estului 
Londrei unde a obţinut trei mandate. 

A VOTE FOR THE RADI 
VOTE ACAINST THE BRITISH 


Războiul de clasă si ameninţ 


Which is your side in the great fight— 


unui război real reprezentate p 
PEERS OR PEOPLE ? de campanie ale liberalilor (sz 

conservatorilor (4r.). 


Din păcate, marele amiral german von Tirpitz a văzut în 
această nouă politică prietenoasă şi neprovocatoare un semn 
de slăbiciune, aşa că a pus presiune şi a lansat propriile sale 
clone ale lui Dreadnought. Deîndată s-a auzit strigătul de 
luptă al conservatorilor - We want eight and we won't wait! / 
Vrem opt şi nu vom opta! - iar cancelarul liberal Lloyd 
George a fost nevoit să aprobe cuirasatele (cu care nu era de 
acord), precum şi pensii de bătrâneţe (cu care era de acord). 
Drept răzbunare, bugetul pe 1909 propunea niveluri de 
impozitare pentru bogaţi, cum nu se mai pomeniseră, şi a 
făcut în aşa fel ca totul să fie prezentat ca o bătălie între 
interesul naţional şi privilegiile taberei Tory. Conservatorii au 
ripostat, prezentându-se drept apărători ai Uniunii împotriva 
Germaniei, a radicalismului şi a autoguvernării [Irlandei - 
N.t.]. 


Războaie şi zvonuri de război 


În 1910, democraţia a întors în sfârşit Regatul Unit cu susul 
în jos. Au avut loc două alegeri generale crâncene, iar 
conservatorii au obţinut majoritate în Anglia, datorită 
solidului bloc sud-estic. Dar opoziţia liberală engleză, 
concentrată la nord de Trent, era sprijinită de Ţara Galilor, 
Scotia şi Irlanda. Anglia de Sud era prizoniera Regatului Unit 
- iar temnicerii ei se gândeau cum ar putea să încuie uşa şi 
să arunce cheia. Coaliția victorioasă a Britaniei Exterioare 
propunea acum mai mult decât autoguvernare pentru 
Irlanda. Pentru prima oară de la Acordul Tripartit din 1405, 
Anglia era ameninţată de divizare ca parte dintr-un plan 
măreț de federalizare a Regatului Unit: Autoguvernare peste 
tot (Home Rule All Round). 

Bărbatul cu această optică radicală era nimeni altul decât 
Winston Churchill, pe vremea aceea unul dintre liderii 
liberalilor: 


Nu ar fi nicio problemă, a declarat domnul Churchill, de a aplica 
sistemul federal la Scoţia, Ţara Galilor, precum şi Irlanda. 
Toate bune şi frumoase, celții ar fi putut să se bucure de 
națiunea lor în cadrul Regatului Unit. Dar ce se întâmpla cu 
englezii? 


Când a fost însă vorba de Anglia, a apărut o problemă reală. 
Anglia era atât de importantă şi cu o populaţie numeroasă... Dacă 
apărea, aşa cum era probabil să se întâmple, o divergență în 
simtire şi politică între Parlamentul englez şi Parlamentul imperial, 
conflictul dintre cele două corpuri legislative extrem de puternice 
putea să rupă statul în două. 

Or, mai mult ca sigur exista o divergență în simtire. Anglia 
votase majoritar cu conservatorii în şapte dintre cele opt 
alegeri de la a Treia Lege de Reformă Electorală. Scoţia şi 
Tara Galilor au votat cu liberalii de fiecare dată, iar irlandezii 
cu nationalistii. Anglia fiind atât de diferită şi atât de mare, 


cum ar fi putut cele patru naţiuni să colaboreze ca o 
federaţie? Exista un singur răspuns. 


Ar trebui să-şi asume sarcina de a diviza Anglia în mai multe 
regiuni cu autoguvernare... Lancashire... Yorkshire... Midlands... 
Londra... patru mari regiuni din Anglia cărora li s-ar putea acorda 
statutul de entitate politică, cu un mecanism politic efectiv. 


Guverne regionale 

1914-1916: Nu mai e loc pentru englezi. In ajunul Marelui Raz 
liberalii iubeau micile naţiuni, iar conservatorii imperiul, dar natior 
englez era repudiat de ambele tabere. 


În pofida majorităţii din Anglia, din pricina aritmeticii 
parlamentare a Regatului Unit conservatorii nu aveau cum să 
se opună Autoguvernarii peste tot - decât, poate, scoțând 
lupta în afara Parlamentului. Bonar Law, conducătorul lor, a 
declarat că existau /ucruri mai puternice decât majoritatile 
parlamentare; iar dacă loialiştii irlandezi se vor opune legii 
autoguvernării, n-ar exista vreo formă de rezistență pe care 
el să nu o sprijine (29 iulie 1913). Când ofiţerii armatei 
britanice din cazărmile de la Curragh, în Irlanda, păreau a fi 
cu adevărat pe cale să se revolte, Churchill a ripostat pentru 
liberali pe un ton şi mai amenintator: legea autoguvernării va 
fi aplicată, cu forţa dacă era necesar, căci existau /ucruri mai 
rele decât vărsarea de sânge, chiar pe o scară extinsă (14 
martie 1914). 

In vreme ce clasa politică se înfierbânta pe subiecte ce 
frizau războiul civil, Regatul Unit Exterior era într-o stare de 
semiinsurectie. În anumite zone din sudul Ţării Galilor, în Red 
Clydeside şi în Liverpool s-a decretat o semilege marţială în 
1911. În anul următor, prima grevă naţională a minerilor, la 


care au luat parte un milion de oameni, a ameninţat însăşi 
unitatea ţării. Tripla Alianță din 1914 a minerilor, a 
lucrătorilor de la căi ferate şi a celor din transporturi s-a 
prezentat în mod deliberat ca una dintre ligile militare ale 
Europei. 


O, Doamne, Tu care eşti Tatăl nostru al tuturor şi care singur 
faci omul să fie într-un gând cu celălalt, Te rugăm, în aceste 
vremuri de tulburare şi neliniste... 


Rugăciune trimisă spre folosinţă tuturor bisericilor de către 
arhiepiscopul de Canterbury şi York în ajunul Grevei naţionale a 
cărbunelui, 1912 
Regatul Unit fiind tot mai dezbinat, liberalii nu au îndrăznit 

să mărturisească şubredei lor alianţe de celți nationalisti si 
englezi nonconformisti (care aveau puternice tradiţii 
pacifiste) lucrul cel mai important în acel moment. Churchill, 
Lloyd George şi ministrul de externe, sir Edward Grey, erau 
de acum siguri că va fi război şi că, din nou, ţara va fi nevoită 
să facă intervenţii în Europa pentru a se salva. 

Lucru aproape de necrezut, în timp ce generalii plănuiau 
Forţa  Expediţionară Britanică, iar amiralii îşi echipau 
cuirasatele în acord cu marina franceză, publicul şi chiar şi 
cei mai mulţi membri ai cabinetului liberal erau convinşi că 
nu exista niciun plan în acest sens. Orice discuţie despre 
viitoare conflicte erau zvonuri lansate de conservatorii puşi 
pe război. Când Lloyd George a vorbit la Guildhall în 1912 
prea deschis pe această temă, a doua zi l-a rugat personal pe 
editorul de la Manchester Guardian să nu relateze cititorilor 
săi din Nord ceea ce spusese el despre chestiunea germană. 

Astfel că, în 4 august 1914, blocajul politicii Regatului Unit 
în era democraţiei a aruncat ţara, care pe faţă nu fusese 
aproape deloc pregătită, într-un război clar previzibil şi 
prevăzut încă din 1887. 


PARTEA A CINCEA 


RĂMAS-BUN VULTURILOR ŞI 
TRAMBITELOR 1914-2020 


Marele Razboi 


Din fericire, Imperiul Britanic era inca puternic. Australia si 
Noua Zeelandă erau dornice sa se înfrunte cu germanii in 
Pacific încă din anii 1890, aşa că au declarat război de cum 
au aflat de el, fără să fie măcar rugaţi. 

Dintr-odată, Regatul Unit s-a văzut unificat. Acum, că era 
nevoie de nave şi arme cât mai repede cu putinţă, Britania 
Exterioară cu industria ei nu mai era Cenuşăreasa economiei. 
Investiţiile care, ani de zile, se îndreptaseră spre străinătate 
erau acum repatriate. Războiul a reechilibrat economia şi a 
pus un pansament peste fisuri. i 

Dar n-a făcut decât să le panseze. Incrâncenarea disputelor 
antebelice nu a fost dată uitării, chiar şi atunci când era 
vorba de a fabrica arme. Nimeni din Anglia nu auzise încă 
cuvântul bolşevic: era vorba aici de un conflict industrial 
intern şi atât. 


Printre angajatori şi angajaţi expresia „după război” este mereu 
rostită... Convingerea că cel mai mare război din istoria lumii va fi 
urmat de o luptă economică pe o scară la fel de mare este extrem 
de răspândită. 


Economic Journal, martie 1916 
Şi chiar dacă luptau şi mureau împreună, bărbaţii Regatului 
Unit existau în lumi cultural diferite. La un moment dat, pe 
front, în 1915, soldaţii i-au provocat pe ofiţerii lor la un joc pe 
care ambele echipe îl numeau fotbal: 


Pentru ei, fotbalul rugbi - cel mai grozav dintre jocurile 
bărbăteşti - era doar un nume. Atitudinea lor, atunci când ofiţerii 
au ieşit pe teren, a fost de superioritate indulgentă - acea 
superioritate pe care o afişează un miner voinic în momentul în 
care comandantul de pluton coboară în tranşee să dea o mână de 
ajutor la săpat. Dar, în cinci minute, au rămas cu gurile căscate, 
uluiti şi scandalizaţi... desfăşurarea de brutalitate sălbatică şi 
neîngrădită cu care au fost trataţi de superiorii lor i-a şocat pe cei 
de faţă până în adâncul sufletelor lor sensibile. Urlete de indignare 
virtuoasă au izbucnit din gâtlejurile lor. 


John Hay, 1915 

Cu toate acestea, atât timp cât au luptat, bărbaţii Regatului 
Unit - inclusiv irlandezii în primele 18 luni - au strâns 
rândurile. Din nefericire pentru multi dintre ei, feldmaresalii 
Kitchener şi Haig s-au trezit depăşiţi de evenimente. Refuzul 
guvernului liberal de a recunoaşte că urma un război a făcut 
ca armata britanică să fie mică în comparaţie cu celelalte 
forte ale Europei. Ideea fusese mereu aceea de a construi 
lent o armată, de-a o antrena, iar apoi de-a lovi la momentul 
hotărâtor. Nenorocirea a fost că acel moment a venit prea 
repede. La sfârşitul anului 1915, armata franceză era 
înfrântă, ţarul pierduse teritorii bogate de mărimea Angliei, 
iar zepelinele bombardau Londra. Austria şi Germania fiind 
învingătoare, în 1916, Kitchener şi Haig n-au avut altă 
alternativă decât să treacă la ofensivă. 

Pe Somme (iulie-noiembrie 1916), noua şi uriaşa armată de 
voluntari prea putin antrenați a întrecut orice aşteptări, 
condusă - aşa cum cerea mitul cutezantei britanice (British 
Pluck) - de un număr ridicol de mare de tineri ofiţeri 
provenind din şcolile-internat (17% dintre ei au murit în 
timpul războiului, faţă de 12% dintre soldaţii de rând). 
Pierderile au fost îngrozitoare, iar câştigurile neglijabile - cu 
toate acestea moralul nu s-a prăbuşit, lecţia a fost învățată 
rapid, iar armata germană a fost zguduită ca niciodată până 
atunci. Între timp, flota Kaiserului a fost neutralizată numeric 


după bătălia indecisă a Jutlandei (mai-iunie 1916), iar 
blocada navală de nestrăpuns a început să sufoce inamicul. 

Englânderii deveniseră de acum inamicul numărul unu al 
Germaniei. Prin urmare, marina germană a dezlantuit un 
război submarin pentru a întrerupe comerţul vital al 
Regatului Unit cu America. Dar, în 1917, exact acesta a 
determinat în cele din urmă Lumea Nouă să intervină pentru 
a pune lucrurile la punct în Lumea Veche. Generalul 
Ludendorff a pus la bătaie tot ce se putea pentru a câştiga 
războiul înainte ca americanii să apuce să se desfăşoare. 
Bărbaţii Regatului Unit s-au ridicat la înălţimea ordinului 
disperat al generalului Haig de a rezista cu orice preţ, astfel 
că armata pe care orice ofiţer prusac o dispretuise în 1914 a 
prilejuit ceea ce Ludendorff însuşi avea să numească ziua 
neagră a armatei germane în bătălia de la Amiens (8 august 
1918), determinând colapsul militar, social şi moral al celui 
de-al Doilea Reich. In timp ce alte imperii se fărâmiţau, 
Regatul Unit - şi Imperiul Britanic - rezista (deşi abia o mai 
făcea în Irlanda). 


Lucrurile se destramă 


Părea o victorie. Bestia prusacă fusese înfrântă, imperiul 
era mai mare ca oricând. In realitate, Regatul Unit nu era 
doar mult mai sărac, cu datorii de război uriaşe (în primul 
rând la americani pentru arme şi mâncare), ci era măcinat de 
aceleaşi fracturi interne care îl aduseseră în pragul războiului 
civil în 1913-1914. Acestea s-au redeschis imediat după 
război. 


Imperiul Britanic la 1€ 


După doi ani de conflicte tot mai brutale în Războiul de 
Independenţă (1919-1921), Statul Liber Irlandez a desprins 
32 de comitate din Uniune. 

lese astfel în evidenţă o dată in plus ciudatenia Regatului 
Unit în era democraţiei. Fusese construit din 1536 până în 
1801 de o elită politică localizată în Anglia de Sud ca punct 
central al imperiului. Aparent, pierderea unei bucăţi din 
Regatul Unit ar fi trebuit deci să fie o lovitură teribilă - şi, 
într-adevăr, se străduiseră să păstreze Irlanda. Dar în 
momentul în care aceasta a plecat, partida Sudului a devenit 
de fapt şi mai puternică. Primele alegeri normale de după 
război au arătat şi de ce. In 1910, câştigarea a 344 de 
mandate parlamentare nu ar fi asigurat conservatorilor o 
majoritate confortabilă; în 1922, cu cele 92 de mandate din 
Irlanda dispărute, aceasta a fost obţinută. 


Anglia de Sud 
conservatoare plus 
Irlanda de Nord cu 


mici adaosuri d in 


Anglia de Nord rurală, 
Scoția și Tara Galilor 


Tara Galilor 
industrială, Scoția 
industrială, Irlanda, 
Nordul industrial al 
Angliei + Cornwall + 


Anglia de 


conservatoare 


Sud 


plus 


Islanda de Nord cu 


mici adaosut din 


Anglia de Ne 


yrd rurală, 


estul Londrei Scotia Și Tara Galilor 


Cu cât Regatul Unit era mai mic, cu atât mai puternică devenea Angl 


Această nouă balanță electorală a făcut ca divizarea 
politică Nord-Sud să devină şi mai clară. Inainte de război, 
confruntati cu trei națiuni celtice inerent ostile, conservatorii 
erau nevoiţi să lupte serios in Anglia de Nord. In noul Regat 
Unit micşorat, tot ceea ce trebuiau să facă era să asigure 
fericirea nucleului sudic. 


Căluşul din gura Nordului 


Printr-o coincidenţă sau nu, elita Sudului a pus atunci în 
mişcare un uriaş mecanism pentru a reface întreaga Anglie 
după chipul şi asemănarea sa. Sau, mai degrabă, după glasul 
ei. Raportul despre Predarea englezei în Anglia al lui sir 
Henry Newbolt (Jucati! Jucati! Jocul jucaţi până la capăt!) 
insista ca orice copil din Anglia să înveţe pronunția acceptată 
(RP) - ca şi cum ar fi fost o a doua limbă, dacă era cazul. 


Copiii care vorbesc în dialect trebuie să devină, cum de altfel se 
întâmplă adesea, bilingvi, însuşindu-şi şi engleza standard. 


Raportul Newbolt, 1921 
Noul BBC, fondat în 1922, a adoptat RP, iar la nivelul anului 
1926, două milioane şi un sfert de staţii de radio răspândeau 


pe calea undelor accentul şcolilor-internat private. Din nou, 
cei mai ambitiosi dintre englezi erau invitaţi: haideţi, vorbiti 
ca noi - şi diferentiati-va de propriul vostru neam. Cum RP se 
baza pe accentul Sudului, celor de acolo le era relativ uşor 
să-l prindă; în Nord, în schimb, trebuia să dai uitării cu totul 
modul în care ai învăţat să vorbeşti pentru a face saltul. 

You are invited to imagine the Coronation over, and that popular Northern rad 
safely back home in Oldham—and telling her friend Polly Ann all about it w 

Campania in favoarea RP, condusa de BBC, a ingemanat 
doua mari curente ale istoriei engleze: suprematia Sudului si 
divizarea culturală bazată pe limba pe care o foloseai în 
public. 


Diviziunea Nord-Sud devine ideologică 


La alegerile din 1924, foştii votanti liberali din Sud au ales 
conservatorii şi au rămas cu ei; foştii votanti liberali din Nord 
au ales laburiştii şi au rămas cu ei. În acest fel, divizarea 
politică Nord-Sud a fost definitiv consolidată. 


1923 
W lory/ unioniști 
Liberali/ alții 


Laburisti 


Partidul Liberal era englez si data dinainte de Uniunea din 
1707. Desi a ajuns sa fie identificat cu Britania Exterioara in 
timpul luptelor din secolul al XIX-lea, nu şi-a pierdut niciodată 
susţinătorii în Sud - până la acest moment. Partidul Laburist 
era cu totul alt animal. Se născuse din Regatul Unit, primii săi 
cinci lideri au fost scoțieni, iar în primele două decenii de 
existenţă nu avusese niciun fel de impact la sud de Trent, cu 
excepţia cartierelor sărace din vastul oraş-stat care era 
Londra. 

Conservatorii nu se mai înfruntau cu un partid rival genuin 
englez. Opozitia era acum un partid al Britaniei Exterioare 
(Anglia de Nord plus celții), numit Partidul Laburist. Acest 


lucru le-a întărit celor din Sud vechea suspiciune că într-un 
fel Nordul nu era tocmai englez. În fond, liniile frontului erau 
aceleaşi ca în 1461, 1642 ori 1848 (ori chiar ca atunci când 
baronetii din Nord s-au unit cu printisorii galezi împotriva 
familiei lui Godwin de Wessex sub Eduard Confesorul). 
Vechea luptă era acum infrumusetata cu ideologiile de 
secol XX la modă. Partidul Laburist, noua faţă a alianţei 
Britaniei Exterioare, susţinea că membrii săi erau cu toţii în 
mod instinctiv iubitori de pace, manati de spirit colectivist si 
internationalisti. Această imagine de sine a rămas 
neschimbată pentru multi scoțieni, galezi şi englezi din Nord. 


Oameni conduşi de generozitatea lor, de loialitatea lor; nu de 
interese şi impulsuri egoiste... acesta este obiectivul inspiraţiei 
socialiste care dă putere Mişcării noastre Laburiste. 


_ Ramsay MacDonald, lider laburist,1924 

Intre timp, ultima variantă a Partidului Sudului se considera 
a reprezenta Anglia Etnică Profundă. Aceasta e viziunea care 
poate fi găsită şi azi printre cei care iubesc hainele Barbour, 
ţinutul Cotswolds şi altele asemenea. 


Prezervarea  individualităţii engleze este esenţială pentru 
prezervarea tipului rasei... Pentru mine, Anglia este ţara, iar ţara 
este Anglia... Sunetele Angliei, loviturile ciocanului pe nicovală în 
fierăria de la tara, cristeiul înălțându-se în roua dimineţii, sunetul 
coasei pe tocilă... 


Stanley Baldwin, lider conservator, 1924 

Diviziunea Nord-Sud s-a blocat în 1924 si a fost înveșmântată in ideo 


de început de secol XX: fantezie internationalista versus mitologie natic 


O poveste cu două economii 


Oricum ai fi luat-o, englezii din Sud deţineau controlul, aşa 
că au făcut din economia lor o prioritate. În timpul războiului, 
standardul de aur (ideea că orice valută are o valoare direct 
legată de aur) a fost abandonat, permiţând Băncii Angliei să 
tipărească lire sterline câte considera că sunt necesare. 
Acum, însă, oamenii preferau să se încreadă în America, 
unde dolarul continua să fie ancorat în aur. City-ul era 
hotărât să intre din nou în competiţie, astfel că în 1925 
standardul de aur a fost reintrodus, fixând cursul liră-dolar la 
nivelul anului 1914, de aproape cinci dolari la liră, de parcă 
nimic nu s-ar fi întâmplat. Cursul realist ar fi fost de trei dolari 
şi jumătate la o liră sterlină. Faptul că City-ul şi-a permis să 
trăiască în trecut a fost o lovitură dată Britaniei industriale. 


Revenirea la standardul de aur a urcat preţurile la export până 
la un nivel inacceptabil. Investiţiile s-au prăbuşit, diversificarea s-a 
restrâns, iar reţelele comerciale care coordonau producţia 
Nordului s-au închis. 


UK North-South Divide, Jesus College, Cambridge 2015 
Rata şomajului în Nord a crescut vertiginos. Cele două 
economii din Anglia, Sudul şi Nordul, se confruntau acum 
direct: ce era bun pentru una era rău pentru cealaltă. 


Doar un singur câştigător 


În greva generală din 1926, milioane de sindicalişti s-au 
alăturat minerilor care au luptat zadarnic pentru a-şi apăra 
salariile. Greva din Sud a fost rapid înăbuşită, dar în zona 
minelor de cărbune a continuat luni de zile în condiţii tot mai 
grele, până când a fost înfrântă. 

Înainte de Primul Război Mondial, industria engleză a fost 
legată de minele de cărbune care îi asigurau sursa de 
energie. Au urmat însă electrificarea (Centra/ Electricity 
Board a luat fiinţă în 1925) şi telecomunicatiile moderne, 
astfel că fabricile se puteau muta oriunde. Şefii marilor 
concerne alegeau să-şi deschidă noile afaceri - ori măcar 
noile sedii centrale - cât mai departe de Nordul plin de zgură 
şi conflicte, şi cât mai aproape de centrul social, financiar şi 
internaţional care era City-ul. 


Stânga: Clădirea Hoover, Londra 1932. Dreapta: Lever Bros., pe vremur 
marile concerne industriale din zona Liverpoolului. In 1929, sediul său 
mutat la Londra. 


Marea Criză (1929-cca. 1935), declanşată de prăbuşirea 
Bursei americane şi înghețarea principalei surse de împrumut 
a lumii, a reprezentat ultima lovitură dată Nordului. 


Prea puţin se putea face pentru a înfrânge prejudecata 
industriaşilor legată de caracterul regiunilor aflate în criză, 
sărăcite şi inospitaliere... era atât de puternică, încât îi oprea şi pe 
cei mai activi întreprinzători. 


Întrunirea ministerelor cu privire la zonele lovite de criză, 1930- 
1931 


Antract: intră în scenă băieții buni 


În 1928, la Londra a avut loc premiera filmului Cântărețul 
de jazz, iar filmele au început să fie vorbite. Lumea întreagă 
a fost uluită, dar în Anglia acest lucru a avut un impact 
special, deoarece, aici, actorii nu erau dublaţi. America se 
adresa englezilor obişnuiţi pe limba lor - iar aceasta nu 


respecta RP-ul. 


În plus, acele voci americane ofereau, inconştient, o 
poveste profund engleză. Vechea divizare culturală engleză 
traversase, dupa cum a reieşit, Atlanticul. De la Robin Hood 
la Domnul Smith merge la Washington prin Casablanca, 
Rambo sau Star Trek, băieţii răi ai culturii de masă 
americane, fie că sunt o elită coruptă, nazişti, manipulatori 
de vârf, ruşi ori extratereştri, folosesc mereu limba împănată 
cu cuvinte franceze a elitei engleze. Băieţii buni, în schimb, 
vorbesc o limbă pe care oamenii lui Harold Saxonul ar fi 
inteles-o destul de bine. 


Serviciile pe care le-ai adus ţării tale vor 
fi luate în considerare. Rambo 


| Ei au tras primii, nu eu. 


Mi-ar plăcea să discutăm unele 
probleme ridicare de prezenţa ta pe 
pământ francez. Casablanca 


Banii tăi sunt buni la bar. 


Încerc să inteleg dacă aceasta este 
concepţia unui gentleman cu privire 
la natura acestui birou! Domnul Smith 
merge la Washington 


Nu am nici dreptate, nici nu sun 
nebun. Si mă simt bine. 


O asemenea insolenta ȘI pe Pia cca 
; Când se va sfârși, prietene, 


nu va mai fi nevoie să vin 
din nou la Nottingham. 


trebuie să incurajeze un 
apetit sănătos! Robin Hood 


Rezistența este furilă, veţi fi Ridicari scururile, cârmiri la 


asimilați! Star Trek stânga, deschideţi focul, daţi-i drumul! 


După ce 900 de ani au fost consideraţi oameni de mâna a 
doua, englezii de rând au descoperit din nou o lume în care 
eroii vorbeau pe limba lor. Nu e de mirare deci că, spre 
oroarea elitelor atât de stânga, cât şi de dreapta, oamenii au 
adoptat cu lăcomie cultura americană de la bun început. 


Nord sau Sud? 


Între timp, în Anglia reală, diviziunea Nord-Sud a devenit 
subiect de discuţie publică. In 1933, un autor extrem de bine 
vândut, J.B. Priestley, şi-a publicat jurnalul de călătorie 
intitulat An English Journey. În călătoria sa, a descoperit O/de 
England cu farmecul ei - catedrale, colegii, Cotswolds - care 
era strict pentru turişti. Când era vorba de vieţi adevărate, a 
împărţit Anglia din afara Londrei în două: vechiul Nord şi 
Midlands, agonizând, şi noua regiune a industriei uşoare de 
la nord-vest de Londra, din cale-afară de modernă. 


Despre Nord şi Midlands: 


Anglia de secol XIX, Anglia industrială a cărbunelui, fierului, 
oţelului, bumbacului, lânii, căilor ferate... oraşe mici, cenuşii şi 
triste, şi metropole ca nişte fortărețe şi mai cenuşii. Aceasta e 
Anglia pe care o regăsim în cea mai mare parte a Nordului şi în 
Midlands... nu i s-a adăugat nimic şi nu i s-a insuflat viata nouă. 


Despre noua regiune din nord-vestul Londrei: 


America, zic eu, e locul în care s-a născut. Este Anglia reţelelor 
de şosele şi a pasajelor, a staţiilor de benzină şi fabricilor care 
arată ca nişte clădiri de expoziţie, a cinematografelor, sălilor de 
dans şi cafenelelor, a bungalourilor cu mici garaje... cât mai 
aproape de o societate fără clase, spre care tindem. Din nefericire, 
totul e cam ieftin. 


J.B. Priestley, An English Journey, 1933 

Potrivit teoriei claselor sociale, comitatele cu industrie 
uşoară aflate la nord de Londra si în sudul regiunii Midlands - 
literal Anglia de Mijloc (Middle England) - ar fi trebuit să 
simtă că au interese comune cu Nordul industrial. Dar s-a 
dovedit ca transformarea dintr-o zonă rurală în una 
industrial-urbană nu a influenţat în vreun fel diviziunea Nord- 
Sud. 

Votanţii - atât bărbaţi cât şi femei - din noua Middle 
England aveau de ales între două triburi politice foarte 
diferite: marele bloc Tory din Anglia de Sud ori alianţa 
Britaniei Exterioare compusă din Anglia de Nord plus celții. 


Întrebarea cu adevărat importantă era de care trib se 
simțeau ei mai aproape. In jargonul politic modern se 
vorbeşte despre votul pe bază de competență (valence 
voting). 


Majoritatea oamenilor... votează în principal judecând 
competenţa aleşilor. Părerile lor generale despre partide şi 
politicieni contează mai mult decât opiniile lor cu privire la 
anumite politici. 


Peter Kellner, 27 mai 2020 
George Orwell nu avea niciun dubiu în această privinţă. 
Când a călătorit spre nord, în 1936, ca să se documenteze 
pentru cartea sa Drumul spre Wigan Pier (1937), totul i s-a 
părut sigur şi familiar până dincolo de Birmingham: 


Când porneşti spre nord, ochiul tău obişnuit cu sudul şi cu estul 
nu va constata mari deosebiri... În Coventry te simţi la fel ca în 
Finsbury Park... Când ajungi în Nordul industrial devii conştient, 
trecând chiar peste decorul nefamiliar, că ai pătruns într-o ţară 
străină... S/ums-uri labirintice şi bucătării dosnice întunecate, cu 
oameni bolnăvicioşi şi bătrâni târându-se de colo-colo ca nişte 
gândaci negri... accentul tău „educat” te dă imediat de gol, eşti un 
străin, şi nu un bogătaş local. 

Intr-o pensiune mizerabilă, Orwell (educat la Eton şi Oxford) 
a fost cazat în cameră cu un călător mic de stat, brunet şi cu 
nas ascuțit din East End-ul Londrei, un cockney. Diferenţa de 
clasă nici că ar fi putut fi mai clară. Cu toate acestea însă, 
mi-a prins privirea şi a ghicit pe loc că eram unul din Sud, ca 
el. 


„Vai de mama lor de amărâţi”, a zis el plin de compasiune. 


Bărbatul din East End simţea că are mai multe în comun cu 
absolventul de la Oxford, decât cu locuitorii din Nord. lar 
englezii din noua Middle England, industrializată şi nivelată 
social sau nu, simțeau că au mai mult în comun cu locuitorii 
Sudului decât cu cei din Nord si cu celții. Astfel că nu au 
abandonat Partidul Conservator decât de trei ori: când nu a 


mai făcut faţă masivelor transformări sociale (1945 şi 1964- 
1966) şi când s-a autodistrus (1997-2005). Altfel, au votat 
majoritar la fel ca Sudul. 


Până şi Ministerul Muncii a recunoscut diviziunea Nord-Sud 
din Anglia. Într-un fel părea chiar a pune la îndoială că Nordul 
era cu adevărat englez, având în vedere cele două secţiuni 
ale hărţii, unde Nordul este pus laolaltă cu celții. 


Anglia (şi Ţara Galilor) era divizată social de-a lungul unor linii 
geografice... fiind de fapt vorba de o singură linie: linia care 
desparte Nordul de Sud... Găsesc că această divizare este 
copleşitoare. 


Danny Dorling, 2007 

Astfel divizată, Anglia nu a mai avut puterea să ţină laolaltă 
hinterlandul Regatului Unit. Irlanda de Nord a devenit un 
substat sectar paramilitar, cu propriul său prim-ministru pe 
viata; Partidul National Scotian a fost fondat în 1934; în 1936, 
Partidul Ţării Galilor (născut în 1925) a desfăşurat primul său 
atac, dând foc unei baze RAF din Ţara Galilor. 

Acest regat divizat se confrunta acum cu cea mai mare 
încercare din câte au existat. 


(Putin) înainte de Potop 


În vreme ce Germania nazistă se înarma, conservatorii nu 
se puteau hotărî dacă să se pregătească de un război 
terestru în Europa sau dacă să-şi apere insula-fortareata. Cei 
mai mulţi au optat pentru a doua variantă: avioane noi şi 
cuirasate au început să fie comandate din 1935, în pofida 
opoziţiei laburiştilor şi a liberalilor convinşi că o colaborare în 
plan internaţional ar putea evita complet războiul. Între timp, 
Hitler a fost „împăcat” dându-i-se tot ce şi-a dorit din Europa: 
Bună treabă, i-a telegrafiat Roosevelt lui Neville Chamberlain 
când prim-ministrul s-a întors triumfător de la Munchen 
fluturând promisiunile făcute de Hitler după ce îi fortase pe 
cehi (care aveau o armată decentă şi graniţe muntoase uşor 
de apărat) să cedeze jumătate de ţară Reichului. 


17 IS PEACE 


Tumultuous Crowds — 
Chamberlain Spe 
WITH HIS WIFE ON 

DUCE ASKS TO 


Churchill a fost unul dintre cei puţini care au înţeles că 
soarta Britaniei era, cum a fost mereu, legată de cea a 
Europei. 


Tăcută, îndoliată, abandonată, înfrântă, Cehoslovacia se retrage 
în întuneric... Mă tem că am compromis serios şi poate am 
periclitat în mod fatal siguranţa şi chiar şi independenţa Marii 
Britanii. 

_ Winston Churchill, Camera Comunelor, 5 octombrie 1938 

Insă cu toată întârzierea, la 30 septembrie 1939, 10.000 de 
copii evrei au fost trimişi pentru siguranţa lor în Anglia prin 
aşa-numitul Kindertransport, iar RAF era de acum pregătită 
cu avioane noi şi mai numeroase, sprijinite de radar, pentru a 
înfrunta o Luftwaffe care în 1938 îi era încă superioară. 

Mitul insulei-fortarete a plasat armata terestră, care îi 
învinsese pe germani în 1918, la coada listei de finanţare. 
Trimisă cu întârziere în Franţa, s-a văzut fără planuri 
operaţionale, înfruntând diviziile de Panzer care fuseseră ani 
de zile prioritatea numărul unu a Germaniei. 


Britania a intrat în război fără a avea măcar o singură divizie 
eficientă de blindate ori o doctrină coerentă privitoare la războiul 
mecanizat. 


Brian Bond 

Pe 7 mai 1940, pe când cele două tabere inegale se aliniau, 
Leo Amery, politician conservator care susţinea necesitatea 
pregătirii militare, (folosind un citat din Oliver Cromwell) într- 
un discurs din Camera Comunelor prin care i-a deschis 
drumul lui Churchill, l-a somat pe Chamberlain să plece în 
numele lui Dumnezeu. Însă înainte de asta, a cerut ca 
schisma politică din Anglia să înceteze. 


A venit timpul când organizarea, puterea şi influenţa 
Congresului Sindicatelor nu mai pot fi lăsate pe dinafară... A venit 
timpul, cu alte cuvinte, pentru o adevărată guvernare de Uniune 
Naţională. 

Pentru a doua oară în 25 de ani, Regatul Unit era ţinut 
laolaltă de război. 


Al Doilea Război Mondial 


Actul 1: CEA MAI FRUMOASĂ ORĂ 

După înfrângerea Franţei în iunie 1940, Imperiul Britanic a 
rămas timp de un an singur împotriva Germaniei naziste care 
avea ca aliat însăşi Rusia lui Stalin. America, la rândul ei, nu 
se arăta dornică să-şi ocupe locul în istorie, astfel că 
supraviețuirea civilizaţiei occidentale era în cumpănă. 

Elocinta lui Churchill a inspirat națiunea. Armata a fost 
salvată de miracolul de la Dunkerque. Puterea Marinei Regale 
a făcut ca Hitler să poată invada doar dacă Luftwaffe era în 
stare să domine cerul de deasupra Canalului Mânecii. 


„Bătălia Angliei se apropie rapid de punctul ei culminant. Între acum și 

când ceturile toamnei se vor așeza peste stâncile calcaroase ale țărmului 

Canalul Mânecii, soarta Marii Britanii si a lumii asa cum o stim se va fi 
York Times, 17 august 1940 


RAF, aviația regală, a învins, iar lumea a fost salvată. Ceea 
ce conta acum era un moral ridicat şi producţia. Interesele 
Sudului financiar au trecut din nou în planul al doilea. 
Fabricile, şantierele navale, otelariile şi minele din Midlands 
şi Britania Exterioară erau acum avangarda; periferiile rurale 
îndelung ignorate erau acum vitale pentru a hrăni ţara; 
rationalizarea alimentelor a asigurat celor săraci porţii de 
hrană mai bună decât avuseseră vreodată. Când oamenii 
privesc cu nostalgie înapoi spre unitatea de la începutul celui 
de-al Doilea Război Mondial, nu se înşală. 

Şi, unită, Britania a devenit din nou puternică. Hitler se 
aşteptase ca aliaţii săi italieni să controleze Mediterana, dar 


armata şi marina britanică i-au înfrânt atât pe mare, cât şi pe 
uscat la începutul anului 1941. Furios, Hitler şi-a atacat 
presupusul aliat, Rusia, în iunie 1941. Unul dintre principalele 
motive pe care l-a invocat în faţa generalilor săi a fost că 
aceasta era cea mai bună cale de a-i bate pe Eng/anderi. 


„Posibilitatea intervenţiei ruseşti în război îi susţinea pe 
englezi”, a continuat el. „Aceştia aveau să renunţe la această 
luptă doar dacă ultima speranţă continentală era distrusă.” 


lan Kershew, Nemesis 

Putini s-au asteptat ca Rusia sa supravietuiasca. Churchill a 
folosit perioada de respiro pentru a-si urmari ideea: aceea de 
a atrage Noua Anglie. Sigur de sine, influentat de propria sa 
ascendenta anglo-americana si de victoriile din Italia, s-a 
străduit, cu toate riscurile, să-l convingă pe Roosevelt ca 
avea nevoie de ajutorul american fără a da însă impresia că 
ar fi un caz disperat. A mai fost însă nevoie de 
bombardamentul japonez de la Pearl Harbour ca 
Washingtonul să încline balanţa spre război (decembrie 
1941). 


Actul II: SFÂRŞITUL ÎNCEPUTULUI 

În vreme ce SUA făcea pregătiri, Regatul Unit a fost nevoit 
să mai facă faţă de unul singur un an: Operaţiunea Pedestal 
de aprovizionare a Maltei (august 1942), ultima victorie 
terestră a Imperiului Britanic în bătălia de la El Alamein 
(octombrie-noiembrie 1942) şi câştigarea Bătăliei Atlanticului 
împotriva submarinelor germane (mai 1943) aparţin analelor 
istoriei universale: dacă vreuna dintre el ar fi fost pierdută, 
aşa ar fi fost şi războiul. 


Reconstituirea oficială a bătăliei de la El Alamein. După cum reiese din a 
fotografie, armata britanică rămăsese cu ideea că la două duzini de soldaţi 

un ofiţer care să îi conducă (în armata germană raportul era de 100:1). I 
numărul de tineri absolvenţi ai școlilor publice uciși în al Doilea Război } 


chiar mai mare decât în Primul Război. 


În cele din urmă, Lumea Nouă s-a mobilizat. Două milioane 
de bărbaţi americani şi-au făcut apariţia, arătând şi vorbind 
ca acei semizei din filme şi având buzunarele pline cu dolari. 


Am făcut un tur al Camerei Comunelor cu un sergent-major 
american şi l-am întrebat care era solda lui. Am aflat că primea 
considerabil mai mult decât un membru al Parlamentului. 


Colonelul Cazalet (Chippenham), Camera Comunelor, 19 
noiembrie 1942 


În schimb am fost invadati de aliaţii noştri. Vechea putere a 
tradiţiilor britanice, magia uniformelor britanice şi autoritatea 
glasurilor din clasele britanice superioare, puterea ceremonialului 
britanic au început să se fărâmiţeze din interior. 


Christopher Hitchens 
Spre sfârşitul anului 1943, nu prea mai era loc de dubii cu 
privire la rezultatul final. 


Actul III: UN POD PREA ÎNDEPĂRTAT 

Britanicii de rând, în uniformă sau nu, păreau a simţi, pe 
bună dreptate de altfel, că îşi îndepliniseră sarcinile. În 
timpul înaintării anevoioase prin Italia (1943-1944), 
lâncezeala (stickiness, nume codificat folosit de armată 
pentru refuzul de a ataca la ordin) ba chiar şi dezertarea 
deveniseră o asemenea problemă, că mai mulţi generali au 
cerut reintroducerea pedepsei cu moartea. 

Acasă, Raportul Beveridge care trasa liniile directoare 
pentru statul social, a devenit un bestseller naţional. Grevele 
s-au înmulţit. Şi într-adevăr, cum (spre deosebire de 1917- 
1918) nu mai exista pericolul real de a pierde, conducătorii 
britanici ar fi putut să mai reducă presiunea şi să privească 
spre viitorul postbelic. Insă Churchill şi comandanții săi erau 
hotărâți să rămână printre Cei Trei Mari, aşa că au continuat 
să ţină pedala apăsată la maximum. 

Progrese tehnologice revoluţionare, precum cele mai 
avansate calculatoare timpurii construite de Alan Turing şi 
colegii săi de la centrul de criptanaliză de la Bletchley Park, 
au fost împărtăşite Americii ca şi cum Marea Britanie s-ar fi 
aşteptat că vor colabora veşnic. 


Acordul de la Quebec din august 1943, dintre Winston Churchill 
şi Franklin D. Roosevelt asigura cooperarea, dar s-a dovedit a fi o 
vânzare la preţ redus a cercetării nucleare britanice. 


Max Hastings 


Marea Britanie a fost de acord să construiască doar avioane 
de luptă şi bombardiere, lăsând toată gama avioanelor de 
transport în seama americanilor. În felul acesta, britanicii şi- 
au păstrat un avantaj militar, americanii au putut în schimb 


să inunde lumea aviatică de după război cu avioane precum 
Douglas DC3. 


Şi poate că viitorul economic al Marii Britanii nu a fost unica 
pierdere. După faptele de eroism ale Zilei Z şi ale debarcării 
în Normandia (în care unităţile din linia întâi au suferit 
pierderi egale cu cele din bătălia de pe Somme), sfârşitul 
războiului era doar o chestiune de timp - cu toate acestea, 
şeful armatei, feldmareşalul Montgomery, a insistat să se 
execute nefericitul atac aviatic asupra Arnhemului din 17 
septembrie 1944. N-are cum să nu se nască bănuiala că 
soldaţii săi de elită au fost sacrificați pentru a le arăta 
americanilor că Imperiul Britanic avea în continuare tot ce-i 
trebuie. 


Arnhem: „Chiar înainte de începerea operaţiunii, [generalul-maior] U 
întâlnit cu [generalul-locotenent] Browning pentru a-l informa că, în 
operaţiunea avea să fie «o misiune sinucigasa»“. 


Dan Snow, History Hit 


Montgomery a refuzat să recunoască ceea ce aproape toţi 
ceilalţi ofiţeri britanici superiori intelesesera. Marea Britanie era de 
acum partenerul minoritar în alianţă... s-ar putea susţine că 
septembrie 1944 se află la baza acestui clişeu dezastruos care 
planează până în ziua de azi asupra ţării care boxează la o 
categorie superioară greutăţii sale. 


Anthony Beever 
După alte şase luni grele cu bombele zburătoare V1 si, mai 
ales, V2 care au căzut peste Londra aproape până la sfârşit, 
războiul din Europa a fost în sfârşit câştigat în mai 1945. O 
unitate britanică a mai fost trimisă pentru a ajuta la 


înfrângerea definitivă a Japoniei, dar bombele atomice ale 
Americii au rezolvat situaţia. 


(Ne)privind viitorul in fata 


Dupa victoria din 9 mai, Churchill a dorit un referendum 
pentru a prelungi guvernul de uniune naţională. Liderul 
laburist Clement Attlee  (vice-prim-ministru din 1942) a 
insistat să se organizeze alegeri generale. 


Nu pot consimti la introducerea în viata noastră naţională a unui 
instrument atât de străin tuturor tradiţiilor noastre, cum este 
referendumul. 


Clement Attlee către Winston Churchill, mai 1945 

Churchill a făcut uriaşa greşeală de a declara într-un 
discurs de campanie că fostul său adjunct de cursă lungă, 
maiorul Attlee (educat la Haileybury şi Oxford) va fi nevoit să 
recurgă la un fel de Gestapo în cazul în care câştigă alegerile. 
Era clar o absurditate şi părea să scufunde Anglia în politicile 
partinice pernicioase ale anilor 1930. Cei mai mulţi britanici 
erau în general mulţumiţi cu modul centralizat de conducere 
a statului din timpul războiului, iar acum, Attlee părea a fi 
alternativa conservatoare cu „c” mic?” pentru a duce lucrurile 
mai departe. 

lar în realitate aşa şi era. Pentru prima oară, Partidul 
Britaniei Exterioare era condus de un lider naţional încercat, 
provenind din elita Sudului. Cuvintele lui Attlee, rostite cu 
accentul RP corespunzător, se revărsau din aparatele radio 
de lângă semineurile din întreaga tara, ajutandu-i pe laburisti 
să câştige pentru prima oară o majoritate de mandate 
engleze. 


22 În engleză sintagma sma/l-c conservative se referă la o persoană cu 
opinii conservatoare, dar nemembru al Partidului Consevator. (N.t.) 


Partidul Britaniei Exterioare fiind în sfârşit victorios în 
Anglia, Regatul Unit părea a fi gata să privească viitorul în 
faţă. Din păcate, conducătorii săi erau şi ei uniţi în amăgiri. 


Frate, imi dai şi mie un ban? 


Liderii dreptei presupuneau că imperiul va dăinui. Liderii 
stângii se aşteptau să exercite un control moral asupra lumii. 
Ambele tabere presupuneau că America va continua să se 
comporte ca şi cum Marea Britanie ar fi, în plan strategic şi 
financiar, o parte a Statelor Unite. Ceea ce o punea într-o 
oarecare poziţie inferioară, dar totodată însemna că Marea 
Britanie contează. După cum avea să afirme Attlee în faţa 
miniştrilor cabinetului său: 


S-ar putea ca în viitor să fim nevoiţi să nu ne mai vedem ca o 
putere europeană ce priveşte spre est, ci ca pe extensia estică a 
unui bloc vestic cu centrul în America de Nord. 


Lumea văzută de Attlee i 


Anglosfera 


Lumea văzută de Attlee in 1945: Regatul Unit este braţul esti 


al unei anglosfere cu centrul în SUA 


Economistul John Maynard Keynes a înţeles că Regatul 
Unit, fiind acum națiunea cu cea mai mare datorie din istorie, 
se confrunta cu un Dunkerque financiar, a fost însă iniţial 
încrezător că va reuşi să-i convingă pe americani să salveze 
Londra de la faliment. Din nefericire, americanii înşişi s-au 
legănat în iluzia că Marea Britanie, deşi aflată în pragul 
falimentului, continua să fie o putere mondială care într-o 
bună zi putea să redevină un rival comercial. Aşa că, în 1945, 
au împrumutat-o cu miliarde, dar la cursul pieţei şi cu 
condiţia ca imperiul să se deschidă pentru afacerile şi 
finanţele americane în decurs de doi ani - aşa-zisul comerț 
mondial. 


Unul dintre colegii [lui Keynes] a comentat cu amărăciune: „Un 
vizitator de pe Marte ar putea fi uşor iertat dacă ar considera că 


suntem reprezentanții unui popor cucerit care negociază 
penalitatile unei înfrângeri”. 


Niall Ferguson 


Apoi, spre socul total al Londrei, Legea MacMahon (1946) a 
decretat că orice cercetare nucleară din America se 
încadrează în categoria datelor restrictionate, în pofida 
înţelegerii clare din timpul războiului, care spunea că era 
vorba de un proiect comun. Cu toate că apoi a fost creat 
statul social şi o serie de industrii au fost naţionalizate, cu 
costuri uriaşe, Marea Britanie a fost lăsată să se apere de 
una singură. | 

N-a reuşit. In 1946, cheltuielile pentru apărare au depăşit 
vârful din timpul războiului, ajungând la ametitoarele 44 de 
procente din PIB: uriaşul împrumut luat de la americani 
(American Loan) în 1945 a fost devorat de cheltuielile impuse 
de Noul lerusalim si de Imperiul Britanic, nelăsând nimic în 
vistierie pentru a înlocui casele distruse, a moderniza 
infrastructura avariată sau pentru a stimula afacerile. 

La nivelul anului 1947, Regatul Unit se ruga practic de 
America să preia zona sa din Germania înfrântă şi rolul său în 
estul Mediteranei. Pana şi pâinea a ajuns să fie rationalizata, 
lucru care nu se întâmplase nici măcar în război. Imperiul se 
prăbuşea: în august, britanicii au părăsit India, lăsând în 
urmă sute de mii de oameni care urmau să fie hacuiti odată 
cu naşterea Indiei moderne şi a Pakistanului, pe baza unui 
acord de împărțire convenit în grabă. 

Pierderea Indiei a fost una, dar pierderea suzeranității 
asupra dominioanelor albe era de neconceput. Astfel că 
Londra s-a străduit să le păstreze inimile şi minţile (precum şi 
conturile bancare), aprobând Legea cetățeniei (Citizenship 
Act, 1948) potrivit căreia orice cetățean al Regatului Unit şi al 
Coloniilor devenea supus britanic. Rezultatul a fost unul 
neaşteptat. Luptând pentru imperiu, popoarele coloniale non- 
albe începuseră să aibă idei. In acelaşi timp, războiul crease 
un surplus de nave de transport, iar călătoriile transoceanice 


deveniseră mult mai ieftine. Cu cinci săptămâni înainte ca 
legea să fie votată, nava Empire Windrush a acostat la 
Tilbury, aducând nativi din Antile care plecaseră spre tara- 
mumă din proprie iniţiativă. 


Chiar înainte ca Windrush să părăsească Jamaica, prim-ministrul 
Clement Attlee a examinat posibilitatea de a împiedica îmbarcarea 
ori de a deturna nava si migrantii de la bordul ei spre Africa de 
Est. 


David Olusaga 

Pentru cei sosiți din Antile... şocul nu a fost imperialismul 
britanicilor, ci lipsa acestuia - britanicii aceştia nu îi recunoşteau 
pe locuitorii Antilelor ca pe nişte concetăţeni, supuşi egali ai 
Imperiului, după cum prevedea versiunea oficială a acestuia. 


David Edgerton 


În următorii douăzeci de ani, au mai sosit o jumătate de 
milion de locuitori din Arhipelagul Antilelor şi la fel de mulţi 
oameni din fostul Raj [India]. Anglia multiculturală s-a născut 
de fapt fiindcă elitele au refuzat să dea drumul imperiului. Şi 
au reuşit să persevereze în fantezia lor, fiindcă în acel 
moment America şi-a schimbat părerea. 


Dolari la liber! 


Washingtonul a realizat cu întârziere că Imperiul Britanic 
era terminat. Confruntată cu un nou rival global, Uniunea 
Sovietică, SUA avea de făcut o alegere: fie să preia tot 
stabilimentul - din Germania, Grecia, Turcia, Africa, Orientul 
Apropiat, Singapore şi Federaţia Statelor Malaeze -, fie să 
proptească Marea Britanie ca zonă-tampon şi împuternicit. A 
ales a doua variantă. În 1948, Londra a primit prin Planu/ 
Marshall un ajutor - nu un împrumut, ci de-a dreptul un 
cadou - chiar mai mare decât Germania distrusă de război. 

Era o ocazie unică. Rivalii erau încă la pământ, iar relaţiile 
comerciale stabilite cu mult timp în urmă însemnau pentru 
firmele britanice acces practic exclusiv în India, Oceania şi 
mari părţi din Africa. 


„Dolarii din Ajutorul Marshall au oferit [Britaniei] o ultimă şansă 
de a se moderniza ca putere industrială înainte ca vechii ei rivali 
comerciali să-şi revină din înfrângere şi ocupaţie.” 


Corelli Barnett, The Audit of War 


Stânga sus: De Havilland Comet (1952) a fost primul avion de pasager 

Dreapta sus: Jaguarul XK 120-C a câștigat cursa de la Le Mans în 195 

Stânga jos: Rover JET 1 cu motor cu turbină a fost o mașină uimitor de 

Dreapta jos: Supersonicul Fairey Delta a fost cel mai rapid obiect de pe 
pilotat de om în 1956. 


Marea Britanie avea oamenii, maşinile şi banii (americani) 
necesari. Din păcate, îi lipsea singurul lucru de care o ţară 
are nevoie: o bună guvernare. 

În anii 1950, sistemul politic englez bipartid, divizat între 
Nord şi Sud, a fost exacerbat de sistemul de vot uninominal! 
într-un singur tur care a dat si mai mare putere majoritatilor 
locale. Dacă mandatele parlamentare ar fi fost distribuite 
potrivit votului naţional, liberalii ar fi putut să fie partenerii 
de coaliţie ai partidului clasat pe locul doi la fiecare dintre 


alegerile parlamentare din 1950 încoace, cu excepţia celor 
din 1955 şi 2019. În acest fel, Anglia ar fi avut cu adevărat 
parte de o politică naţională. In schimb, a rămas captivă celor 
două partide tribale care îşi aveau rădăcinile în regiuni ale 
ţării complet diferite atât din punct de vedere cultural, cat şi 
economic. 

La acest ciclu intern fatal a venit să se adauge unul 
diplomatic. Trimiterea armatei în Coreea şi construirea 
bombei atomice (a fost detonată pe vremea lui Churchill în 
1952, dar primise undă verde încă de la Attlee) au făcut 
parte din strădaniile disperate de a ţine America de partea 
sa. 


G@ Tory/Unionisti Laburisti Liberali/Altii 


Suntem în continuare mai importanţi pentru America decât 
oricare alt aliat al ei; suntem singura ţară din Europa pe care a 


cărei rezistenţă se poate realmente baza în cazul unei agresiuni 
adevărate. 
Broşură publicată de Societatea Fabian, John Freeman şi Denis Healey, 1951 

Regatul Unit 


Cheltuieli la inceputul anilor 1950 pentru 

uninominal într-un singur t 


fiecare partid dedicându-se în 
principal zonei sale geografice, astfel că politica engleză rămâne bloc 
ceea ce nu face decât să in aceleași tactici... 


amplifice... 


Handicapat financiar, Regatul Unit nu poate să fie o putere mondială decât c 


financiar din SUA, asa că... 


ceea ce face ca in mod inevitabil 
să rămână... 


menţinând cheltuielile militare la trebuie să demonstreze permanent că este 


un nivel extrem de ridicat... strategic vital al SU, 

To Shorten the Route Through the AR 


să construiască șosele mode 
Heart of Industrial South Wales BACK 


cele ale nemtilor si nu şti 
Of să the prinritics în the nation's ecua 

programme, rod developement has been the 
temi amgincted in the promite vers afd adrei 
se premeng has been (sad in) the sood for home 


numeasca altfel decat Aut 


macar avea avioanele Da 


dotate acum cu bombe 
Fmarmi of Beta tric A er ere T 


Aşa se face că, după ce au câştigat războiul, au pierdut 
pacea. 


U, non-U? sau american? 


Însă toţi acei bani cheltuiţi pentru apărare au susţinut 
dominaţia culturală a Sudului. Sub legea Serviciului Naţional 
(1945-1963), toţi bărbaţii tineri erau recrutaţi pentru 
serviciul militar obligatoriu, iar aproximativ 4% dintre ei erau 
aleşi pentru a urma cursurile de ofițeri. 


„Bărbaţii din sudul Angliei erau cel mai degrabă promovați... 
Accentul conta în Armată... O diplomă de absolvire a unei şcoli 
publice era cel mai important criteriu... un băiat născut într-o 
familie modestă în 1935 avea mai multe şanse să ajungă ministru 
decât sublocotenent în Garda de Grenadieri.” 


Richard Vinen 


Serviciul Naţional a oferit elitei o nouă cale de a se adresa 
micilor proprietari ai Angliei: Abandonează lumea în care te- 
ai născut şi cațără-te până la rangurile noastre de jos! 


23 „U” - referirire la „upper class” (clasele superioare, aristocrația şi 
marea burghezie). (W.t.) 


Sublocotenentul din fotografie, mărşăluind în 1953, era doar 
un băiat cu şcoală elementară dintr-o familie modestă de 
fermieri şi negustori din Bedfordshire. Dar avea un accent 
apropiat de RP, aparţinea Bisericii Angliei, era înalt, bun la 
tenis şi văr al unui cunoscut căpitan de marină, astfel că a 
ajuns ofiţer. După doi ani petrecuţi pe Mediterană, a revenit 
cu gusturi şi ambiţii complet străine părinţilor săi.2 


În 1954, un lingvist britanic a explicat deosebirile de clasă 
şi accent ale englezilor într-un articol pe jumătate umoristic 
scris pentru un obscur jurnal finlandez. Articolul, intitulat U 
and Nou-U, a devenit viral, la posibilităţile anilor 1950, şi mai 
este şi azi amintit. 


*4 Este tatăl mult regretat al autorului. Vărul era căpitanul John 
Boutwood de pe nava Curacoa. 


„Întrebarea dacă un non-vorbitor-U poate deveni un vorbitor-U 
este, după cum lesne se poate observa, de importanţă primordială 
pentru majoritatea englezilor... Răspunsul este că un adult nu 
poate niciodată să aibă succes deplin... Există o metodă de a 
realiza această transformare a vocii voastre cu singura condiţie ca 
vorbitorul să fie suficient de tânăr. Aceasta constă în a-l trimite 
mai întâi la o şcoală pregătitoare, iar apoi la una dintre renumitele 
şcoli publice cu internat. 


Alan Ross 
Ştiind acest lucru, clasele de mijloc au întors spatele 
gimnaziilor de stat mai selective (grammar schools), ca să nu 
mai vorbim de noile şcoli generale (comprehensive schools), 
existente din 1954, pentru a se asigura că odraslele lor 
aveau să devină U, chiar dacă ei erau non-U. 


Părinţii din clasa de mijloc, inclusiv cei de stânga, economiseau 
ca să-şi poată trimite fiii la şcoli pentru care se plăteau taxe... 
astfel şcolile publice - dintre care multe, ajunse în pragul 
falimentului, se închiseseră înainte de război - au revenit în prim- 
plan mai puternice ca oricând. 


Anthony Sampson, The Anatomy of Britain (1962) 

În vreme ce adevărații U dominau şcolile, iar cei care 
doreau să devină U se străduiau să fie primiţi, englezii de 
rând nu dădeau doi bani pe ei. Mai degrabă voiau să fie 
americani. Cererea pentru filme de la Hollywood era atât de 
mare, încât importul de filme a devenit o problemă în balanţa 
de plăţi. Toţi muzicienii la modă încercau să arate şi să sune 
ca americanii. 


Cititorii englezi de azi nu trebuie conduşi peste Atlantic ca să 
cunoască stilul american de viata urbană: acesta poate fi 
descoperit în cel mai apropiat oraş. Este marele invadator. 


J.B. Priestley, 1955 
Elita îi dispreţuia din acest motiv, dar la rândul lor, membrii 
ei erau „transatlanticişti” convinşi, în special după eşecul 
catastrofal al ultimei tentative de a se implica fără ajutor 


american în Criza Canalului Suez (1956). Marea Britanie îşi 
pusese în plan să schimbe regimul din Egipt în înţelegere cu 
Franţa şi Israelul, dar Washingtonul a refuzat în mod public 
să o sprijine, determinând o retragere profund umilitoare. 

Locul Regatului Unit la masa de onoare, în jargonul 
diplomaților, era pe muchie de cuţit. Doar bomba cu 
hidrogen a mai putut să salveze situaţia. Proiectul a fost în 
final încununat de succes, iar testele efectuate în 1957 în 
Insula Crăciunului din Pacific au expus mii de oameni la 
niveluri ridicate de radiaţii. 


SUA au fost impresionate, iar în 1958 au acordat Britaniei 
unicul privilegiu de a cumpăra arme nucleare americane. 
Sistemul de rachete balistice Blue Streak realizat acasă cu 
uriaşe cheltuieli a fost abandonat, fiind înlocuit în 1962 cu 
Polaris-ul american. Era primul semn clar că avansul în 
domeniul industrial fusese pierdut. In cursul următorilor ani, 
liniile aeriene de stat BOAC au cumpărat avioane Boeing 
7075 din Illinois, şi nu Comet de la Hatfield; RAF a renunţat la 
avionul de luptă britanic TSR-2 în favoarea unor modele 
americane; iar Germania a detronat Regatul Unit de pe locul 
doi la producţia de automobile. 

Între timp, curentul economic îndreptat spre Sud a fost 
reluat la un nivel care a devenit o problemă chiar pentru Sud. 
În 1962, însăşi echipa prim-ministrului conservator Harold 
MacMillan a recunoscut că trebuia împiedicată dezvoltarea 
geografică a două națiuni, un Nord sărac si un Sud bogat si 
suprapopulat. Dar nu s-a făcut nimic, fiindcă exista şi un preţ 
pentru faptul de a fi primul aliat al Americii. FED, Federal 
Reserve, banca centrală a Statelor Unite, a sprijinit în tăcere 
lira sterlină, permiţând Regatului Unit să importe în 
continuare peste posibilităţi alimente, energie, materie 
primă. Acest lucru le-a permis englezilor să se amăgească în 
continuare şi să se bucure de o scurtă perioadă de aur a 
mobilităţii sociale. 


The Swinging Sixties (prin bunăvoința Rezervei 
Federale) 


Generaţia de baby boomers de după război era pe cale să 
preia controlul. Pentru clasa muncitoare nu exista şomaj. 
Clasa de mijloc avea la dispoziţie nou-promovatele 
universități (plateglass universities) şi fiindcă prea puţină 
lume urma pe atunci o facultate, o diplomă în orice 
specialitate îţi garanta o carieră profesională. 


.- 

aren’t AFTER THE MERSE) 


—THE ETON BE 


1964: Conservatorii sunt la putere, dar tot ce e vechi pare să-și fi tra 


Stânga: Pompierii din Leicestershire pregătindu-se să dărâme Garend 


clădire pe care familia nu-și putea permite să o mai întreţină 


Dreapta: Chiar si elevii de la Eton isi doreau sa arate ca tipii ăia cool dit 


care cuceriseră America cântând ca niște semiamericani. 


O casă medie putea fi cumpărată cu salariul mediu pe 
patru ani. Pentru cei avuti, în schimb, impozitul pe venit 
devenise copleşitor şi puţini ştiau cum să-l evite. Bogatii din 
vechile familii îşi vindeau conacele devenite inutile ori le 
demolau ca să scape de întreţinerea lor. Avuţia în care te 
născuseşi nu mai părea să conteze. Anglia era gata să 
adopte modernitatea. ` 

Dar nu şi Partidul Conservator. In 1963, „un cerc magic de 
absolvenți de la Eton” (aşa cum i-a numit un conservator 
frustrat pe cei în cauză) a anunţat, spre uimirea generală, că 


noul prim-ministru al Regatului Unit avea să fie un aristocrat 
în haine de tweed, cel de-al 15-lea conte de Home. La 
alegerile din 1964, acesta s-a confruntat cu primul candidat 
la postul de prim-ministru care înţelegea puterea imaginilor 
televizate, a afirmațiilor pertinente si a formațiilor de muzică 
la modă. 

Conservatorii fiind complet defazati de la ritmul societăţii, 
laburiştii s-au priceput să se reinventeze ca Partidul 
Modernităţii aproape nepolitic, punând surdina pe problemele 
politice şi proslăvind „flacăra albă a tehnologiei”. 


Harold Wilson (aici, cu șase luni înainte de alegerile 
generale) știa cât de important era să fii văzut la 


televizor alături de Beatles. Alec Douglas-Home 


habar nu avea de asta; și încerca doar să fie plăcut. 


Noul accent de Liverpool a devenit dintr-odată cool - cei 
patru Beatles erau în turneu prin Anglia exact în timpul 
alegerilor -, iar accentul de Yorkshire al lui Wilson, îndulcit, 
ce-i drept, de ani mulţi petrecuţi la Oxford, suna de-a dreptul 


atrăgător chiar şi pentru cei mai tineri locuitori ai Sudului, în 
comparaţie cu vorba aristocratic tărăgănată a lui Douglas- 
Home. 

La alegerile din 1964 şi 1966, la Londra s-a votat în 
favoarea laburiştilor mai mult decât în orice alt loc, ajutându- 
i să câştige o majoritate de voturi engleze pentru a doua 
oară în istoria lor. America a declarat-o oraşul care schimbă 
cursul lucrurilor, Swinging City, iar atunci când Anglia a 
câştigat cupa mondială la fotbal în 1966, doar câteva 
steaguri ale Angliei cu crucea Sf. Gheorghe au fost văzute 
fluturând, semn că englezii erau încă fericiţi că sunt britanici. 


În culise însă, ocaziile ratate ale anilor 1950 începeau să se 
răzbune. Avansul faţă de Franţa şi Germania în privinţa 
productivităţii s-a pierdut definitiv. Ba, mai rau, cifrele la 
nivel naţional au adâncit vechea schismă. Sudul fusese 
dintotdeauna cu mult înainte în domeniul serviciilor; acum o 
luase înainte şi în ceea ce privea producţia. 


Productivitatea la nivel european Germania 
Franta 


PIB pe orā de muncä 
Regatul Unit 


1950 60 70 80 90 2000 10 


La mijlocul anilor 1960, „sudul şi estul” Britaniei se afirmaseră 
ca principalele zone geografice în ceea ce priveşte producţia. 


Ron Martin, 1988 

Apoi, însă, Wilson a rupt pactul nescris cu America. A tăiat 
atât de drastic cheltuielile pentru apărare, încât Regatul Unit 
nu-şi mai putea permite să-şi apere ultimele avanposturi 
imperiale. Dacă Marea Britanie nu mai era în stare să fie 
tovarăş de acţiuni militare, de ce ar continua SUA să o 
subventioneze? In 1967, FED-ul a oprit robinetul cu bani, lira 
s-a devalorizat pentru prima oară din 1949, dar Wilson a 
susţinut în mod ruşinos că asta nu afecta va/oarea lirei din 
buzunarul contribuabilului. Din acel moment a început jocul 
final. 


Naşterea populismului 


Pe când Irlanda de Nord devenea tot mai primejdioasă, 
instituţia centrală a Regatului Unit, Parlamentul, a fost 
ameninţată la însăşi temelia sa: ideea că poporul îşi alege 
reprezentanţii, dar că aceşti reprezentanţi sunt apoi liberi - 
de fapt, obligaţi - să facă propriile lor alegeri. 


Reprezentantul tău îţi datorează nu doar munca sa, ci judecata 
sa; iar el te trădează, în loc să te slujească, dacă o sacrifică părerii 
tale. 


Edmund Burke, Cuvântare adresată electorilor din Bristol, 1774 
Nu a existat o consultare publică cu privire la 
dezincriminarea homosexualității (1967) ori la legalizarea 
avortului (1967). Sondajele arătau că populaţia era în 
favoarea pedepsei cu moartea, Parlamentul însă a abolit-o în 
1965. Trecerea la sistemul decimal a fost complet 
nepopulară, dar introducerea acestuia a mers înainte. 
Controlul Parlamentului continua sa fie un filtru între 
democraţie şi purul populism. 

Apoi, în 1968, vedeta din umbră a cabinetului conservator 
a trecut peste şeful său pentru a vorbi electorilor despre 
imigrație. 


Trebuie să fim nebuni, realmente nebuni ca nație... E ca şi cum 
ai vedea un popor muncind de zor să-şi ridice propriul rug 
funerar... Privind înainte, sunt cuprins de negre presimţiri. Precum 
romanii, îmi pare că văd groaznic cum spumegă Tibrul de sânge. 


Enoch Powell, 1968 


Englezii de rând n-au priceput aluzia clasică, dar au înţeles 
despre ce era vorba: în mod uimitor şi satisfăcător, un 
membru al elitei li se adresa de data aceasta lor, direct. Cei 
mai mulţi au aplaudat cuvintele lui Powell. Dispariţia vechilor 
docuri ale Londrei nu era în niciun fel legată de imigrație, cu 
toate acestea, mii de docheri - care în mod firesc erau 
votanti ai laburiştilor - au mărşăluit spre Parlament 
scandand: // vrem pe Enoch! 


Daca actualul sistem de alegeri la conducerea conservatorilor ar 
fi fost operational, Powell ar fi iesit victorios in orice potentiala 
competitie. 


Ferdinand Mount 

Dar apoi mai era şi Europa. Ambele tabere plănuiau ca 
Regatul Unit să i se alăture, dar ambele ştiau că britanicii de 
rând nu erau tocmai convinşi, astfel că ambele partide 
promiteau  declarativ negocieri dure înainte de orice 
asumare. Niciunul nu a propus însă acel lucru profund 
nebritanic - un referendum. 

Cum conservatorii au fost cei care au câştigat alegerile din 
1970 (votantii din Sud s-au întors la obiceiurile lor, ceea ce a 
fost suficient), le-a revenit lor, sub conducerea prim- 
ministrului Edward Heath, să supună la vot în 1972 Legea 
Comunităţilor Europene. Laburiştii, considerând votul parte a 
luptei politice, s-au opus. Treizeci şi nouă de parlamentari 
conservatori au fost dispuşi să-şi submineze propriul guvern, 
pentru a împiedica aderarea Britaniei, dar suficient de mulţi 
parlamentari laburişti au fost dispuşi să sfideze cuvântul 
partidului şi să salveze un prim-ministru conservator, 
sprijinind astfel aderarea Britaniei la Comunitățile Europene. 


Anii 1970 


Sperantele anilor 1960 au apus. Vechile tabuuri fuseseră 
înlăturate, dar noi coduri de conduită erau gata să le 
înlocuiască.  Gradenele stadioanelor de fotbal s-au 
transformat în câmpuri de bătălie. Consumul de alcool şi 
droguri a crescut dramatic. Violenţa grafică - de cele mai 
multe ori pe teme legate de al Doilea Război Mondial - şi 
pornografia soft au devenit un curent general. Bărbaţi ca 
Jimmy Saville şi Gary Glitter au descoperit că, dacă apăreau 
la TV, îşi puteau permite orice.% 


25 Saville, celebru DJ şi realizator TV, şi Glitter, cântăreţ rock, personaje 
extrem de populare în anii 1970-1980, au fost mai târziu acuzaţi si 
condamnaţi pentru abuz sexual şi pedofilie. (N.t.) 


miners for 
~ a 


Abia aderase la Piaţa Comună, cand Regatul Unit s-a 
confruntat cu marea grevă a minerilor din 1972, cu şocul 
creşterii preţului petrolului, cu restricționarea consumului de 
energie prin introducerea săptămânii de lucru de trei zile în 
1974 şi o altă grevă a minerilor în 1973-1974. Uneori, 
grevele erau o ameninţare politică ce venea din Nord: un 
parlamentar laburist a vorbit public despre un a/t Ulster în 
câmpurile carbonifere din Yorkshire. Conservatorii fiind prinşi 
în nenumărate lupte, laburiştii s-au folosit de nationalism si 
Europa pentru a câştiga. Programul laburist pentru alegerile 
din octombrie 1974 a oferit galezilor şi scotienilor propriile lor 
adunări reprezentative - iar poporului britanic un referendum 
cu privire la rămânerea în Comunitatea Europeană. 

Nimeni nu promisese vreodată celților organisme proprii, 
reale, alese. Nu se mai tinuse niciodată un referendum 
national pe niciun subiect. Partidul Britaniei Exterioare 
pregătea un asalt populist şi naţionalist total asupra 


autorităţii Parlamentului Regatului Unit pentru a-şi păstra 
electoratul de bază în timp ce subjuga Sudul. lar lucrurile au 
mers corespunzător: scotienii şi galezii nationalisti prin firea 
lucrurilor au rămas alături de laburişti, în vreme ce Powell le- 
a spus englezilor obişnuiţi să voteze pentru ei înşişi (Enoch le 
dă peste nas! titra The Sun). 


Promisiuni pentru 


Promisiunea unui Laburiștii câș 
referendum + adunări legislative =m majoritatea 


in Scoţia si Tara 
Galilor 


Parlament 


Alegerile din 1974 au evidentiat absurditatea latenta de pe vremea lui Gladst 
Britaniei Exterioare putea să câștige în Regatul Unit doar subminand Rega 


Când s-a ajuns la referendumul propriu-zis, elita 
parlamentară era în mare parte unită, iar cei mai mulţi 
votanti credeau în continuare că elita parlamentară ştia cel 
mai bine. Doar stânga extremă şi adepţii lui Powell doreau 
ieşirea din CEE (şi erau extrem de mulţumiţi să colaboreze). 


Stânga laburistă condusă de Tony Benn era cea mai înverşunată 
în privinţa plecării. lar ea se folosea de o serie de argumente la 
care apelează azi susţinătorii de dreapta ai Brexitului. 


Dominic Sandbrook, Seasons in the Sun - The Battle for Britain 
1974-9 


Dacă am ieşi acum... ar trebui să spunem: „Am rupt un tratat, 
iar acum vrem să ne dati altul, pe alte baze - ca o regiune a 
comerţului liber”. O astfel de acţiune ar reprezenta o lovitură 
cruntă la adresa reputației Angliei... Dacă vrem ca acum cauza 
europeană să triumfe, orice persoană care crede în ea trebuie să 
meargă la urne şi să voteze «da». 


Margaret Thatcher, Daily Telegraph, 4 iunie 1975 
Asa ca englezii au votat - chiar mai mult decat scotienii si 
galezii - pentru ramanere. 


Sudul din nou incoltit 


Apartenenta la Piaţa Comună nu a oprit decăderea. 
Emigratia era mai mare decât imigrația. Populaţia Londrei 
scădea neîncetat, lăsând în urmă străzi întregi aproape 
pustii. Inflaţia a atins un prag de 26%. In Irlanda de Nord, 
armata nu a reuşit decât să aducă lucrurile la un nivel 
acceptabil de violență, în vreme ce IRA părea capabilă să 
bombardeze oraşele engleze după cum ar fi poftit. Regatul 
Unit a trebuit să fie sprijinit financiar de FMI şi s-a văzut luat 
peste picior ca bo/navul Europei. 


Britania este o tragedie... obligată să cerşească, să împrumute, 
să fure. 


Henry Kissinger, 1975 

Laburiştii, pierzandu-si fragila majoritate în alegerile 
parţiale, s-au agăţat disperaţi de putere, promițând nici mai 
mult, nici mai puţin decât referendumuri pentru transferul de 
putere de la autoritatea centrală la cea regională în cazul 
scotienilor şi galezilor, mai multi parlamentari pentru Ulster si 
cheltuieli publice disproportionate pentru cele trei natiuni 
prin aşa-numita Formulă Barnett. 

La fel ca în 1910, conservatorii nu puteau decât să asiste 
neputincioşi la declinul naţional, deşi erau majoritari în 
Anglia. Şi, deloc întâmplător, în politică s-au atins niveluri de 
ostilitate pe măsură. Intr-o scrisoare adresată ziarului Daily 


Telegraph, generalul Walter Walker a propus ca civili patrioți 
să fie recrutați impotriva calului troian comunist din mijlocul 
nostru, cu simpatizantii săi ce au pătruns în burta lui târându- 
se ca nişte viermi. Cultura pop reflecta la rândul ei 
sentimentul de declin şi de conflict iminent. În anii 1950 şi 
1960, englezii cântaseră despre pace, dragoste şi speranţă, 
la fel ca americanii. Acum, punkistii nu voiau decât să 
distrugă, să fie furioşi - şi cântau cu accent autentic non-RP 
de englezi din Sud. 


Muzică pop cu adevărat engleză din Sud? 


Cu morţii care au rămas neingropati şi grămezile tot mai 
mari de gunoi neridicat din iarna 1978-1979 - /arna 
Nemultumirii - aflată sub semnul grevelor, Regatul Unit s-a 
întors în viitor. La momentul respectiv, victoria din 1979 a lui 
Margaret Thatcher a fost resimţită ca o adevărată revoluţie, 


dar nu a reprezentat de fapt decât revenirea la setările de 


pază. 


Sudul revine 


i Conse 


Laburi 


Libera 


[e] Natios 


Situatia in anii 1960 si 1970. Cu o mica, dar foarte importanta dif 


in 1979 au apărut parlamentari nationalisti in Scoţia si Tara Gal 


Pe harta politica, 1979 arata ca 1959, dar asta nu facea 
decât să demonstreze cat de impotmolita era politica 
engleză. În afara Parlamentului, lucrurile arătau cu totul 
altfel: şomajul atinsese cote uriaşe, devenind de necontrolat: 
disciplina socială era la pământ. 

Revoltele anul 
Brixton, Lon 
din Toxteth, 

au fost decl 

confruntari di 

si tineri de cu 
albi s-au alat 


revolte 


Dar în timp ce Thatcher purta încă primele ei lupte, cultura 
Sudului a revenit: s-ar putea spune că, peste noapte, tot ce 
era vechi şi posh a devenit cool. La fel ca U and Non-U din 
1954, celebrul ,manual” S/oane Ranger Handbook (1980) 
explica, aşa cum un normand i-ar fi explicat unui englez liber 
în 1170, în ce fel, adoptând conduita şi îmbrăcămintea 
potrivită, puteai să pătrunzi în rândurile elitei. Prin urmare, 
englezul din suburbii a început să umble după lucruri de care 
nu auzise până atunci - cizme de cauciuc Hunter şi haine 
Barbour - ca semn al apartenenţei sale la noul trib sus-pus şi 
bogat, trăitor în cartierele selecte de pe lângă Sloane Square. 

Totul s-ar fi putut limita la moda. Dupa doi ani la 
conducerea guvernului, popularitatea lui Thatcher ajunsese 
la pământ. Apoi însă, încurajată de reducerea cheltuielilor 
pentru apărare din Regatul Unit, Junta militară a Argentinei, 
avidă să câştige simpatia poporului, a invadat Insulele 
Malvine (Falklands). Naţiunile Unite, Commonwealthul şi 
Comunitatea Economică Europeană s-au postat de partea 
Britaniei. Nimeni nu se aştepta la o luptă, nici măcar atunci 
când marina a fost mobilizată. Dar cum niciunul dintre cele 
două guverne nu a fost dispus să dea înapoi, s-a transformat 
într-un mic război cât se poate de adevărat. 

Aşa cum era de aşteptat, având în vedere că, în 1981, 
Marea Britanie aloca totuşi 4,71 % din PIB pentru apărare (în 
comparaţie cu cei 2,63 % ai Germaniei), forţele ei armate au 
funcţionat. lar victoria militară a făcut ceea ce face orice 
victorie militară: a schimbat statutul conducătorului victorios. 
Şi mulţi au fost cei cărora li s-a părut că aceasta era cura 


pentru deceniile de declin. După alegerile din 1983, numărul 
parlamentarilor conservatori englezi a ajuns să fie dublu faţă 
de cel al laburiştilor. Partidul Sudului putea de acum să facă 
exact ce poftea. 


Loadsamoney”° 


De la Revoluţia Industrială încoace, industria cărbunelui şi 
cea alimentată de cărbune a permis Alianţei Britaniei 
Exterioare să amenințe hegemonia Sudului. Mulţi au 
considerat că Uniunea Națională a Minerilor a fost cea care a 
distrus (cum de fapt şi ea însăşi credea) ultimul guvern al 
Sudului (1972-1974). Sosise timpul să se încheie lupta. 

In 1984, 200.000 de mineri au intrat în grevă împotriva 
planurilor de închidere a minelor. Erau conduşi de Arthur 
Scargill, un demagog din Yorkshire care tocmai mutase 
sediul Uniunii de la Londra în fieful său din Sheffield. Doar 15 
la sută dintre mineri lucrau în Sud (în Kent), astfel că frontul 
era clar: Duşmanul din interior al lui Thatcher era Nordul 
Angliei (la care se adăugau, fireşte, aliaţii săi celți). 


26 Contractând expresia /oads of money (grămezi de bani), cântăreţul 
şi actorul Harry Enfiled a creat, ca reacţie la politicile fiscale ale 
guvernului condus de Margaret Thatcher, un cântec şi un personaj cu 
acest nume; un tânăr vulgar din clasa de jos care vorbeşte cu voce 
tare şi se laudă cu banii care vin atât de uşor. Prin extensie, termenul 
a ajuns apoi să fie folosit pentru o persoană extrem de bogată. (N.t.) 


Lupta fost atât de înverşunată încât, la un moment dat, în 
plin conflict, când IRA aproape că a reuşit să o ucidă pe 
Thatcher în atentatul cu bombă de la Brighton, unii britanici 
au recunoscut pe fata că aproape şi-ar fi dorit ca IRA să fi 
reuşit. Guvernul însă a câştigat: cu minerii învinşi şi minele 
din Nord închise, Sudul se afla în plină ascensiune, aşa cum 
fusese înainte de Revoluţia Industrială, fiind pregătit pentru 
un viitor care nu avea nevoie de materie brută, ci de 
educaţie şi muncă calificată. 

La 1986, Sudul recâştigase 449.000 locuri de muncă, iar 
Nordul doar 83.000. Intre timp, programul lui Thatcher, Right 
to buy (Dreptul de a cumpăra), introdus începând cu 1980, 
care le permitea chiriaşilor din locuinţele comunale să-şi 
cumpere casele la preţ scăzut, n-a făcut decât să adâncească 
vechea schismă, fiind mult mai popular în Sud (unde chiriasii 


vedeau adesea în apropiere proprietăţi scumpe), decât în 
Nord (unde nu prea existau semne de posibil profit). 

lar toate acestea se petreceau înainte ca Sudul să-şi ia cu 
adevărat zborul. In 27 octombrie 1986, a avut loc marele Big 
Bang al City-ului. A fost introdusă tranzactionarea 
electronică, firmele străine au fost primite la bursă, iar 
diferenţa dintre brokeri şi jobberi a fost abolită. Avantajele 
naturale ale Londrei se arătau din plin. lar diviziunea Nord- 
Sud a devenit din nou subiect de discuţie la fel ca în anii 
1930. Suporterii cluburilor de fotbal londoneze obişnuiau să-i 
întâmpine pe suporterii din Nord cu cântecele despre cum 
trăiţi toți din ajutoare. 


Personajul satiric Loadsamoney a devenit (spre neplăcuta surpriză a creato 


mult îndrăgitul simbol al noilor imbogatiti, al noilor proprietari din st 


După al treilea triumf electoral din 1987, Thatcher părea 
inexpugnabilă şi a declarat că intenţiona să continue. Dar ce 
mai avea de făcut? Nordul era înfrânt, iar Sudul înfloritor 
deţinea controlul. Vânturându-şi legendara poşetă, obținuse 
o reducere substanţială a contribuţiilor britanice la CEE. 
Britania era de asemenea cel mai important partener al 
Americii, Războiul Rece se apropia de sfârşit - ea însăşi îl 
identificase pe noul lider rus, Gorbaciov, drept omul cu care 
putem face afaceri. 


Adevăratul thatcherism 


Motivul pentru care simţea că mai avea o misiune era acela 
că Thatcher nu era defel o conservatoare britanică. Sursele ei 
de inspiraţie nu erau Disraeli, Salisbury ori Churchill, ci un 
economist austriac în vârstă, Friedrich von Hayek, pe care 
dreapta americană îl adora. 


Cea mai puternică critică la adresa planificării socialiste şi a 
statului socialist pe care am citit-o la timpul ei [sfârşitul anilor 
1940] şi la care am revenit deseori de atunci este Drumul către 
servitute a lui F.A. Hayek. 


Margaret Thatcher 


Partidul Conservator al Britaniei... a opus mult timp rezistenţă 
ideilor pieţei libere şi a favorizat guvernarea extinsă, mai ales cea 
care păstrează vechile privilegii... Astfel, Hayek vedea în 
„adevăratul conservatorism” adversarul libertăţii. 


Institute of Economic Affairs 
Cand Thatcher a ţinut discursul de la Bruges in fata 
Colegiului Europei, cancelarul conservator ale Germaniei 
Helmut Kohl şi alti şefi europeni au fost uimiti să vadă 
întregul proiect european denunţat ca un fel de intrigă cvasi- 
socialistă: Noi nu am revenit cu succes la frontierele 
nationale în Britania, doar pentru a le vedea reconfigurate la 


nivel european. Niciun organism, indiferent că era o instituţie 
veche, privată, nu mai era sigur în faţa ei. 


Guvernul lui Margaret Thatcher propune realmente abolirea 
Baroului Angliei, aşa cum există el de 1000 de ani, doar pentru a 
alinia profesiunea de jurist a ţării ei cu modelul american. 


LA Times, 2 aprilie 1989 
Intoleranta ei messianică, dominatoare, i-a adus sfârşitul. 


David Cannadine 


Deşi în 1989-1990 creşterea economică a fost urmată de 
declin, a insistat asupra introducerii taxei comunitare, un fel 
de impozit pe cap de locuitor, care forţa consiliile locale să 
perceapă impozite egale indiferent că erai sărac sau bogat. 
Planul era ca toate consiliile dominate de laburişti să fie 
nevoite să taie cheltuielile publice si să se restrângă, 
ajungând să fie urâte de alegători. Poate că totul era în 
spiritul lui Hayek, dar majoritatea britanicilor l-au perceput ca 
pe ceva complet nedrept, iar rezultatul au fost razmeritele 
care au culminat cu cea mai mare revoltă cunoscută a 
londonezilor. 


împotriva ei; parlamentari loiali până atunci, ai căror 
alegători aflau pentru prima oară ce înseamnă termenul de 
echitate negativă, au început să se gândească la viitorul lor; 
aşa că, în noiembrie 1990, Thatcher s-a hotărât să sară 
înainte să fie împinsă. 

Dorind cu disperare să-şi recâştige votantii de rând, 
conservatorii l-au luat în braţe pe fostul absolvent de şcoală 
publică din Brixton, John Major. Nimeni nu-i dădea prea multe 
şanse la alegerile din 1992. La urma urmei, niciun partid 
modern nu câştigase alegerile de patru ori la rând, ca să nu 


mai vorbim de şomajul în creştere, dobânzile de peste 10% şi 
piaţa imobiliară prabusita. 

Major a fost salvat de cel mai vechi factor al politicii 
engleze: diviziunea Nord-Sud pe care opoziţia a reuşit să o 
readucă în mintea tuturor. Cu o săptămână înainte de vot, 
liderul laburist care le promisese un parlament scotienilor şi o 
adunare generală galezilor şi-a permis să apară live la 
televiziunea naţională anuntandu-si parcă victoria în fata a 
11.000 de suporteri din Sheffield, locul unde cu exact opt ani 
în urmă Scargill condusese ultima confruntare violentă cu 
Sudul. 


Locuitorii încă indecişi ai Sudului au văzut aici o nouă 
întrupare a alianţei celții + cei din Nord îndreptată împotriva 
lor, iar conservatorii au câştigat un al patrulea mandat. Care 
s-a dovedit a fi fatal atât pentru partid, cât şi pentru Regatul 
Unit. 


Imaginile și zgc 
Sheffield din 1‘ 

de steagul | 


Războinicii Anglosferei strică partidul 


Administraţia lui John Major ar fi trebuit să fie un triumf. În 
1992, englezii trăiau încă în anii 1980 şi în profundă 
recesiune. In 1997, trimiteau e-mailuri şi vorbeau la telefonul 
mobil într-o ţară înfloritoare. 

Creşterea începută în 1993 a fost un alt dar din partea 
Americii: în cea de-a Treia Revoluţie Industrială, limba 
maternă a internetului şi a globalizării a fost engleza, astfel 
că economia bazată pe servicii a Sudului a ajuns automat 
înaintea tuturor. Când formaţiile Oasis şi Blur se duelau 
pentru coroana muzicii pop britanice (Britpop), când Damian 
Hirst, Tracey Emin et comp. au impus tânăra artă britanică 
(Britart), ori când Irvine Welsh, Nick Hornby si Philip Pullman 
au revitalizat literatura britanică (Britlit), lumea întreagă a 
luat notă. 


Boomul a fost concentrat în Sud. Oasis versus Blur (Nordul 
dur versus Sudul şcolilor de artă) nu era decât o versiune 
amuzantă a diviziunii Nord-Sud; într-o realitate mai puţin 
distractivă, Nordul părea din nou a fi imun la orice revenire. 
Conservatorii n-au văzut niciun motiv de îngrijorare în asta. 
De fapt, nu vedeau niciun motiv de îngrijorare în general. 

beyond the ends af 


1995: anul în care Amazon și eBay au luat ființă. In epoca internetului în | 


cultura britanică se putea impune pe tot mapamondul într-un mod cu 


Fără a avea motiv să se teamă de o înfrângere electorală, 
puteau să lase Nordul în plata Domnului, să-şi vadă de 
propria îmbogăţire personală (care a ajuns să fie numită 
sleaze - corupţie, depravare) şi, mai important decât orice 
altceva, să-şi urmărească propriile fantasme ideologice. 

Armata continuatorilor lui Thatcher - zelotii pe care 
grandele conservator moderat Douglas Hurd i-a descris în 
1990 ca pe o sectă de marxisti dementi - era acum hotărâtă 
să smulgă moştenirea ei de la mult dispretuitii camarazi 


traditionalisti. Visul lor avea un nume: America. Odată cu 
prăbuşirea Uniunii Sovietice (1991), o serie de guru politici 
americani au proclamat sfârșitul istoriei şi refacerea ordinii 
mondiale. În Primul Război din Golf (1991), Britania şi-a 
redescoperit un soi de rol imperial în calitate de secund 
militar al Washingtonului. Globalizarea anglofonă a apropiat 
şi mai mult Londra şi New Yorkul. Aşa că viitorul nu putea 
decât să însemne puternica Americă a pieţei libere şi nu 
anemica Europă cripto-socialistă. 

Războinicii Anglosferei anilor 1990 continuau să creadă în 
Regatul Unit. Despre discursul biblic al irlandezului din Nord, 
colonelul Tim Collins, din ajunul bătăliei împotriva lui Saddam 
Hussein (Și vom abate asupra lui dreapta distrugere!) se 
spune că era atârnat pe un perete din Biroul Oval al lui Bush. 
L-a propulsat în poziţia de figură reprezentativă a ideii la 
modă că hegemonia Americii era construită pe valorile 
scotienilor din Ulster care imigraseră în America: Statele 
Unite nu erau decât Imperiul Britanic 2.0, aşa că Regatul Unit 
nu putea decât să fie parte din el. 

radicala a pasilor schimbarea 

internationale internationa 


Schisma din interiorul Partidului Conservator, 1992-2019 


Rebeliunea care în cele din urmă a decis soarta Regatului 
Unit a început cu ratificarea de către Parlament a Tratatului 
de la Maastricht (1993), care a transformat Comunitatea 
Economică Europeană în Uniunea Europeană. Războinicii 
Anglosferei şi-au hărțuit propriii parlamentari până la 
epuizare, încurajați de un Partid Laburist care (la fel ca în 
1972) nu trata Europa ca pe o chestiune de interes naţional, 
ci ca pe o oportunitate politică. Dând dovadă de o 
neaşteptată tărie, Major a reuşit să-i ţină în frâu. 

Asociaţii duşmanilor săi dornici de răzbunare au înfiinţat 
grupuri de presiune, precum UKIP (1993), European Research 
Group (1993) şi Referendum Party (1994), dar ei au 
confundat propria lor obsesie cu starea de spirit a populaţiei. 
Când, de fapt, sondajele arată clar că anii 1989-1994 au fost 
perioada proeuropeană cea mai lungă şi cu cea mai mare 


susţinere publică. Mişcarea antieuropeană nu s-a născut 
dintr-o acumulare a nemulțumirii publice, ci din ideologia 
elitei conservatoare rebele; nu ca o mişcare de masă, ci ca 
un vehicul al unui număr redus de indivizi bogaţi. Alegătorii 
de rând au fost duşi de nas. 


Vorbeşte de Anglia 


Partidul Sudului fiind sfâşiat, s-a ivit în sfârşit din nou şansa 
pentru Alianţa Britaniei Exterioare. Directorul de comunicaţii 
al laburiştilor, Peter Mandelson, îl cunoştea pe omul care 
părea special creat pentru a conduce Alianţa Britaniei 
Exterioare, dându-le totodată un sentiment de siguranţă 
celor din Sud: Anthony Charles Lynton Blair. 


Parlamentarul potrivit pentru asta trebuia să fie un familist 
născut în Scoţia, reprezentând un district al Nordului, dar care 
avea (în cuvintele lui Mandelson) „un vino-ncoace sudic”. 


Charlie Whelan, The Guardian, 6 ianuarie 1999 


Născut in 
Scoţia 


epre tant 
Repr gia: a Are „un 
al unui . 
vino-ncoace 
district din ae 
sudic 
Nord 


Sfanta Treime a lui Mandelson 


Disperati, dupa aproape doua decenii petrecute in pustiu, 
laburiştii i-au permis lui Blair să le demoleze tradiţiile. Un 
singur lucru nu s-a schimbat, întrucât calculele electorale nu 
permiteau: laburiştii trebuiau să fie în continuare partidul 
Britaniei Exterioare. La fel ca Gladstone şi Asquith, Wilson, 
Callaghan şi Kinnock înaintea lui, Blair a avut grijă să-i 
păstreze pe celți de partea lui,  promiţându-le 
descentralizarea. Promisiunea a fost făcută cu ocazia 
conferinţelor anuale ale partidului din 1994 şi 1995. 

Nu a rostit nici măcar o dată cuvântul Anglia sau englez în 
respectivele discursuri. Nu putea. Asa cum înţelesese 
Churchill în 1912, Regatul Unit putea face faţă 
naţionalismului celt, dar naționalismul englez l-ar fi distrus cu 
siguranţă. Asa ca, în timp ce oferea semiindependenta 
Scoției şi Ţării Galilor, trupele sale de englezi din Nord 
trebuiau să se mulţumească, aşa cum făcuseră şi bunicii lor, 
cu imnuri închinate măreției Britaniei. 


Apoi, dintr-odată, de parcă ar fi stat să asculte, englezii au 
pus capăt acestui nonsens care continua de când începuse 
votarea în masă. La Campionatul European de Fotbal din 
1996 s-au transformat spontan în suporteri ai Angliei. Pentru 
prima oară au renunţat la steagul Union Jack în favoarea 
steagului cu crucea Sf. Gheorghe în meciul împotriva Scoției 
- iar apoi l-au păstrat. In timp ce fluturau drapelul, intonau un 
cântecel ciudat, care a fost cât pe-aci să nu fie acceptat, 
fiindcă nu era suficient de triumfalist. 


Celor de la Asociaţia de Fotbal nu le-a plăcut Three Lions, atunci 
când l-au ascultat prima oară. Ce-i cu versul ăsta: O s-o dăm în 
bară? Nici jucătorii n-au fost încântați la început. 


lan Broudie, compozitorul cântecului, membru al formaţiei 

Lightning Seeds 

Cântecul nu povestea despre bucuria fotbalului, ori despre 
speranţa în victorie, ci despre cum după atâtea g/ume, 
atâtea râsete batjocoritoare timp de treizeci de ani de 
durere, un popor dispretuit, cu un trecut glorios, nazuia sa 
aducă acasă ceva ce îi apartinuse mereu, dar care într-un fel 
sau altul îi fusese luat: fotbalul se întoarce acasă. Fără să-şi 
dea seama, textierii puseseră degetul pe rană, pe acel 
sentiment profund, doar pe jumătate înţeles, al englezului 
obişnuit, cum că moştenirea ce i se cuvenea i-a fost cândva 
furată, nu ştim exact în ce fel, de nişte oameni de altundeva 
(Roger Scruton). 

Blair a recepționat mesajul. La conferinţa partidului din 
1996, a vorbit despre şaptesprezece ani de durere şi a 
declarat că /aburiştii se întorc acasă, iar în final, cu precauţie, 
a rostit temutul cuvânt cu A. Discursul său venea direct de la 
Churchill, din 1912. Pentru scoțieni şi galezi, descentralizarea 
era pentru întreaga naţiune, pentru englezi, însă, unica 
descentralizare permisă era divizarea: dacă, în timp, 
regiunile Angliei doresc să aibă un cuvânt mai greu de spus... 
aceasta se va putea întâmpla. 


Astfel, alianţa Britaniei Exterioare, regiunile Angliei et al au 
fost mobilizate sub un lider care, pentru urechile 
neîncrezătorilor locuitori din Sud, vorbea ca un membru al 
propriului lor trib. 


Cool Britannia”: ultima redută 


În 1997, laburiştii au obţinut pentru a treia oară în istoria 
lor o majoritate de mandate în Anglia; iar conservatorii au 
suferit pentru prima oară o înfrângere totală în Scoţia şi Ţara 
Galilor. Blair şi-a consolidat la scurt timp poziţia cu discursul 
dedicat „prinţesei poporului”, care a canalizat perfect emoția 
populară la moartea prinţesei Diana. Rata sa de popularitate 
a atins incredibila cotă de 93%. 

Naţionaliştii celți şi-au obţinut  referendumurile de 
descentralizare şi s-au potolit, pentru a-şi savura noile puteri. 
În calitate de prieten apropiat al preşedintelui SUA, Bill 
Clinton, şi imitat cu perseverenţă de cancelarul german, 
Gerhard Schröder, Blair a putut să fie omul de legătură dintre 
Europa şi America, rol la care Churchill nu putuse decât să 
viseze. Acest lucru l-a ajutat să momească triburile 
războinice ale Irlandei de Nord să semneze Acordul din 
Vinerea Mare (1998), memorialul său nemuritor. 

Victoria laburiştilor a fost probabil percepută ca o revoluţie 
după atâţia ani de guvernare conservatoare, dar tonul real 
din Cool Britannia a fost conservatorismul liberal. Cele două 
mari hituri culturale din anii de glorie ai lui Blair au devenit 
posibile datorită Hollywoodului, deşi erau extrem de diferite 
de cele născute în SUA. Lumea a fost cucerită de romanele 
fantastice ale lui J.R.R. Tolkien, din anii 1950, despre 
apărarea unei Anglii preindustriale (Shire) condusă de un 
tânăr membru al micii nobilimi rurale şi un vrăjitor cu barbă 


27 „Cool Britannia” se referă la perioada anilor 1990, de optimism si 
încredere în cultura Regatului Unit. Sintagma este un joc de cuvinte 
bazat pe titlul cântecul patriotic „Rule Britannia!”. (N.t.) 


albă; şi chiar mai mult, de visul lui J.K. Rowling despre 
apărarea unei vechi şcoli-internat (Hogwarts) condusă de un 
tânăr membru al elitei ereditare şi un vrăjitor cu barbă albă. 
Hogwarts a fost întemeiată de şi pentru o castă specială de 
elevi, dar era deschisă şi câtorva proveniţi din rândul 
oamenilor obişnuiţi, hotărâți şi suficient de rezistenți ca sa 
reuşească să-i adopte cultura ezoterică, latinismele şi toate 
celelalte: unicul personaj major care nu s-a născut în elita 
ereditară a ajuns în ea prin căsătorie. Sub fardul magic se 
ascundea un imn închinat mobilităţii sociale prin intermediul 
unui tip de educaţie specifică, aşa cum a fost practicată în 
Anglia începând din 1170 e.n. Cititorii au înţeles: Harry Potter 
a schimbat destinul şcolilor-internat reale din Anglia. 


[A i zh 


Magazin real pentru scoala-internat Eton și 


magazinul imaginar al școlii lui Harry Potter. 


Pe măsură ce noul mileniu se apropia, Regatul Unit părea 
mai sănătos decât fusese vreodată de la 1870 încoace: o 
uniune voluntară de oameni împăcaţi cu ei înşişi si 
îndrăgostiţi de propriul trecut, conduşi sub lozinca One 
Nation de un lider care domina lumea şi mass-media în cel 
mai pur spirit disraelian de la Disraeli însuşi încoace. 

Doar un singur spectru a participat la petrecerea Cool 
Britannia: Anglia. 


Problema cu Anglia 


A rămas un singur obstacol stingheritor în calea uniunii 
naţionale: diviziunea Nord-Sud. 


Blake Morrison, /ndependent, 15 iunie 1997 

Suporterii englezi fluturau acum drapelul cu crucea Sf. 
Gheorghe, dar aici era vorba despre sport. Când intervenea 
realitatea, vechea linie de luptă a englezilor din Nord + celți 
versus englezii din Sud era la fel de clară ca întotdeauna. 
Chiar şi în 1997, în afara orasului-stat global Londra, laburistii 
au obţinut majoritate absolută doar în Scoţia, Ţara Galilor şi 
Anglia de Nord. In Midlands, votul combinat pentru 
conservatori si liberal-democrati a fost mai numeros, iar în 
Sud, cu exceptia Londrei, conservatorii au fost mai tari. in 
sud-est au obtinut chiar majoritatea absoluta. Blair anuntase 
un Nou Rasarit, dar nimic nu se schimbase. 

Prima victorie pentru New Labour, din 1997 i-a redus pe 
conservatori la fieful lor de baza, Anglia de Sud. Harta acelui 
fief este foarte asemanatoare cu harta regiunilor atasate 
Bisericii Angliei din 1851 sau cu cea a civilizatiei villelor 
romane de la anul 300 e.n. Blair salutase Noul Răsărit, dar 
nimic nou nu se petrecuse. 


Regiuni cu peste 40% credincioși 
aparținând Bisericii Angliei 


Votul conservator în Anglia din 1997 


În timp ce Cool Britannia petrecea, englezii din sud, cel mai 
mare şi bogat bloc al Regatului Unit, stăteau bosumflati în 
corturile lor, convinşi mai mult decât oricând că ei erau 
adevărata Anglie. Între timp, Anglia de Nord a început să-i 
ceară lui Blair să livreze. 

La pragul dintre milenii, Blair ajunsese să fie presat de cei 
din rândurile partidului, aşa încât el şi ministrul său de 
finanţe, Gordon Brown, au decis un plan radical. In loc sa 
încerce să atragă investiţiile din sud-est spre alte regiuni, au 
hotărât să nu meargă împotriva curentului. City-ul a fost pur 
şi simplu încurajat să înflorească sub reglementările lejere, 
de fapt non-existente, ale lui Brown - ca să poată finanța 
Britania Exterioară. 


New Labour a făcut un pact faustian cu City-ul... folosind partea 
de venituri ale guvernului pentru a extinde prezenţa statului în 
vechile regiuni industriale ale Regatului Unit. 


Larry Elliot, Guardian 

Economia Angliei, dintotdeauna divizată, a devenit 
totalmente bizară: un Nord puternic dependent de stat, 
finanţat de o Londra globală pusă pe aranjamente. In acelaşi 
timp, însă, Anglia s-a divizat din nou prin cel mai recent şi 
măreț proiect de asimilare a oamenilor obişnuiţi, dar 
ambitiosi, spre a-i încorpora în rangurile cele mai de jos ale 
ordinii conducătoare. 

Sistemul de educaţie elitist al Regatului Unit - şcoli-internat 
urmate de cel puţin trei ani la o universitate care oferea 
cazare în campus - fusese dintotdeauna unic (doar America îl 
copiase într-o oarecare măsură). Clasele de mijloc fuseseră 
invitate pe această scenă universitară în anii 1960. In 1992, 
mult mai multe instituţii fuseseră autorizate să se numească 
universităţi şi toate încercau să ofere variante mai ieftine ale 
vechiului model. La nivelul anului 2000, 25% din populaţie 
(iar procentul era în creştere) plecau de acasă la universitate, 
astfel că se formase o masă critică. Orice adolescent cu ceva 
ambiţie considera de acum că era firesc să lase în urmă casă, 
familie, prieteni şi ţinut natal, ca să-şi petreacă anii de 
formare într-o monocultura alături de alti tineri ambitiosi si 
dezradacinati. În nicio altă ţară dezvoltată nu s-a întâmplat 
asta. 


Educaţie în Regatul Unit versus ceilalți O mică elită pleacă de 
acasă ca să studieze la 


facultăţile din Ivy League, 


Hautes Ecoles ete. 


Aproape toți studenții pleacă de Cei mai multi tineri din clasa 
acasă și din regiune pentru a locui mijloc si muncitoare urmează st 


si studia altundeva la universităţi de lângă casă 


Doar categoriile care nu studiază rămân Categoriile care nu studiază ram 
in regiunea de baştină regiunea de baştină 


Milioane de tineri au fost imbibati cu un întreg set de valori 
diferite de cele ale părinţilor sau colegilor de generaţie: 
dreptul la alegere individuală în orice privință, 
internationalism si liberalism politic. Pentru adevăratele elite, 
acestea erau unelte într-o lume globalizata. Pentru 
majoritatea studenţilor erau la fel de utile ca un Range Rover 
pentru un navetist din suburbii. Era ca şi cum ai fi învăţat 
franceza in Anglia medievală: un semn al ambitiei de a te 
alătura elitei. Un nou cuvânt, chav, exprima disprețul 
pentru cei pe care absolvenţii noilor universităţi îi lăsaseră în 
urmă, geografic şi cultural. In 2004, când numărul celor cu 
studii universitare ajungea la 30%, a fost declarat cuvântul 
anului de editorii Dicţionarului Oxford. BBC-ul s-a alăturat 
modei „să râdem la adresa plebei” cu serialul satiric Litt/e 
Britain. 


28 Tânăr din clasa muncitoare, vulgar în comportament si 
îmbrăcăminte, mitocan. (N.t) 


În vreme ce înainte cadrele executive din mass-media căutau să 
cerceteze ori să critice sărăcia... acum comandă programe care 
râd de ea. 


Nick Cohen, 2008 

De data aceasta, săracii din Nord şi cei din Sud erau uniţi 
întrucât, cu doctrina New Labour, oraşele mici din Sud, aflate 
la o distanţă prea mare ca să poţi face naveta din şi spre ele, 
au primit o dublă lovitură. Nu participau la boomul Londrei, 
dar nu se calificau nici pentru robinetul deschis de cabinetul 
Brown fiindcă nu erau ţinuturi tribale laburiste. Periferiile 
Sudului au început să se simtă pustii din punct de vedere 
economic, impotente din punct de vedere politic şi 
dispretuite din punct de vedere cultural - aşa cum se simtise 
Nordul adesea. 

O serie de lideri conservatori neinspirati au apelat atunci la 
retorica patriotică adresându-se acestui rest de fief sud-estic: 


Vorbeşti despre Europa şi îţi spun că eşti extremist... Vorbesti 
despre căminul tău şi îţi spun rasist. Vorbesti despre națiunea ta si 
te numesc Little Englander. 


William Hague, lider al opoziţiei, 2001 
Vorbe toxice pentru Londra globală, înfloritoare, care în 
aceşti ani a devenit o fortăreață a laburistilor. 


LONDRA: înfloritoare, atrăgând elita global. 
muncitori imigranţi săraci. 
Laburistă sau liberală. 


SUDUL INTERIOR: comitatele prospere di 
Londrei, beneficiind de boom. 


Conservaroare sau liberale. 

PERIFERIA SUDICĂ: rămasă în afara boon 
inregistrat de Londra și de joburile oferite de 
Labour. Radicalizate între 1997 şi 2005. 


Conservatoare sau...? 


In 1992, Sudul era încă unit si sub controlul Regatului Unit. In anii 2000 : 
de divizeze, pe măsură ce Londra a apucat-o pe o cale, iar Sudul pe: 


Unificarea englezilor (din greşeală) 


Blestemul lui Blair a fost dorinţa lui de a fi secundul 
imperial al Americii indiferent de preşedintele acesteia. După 
ce luase parte la bombardarea Serbiei (1999), ocuparea 
Afganistanului (din 2002), l-a urmat pe George W. Bush în 
dezastrul strategic numit al Doilea Război din Golf (2003), 
sprijinindu-se pe un dosar dubios despre lrak cu pretinse 
informaţii secrete. 


Pe măsură ce popularitatea lui se prăbuşea şi se mistuia, 
Anglia a început să se reseteze pe vechiul model. In alegerile 
din 2005, divizarea politică dintre Nord şi Sud s-a evidenţiat 
mai puternic ca oricând. Conservatorii nu au reuşit să iasă 
din mrejele Sudului profund, dar au obţinut acolo o 
majoritate atât de covârşitoare, încât, proporţional, ar fi 
câştigat întreaga Anglie. Pe acest fundament solid au ales un 
nou lider, care să-i „detoxifice”, pentru locuitorii Sudului cu 
înclinații mai liberale. 

În 2007, un sociolog de vârf a publicat o hartă care 
demonstra că, în pofida nebunilor ani 1960, a teribililor ani 
1970, a thatcherismului anilor 1980, a tot ceea ce a însemnat 
Cool Britannia şi a perioadei New Labour care a sifonat 
profiturile din City spre Nord, timpurile se schimbaseră doar 
puţin în comparaţie cu... ei bine... 


Linia care separă Britania de sus de cea de jos, dealurile de 
câmpiile manoase, regiunile invadate de vikingi de cele colonizate 
mai întâi de saxoni... singura linie din altă ţară europeană 


comparabilă cu cea a diviziunii Nord-Sud este cea care a separat 
Germania de Vest de cea de Est. 


Danny Dorling, 2007 


Însă sub această suprafaţă, efectele celei de-a doua mari 
erori a lui Blair începeau să-i unească pe englezi. In 2004 
acordase noilor state membre ale UE, foste membre ale 
pactului de la Varşovia, acces la piaţa muncii din Regatul 
Unit, presupunând că ceilalţi lideri ai UE îi vor urma 
exemplul. Ceea ce nu s-a întâmplat. In 2002, în Germania 
ajunseseră de douăsprezece ori mai mulţi polonezi în căutare 
de lucru decât în Regatul Unit; în 2006, Marea Britanie era de 
acum destinaţia lor predilectă. 


Una dintre cele mai mari migrații de populaţie de la al Doilea 
Război Mondial... a schimbat radical terenul politicii britanice. 


Nicholas Watt şi Patrick Wintour, Guardian, 2015 

Migratiile de masă anterioare au putut fi cu uşurinţă 
mascate în preafrumoase poveşti despre salvarea unor 
popoare aflate în pericol (asiaticii din Uganda în anii 1970, 
somalezii în anii 1990) ori explicate prin vechi legături 
imperiale (nativii Antilelor iubitori de crichet, pakistanezii şi 
indienii). Toată lumea ştia că polonezii veniseră aici doar 
pentru bani. Şi totul era bine şi frumos cât timp economia 
mergea înainte. Dar când a intervenit marea criză financiară 
din 2008 şi economia s-a blocat, nimeni nu mai putea spune 
o poveste convingătoare despre prezenţa polonezilor 
concurând pe o piaţă a muncii de acum redusă. 

Atitudinea englezilor fata de acest tip nou de imigrație în 
masă nu avea nimic de-a face cu rasismul sau cu cine ştie ce 
diferenţe culturale. Polonezii erau creştini albi, iubitori de 
fotbal, băutori de bere; bunicii lor pilotaseră avioanele de 
luptă Hawker Hurricane şi luptaseră cot la cot cu trupele 
britanice în al Doilea Război Mondial; Polonia era de 
asemenea un important membru NATO. Dar, la fel ca oricine 


altcineva, englezii de rând aveau nevoie de un motiv clar 
pentru a-i primi cu braţele deschise pe nişte nou-veniti care 
vorbeau o altă limbă şi concurau pentru lucruri pe care ei le 
priveau ca fiind ale lor. 

La alegerile europene din 2009 era clar pentru cine dorea 
să vadă că cele două partide fuseseră prea sigure pe votantii 
lor tradiţionali. Partidul Independenței Regatului Unit, UKIP-ul 
lui Nigel Farage a sfâşiat Sudul, iar formațiunea făţiş 
neonazistă British National Party (BNP) a obţinut două locuri 
în Nord (la fel şi UKIP-ul). Dar principalele două partide nu au 
văzut potopul ce se pregătea. Parlamentarii şi consilierii lor 
se născuseră şi crescuseră într-un sistem bipartid: acesta 
fiind tot ce ştiau ei, era şi tot ce vedeau. 

lar, la urma urmei, la alegerile generale din 2010, lucrurile 
erau cam la fel ca înainte: din nou Britania Exterioară versus 
Sudul, singura noutate fiind că partida conservatoare era în 
continuare uşor toxică, astfel încât suficienţi locuitori ai 
Sudului să voteze cu liberal-democratii, dând naştere primei 
coaliţii liberalo-conservatoare. 


$ Emily Thornberry MP © 


DEmby Thomberry 


Image from Rochester 


Această postare batjocoritoare de pe Twitter a unui important parlamentar 
laburist, înfăţişând „casa omului cu furgon alb”? din sud-est, nu face decât să 
exprime disprețul clasei politice fata de pătura englezilor săraci. 


Această alianţă a Sudului a adoptat austeritatea ca 
tratament al Marii Crize Financiare, închizând robinetul 
cheltuielilor publice. Cum acestea fuseseră folosite în 
principal pentru a pompa bani în Britania Exterioară, 
impactul a fost aici corespunzător mai mare. 


J 


îndelung planuita festivitate de deschidere a Jocurilor 
Olimpice de la Londra (2012) a încercat să transmită ideea 
unei naţiuni eliberate de griji. In realitate însă, a fost o elegie. 
împreună, New Labour şi coaliția liberalo-conservatoare 


29 În engleză, White Van Man (bărbat cu furgon alb); o aluzie la 
sitcomul britanic cu acest nume. (W.t.) 


creaseră o nouă constelație care le-a oferit englezilor din 
Nord şi din Sud multe lucruri în comun. 


Englezii din Nord 
loviri de austeritate 
urăsc intreaga elită a 
Sudului (Londra) și 

imigrația 


Englezii din Sud 
urăsc Londra 
+ tânără, liberală, 
multiculturală si 
imigrația 


Armata 
votanti er 
supăraţi se 
peste diviz 
Nord-S 


Noua armata a votantilor in asteptare, creati de Cool Britanni 


imigratia din UE si austeritate 


Două Anglii, un singur partid 


Dar aveau oare englezii supăraţi din Nord şi Sud să voteze 
vreodată acelaşi partid? In al doilea deceniu al noului 
mileniu, loialitatile lor erau la fel de tribale ca întotdeauna. 


Laburiştii în Nord şi conservatorii în Sud fac ca Anglia să arate 
tot mai mult ca două naţiuni... identitățile culturale şi politice sunt 
mai pronunţate ca oricând. 


Economist, 18 septembrie 2013 

Până şi votul de protest a fost divizat între Nord şi Sud: 
unica regiune unde atât UKIP, cât şi BNP au atins cote de vârf 
a fost Essex, care a devenit capitala Brexitului (Danny 
Dorling). 

Farage a ştiut ce are de făcut. UKIP-ul său atinsese pragul 
de sus fiindcă Uniunea Europeană nu era un subiect arzător 
pentru suficient de multi oameni. Imigrația, însă, era alta 
poveste. În 2012, BNP s-a autodistrus prin lupte interne între 
facţiuni, aşa ca Farage s-a dus dupa votantii lui. Noul hibrid 


BNP/ UKIP şi-a sprijinit obsesia anti-UE pe nemulţumirea 
maselor, traversând astfel vechea prăpastie. 


vorian pentru care Votanti care cred NOUL 
Uniunea Europeană Că cea mat mare BNP/UK 
este cea mai mare x es HS 
ae + problemă este — SENTIM 
hah Sahat imigratia/ rasa ANTI 
Casa naturală = Cad narnia BNE 
UKIP ‘asa naturală = ANTIIM 


Cresterea UKIP... are relativ putin de-a face cu ostilitatea publica 
fata de Europa, subiect care nu se numara niciodata printre 
primele zece preocupari ale oamenilor. 


Financial Times, martie 2013 

Daniel Hannan, parlamentar european din partea 
conservatorilor, pe care Financial Times avea să-l numească 
creierul din spatele Brexitului, a înţeles că Farage găsise 
calea. Antieuropenii care se străduiseră în zadar timp de 
două decenii să câştige poporul făcuseră în sfârşit rost de o 
oaste de  pedestraşi. Hannan a propus un pact 
UKIP/conservatori - şi s-a pus să rescrie istoria anti-UE. 


In anii 1990, rebelii anti-UE înălţaseră imnuri în cinstea prădalnicului 
britanic întins peste toate mările; acum, căutând să-și apropie o clasă mu 
degrabă defensivă, și-au schimbat povestea într-una despre rezistența 


În versiunea din anii 1990 era vorba despre o cruciadă 
ideologică pentru un capitalism dezinhibat. Nu fusese pe 
placul votantilor de atunci şi nu avea să fie pe placul Noii 
Armate Model a lui Farage: cei mai mulţi dintre ei nu-şi 
doreau decât o comunitate stabilă, care vorbea engleza, cu 
mai puţină concurenţă pentru locuri de muncă, preţuri 
decente la locuinţe şi asistenţă medicală. Aşa că scenariul a 
fost schimbat. A ieşi din UE nu însemna a te urca la bordul 
navei USS Free Entreprise. |n schimb era vorba de un ultim 
război cultural între englezi şi elita care colabora cu ocupanţii 
europeni. 

14 octombrie 1066: dezastrul Angliei. Harold Godwinson, ultimul 
rege anglo-saxon, a căzut în bătălie, deschizând uşa ocupaţiei şi 
feudalismului. 


14 octombrie 2015, 7:55 a.m., Daniel Hannan pe Twitter 


Englezii, scria Hannan, au adus Libertatea cu ei din 
adâncurile pădurilor Germaniei până când, odată cu 
Cucerirea, anglicitatea a devenit, prin definiţie, o stigma a 
sărăciei şi a subjugării. Este încă vie în memoria marinarilor 
din Royal Navy, pretindea el, ideea că amiralul lor, făcând 
parte din clasa aristocratică, era cel mai probabil un 
simpatizant al francezilor. lar UE nu era decât ultima formă 
de dictatură continentală care va fi impusă nefericiţilor 
englezi de o elită colaboratoare. 


Descendenții 
Poporul de rând L KRA 
iubind instinctiv (c za sarc e 
libertatea. Tine la mare cazuri) 
normanzilor. 


propria cultură și 


m È multiculturali 
vorbeşte engleza 

$ P si vorbesc un 
simpla. A 
frantuzit. 


Războiul de clasă cultural, in concepţia lui Daniel Hannan. 


Nu era aici decât demagogie, dar a funcţionat, fiindcă avea 
şi un sâmbure de adevăr. Experienţa de zi cu zi a englezului 
de rând, generaţie după generaţie, îl învăţa că era condus de 
o elită care vorbea altfel decât el. 


La aproape 1000 de ani după ce normanzii au preluat puterea în 
Anglia, limbajul puterii (parlament, guvern, servicii publice, poliţie, 
curte de judecată), cel militar (armată terestră, marină, soldat, 
bătălie, campanie) şi al finanţelor (dobândă, împrumut, bani, 
impozit, sechestru, bunuri, proprietate, moştenire) îşi păstrează 
amprenta franceză... Cuvintele de provenienţă anglo-saxonă 
continuă să formeze vocabularul vieţii de zi cu zi. 


James Meek 


În 2013, un remarcabil studiu publicat pe blogul LSE 
(London School of Economics) a arătat cât de vie era încă 
acea istorie. Cercetătorii au trecut numele studenţilor din 
vechile si noile registre ale universităţilor Oxford si 
Cambridge printr-un algoritm, pentru a stabili persistenta 
statutului social. S-a dovedit că nimic - nici Moartea Neagră, 
nici Reforma, nici Revoluţia Industrială şi nici cele două 
războaie mondiale - nu a întrerupt în mod serios 
continuitatea elitei în ultimii 1100 de ani. După cum avea să 
rezume Daily Mail: 


La 1 000 de ani după invazia lui William Cuceritorul, ai în 
continuare nevoie de un nume normand, precum Darcy sau Percy, 
ca să avansezi. 


Daily Mail 
Aşa se face că, atunci când elita rebelă a început să 
istorisească de ce Uniunea Europeană era nocivă, englezul 
de rând, simțindu-se asediat de schimbare, imigrație si 
austeritate, a fost mai mult decât dispus să-i dea crezare. 


lese Scotia, intră Boris 


Precum comuniştii care s-au furişat în Partidul Laburist, 
activişti bine finantati au luat în vizor asociaţiile alegătorilor 
conservatori (compuse adesea dintr-un număr scăzut de 
membri în vârstă) din regiunile unde UKIP era mai puternic. 
Radicalizate în acest fel, asociaţiile au pus presiune pe 
parlamentarii lor. Prim-ministrul David Cameron a ajuns 
curând să se teamă de toţi acei /unatici care se uită crucis, 
cum i-a numit o sursă din cercul apropiat al premierului. A 
promis deci un referendum în cazul în care avea să fie reales 
şi a pus în mişcare transformarea Partidului Conservator si 
Unionist. 

Scotienii tocmai îşi reafirmaseră loialitatea fata de Uniune 
în referendumul din 2014, iar Partidul National Scotian 
deţinea doar şase amărâte de mandate în Camera 


Comunelor. Însă în campania pentru alegerile din 2015, 
pentru prima oară din 1745 încoace, naționalismul englez - 
deghizat ce-i drept - a fost desfăşurat împotriva celuilalt 
membru fondator al Marii Britanii. Scotienii au fost prezentaţi 
drept o naţiune de-a dreptul inamică laolaltă cu aliaţii lor, 
englezii din Nord şi din Londra, nişte trădători creduli. 


PASE arta n 95 mn SNTE co A 


arua ten MELCI 


IS Faroe woman in Bri 

Conservatorii traditionalisti erau îngrijorați. Alții au 
considerat că era o tactică splendidă. 


Boris Johnson, primarul Londrei, a declarat în această 
săptămână pentru FT că erau „de doi bani” criticile la adresa 


campaniei conservatorilor concentrate pe dl Miliband şi Partidul 
National Scotian. 


Financial Times, 23 aprilie 2015 

A funcţionat atât de bine, încât a schimbat totul. Regatul 
Unit şi-a primit sentinţa la moarte în momentul în care Scoţia 
a virat aproape în totalitate spre nationalism. Alianţa 
Britaniei Exterioare pe care o crease Gladstone în 1885 şi 
care dăduse naştere Partidului Laburist era terminată. Sudul 
Angliei era totalmente în ascensiune, iar perspectiva unei 
autorităţi nelimitate absorbea mințile marilor fiare 
conservatoare fixate asupra propriului viitor. Astfel s-a decis 
referendumul cu privire la Brexit. 


2015 


EI Conservatori/u 


Laburisti 


Liberali 


Le) Nationalisti 


Cea mai mare fiară era Alexander Boris de Pfeffel Johnson, 
care de acum se perfectionase în rolul comediantului Boris 
(cunoscut şi ca Bonking Boris - Boris Boncăluitorul) - un fel 
de rege al hula-hoopului, plin de privilegii, mituind şi 
manipulând în timp ce se scutură de demiteri, minciuni şi 
gafe cu grimase şi făcând cu ochiul. Londra l-a ales, în pofida 
majorităţii ei anticonservatoare, de două ori ca primar, iar 
prin 2012 era considerat a fi următorul lider conservator. 

Dar pentru a-l alunga pe victoriosul David Cameron, 
Johnson avea nevoie de o cauză. Lunaticii care se uită crucis 
şi-au găsit în sfârşit conducătorul: ca nimeni altul, Boris 
putea să dea lustru urâtei lor poveşti a Brexitului ca război de 
clasă cultural. In campania pentru referendum (2016), ori de 
câte ori un expert susţinător al rămânerii (Remain) scotea în 
evidenţă consecinţele logice ale ieşirii din UE, echipa plecării 
(Leave) triumfa, fiindcă toţi experţii erau prin definiţie 
membri ai acelei elite pe jumătate străine. 


Oamenii din ţara asta s-au săturat până peste cap de experţi. 


Michael Grove, ministru al Justiţiei, 2016 
Pe de altă parte, mostre din cuvântările lui Boris ar fi putut 
fi aproape pe deplin înţelese de anglo-saxonii disperaţi de 
după Cucerire: 


Putem vedea pajiştile însorite de dincolo. Cred că trebuie să fim 
nebuni să nu ne folosim de această şansă unică de a intra pe acea 
uşă. 


Boris Johnson, 9 mai 2016 


[Doar că şansă nu e un cuvânt englez de dinainte de Cucerire.] 
Boris le-a spus englezilor de rând, care se săturaseră să fie 
luaţi de proşti (ba chiar batjocoriti public drept chavs - 
mitocani) că ei erau sarea pământului. Toate relele li se 
trăgeau de la Europa şi colaboratorii acesteia. Ar fi putut la 
fel de bine să citeze primul manifest antieuropean al 


naţionalismului englez, publicat cu o jumătate de mileniu în 
urmă. 
Atunci vor înceta aceste uriaşe extorcări anuale... Atunci vom 
avea destul şi chiar mai mult decât suficient; iar acesta va fi cel 
mai bun cămin ce s-ar putea găsi pentru noi. 


A Supplycacion for the Beggars, 1528/9 


— 


, a a 
We send the EU £350 million a week 


let's fund our AIS! instead @ Vote Leave 


Let's take back control 


Trimitem 350 DE MILIOANE DE LIRE săptămânal către U 
Mai bine am finanța cu ei Serviciul National de Sănătate. Votaţi PLE 


Nu era prima oară că englezii erau invitaţi să dea un picior 
în fund elitei sale vorbitoare de limbi străine, îngrăditoare a 
libertăţii şi iubitoare de Europa fix de către un membru bine 
plătit al acestei elite. Şi nu era prima oară că poporul făcea 
asta. 


Metoda reducerii la absurd 


După aproape trei ani de blocaj parlamentar cu privire la ce 
însemna de fapt Brexit, Johnson a devenit membru al 
Parlamentului si a epurat Partidul Conservator de 
dezacorduri. Politica Regatului Unit era de acum redusa la 


absurd. Din 1885 încoace existaseră multe alianţe ale 
Britaniei Exterioare împotriva Sudului Angliei, dar niciodată 
nu fusese atât de limpede ca acum că era vorba de o luptă 
între blocul conservator şi o ligă tactică, ba chiar cinică de 
convenienta între unioniştii din Ulster, nationalistii scoțieni, 
laburişti şi liberali - care toţi urmăreau lucruri diferite. 

La alegerile din 2019, conservatorii au acceptat în sfârşit 
destinul ce le fusese hărăzit din 1885, devenind Partidul 
Naţional Englez în toate, în afară de nume. Boris a pornit în 
turneu dincolo de Trent, promitandu-le celor din Nord că, 
dacă aveau să pună umărul la săvârşirea Brexitului, aveau să 
fie, în sfârşit, aduşi în rând cu toţi englezii. 


Boris Johnson spune că treaba guvernului său este să pună 
capăt diviziunii Nord-Sud. 


Newcastle Chronicle, octombrie 2019 
Englezii din Sud au priceput intuitiv despre ce era de fapt 
vorba şi au fost de acord: majorităţi clare de votanţi 
conservatori au spus că merită de dragul Brexitului să 
distrugi atât Partidul Conservator, cât şi Regatul Unit. 


Brexitul a dat ultima împărtăşanie conservatorismului britanic. 


Financial Times, 4 septembrie 2019 
Naționalismul englez a funcţionat. Suficienti locuitori ai 
Nordului - ai căror vechi aliaţi celți îi părăsiseră deja - s-au 
lăsat convinşi, deseori pentru prima oară, să voteze 
împreună cu Sudul. 


Noi înşine, singuri 


Churchill avertizase în 1912 că o Anglie unită, urmându-şi 
propria cale, va face imposibilă existenţa Regatului Unit. Si 
astfel, prin transformarea Partidului Conservator în populistul 
Partid Naţional Englez (în toate în afară de nume), acea 
construcţie multinațională unică în felul ei, care încălecase 


lumea în 1879 şi începuse să scartaie din zorii introducerii 
dreptului extins la vot, a fost în sfârşit condamnată la pieire 
în decembrie 2019. Dar înainte să poată muri cu adevărat, 
totul a fost suspendat, căci lumea întreagă a intrat în 
carantină. 

Ce va urma? Noii conducători ai Angliei nu vor schimba 
cursul. La fel ca primul şi al doilea Cromwell, au obţinut 
puterea promițând milenara eliberare, şi nu îmbunătăţiri 
raţionale. Prin urmare, nu au de ales decât să o ţină tot aşa. 
Regatul Unit va fi îngropat, iar englezii vor ieşi la suprafaţă, 
clipind din ochi după ce au petrecut vreme îndelungată 
scufundati în imperiile create de elitele lor, şi se vor trezi în 
lumea mare şi rea singuri si la fel de divizați ca întotdeauna. 
Ruptura dintre tineri şi bătrâni, dintre urban şi rural există în 
toată lumea dezvoltată. lar singurele ţări din Europa la fel de 
fărâmiţate de geografie şi istorie sunt Italia şi Germania 
(unirea s-a produs în ambele abia în secolul al XIX-lea), însă 
niciuna nu a cunoscut acea divizare mai profundă decât 
oricare alta - prăpastia culturală veche de 1000 de ani care îi 
separă pe englezii de rând de elitele lor. 

lată un profesor de geografie economică de la Cambridge, 
cu păreri radicale despre diviziunea Nord-Sud, exprimându- 
se de fapt în franceză: 


Geografia dezechilibrului spaţial a fost adesea descrisă drept o 
„diviziune Nord-Sud”... uriaşa divergență dintre cele două 
principale zone fiind de necontestat... Descentralizarea 
accentuată a sistemului guvernamental centralizat al Regatului 
Unit în Anglia ar putea oferi acele libertăţi, flexibilitati, resurse şi 
capacitatea fiscală necesare... 


Ron Martin et al, Spatially Rebalancing of the UK Economy, 2015 
Un singur substantiv este de origine anglo-saxona: libertati 
(freedoms). Nu e de mirare ca englezii de rand au căzut în 
capcana lui Boris. 
Carturarii nostri ar face bine sa inceapa sa vorbeasca 
engleza, si încă repede. Fiindcă mai există totuşi o speranţă 


pentru Anglia. Noul Partid Naţional Englez este atât de 
respingător în ochii tinerilor sub 24 de ani - şi aproape ai 
tuturor celor cu vârste sub 50 de ani -, încât la ultimele 
alegeri, au preferat calamitatea care este opoziţia. 


Laburiştii ar fi câştigat aproape toate mandatele în Anglia dacă 
unicii votanti ar fi fost cei cu vârste de sub 24 de ani... iar dacă ar 
fi putut vota doar cei cu vârste între 25 şi 49 de ani, laburistii ar fi 
obţinut 310 locuri (43%), iar conservatorii 240 (34%). 


Daily Mail, 1 ianuarie 2020 

Poate că şi fostul Partid al Britaniei Exterioare se va elibera 
atunci când Regatul Unit, locul lui de naştere, va muri. In 
persoana lui Keir Starmer, are un nou lider englez din Sud, 
conservator cu „c” mic, după cum reiese din întregul său CV: 
Sir Keir Starmer, Cavaler al Ordinului Băii, Consilier al 
Coroanei, membru al Parlamentului, liderul Partidului Laburist 
din 2020. Dacă va reuşi să-şi epureze propriii lunatici care se 
uită cruciş, ar putea, există această posibilitate, să 
construiască un partid nou-nout pentru o Anglie mai tânără. 
Poate o Anglie federală, aşa cum sugera Churchill în 1912. 
Poate o Anglie care încearcă doar să ducă o existenţă 
cinstită, surdă la cântecele de sirenă ale celor preocupaţi 
doar să facă rapid bani. 

Un lucru e sigur: noua elită nu se va lăsa dusă prea uşor. 
Visul ei de a fi partener minoritar într-o Anglosferă ce domină 
lumea e poate doar o fantezie învechită a anilor 1990, dar 
prezentul îi aparţine. Cand Brexitul va da greş, e destul de 
sigur ce va face. Ca o sectă dementă de marxisti, cum a 
numit-o Douglas Hurd, se va agăța de putere, punând pe 
tapet războiul lor cultural de clasă, între presupusa voinţă a 
poporului şi vechea elită aşa-zis trădătoare. La urma urmei, 
aşa au reuşit să dea lovitura. 

Vom vedea. Şi vom vedea curând. Imperiile Angliei se 
dizolvă în istorie. Bătălia Angliei în sine e pe cale să înceapă. 


EPILOG 


Cea mai scurtă istorie a Angliei 


Ceea ce numim azi Anglia este un teritoriu divizat în mod 
natural: geologia, clima şi geografia, toate favorizează sud-estul. 

Imperiul roman a înglobat această regiune în cultura şi civilizaţia 
europeană. Apoi a fost populată de triburi germanice venite pe 
mare. Răspândindu-se, ele s-au divizat curând în ceea ce tot ei 
numeau sudan şi norðan. A fost cât pe-aci ca aceştia sa fie 
invadati de scandinavi, dar o dinastie regală din sud-vest i-a învins 
pe invadatori şi a pretins (fără prea multă convingere) să 
domnească peste ceea ce avea să fie cunoscut drept Engla-/onde. 

După aceea ţara a fost cotropită, mai întâi dinspre Danemarca, 
iar apoi, în mod decisiv, dinspre Franţa. In următoarele trei secole, 
elita colonială era unită prin limba franceză pe care o vorbea. Ea a 
elaborat un sistem de apărare împotriva absolutismului regal, 
numit Parlament. A început apoi să vorbească engleza şi să 
gândească asemenea căpeteniilor războinice engleze rivale. 
Unitatea ţării a fost ameninţată de revolte şi război civil. O nouă 
dinastie a readus ordinea, creând o elită europeană de tip 
renascentist. În următorii 500 de ani, clasa conducătoare a Angliei 
era cunoscătoare de greacă veche, latină şi (bineînţeles) franceză. 

Noua elită, concentrată în sud-est, a avut nevoie de 150 de ani 
până ce a izbutit să înfrângă şi să asimileze elita Nordului. Din când 
în când, poporul de rând al Angliei era aruncat în luptă, vanzandu-i- 
se fantezii legate de libertăţi pierdute. La un moment dat, lucrurile 
au scăpat de sub control, iar elita s-a fărâmiţat atât de tare, încât 
însuşi regele a fost decapitat. Elita s-a reunit, fireşte sub controlul 
Sudului, şi a ales noi regi ai Angliei, mai întâi din Olanda, apoi din 
Germania. În final, a asimilat celelalte elite din Insulele Britanice, 
creând Marea Britanie, apoi Regatul Unit. 

S-a născut o nouă clasă conducătoare identificată cu cultura 
clasică europeană. Aceasta a cucerit un imperiu mondial, pentru ca 
în cele din urmă să-i deposedeze pe oamenii de rând ai ţării de 
pământurile şi de modul lor de viaţă tradiţional. 


S-a petrecut atunci Revolutia Industrială: Nordul, bogat în 
zăcăminte, a înflorit vreme de un secol. La apogeul acestei 
perioade, reprezentanţii politico-religioşi ai Nordului au ameninţat 
supremaţia Sudului, dar cei din Sud au izbutit să-i coopteze liderii, 
incluzându-i într-o elită şi mai cuprinzătoare, ai cărei membrii 
vorbeau cu toţii engleza cu accent sudic. In acel moment, imperiul, 
al cărui sediu central se afla în sud-estul Angliei, domnea peste un 
sfert din lume. 

Apoi, însă, elita a început să cedeze puterea oamenilor de rând, 
care s-au grăbit să voteze pe vechile lor direcţii tribale. Timp de un 
secol, s-a pus întrebarea dacă Anglia de Sud putea să domine în 
continuare ţinând piept alianțelor tactice dintre englezii din Nord şi 
naţiunile non-engleze. 

Având handicapul propriilor sale naţionalităţi, Regatul Unit a 
plutit în derivă până când a fost nevoit să facă din nou intervenţii 
în Europa, ca să se salveze. Două mari războaie au fost câştigate în 
cadrul unei singure generaţii, dar au lăsat în urmă o ţară (de-acum 
văduvită de Irlanda) devenită satrapie militară, economică şi 
culturală a Statelor Unite ale Americii. S-au făcut încercări de-a o 
lega mai puternic de Europa, dar acestea s-au lovit mereu de o 
opoziţie puternică. 

Imperiul a dispărut. Coloniile iniţiale, celtice, au căpătat instituţii 
semifederale. Facţiunile engleze din Nord şi Sud au continuat să 
creadă că pot domni asupra întregii Anglii şi, prin urmare, a 
întregului Regat Unit, până ce rivalităţile lor tribale i-au determinat 
pe scoțieni să-şi caute independenţa. Partida Sudului a realizat ca 
era aproape sigur că va guverna în Anglia de îndată ce Regatul 
Unit va fi dispărut, şi a mobilizat oamenii de rând, din Nord şi Sud, 
cu promisiuni extravagante de eliberare naţională. 

E timpul acum ca englezii să se gândească bine la ce a trecut, ce 
este trecător şi ce va veni. 

